
THOMAS KUHN ŞI REORIENTAREA ISTORICĂ 
ÎN FILOZOFIA ŞTIINŢEI 


Acum câteva decenii, filozofia ştiinţei 1 constituia obiectul preocu¬ 
părilor relativ ezoterice ale unui grup de cercetători, cu deosebire 
din ţări de limbă engleză. Inspiraţi de programul empirismului logic 
şi de realizările socotite exemplare ale unora dintre personalităţile 
eminente ale cercului de la Viena care emigraseră în Statele Unite 
şi Anglia, ei urmăreau analiza şi clarificarea logică a unor concepte 
centrale pentru înţelegerea structurii cunoaşterii ştiinţifice, con¬ 
cepte cum ar fi limbaj de observaţie şi limbaj teoretic, reguli de 
corespondenţă, teorie ştiinţifică , formularea unor criterii logice 
de delimitare a teoriilor ştiinţifice de teorii numite în mod peiorativ 
speculative sau metafizice, precum şi a unor criterii de evaluare 
a gradului de confirmare a ipotezelor ştiinţifice de către datele de 
observaţie. Concepută şi practicată în acest fel, teoria cunoaşterii 
ştiinţifice apărea observatorului din afară drept un joc la care 
participă un număr relativ restrâns de filozofi profesionişti. Scrierile 
consacrate logicii şi metodologiei demersului ştiinţific şi analizei 
produselor sale nu stârneau atenţia cercurilor largi ale publicului 
cultivat, şi nici cel puţin interesul unor oameni de ştiinţă repre¬ 
zentativi şi al istoricilor ştiinţei. 

Cine şi-ar fi închipuit în acei ani că o scriere publicată în colecţia 
Enciclopedia internaţională a ştiinţei unificate, o colecţie îngrijită 
de două personalităţi emblematice ale empirismului logic, Rudolf 
Camap şi Charles Morris, va fi difuzată până la moartea autorului 
ei, în 1996, atât în limbi de mare circulaţie cât şi în altele cu o 
arie mai restrânsă, în aproape un milion de exemplare? Intr-adevăr, 
lucrarea unui tânăr istoric al ştiinţei, cu totul necunoscut în afara 


1 O redare mai corectă în limba română a celor mai multe dintre temele 
pe care autorii de limbă engleză le desemnează în mod curent prin expresia 
philosophy of Science ar fi teoria cunoaşterii ştiinţifice. 

unui cerc restrâns de specialişti, a devenit în scurt timp cea mai 
citită carte consacrată teoriei cunoaşterii ştiinţifice din toate 
timpurile. Lucrarea lui Kuhn a fost şi este citită până astăzi nu 
numai de oameni ce ilustrează toate domeniile activităţii 
academice, ci chiar şi de istorici şi teoreticieni ai literaturii şi artelor, 
de scriitori sau artişti. Intelectuali cu interese din cele mai diferite 
iau în mână această carte nu numai pentru a câştiga o imagine 
despre ştiinţă ca fenomen major al lumii modeme, ci şi pentru a 
putea beneficia de sugestiile pe care lc poate oferi celor activi în 
cele mai variate teritorii ale cercetării şi creaţiei. Un indiciu 
semnificativ al ariei neobişnuit de largi de diseminare a ideilor 
lui Kuhn este fie şi doar favoarea de care se bucură în limbajul 
cult al ultimilor decenii un cuvânt-cheie din cartea sa, cuvântul 
paradigmă. Elita cercetătorilor naturii, psihologii, sociologii şi 
antropologii, istoricii de toate felurile, de la cei care se consacră 
istoriei sociale, economice şi politice, până la istoricii artei şi 
religiei, pentru a nu mai vorbi de istoricii ştiinţei, găsesc în lectura 
căiţii lui Kuhn o excelentă oportunitate pentru a descoperi şi a pune 
ir, discuţie diferite stereotipii care le domină gândirea. Cât despre 
scrierile de teoria ştiinţei, aici invocarea şi critica vederilor lui Kuhn 
a devenit un ritual căruia puţini i se mai pot sustrage. într-un index 
al citărilor puţine personalităţi ale ştiinţei şi filozofiei secolului 
ce se încheie, ca Albert Einstein sau Ludwig Wittgenstein, ar putea 
ţine pasul cu Thomas Kuhn. 

Cum se explică toate acestea? Un răspuns foarte scurt ar suna 
astfel: cartea lui Kuhn a propus o nouă imagine a ştiinţei, o imagine 
ce se deosebeşte din multe puncte de vedere de cea consacrată, 
în măsura în care se opune acelor clişee consolidate prin autoritatea 
unor eminenţi filozofi şi cercetători ai naturii cu interese filozofice, 
care înfăţişează ştiinţa modernă drept o întruchipare exemplară a 
unei raţionalităţi lucide şi reci 2 , imaginea rectificată pe care ne-o 
propune Kuhn poate fi calificată drept un pas semnificativ în di¬ 
recţia „umanizării ştiinţei". Căci ideile ce conferă nota de origi¬ 
nalitate gândirii sale ar putea fi caracterizate, într-o primă instanţă, 

2 Un autor român cunoscut şi apreciat atât ca matematician, cât şi ca poet, 
asemăna construcţia ştiinţifică cu un castel de gheaţă. 

drept o distanţare de şi denunţare a ceea ce am putea numi o supra- 
raţionalizare a cunoaşterii ştiinţifice. Am în vedere acea imagine 
a ştiinţei care a luat naştere prin contribuţiile convergente ale unor 
filozofi reprezentativi pentru tradiţia analitică anglo-saxonă 3 , ale 
istoriei tradiţionale a ştiinţei şi ale reflecţiei unor oameni de ştiinţă 
de cel mai înalt rang. In momentul apariţiei lucrării lui Kuhn, 
tendinţa dominantă în teoria cunoaşterii ştiinţifice era una 
anistorică, formalistă şi normativă. Se admitea, adeseori în mod 
tacit, că ceea ce ar distinge cunoaşterea ştiinţifică de alte activităţi 
creatoare este observarea strictă a unor reguli — regulile metodei 
ştiinţei — acele reguli care ne-ar permite să deosebim oriunde şi 
oricând ştiinţa de tot ceea ce nu este ştiinţă. Interesul filozofic 
pentru ştiinţă era orientat spre evidenţierea structurii logice a 
demersurilor şi rezultatelor cunoaşterii ştiinţifice. într-un cuvânt, 
teoria cunoaşterii ştiinţifice era concepută şi practicată ca logică 
aplicată. în sfârşit, se socotea că cei ce cultivă acest domeniu ar 
trebui să se intereseze „de ştiinţa prin excelenţă sau de ştiinţa aşa 
cum trebuie să fie practicată, mai degrabă decât de cercetarea 
ştiinţifică de rutină“. 4 

Motivele şi accentele ce conferă o pregnantă originalitate 
imaginii kuhniene a ştiinţei, o imagine schiţată pentru prima dată 
în Sti-uctura revoluţiilor ştiinţifice, pot fi desluşite, aşadar, cu multă 
claritate pe fundalul contrastant a ceea ce am caracterizat drept o 
tendinţă de supraraţionalizare a cunoaşterii ştiinţifice. într-adevăr, 
Kuhn contestă că ar exista ceva de felul unei metode universale 
a cunoaşterii ştiinţifice, aşadar idealuri de cunoaştere, valori şti¬ 
inţifice, criterii de discriminare a problemelor ştiinţifice şi de 


3 Merită citată remarca sugestivă a autorului uneia dintre cele mai citite 
lucrări recente de filozofie a ştiinţei: „Ei erau în dezacord asupra multor puncte 
deoarece erau de acord asupra a ceea ce este fundamental. Ei credeau că 
ştiinţa naturii este formidabilă şi că fizica este cea mai bună. Ea ilustrează 
raţionalitatea umană. Ar fi frumos să avem un criteriu pentru a distinge o 
asemenea ştiinţă bună de nonsens şi de speculaţie prost construită." (J. Hac- 
king, RepresentingandIntervening, Cambridge University Press, 1983, p. 3.) 

4 J. Watkins, Against „ Normal Science ", în I. Lakatos, A. Musgrave (edi¬ 
tori), Criticism and the Growth ofKnowledge, Cambridge University Press, 
1970, p. 27. 

evaluare a soluţiilor satisfăcătoare care ar fi valabile în toate timpu¬ 
rile şi în toate disciplinele. El caracterizează revoluţiile ştiinţifice 
drept schimbări profunde în reprezentările de excelenţă şi în 
practicile ce fixează identitatea cunoaşterii ştiinţifice într-un anumit 
moment al timpului şi într-o anumită arie a cercetării. Revoluţiile 
ştiinţifice ne sunt înfăţişate drept prefaceri ce afectează nu numai 
cunoştinţele noastre, ci şi înţelegerea de sine a cunoaşterii ştiin¬ 
ţifice. Referindu-se la istoricii ştiinţei de la care a învăţat ceva 
esenţial, Kuhn îi numeşte în prefaţa cărţii sale pe Alexandre Koyre, 
Emile Meyerson, Helene Metzger şi Aneliese Maier. Lucrările 
acestora ar fi arătat „ce înseamnă a gândi ştiinţific într-o perioadă 
în care canoanele ştiinţifice erau foarte diferite de cele acceptate 
astăzi“. 5 

Kuhn pune în discuţie o supoziţie acceptată drept ceva ne¬ 
problematic de către mulţi filozofi ai ştiinţei, şi anume supoziţia 
că noţiunile ar fi introduse şi utilizate pe baza unor criterii stricte, 
acele criterii care vor fi enunţate în mod explicit atunci când sunt 
definite aceste noţiuni. El susţine că noţiunile ştiinţifice, la fel ca 
şi noţiunile gândirii curente, exprimă o reţea de asemănări care 
apropie membrii unei familii naturale precum şi o reţea de deosebiri 
care despart membrii acestei familii de membrii alteia. O revoluţie 
ştiinţifică aduce cu sine, între altele, schimbări în acele reţele 
conceptuale ce fixează apartenenţa unui element la o mulţime pe 
care o desemnează un anumit termen al limbajului unei discipline 
ştiinţifice. Bunăoară, înainte de Copemic, pământul era socotit o 
planetă, ca şi Marte, în timp ce după Copemic pământul şi Marte 
vor aparţine unor familii naturale diferite. înainte de Copemic luna 
era o planetă, şi nu pământul, iar după Copemic pământul era o 


5 Delimitându-se de acei istorici care văd în evoluţia cunoaşterii ştiinţifice 
un proces mai lin sau mai abrupt de acumulare a adevărului şi de eliminare 
a erorii, Kuhn enunţă, în capitolul introductiv al cărţii sale, concluzia la care 
au ajuns autorii amintiţi mai sus în următorii termeni: „Cu cât studiază mai 
atent (să zicem) dinamica aristotelică, chimia flogisticului sau termodinamica 
calorică, cu atât devin mai convinşi că aceste concepţii despre natură, 
odinioară dominante, nu erau în ansamblu mai puţin ştiinţifice şi nici nu repre¬ 
zentau, mai mult decât cele curente în zilele noastre, produsul idiosincrasiei 
umane.“ 

planetă, şi nu luna. Tot aşa, apa sărată aparţinea familiilor com¬ 
puşilor chimici înainte de Dalton şi amestecurilor fizice după 
Dalton. în aceste cazuri, ca şi în altele, nu este vorba doar de 
modificarea unor convenţii lingvistice, ci, în primul rând, de răs¬ 
punsuri la presiunile pe care le exercită noi observaţii şi expe¬ 
rimente. Cu alte cuvinte, schimbări de acest fel sunt expresia unor 
prefaceri profunde ale cunoştinţelor noastre despre natură. 6 Kuhn 
contestă de asemenea că alegerile pe care le face omul de ştiinţă 
între teorii şi sisteme de gândire în competiţie ar fi pur şi simplu 
rezultatul aplicării unor criterii şi norme de evaluare presupuse a 
avea o valabilitate universală. O asemenea reconstrucţie a logicii 
gândirii ştiinţifice este, desigur, atrăgătoare, ca de altfel orice repre¬ 
zentare idealizată asupra logicii acţiunilor omeneşti. Kuhn afirmă 
însă că ea nu este una realistă. El îşi propune să arate că oamenii 
de ştiinţă, care acceptă în principiu aceleaşi criterii de excelenţă 
şi valori ştiinţifice, pot să facă, în una şi aceeaşi situaţie concretă, 
alegeri diferite. 

Kuhn se distanţează net de imaginea idealizată asupra cunoaş¬ 
terii ştiinţifice pe care o ofereau scrierile cele mai autorizate de 
filozofie a ştiinţei susţinând că baza practicii cercetării şi a con¬ 
sensului într-o ştiinţă care a atins stadiul maturităţii nu este teo¬ 
ria ştiinţifică, ci ceva mai complex, paradigma. El argumentează 
cu stăruinţă că cercetarea ştiinţifică în disciplinele care au ajuns 

6 „Acum mi se pare că acest fel de redistribuire a indivizilor în familii 
naturale sau genuri, cu schimbarea corespunzătoare a trăsăturilor caracteristice 
pentru referinţă, este o trăsătură centrală (poate cea centrală) a episoadelor 
pe care le-am numit mai înainte revoluţii ştiinţifice." (Th. S. Kuhn, Metaphor 
in Science, în (ed.) M. Ortony, Metaphor and Thought, p. 417.) într-un text 
scris în ultimii ani ai vieţii, Kuhn va caracteriza astfel câteva elemente ale 
poziţiei sale: „...termenii ştiinţifici sunt învăţaţi prin utilizarea lor; această 
utilizare implică descrierea unuia sau mai multor exemple paradigmatice de 
comportare a naturii; un număr de asemenea exemple sunt cerute pentru ca 
procesul să funcţioneze; şi, în sfârşit, când procesul s-a încheiat, cel care 
învaţă limbajul sau conceptul a dobândit nu numai semnificaţii, ci, de ase¬ 
menea, în mod inseparabil, generalizări despre natură." (Th. S. Kuhn ,After- 
words, în (ed.) P. Horwich, World Changes. Thomas Kuhn and the Nature 
of Science, the MIT Press, Cambridge Mass., 1993, p. 312.) 

în acest stadiu nu este condusă în primul rând de teorii şi reguli 
metodologice generale, ci de experienţe împărtăşite în comun ce 
sunt încastrate în paradigme. Cercetarea ştiinţifică este, înainte de 
toate, o practică cu un accentuat caracter instrumental, şi, ca orice 
practică, ea se învaţă prin ucenicie. Paradigmele înţelese ca realizări 
ştiinţifice exemplare, ca exemple concrete de formulări şi soluţii 
ale problemelor ştiinţifice, constituie baza acelui acord al oamenilor 
de ştiinţă asupra fundamentelor ce distinge orice cercetare ştiin¬ 
ţifică matură. 

Probabil că sursa cea mai profundă a distanţării lui Kuhn de 
reprezentări curente asupra raţionalizării ştiinţifice 7 , reprezentări 
acceptate tacit de majoritatea istoricilor ştiinţei, au constituit-o 
cercetările sale istorice conduse de experienţe proprii cu privire 
la modul cum trebuie să fie citite texte ştiinţifice mai vechi. Pentru 
a înţelege mai bine despre ce este vorba mi se pare utilă o scurtă 
digresiune cu caracter biografic. 

Născut în anul 1922, Kuhn a făcut studii de fizică şi a obţinut 
titlul de doctor la Harvard, în 1949. Rezultatele primelor sale cer¬ 
cetări au apărut în anii 1950-1951 în reviste de fizică. După o foarte 
scurtă carieră de cercetător, Kuhn şi-a schimbat cursul preocu¬ 
părilor profesionale, orientându-se spre istoria ştiinţei. Cum explică 
el această reorientare? Citind texte ştiinţifice din epoci mai în¬ 
depărtate, Kuhn a ajuns la constatarea că dacă atribuim fie şi numai 
unora din termenii ce apar în aceste texte semnificaţia pe care o 
au ei în ştiinţa actuală, nu vom mai putea înţelege multe enunţuri 
ce apar în ele. Este vorba de ceea ce autorul Structurii revoluţiilor 
ştiinţifice va numi mai târziu textual oddity. Kuhn povesteşte despre 
prima sa întâlnire cu acest fenomen care s-a produs foarte devreme, 
în anii studiilor sale doctorale. Fiind însărcinat să ţină câteva 
expuneri asupra originilor mecanicii secolului al XVII-lea, el a 
coborât pe firul timpului, studiind mai întâi scrieri medievale asupra 
mişcării şi apoi sursa lor comună, Fizica lui Aristotel. Citind 

7 Iată o descriere concisă şi deosebit de sugestivă a acestor reprezentări: 
„Un om de ştiinţă va experimenta, va aduna date, le va explica prin ipote¬ 
ze simple şi va progresa astfel, în mod raţional şi inexorabil, spre adevăr." 
(P. Horwich, Introduction, în World Changes , p. 1.) 

lucrarea lui Aristotel cu ochelari newtonieni, Kuhn a fost surprins 
să constate că acest autor, care ne apare şi astăzi atât de perspicace 
în alte scrieri ale sale, afirmă despre mişcare lucruri ce păreau evi¬ 
dent absurde. O explicaţie cerea şi faptul că Fizica lui Aristotel 
a putut inspira secole de-a rândul multe minţi eminente, nu lipsite 
de spirit critic. Nedumeririle tânămlui Kuhn s-au risipit abia atunci 
când el a reuşit să descopere un mod de a citi textul care a înlăturat 
impresia sa iniţială. „Drept rezultat nu am devenit un fizician 
aristotelic, dar am învăţat într-o anumită măsură să gândesc ca un 
asemenea fizician. în consecinţă, nu mi-a fost greu să înţeleg de 
ce Aristotel a afirmat ce-a afirmat despre mişcare sau de ce afir¬ 
maţiile sale au fost luate în considerare cu atâta seriozitate." 8 Kuhn 
sugerează că reorientarea lui profesională spre istoria ştiinţei a fost 
determinată tocmai de sentimentul că o asemenea experienţă ar 
merita să fie continuată şi că semnificaţiile ei ar trebui să fie 
sistematic explorate. Căutând lecturi mai bune ale textelor ştiin¬ 
ţifice scrise de cercetători ai naturii din alte epoci, el a făcut expe¬ 
rienţe asemănătoare cu scrieri ale lui Boyle şi Newton, Lavoisier 
şi Dalton. Concluzia la care a ajuns odată cu trecerea timpului a 
fost că incongruenţele pe care le descoperă un cercetător cu 
pregătire ştiinţifică modernă citind texte mai vechi sunt aparente. 9 
Pentru a deveni un cititor competent al unor asemenea texte, 
istoricul ştiinţei ar trebui să procedeze ca un antropolog de teren 
care încearcă să înveţe limba unei comunităţi exotice pe care îşi 
propune să o studieze. în cuvintele lui Kuhn: „Preocupaţi să 
reconstruiască idei trecute, istoricii trebuie să abordeze generaţia 
care le susţine în acelaşi fel în care abordează antropologul o cultură 


8 Th. S. Kuhn, Tensiunea esenţială. Editura ştiinţifică şi enciclopedică, 
Bucureşti, 1982, p. 38. 

9 „Incomensurabilitatea este o noţiune ce apare la mine din încercări de 
a înţelege pasaje aparent lipsite de sens întâlnite în texte ştiinţifice mai vechi. 
De obicei, ele au fost socotite drept o dovadă a opiniilor confuze sau greşite 
ale autorului. Experienţele mele m-au condus spre concluzia că aceste pasaje 
au fost, dimpotrivă, citite greşit; aparenţa de nonsens poate fi înlăturată recu¬ 
perând semnificaţiile mai vechi pentru unii din termenii implicaţi, semni¬ 
ficaţii diferite în raport cu cele care au devenit mai târziu curente.“ (Th. S. 
Kuhn, The Road since Structure, P.S.A., 1991, p. 4.) 



12 


STRUCTURA TEORIILOR ŞTIINŢIFICE 


străină. Cu alte cuvinte, ei trebuie să fie pregătiţi de la început să 
constate că băştinaşii vorbesc un limbaj diferit şi îşi organizează 
experienţa în categorii diferite de cele pe care ei înşişi le aduc de 
acasă. Ei vor trebui să-şi propună ca ţel descoperirea acelor cate¬ 
gorii şi asimilarea limbajului corespunzător/* 10 în strădaniile sale 
de a reconstitui fidel episoade din trecutul ştiinţei, istoricul ştiinţei 
va fi pus în situaţia celui obligat să intre într-o lume nouă şi să 
înveţe să se mişte în această lume. El va încerca să descopere mo¬ 
duri diferite de a organiza din punct de vedere conceptual date 
ale experienţei, modalităţi de a formula probleme şi de a evalua 
soluţiile lor, idealuri de cunoaştere şi criterii de excelenţă care, 
toate împreună, conferă profilul original propriu unor moduri 
alternative de a practica cercetarea ştiinţifică. Iar dacă eforturile 
sale vor fi încununate de succes, ceea ce va rezulta nu va fi doar 
un nou mod de a scrie istoria ştiinţei, ci şi o modificare profundă 
a acelei imagini a cunoaşterii ştiinţifice care fusese consolidată 
de tendinţele filozofice dominante la mijlocul secolului nostru. 
Ceea ce mulţi filozofi au caracterizat atunci drept ştiinţa în genere 
— ştiinţa ca unitate monolitică — nu era de fapt decât o re¬ 
construcţie logică consecventă a modului cum sunt prezentate 
metodele şi rezultatele unei discipline ştiinţifice în manualele pe 
care le consultau. Kuhn subliniază că manualele ştiinţifice sunt 
în bună măsură responsabile pentru reprezentarea anistorică a 
filozofilor ştiinţei şi a multor cercetători privitoare la dezvoltarea 
în timp a cunoaşterii ştiinţifice. Aceasta deoarece în manualele şi 
tratatele ştiinţifice cercetările şi descoperirile oamenilor de ştiinţă 
din trecut sunt prezentate doar drept contribuţii la ştiinţa prezen¬ 
tului. Altfel spus, manualele prezintă principalele momente din tre¬ 
cutul unei discipline ştiinţifice drept etape ale unei înaintări treptate 
şi relativ continue spre ştiinţa zilelor noastre. 11 Mutatis mutandis. 


10 Th. S. Kuhn, „Revisiting Planck“, în Historical Studies in the Physical 
Sciences, 14 (2), 1984, p. 246. 

11 Autorii de manuale prezintă „concepte şi teorii din trecut ca nişte apro¬ 
ximări imperfecte ale celor în folosinţă curentă, punând în umbră astfel atât 
structura cât şi integritatea tradiţiilor ştiinţifice din trecut." (Tensiunea 
esenţială, p. 190.) „Educaţia ştiinţifică se bazează, astăzi, în întregime pe 
manuale. Cei ce studiază o anumită disciplină ştiinţifică nu citesc de regulă 

acest mod de a scrie istoria ştiinţei seamănă cu descrierea dată de 
Hegel istoriei filozofiei ca o înaintare treptată şi continuă spre 
propria sa filozofie. 

Ne putem, desigur, întreba de ce această deformare sistematică 
a istoriei diferitelor discipline ştiinţifice nu a fost semnalată în lite¬ 
ratura de istorie a ştiinţei, o literatură care a crescut repede de la 
mijlocul secolului nostru. încercând să răspundă la această între¬ 
bare, Kuhn formulează o observaţie extrem de interesantă: după 
ce a reuşit să înţeleagă un text ştiinţific în termenii ştiinţei epocii 
în care a fost scris, istoricul ştiinţei încearcă, de regulă, să îl re¬ 
traducă în limbajul ştiinţei contemporane care este limbajul citi¬ 
torilor săi. Lucrările istorice ascund astfel natura cercetării care 
le-a produs. Cititorii acestor lucrări nu au nici un motiv pentru a 
bănui că studiul trecutului unei discipline ar putea dezvălui exis¬ 
tenţa unor forme de viaţă ştiinţifică sensibil diferite de cele ale 
prezentului. Kuhn crede că toţi istoricii care privesc trecutul dintr-o 
perspectivă autentic istorică sunt, conştient sau nu, practicanţi ai 
metodei hermeneutice. El a încercat să derive din această expe¬ 
rienţă concluzii de ordin general: „în cazul meu, descoperirea her¬ 
meneuticii nu a atras după sine numai considerarea istoriei ca ceva 
demn de atenţie. Ea a influenţat rapid şi decisiv concepţia mea 
despre ştiinţă." 12 

Nu se poate îndeajuns sublinia că ceea ce este nou şi deosebit 
de provocator în întrebările şi temele pe care le propune Kuhn va 


lucrările istorice clasice ale domeniului lor, lucrări în care ar putea descoperi 
alte moduri de a privi problemele analizate în manualele lor, dar în care ar 
întâlni şi probleme, concepte şi standarde de rezolvare pe care profesiunea pe 
care o vor practica în viitor le-a înlăturat şi înlocuit de mult.“ ( 'Ibidem , p. 271.) 

12 Th. S. Kuhn, Tensiunea esenţială, p. 39. în acelaşi sens, merită atenţie 
precizările pe care le face Kuhn la începutul primului capitol al cărţii sale 
cu privire la proiectul de explorare filozofică a experienţelor pe care le-a 
făcut în citirea unor texte ştiinţifice ale trecutului: „Scopul... este de a schiţa 
un concept cu totul diferit despre ştiinţă, aşa cum rezultă el din datele istorice 
ale înseşi activităţii de cercetare. Dar noul concept nu rezultă nici măcar din 
istorie dacă datele istorice continuă să fie căutate şi examinate îndeosebi 
pentru a răspunde la întrebări puse potrivit unui stereotip anistoric, carac¬ 
teristic manualelor ştiinţifice." 

rămâne greu de înţeles dacă nu vom ţine seama de evoluţia lui 
intelectuală şi profesională cu totul atipică. Format ca cercetător 
al naturii, cu o experienţă scurtă dar semnificativă a cercetării mo¬ 
deme, Kuhn a fost condus spre istoria ştiinţei de interese de natură 
filozofică. El va practica în mod profesional istoria ştiinţei, fără 
a pierde însă din vedere nici un moment interesele de ordin filo¬ 
zofic, utilizând toate ocaziile pe care i le ofereau cercetările istorice 
pentru a articula tot mai coerent un mănunchi de întrebări cu privire 
la natura cercetării în discipline ştiinţifice mature, precum şi cu 
privire la ceea ce se petrece atunci când o tradiţie de cercetare este 
înlocuită cu alta. Kuhn a făcut astfel experienţe şi a câştigat com¬ 
petenţe care nu erau accesibile colegilor săi, istorici sau filozofi 
ai ştiinţei. Lumea preocupărilor sale a fost astfel diferită de cea a 
filozofilor care se interesează de faptele istorice doar pentru a ilustra 
scheme abstracte preconcepute 13 , cât şi de cea a istoricilor ştiinţei 
înclinaţi să facă din lipsa orizontului filozofic o virtute profesională, 
într-o bună parte a carierei sale academice, Kuhn a fost activ atât 
în istoria, cât şi în filozofia ştiinţei. Experienţele sale ca istoric 
l-au condus la unele din concluziile sale filozofice radicale, iar 
cercetările sale istorice au fost influenţate în orientarea lor de aceste 
concluzii. Autorul Structurii revoluţiilor ştiinţifice poate fi caracte¬ 
rizat, prin urmare, tot aşa de bine drept un istoric al ştiinţei cu in¬ 
terese filozofice, cât şi ca un filozof al ştiinţei ale cărui generalizări 
se sprijină pe cercetări de natură istorică. în această din urmă ca¬ 
litate a sa, Kuhn nu a fost un personaj cu totul izolat. Lucrările 
sale filozofice se integrează, după propria sa apreciere, în ceea ce 
el numeşte softphilosophy of science sau filozofie a ştiinţei orien¬ 
tată istoric. Printre autorii care au ilustrat acest mod de a cultiva 
teoria cunoaşterii ştiinţifice, care se distinge clar de pattern -ul domi¬ 
nant, Kuhn menţionează pe N. R. Hanson, M. Hesse, P. Feyerabend, 
M. Polanyi şi St. Toulmin. 14 Totuşi Kuhn ocupă un loc aparte în 

13 „Citind o lucrare din trecut, filozoful caută cu regularitate poziţia auto¬ 
rului în probleme curente, le critică cu ajutorul aparatului actual şi inter¬ 
pretează textul respectiv în aşa fel încât relaţia lui cu doctrina modernă apare 
pe primul plan.“ (Tensiunea esenţială, p. 199.) 

14 Vezi Th. S. Kuhn, The Road since Structure, p. 3. 

acest grup, a cărui atitudine disidentă se profila clar deja în anii 
’60. Mai întâi, nici unul din autorii amintiţi nu şi-au întemeiat con¬ 
cluziile de natură filozofică pe cercetări proprii de istoria ştiinţei, 
în al doilea rând, nici una din lucrările lor nu a reuşit să câştige 
atenţia unor cititori cu interese intelectuale şi profesionale atât de 
diferite şi, în consecinţă, să exercite o influenţă comparabilă cu 
cea pe care a exercitat-o cartea lui Kuhn. în sfârşit, opera filozofică 
a lui Kuhn a marcat puternic ceea ce am putea caracteriza drept 
reorientare istorică în filozofia ştiinţei înfruntând frontal o dogmă 
filozofică ce s-a impus prin influenţele convergente exercitate de 
filozofia analitică a ştiinţei şi ale şcolii popperiene. Este vorba de 
conceperea distincţiei dintre cercetarea istorică şi cercetarea filo¬ 
zofică a ştiinţei drept o distincţie dintre cercetarea realităţilor cu¬ 
noaşterii ştiinţifice şi formularea unor norme pentru cercetarea 
ştiinţifică, norme ce rezultă dintr-o anumită reprezentare cu privire 
la ţelul ştiinţei. într-o teorie a cunoaşterii ştiinţifice, care se sprijină 
ferm pe rezultatele unor cercetări de istorie a ştiinţei şi pe o bună 
cunoaştere a practicii ştiinţifice actuale, normativul şi descriptivul 
nu se mai opun, ci se apropie până la punctul în care devin două 
feţe diferite ale unora şi aceloraşi enunţuri. Intervenind în discu¬ 
ţiile şi controversele pe care le-a iscat cartea sa, Kuhn a evidenţiat 
cu insistenţă această caracteristică a unei filozofii istorice a ştiinţei. 
Citez un pasaj mai lung care mi se pare deosebit de edificator: 
„Obiectivul meu este, de asemenea, o înţelegere a ştiinţei, a raţiu¬ 
nilor eficacităţii sale deosebite, a statutului cognitiv al teoriilor 
ei. Dar altfel decât mulţi filozofi ai ştiinţei, eu am început ca istoric 
al ştiinţei, examinând îndeaproape faptele vieţii ştiinţifice. Des¬ 
coperind în această activitate că mult din comportarea ştiinţifică, 
incluzând pe cea a marilor oameni de ştiinţă, încalcă în mod 
persistent canoane metodologice acceptate, a trebuit să mă întreb 
de ce aceste încălcări nu par să zădărnicească câtuşi de puţin suc¬ 
cesul întreprinderii. Când am descoperit, mai târziu, că un punct 
de vedere schimbat cu privire la natura ştiinţei transformă ceea 
ce a apărut mai înainte drept o comportare aberantă într-un element 
esenţial al explicării succesului ştiinţei, descoperirea a fost o sursă 
a încrederii în noua explicaţie. Criteriul meu în sublinierea oricărui 
aspect particular al comportării ştiinţifice nu constă, aşadar, doar 

în faptul că el se produce, şi nici cel puţin în faptul că se produce 
în mod frecvent, ci mai degrabă în faptul că el confirmă o teorie 
a cunoaşterii ştiinţifice. Invers, încrederea mea în această teorie 
derivă din capacitatea ei de a conferi un sens coerent multor fapte 
care, potrivit unui punct de vedere mai vechi, trebuiau să apară 
fie aberante, fie irelevante. Cititorii vor observa o circularitate în 
argumentare, dar ea nu este una vicioasă... Trebuie oare ca obser¬ 
vaţiile lui Kuhn asupra dezvoltării ştiinţei... să fie citite drept 
descrieri sau drept prescripţii? Răspunsul este, desigur, că ele 
trebuie citite în ambele feluri în acelaşi timp. Dacă eu am o 
teorie privitoare la modul în care funcţionează şi de ce funcţionează 
ştiinţa, ea trebuie în mod necesar să aibă implicaţii în ceea ce 
priveşte modul cum trebuie să se comporte oamenii de ştiinţă 
pentru ca întreprinderea lor să înflorească... oamenii de ştiinţă tre¬ 
buie să se comporte în esenţă aşa cum se comportă dacă ceea ce-i 
preocupă este îmbunătăţirea cunoaşterii ştiinţifice." 15 Este 
important de subliniat că oamenii care au practicat sau practică 
cercetarea ştiinţifică înclină să împărtăşească acest mod de a vedea 
lucrurile. Astfel, o cunoscută cercetătoare, care a intervenit în 
dezbaterea din care am citat pasajul de mai sus, s-a exprimat intr-un 
mod caracteristic pentru atitudinea celor ce produc cunoaştere 
ştiinţifică: „Dacă punctul meu de vedere este ştiinţific, acest text 
implică deci că ştiinţa aşa cum este făcută în realitate, adică ştiinţa 
aşa cum o descrie în linii mari Kuhn, este ştiinţa aşa cum trebuie 
ea să fie practicată. Căci dacă nu există un mecanism de auto- 
corectare ce operează în ştiinţa însăşi, atunci, vorbind de pe poziţiile 
ştiinţei, nu va exista nici o speranţă ca situaţia să se îmbunătăţească 
de câte ori lucrurile merg prost." 16 


* 

în cele ce urmează nu se va încerca o prezentare, fie şi concisă, 
a tuturor temelor şi punctelor de vedere dezvoltate în Structura 
revoluţiilor ştiinţifice. Cititorul avizat şi atent îşi va putea alcătui 

15 Th. S. Kuhn, „Reflections on My Critics", \n Criticism and the Growth 
of Knowledge, pp. 236—237. 

16 M. Masterman, The Nature of a Paradigm, în op. cit., p. 60. 

propria reprezentare sinoptică. Doresc să propun, în schimb, un 
mod de a citi cartea. Pornesc de la supoziţia că stâlpii de susţinere 
a ideilor pe care le propune ea sunt conceptul de paradigmă, asociat 
cu cel de ştiinţă normală, ca rezolvare de probleme puzzle, precum 
şi conceptul de revoluţie ştiinţifică, asociat cu cel de incomensura- 
bilitate a paradigmelor. Mi se pare că tratarea temelor desemnate 
prin aceste concepte ne îngăduie să identificăm elementele ma¬ 
jore de noutate schiţate în cartea lui Kuhn, precum şi sursa prin¬ 
cipală a neînţelegerilor pe care le întâlnim adesea în consideraţiile 
criticilor ei. Totodată, intenţionez să prezint şi să comentez reelabo- 
rarea unora dintre aceste concepte, îndeosebi a celui de incom¬ 
patibilitate în scrierile mai târzii ale lui Kuhn. 17 

O citire corectă a cărţii lui Kuhn depinde în primul rând de 
înţelegerea conceptului ei central — paradigma. Prefaţa conţine 
o indicaţie importantă în această privinţă. Kuhn relatează experi¬ 
enţa pe care a câştigat-o datorită unei burse care i-a permis să pe¬ 
treacă un an într-un centru de studii avansate în ştiinţele sociale. 
Familiarizat cu practica cercetării în fizică, o ştiinţă care a atins 
stadiul maturităţii în multe din disciplinele sale cu secole mai înainte, 
el a fost surprins să constate că între cercetătorii din ştiinţele sociale 
nu există un acord minim asupra unor chestiuni fundamentale cum 

17 Prima ediţie a Structurii revoluţiilor ştiinţifice a apărut în anul 1962. 
A doua ediţie din 1970 nu cuprinde modificări semnificative ale textului ini¬ 
ţial. Kuhn îi adaugă însă un cuprinzător Post-scriptum. Lucrări publicate de 
Kuhn în anii ’80 şi îndeosebi la începutul anilor ’90 conţin clarificări şi 
dezvoltări importante care vizează teme centrale ale cărţii. Aceste dezvoltări 
constituiau baza unei noi cărţi pe care, din nefericire, Kuhn nu a putut-o 
încheia. Este important de reţinut că după 1980 Kuhn nu a mai publicat lucrări 
de istoria ştiinţei, concentrându-şi preocupările asupra problematicii ce stă 
în centrul Structurii revoluţiilor ştiinţifice. în textul publicat în volumul oma¬ 
gial care a apărut în 1993, Kuhn precizează: „Pot să spun mai mult despre 
acestea (tranziţiile de la o paradigmă la alta şi semnificaţia cognitivă a acestor 
tranziţii — n. mea, M. F.) şi despre subiecte legate de ele, iar cartea la care 
lucrez în prezent va spune multe despre ele. Evident, nu pot nici cel puţin 
să schiţez aici conţinutul cărţii, dar pot să utilizez libertăţile pe care mi le 
oferă poziţia mea de comentator pentru a sugera cât îmi stă în putinţă cum 
a evoluat punctul meu de vedere în anii ce s-au scurs de la publicarea Struc¬ 
turii .“ (Afterwords , în op. cit., p. 314.) 

ar fi recunoaşterea problemelor importante şi evaluarea soluţiilor 
date acestor probleme. „încercarea de a descoperi sursa acestor 
diferenţe — scrie Kuhn — m-a condus la recunoaşterea rolului 
pe care îl joacă în cercetarea ştiinţifică «paradigmele», cum le-am 
numit de atunci. Paradigmele sunt realizări ştiinţifice universal 
recunoscute care, pentru o perioadă, oferă probleme şi soluţii model 
unei comunităţi de practicieni.“ Constatarea fundamentală care l-a 
condus pe Kuhn la introducerea conceptului a fost, prin urmare, 
aceea că cercetătorii dintr-o disciplină ştiinţifică matură au ajuns 
la un consens cuprinzător nu pe baza unor definiţii şi reguli, ci 
sprijinindu-se pe exemple concrete de formulare şi rezolvare a pro¬ 
blemelor, exemple pe care şi le însuşesc în procesul pregătirii lor 
pentru activitatea de cercetare. Acele grupuri de cercetători a căror 
activitate relevă un acord cuprinzător asupra problemelor, a însem¬ 
nătăţii lor relative şi asupra soluţiilor acestor probleme împărtăşesc, 
de obicei, câteva paradigme. Paradigmele au fost cuprinse mai întâi 
în cărţi pe care toţi membrii unui grup ştiinţific le cunoşteau bine. 
Ele prezentau acele realizări ştiinţifice ce serveau membrilor 
grupului pentru a-şi modela după ele propria lor cercetare şi pentru 
a evalua propriile lor realizări. Mai târziu, aceste soluţii concrete 
de probleme au fost preluate în manualele şi tratatele disciplinelor 
ştiinţifice mature. Mai înainte de câştigarea unei prime paradigme, 
diferite domenii ale cercetării naturii prezentau un tablou foarte 
asemănător cu cel caracteristic pentru filozofie, arte şi încă pentru 
multe domenii ale ştiinţelor sociale şi ale disciplinelor umaniste 
din zilele noastre. Lipsa acordului asupra fundamentelor se exprima 
cel mai clar în competiţia dintre diferite şcoli. Kuhn semnalează, 
bunăoară, că la sfârşitul secolului al XVIII-lea şi începutul secolului 
al XlX-lea existau aproape tot atâtea puncte de vedere asupra na¬ 
turii electricităţii câţi experimentatori importanţi. ,,într-un anumit 
moment al.timpului, între 1740 şi 1780, cercetătorii electricităţii, 
ca grup, au câştigat ceea ce astronomii dobândiseră în Antichitate, 
cercetătorii mişcării în Evul Mediu, cei ai opticii fizice în secolul 
al XVII-lea şi ai geologiei istorice în secolul al XIX-lea.“ 18 


18 Th. S. Kuhn, Scientific Paradigms, în (ed.) B. Bames, Sociology of Science, 
Penguin Books, Middlesex, 1970, pp. 90-91. 

Paradigmele, ca realizări ştiinţifice ce oferă modele de for¬ 
mulare şi rezolvare de probleme unui grup de cercetători, consti¬ 
tuie entităţi complexe ce cuprind elemente de natură teoretică, 
instrumentală şi metodologică. Cunoaşterea cuprinsă într-o para¬ 
digmă, spre deosebire de cunoaşterea formulată prin enunţuri şi 
teorii ştiinţifice, este în mare măsură una tacită. Aceasta înseamnă 
că membrii unui grup disciplinar pot să se conducă în formularea 
şi soluţionarea problemelor după realizări ştiinţifice concrete fără 
să poată indica şi fără să trebuiască să indice care sunt acele 
caracteristici ale unor asemenea realizări ce le conferă acestora 
statutul de paradigme. 19 Caracterul tacit al cunoaşterii cuprinse în 
paradigme este pus în evidenţă de observaţia că paradigmele şi 
problemele formulate şi soluţionate de cercetători pe baza acestor 
paradigme întreţin între ele o asemănare de felul celei care există 
între membrii unei familii naturale, de exemplu, între membrii 
diferitelor specii de copaci sau diferitelor specii de câini. Ceea ce 
Kuhn numeşte o familie naturală este o clasă ai cărei membri se 
aseamănă unul cu celălalt mai mult decât se aseamănă cu membrii 
altor familii naturale. 20 Cunoaşterea tacită cuprinsă în paradigme 
este de acelaşi tip cu cea pe care o câştigăm prin contactul repetat 
cu anumiţi membri ai unei familii naturale, acea cunoaştere pe baza 
căreia reuşim să stabilim într-un mod neproblematic apartenenţa 
unor configuraţii din câmpul vizual la o anumită familie naturală 
şi să aplicăm astfel în mod corect un termen generic, fără să putem 
spune însă care sunt toate acele trăsături care disting membrii unei 
familii naturale de membrii alteia. Cercetătorul reuşeşte adesea 
să modeleze formularea şi rezolvarea problemei ce îi stă în faţă 
conducându-se după o paradigmă fără să aibă nevoie să ştie şi să 
poată spune în ce constă asemănarea dintre problema lui şi para¬ 
digma după care se conduce. 21 


19 Capitolul V, intitulat „Prioritatea paradigmelor", care tratează această 
temă, mi se pare esenţial pentru o bună înţelegere a cărţii. 

20 Pentru dezvoltări, vezi îndeosebi „Logica descoperirii sau psihologia 
cercetării?" şi „Noi reflecţii despre paradigmă", în volumul Tensiunea 
esenţială. 

21 „Studenţii în fizică spun cu regularitate că au citit până la capăt un 
capitol din manual, l-au înţeles perfect, dar cu toate acestea au avut dificultăţi 

Remarcând nu o dată că paradigma este unul din conceptele 
cele mai puţin înţelese ale cărţii sale, Kuhn admite că răspunderea 
pentru recepţia lui defectuoasă îi aparţine, cel puţin în parte. Iată 
ce scrie el cu privire la multitudinea de sensuri în care a folosit 
termenul în Structura revoluţiilor ştiinţifice'. „începând pur şi simplu 
ca soluţii exemplare de probleme, ele (paradigmele — n. mea, M. F.) 
şi-au extins imperiul pentru a include mai întâi cărţile clasice în 
care au apărut iniţial aceste exemple acceptate şi, în cele din urmă, 
întregul set de exemple împărtăşite de către membrii unei comu¬ 
nităţi ştiinţifice. Acest sens mai larg al termenului este singurul 
de care au luat cunoştinţă cei mai mulţi cititori ai cărţii mele, şi 
rezultatul inevitabil a fost confuzia; căci multe dintre cele ce se 
afirmă acolo despre paradigme se aplică doar sensului iniţial al 
termenului. Deşi ambele sensuri mi se par importante trebuie să 
facem o distincţie între ele, iar termenul «paradigmă» este adecvat 
numai pentru primul sens. Evident, eu am creat dificultăţi inutile 
multor cititori.“ 22 Tocmai cunoaşterea tacită cuprinsă în paradigme 
asigură acea comunicare remarcabil de bună şi de întinsă între 
membrii unui grup disciplinar care explică evaluările lor pronunţat 
convergente cu privire la însemnătatea relativă a problemelor şi 
cu privire la valoarea soluţiilor propuse pentru aceste probleme. 
Comunicarea cea mai intensă şi mai deplină există între membrii 
unor grupuri foarte mici care se întâlnesc la cursuri de vară şi mese 
rotunde şi îşi trimit unii altora preprinturile lucrărilor lor. 23 


la rezolvarea problemelor de la sfârşitul capitolului. Aproape invariabil di¬ 
ficultatea constă în a formula ecuaţiile potrivite, în a corela cuvintele şi 
exemplele date în text cu problemele speciale pe care le au de rezolvat. în 
mod obişnuit aceste dificultăţi se rezolvă în acelaşi fel. Studentul descoperă 
o cale de a vedea problema ca pe o problemă pe care a mai întâlnit-o. Odată 
observată această asemănare sau analogie, mai rămân doar dificultăţi teh¬ 
nice. Acelaşi pattern se observă în mod clar în istoria ştiinţei. Oamenii de 
ştiinţă modelează soluţia unei probleme după alta, adesea doar cu apel minim 
la generalizări simbolice.“ (Tensiunea esenţială, p. 346.) 

22 Tensiunea esenţială, pp. 45^4-6. 

23 Vezi în această privinţă Tensiunea esenţială, pp. 337—338. Răspunzând 
criticilor săi, Kuhn face precizări importante în această privinţă: „Comunităţi 
tipice, cel puţin pe scena ştiinţifică contemporană, pot avea o sută de membri. 



THOMAS KUHN ŞI REORIENTAREA ISTORICĂ... 21 

Formularea şi rezolvarea de probleme pe baza cunoaşterii tacite 
cuprinse în paradigme constituie ceea ce Kuhn numeşte ştiinţă 
normală sau cercetare normală. Termenul normal pare să aibă, 
în acest context, două sensuri. Mai întâi, este vorba de acea acti¬ 
vitate profesională pe care chiar şi cercetătorii de cel mai înalt rang 
o desfăşoară în cea mai mare parte a carierei lor. în al doilea rând, 
expresia desemnează acel tip de activitate care ilustrează cel mai 
bine natura ştiinţei care a ajuns la maturitate. Altfel spus, ştiinţa 
normală este ştiinţa prin excelenţă. Problemele ştiinţei normale 
sunt probleme ce pot fi rezolvate de cercetători cu mijloacele 
conceptuale şi instrumentele cuprinse în paradigmele grupului 
ştiinţific. Kuhn va caracteriza tipul de probleme formulate şi re¬ 
zolvate în cercetarea normală drept probleme puzzle , 24 O problemă 
puzzle prezintă câteva caracteristici distinctive. Pe de o parte, 
cunoaşterea tacită cuprinsă în paradigme îl asigură pe cercetător 
că problema are o soluţie. Pe de altă parte, găsirea soluţiei este 
dificilă, adică pretinde o perspicacitate şi o inventivitate ieşite din 
comun. O problemă puzzle poate reprezenta o provocare pentru 
cei mai calificaţi cercetători, nu în sensul că soluţia ei implică des¬ 
coperirea a ceva necunoscut, ci datorită dificultăţii de a obţine un 
rezultat ce poate fi, în linii generale, anticipat. Prin acest contrast 
dintre posibilitatea de a anticipa natura soluţiei şi dificultatea adesea 
ieşită din comun a găsirii acestei soluţii, problemele puzzle se 
aseamănă cu jocurile în care copilul reconstruieşte o imagine 
coerentă combinând diferitele feţe ale unor cuburi sau cu proble¬ 
mele de şah. Ceea ce caracterizează o ştiinţă care a atins stadiul 
maturităţii, afirmă Kuhn, este tocmai faptul că problemele ei sunt 
probleme puzzle, adică probleme pe care cercetătorii într-adevăr 
ingenioşi vor reuşi până la urmă să le rezolve. Iar în măsura în 
care asemenea probleme rezistă eforturilor îndelungate ale unor 


uneori un număr semnificativ mai mic. Indivizii, în mod deosebit cei mai 
capabili, pot aparţine mai multor asemenea grupuri, fie în mod simultan, 
fie în mod succesiv, şi ei îşi vor schimba sau cel puţin ajusta felul de a gândi 
atunci când trec de la unul la celălalt." (Reflections on My Critics , în op. cit., 
p. 253.) 

24 „Oamenii de ştiinţă rezolvă puzzles, modelându-le după soluţia unora 
anterioare, adesea recurgând extrem de puţin la generalizări simbolice." 

cercetători reputaţi, rezolvarea lor va conferi un înalt prestigiu 
profesional celui ce a găsit-o. 

Kuhn subliniază că un domeniu al cercetării ştiinţifice va pro¬ 
gresa în mod rapid şi sistematic abia atunci când existenţa unor 
paradigme va conferi problemelor ce stau în faţa cercetătorului 
caracterul de probleme puzzle. Asemenea probleme sunt cele pe 
care le ridică realizarea unui acord mai bun între teorie şi datele 
observaţiei sau experimentului printr-o activitate ce urmăreşte ajus¬ 
tarea lor reciprocă, precum şi problemele pe care le pune extin¬ 
derea unor corelaţii legice sau practici instrumentale în zone în 
care este de aşteptat ca ele să se aplice. „în condiţii normale, cer¬ 
cetătorul ştiinţific nu este un inovator, ci un om care rezolvă 
probleme ipuzzles), iar problemele asupra cărora se concentrează 
sunt tocmai acelea despre care el este convins că pot fi atât for¬ 
mulate, cât şi rezolvate în cadrul tradiţiei ştiinţifice existente." 25 
Această caracterizare a activităţii cercetătorilor într-o disciplină 
ştiinţifică matură implică o consecinţă importantă. Nereuşitele în 
soluţionarea unor probleme ale ştiinţei normale vor fi atribuite 
cercetătorilor, şi nu paradigmelor pe care se sprijină ei. în cercetarea 
normală, ca formulare şi rezolvare de probleme puzzle , sunt testaţi 
cercetătorii şi nu paradigmele după care se conduc ei. Fără îndoială 
că în caracterizarea problemelor ştiinţei normale Kuhn a fost 
condus de o cunoaştere dinăuntru a practicii cercetării. Este tipul 
de experienţe pe care nu le pot avea, de regulă, filozofii ştiinţei, 
ţinând seama de particularităţile formaţiei lor profesionale. Este, 
prin urmare, de aşteptat ca cercetătorii care lucrează astăzi în 
discipline ştiinţifice mature să recunoască în caracterizarea pe care 
o dă Kuhn ştiinţei normale lucruri ce le sunt familiare, în timp ce 
mulţi filozofi ai ştiinţei care socotesc teoria ştiinţifică, şi nu 
paradigma, drept unitatea fundamentală de cunoaştere şi evaluare 
vor întâmpina greutăţi în reconstruirea fidelă a punctului de vedere 
al lui Kuhn. 26 Kuhn însuşi credea că neînţelegerea a ceea ce are 

25 Tensiunea esenţială, p. 276. 

26 M. Masterman observă, în acest sens, că Structura revoluţiilor ştiinţifice 
este o carte „în acelaşi timp perspicace din punct de vedere ştiinţific şi obscură 
din punct de vedere filozofic" şi remarcă apoi că „în măsura în care el descrie 

în vedere atunci când caracterizează ştiinţa normală a fost una din 
sursele majore ale prezentării deformate a poziţiei sale şi a multora 
dintre controversele pe care le-a stârnit cartea lui. Bunăoară Karl 
Popper, unul din criticii cei mai intransigenţi ai concepţiei kuhniene 
asupra naturii ştiinţei, înţelege cercetarea normală drept acea cer¬ 
cetare în care ar lipsi spiritul critic şi o caracterizează drept un 
pericol pentru ştiinţă. Popper se îndoieşte că acei oameni pe care 
îi reţine istoria ştiinţei ar fi practicat cercetarea normală în sensul 
lui Kuhn. El afirmă că renunţarea la discuţia critică ar marca 
sfârşitul ştiinţei, în sensul autentic al termenului. 27 Oricine înţe¬ 
lege conceptul kuhnian al ştiinţei normale ca formulare şi rezol¬ 
vare de probleme puzzle va fi de acord că asemenea observaţii nu 
îşi ating ţinta. Ele se susţin doar atât timp cât vom identifica ştiinţa 
normală, cercetarea condusă de paradigme, cu cercetarea bazată pe 
teorie. Or, nu puţini dintre criticii lui Kuhn au folosit şi folosesc 
expresiile paradigmă şi ştiinţă normală, respectiv teorie şi cercetare 
bazată pe teorie drept echivalente. Un exemplu în acest sens ne oferă 
un articol recent al filozofului american Tim Maudlin. El formulează 
ceea ce consideră a fi „obiecţia externă cea mai evidentă împotriva 
analizei propuse de Kuhn 11 în termenii următori: „...o teorie este 
adoptată de obicei pe baza datelor empirice şi nu, cel puţin în mod 
direct, în funcţie de capacitatea ei de a rezolva probleme 11 . 28 Kuhn 

fapte familiare pentru cercetători, ei găsesc ceea ce afirmă el drept uşor de 
înţeles 11 , în timp ce „în măsura în care acelaşi material este străin şi nefamiliar 
pentru filozofii ştiinţei, ei găsesc orice consideraţii bazate pe acest material 
drept opace 11 (M. Masterman, op. cit., pp. 59—60). 

27 Vezi K. R. Popper, „Normal Science and its Dangers 11 , în Criticism 
and the Growth of Knowledge, îndeosebi pp. 53—55. Watkins vorbeşte de 
ciocnirea dintre punctul de vedere al lui Kuhn, potrivit căruia comunitatea 
ştiinţifică este „o societate închisă, scuturată intermitent de prăbuşiri nervoase 
colective urmate de restabilirea uniunii mintale, şi punctul de vedere al lui 
Popper potrivit căruia comunitatea ştiinţifică trebuie să fie şi este în mod 
real o societate deschisă în care nici o teorie, cât ar fi ea de dominantă şi 
încununată de succes, nici o paradigmă, pentru a folosi termenul lui Kuhn 
(subl. mea M. F.), nu este vreodată inviolabilă. 11 (J. Watkins, op. cit., p. 26.) 

28 T. Maudlin, „Kuhn edente: incommensurabilite et choix entre 
theories 11 , în Revue philosophique de Louvain nr. 3/1996, p. 442. Şi alte 

însuşi a favorizat această confuzie majoră prin destule inconsec¬ 
venţe de ordin terminologic ce pot fl întâlnite în cartea sa. 29 în 
Structura revoluţiilor ştiinţifice există, desigur, alte pasaje care in¬ 
dică în mod clar că baza practicii ştiinţei normale nu este teoria, 
ca sistem de enunţuri, adică drept unitate pur lingvistică, ci ceva 
mai complex — paradigma. Unele dintre componentele acesteia 
din urmă nu pot fi explicitate fără pierderi esenţiale în limbajul 
unei discipline ştiinţifice. La începutul capitolului VIII, intitulat 
Răspunsul la criză , Kuhn arată în mod clar că expresia ştiinţă 
normală desemnează cercetarea condusă de paradigme, şi nu în¬ 
cercări de a aplica o teorie, încercări care ar putea fi privite drept 
încercări de confirmare sau infirmare a teoriei: „Ştiinţa normală 
se străduieşte permanent să realizeze o corespondenţă cât mai bună 
între teorie şi fapte. în realitate, obiectivul ei este rezolvarea unui 
puzzle pentru a cărui simplă existenţă trebuie presupusă validitatea 
paradigmei." 30 Insistând asupra faptului că identificarea paradigmei 
cu teoria zădărniceşte înţelegerea corectă a nucleului concepţiei 
lui Kuhn asupra ştiinţei, Margaret Masterman va sublinia că 
paradigmele nu sunt configuraţii în mod esenţial lingvistice, ci 
realizări ştiinţifice concrete ai căror constituenţi de natură teoretică 
şi instrumentală nu pot fi separaţi, şi cu atât mai puţin pe deplin 
explicaţi. Tocmai asemenea realizări ştiinţifice concrete îi ghidează 


formulări ale autorului indică fără posibilitate de dubiu că el acceptă iden¬ 
tificarea teoriei ştiinţifice cu paradigma drept ceva neproblematic. Iată doar 
una dintre ele: „Nu este întâmplător că Thomas Kuhn prezintă alegerea unei 
teorii (sau a unei paradigme ) (subl. mea — M. F.) ca alegere a unei forme 
de viaţă" {op. cit., p. 438). 

29 Bunăoară, în Capitolul II, „Calea spre ştiinţa normală", Kuhn scrie 
cu referire la B. Franklin: „Reuşita explicaţiei sale a fost cel mai convingător 
argument care a făcut din teoria sa o paradigmă. Pentru a fi acceptată ca 
paradigmă, o teorie trebuie să pară superioară rivalelor sale." Derutante sunt 
de asemenea referirile la „teorii ştiinţifice ce au dobândit statutul de para¬ 
digme". Asemenea exprimări sugerează că paradigma nu ar fi nimic altceva 
decât teoria dominantă acceptată la un moment dat de comunitatea 
cercetătorilor dintr-o anumită disciplină ştiinţifică. 

30 Cea mai susţinută analiză a deosebirilor dintre ştiinţa normală, ca 
cercetare condusă de paradigme, şi aplicarea teoriei poate fi găsită în textul 
„Noi reflecţii despre paradigme" din volumul Tensiunea esenţială. 

pe membrii unui grup ştiinţific în formularea unor probleme noi 
şi stau la baza evaluării convergente pe care o dau aceştia soluţiilor 
propuse. Paradigma, în sens sociologic, scrie Masterman, „este, 
aşadar, ceva anterior teoriei şi altceva decât teoria, întrucât este 
ceva concret şi observabil. Iar paradigma lui (a lui Kuhn — M. F.), 
ca un construct, este mai puţin decât teoria, deoarece ea poate fi 
ceva tot atât de puţin teoretic cum este o singură piesă a unui aparat; 
adică ceva ce poate genera producerea unei soluţii reale a unui 
/?«zz/e.“ 31 

Dintre implicaţiile de ordin filozofic ale caracterizării kuhniene 
a ştiinţei normale, ca cercetare bazată pe paradigmă, două merită 
să fie în mod deosebit amintite. 

Mai întâi, cercetarea bazată pe paradigme este caracterizată 
drept acea trăsătură care distinge cunoaşterea ştiinţifică , în sensul 
cel mai restrictiv al acestei expresii, în raport cu alte forme majore 
ale creaţiei intelectuale şi spirituale. 32 Câştigarea unei prime para¬ 
digme transformă un număr mai mic sau mai mare de cercetători, 
care îşi propun să extindă şi să aprofundeze cunoaşterea noastră 
despre un anumit domeniu de fapte, într-un grup disciplinar, adică 
într-o comunitate care a depăşit controversele asupra fundamen¬ 
telor, concentrând eforturile convergente ale membrilor săi 
asupra unor probleme de tip puzzle. „Numai paradigma promo¬ 
vează o cercetare realmente eficientă: pe de o parte, pentru că prin 
încheierea disputelor dintre şcoli se punea astfel capăt reluării 
permanente a problemelor fundamentale; pe de altă parte, pentru 
că încrederea că se aflau pe calea cea mai bună îi încuraja pe oa¬ 
menii de ştiinţă să întreprindă investigaţii mai precise, mai ezoterice 


31 M. Masterman, „The Nature of a Paradigm", în op. cit., p. 67. 

32 Kuhn afirmă într-un articol consacrat delimitării poziţiei sale faţă de 
teoria cunoaşterii ştiinţifice a lui Popper că ceea ce făceau astrologii şi medicii 
dintr-o epocă mai îndepărtată reprezintă ştiinţă în sensul strict al termenului 
nu fiindcă enunţurile lor nu ar fi fost falsificabile, ci deoarece „ei nu aveau 
nici un puzzle de rezolvat şi în consecinţă nici o ştiinţă de practicat" ( Ten¬ 
siunea esenţială, p. 317). In schimb, cercetătorii care aparţineau tradiţiei 
ştiinţifice numite chimia flogisticului erau oameni de ştiinţă în sensul deplin 
al cuvântului deoarece formulau şi rezolvau probleme puzzle conducându-se 
după paradigme. 

şi mai îndelungate / 4 în opoziţie cu un punct de vedere care a fost 
dominant mult timp în filozofia ştiinţei de limbă engleză, Kuhn 
nu credea că există vreun criteriu logic care ar permite delimitarea 
enunţurilor ştiinţifice de speculaţii incontrolabile . 33 La întrebarea 
care ar fi caracteristica ce indică transformarea unui domeniu de 
cercetare într-o ştiinţă într-un sens modem al termenului, răspunsul 
lui Kuhn va fi univoc: achiziţia unei prime paradigme. 

O a doua implicaţie majoră a caracterizării ştiinţei normale drept 
cercetare condusă de paradigme priveşte precizarea rolului şi lo¬ 
cului criticii într-o ştiinţă matură. Descrierea pe care o dă Kuhn 
ştiinţei normale se opune multor reprezentări populare asupra 
ştiinţei şi a omului de ştiinţă. Acesta din urmă este prezentat adesea 
drept un căutător al adevărului care este deschis la minte şi liber 
de orice idei preconcepute. Se sugerează că singura constrângere 
sub care s-ar afla omul de ştiinţă ar fi cea exercitată de date ale 
experienţei intersubiectiv controlabile şi, eventual, de teorii ac¬ 
ceptate. Kuhn susţine, dimpotrivă, că exerciţiul critic în ştiinţa 
matură va fi limitat în mod drastic prin însăşi natura educaţiei pro¬ 
fesionale. în cercetarea normală, paradigmele precum şi tradiţiile 
de formulare şi rezolvare de probleme puzzle pe care le inaugurează 
acestea constituie baza, şi nu obiectul criticii. La capătul unei 
ucenicii care face dintr-o persoană un membru al unui grup ştiinţific 
disciplinar, o tradiţie de cercetare normală va fi însuşită şi acceptată 
necritic. Cercetarea ştiinţifică reclamă, prin urmare, nu numai gân¬ 
dire divergentă, ci, în aceeaşi măsură, gândire convergentă 1 ’' 3 '. 
Obiect al criticii sunt doar soluţiile pe care le propun cercetătorii 
pentru probleme general recunoscute, şi nu paradigmele care îi 
conduc pe aceştia în formularea şi rezolvarea lor. Controversa asupra 
fundamentelor, ca şi căutarea unor inovaţii majore, intervine doar 


33 „Conchid că protoştiinţelor, la fel ca şi artelor şi filozofiei, le lipseşte un 
anumit element care face posibilă forma cea mai evidentă a progresului. Acest 
element nu este, totuşi, ceva ce poate fi oferit de o prescripţie metodologică." 
(Th. S. Kuhn, Reflections on My Critics , în op. cit., pp. 244—245.) 

34 Kuhn notează că „cercetarea normală, chiar aceea de cea mai bună 
calitate, este o activitate extrem de convergentă, bazată ferm pe un consens 
stabil dobândit prin învăţământul ştiinţific şi întărit prin activitatea ulterioară 
în profesie" (Tensiunea esenţială, p. 269). 

în perioadele de criză care precedă şi pregătesc înlocuirea unor 
paradigme cu altele. Aceasta este o imagine asupra naturii cercetării 
ştiinţifice diametral opusă celei consacrate îndeosebi prin scrierile 
lui Popper, autorul ce a conferit multă autoritate punctului de vedere 
că atitudinea critică ar fi definitorie pentru ştiinţă în genere. Kuhn 
o spune în mod explicit: „Intr-un sens, ca să folosim termenii lui 
Sir Karl, tocmai abandonarea discuţiei critice marchează trecerea 
la ştiinţă. Odată ce un domeniu a făcut această tranziţie, discuţia 
critică reapare numai în perioadele de criză, când bazele domeniului 
respectiv sunt din nou în pericol." 35 Şi într-un alt loc: „«Revoluţiile 
permanente» pot deveni un imperativ ideologic important. Dacă 
Sir Karl şi cu mine suntem în dezacord în genere în ceea ce priveşte 
ştiinţa normală, atunci dezacordul priveşte acest punct. El şi grupul 
său argumentează că omul de ştiinţă trebuie să fie tot timpul un 
critic şi un proliferator de teorii alternative. Eu susţin dezirabilitatea 
unei strategii alternative ce rezervă o asemenea comportare pentru 
ocazii speciale." 36 

Conservatorismul unei tradiţii de cercetare normală nu poate 
fi, aşadar, îndeajuns subliniat. De ce rezistă membrii unui grup 
disciplinar la sugestii de schimbare a paradigmelor sale? Deoarece 
apără bazele vieţii lor profesionale. Atât timp cât paradigmele con¬ 
duc cu succes la formularea şi rezolvarea unor noi probleme ştiin¬ 
ţifice general recunoscute, asemenea sugestii nu vor fi nici cel 
puţin examinate în mod serios. „Rezultă că dacă activitatea nor¬ 
mală de rezolvare de puzzle ar fi întotdeauna încununată de succes, 
dezvoltarea ştiinţei nu ar duce, în genere, la inovaţii fundamen¬ 
tale." 37 Nu există, pe de altă parte, indicaţii obiective clare care 
să ne îngăduie să stabilim dacă într-un moment, ce survine în 
dezvoltarea unei tradiţii de rezolvare de probleme, eşecurile sem¬ 
nalează limitele capacităţii cercetătorilor sau faptul că paradigmele 
pe care se sprijină aceştia au încetat să mai funcţioneze în mod 
satisfăcător. S-ar putea spune că divizarea grupului în cercetători 
conservatori şi cercetători dispuşi să ia în considerare o schimbare 


35 Ibidem, p. 314. 

36 Reflections on My Critics, în op. cit., pp. 242—243. 

37 Th. S. Kuhn, Scientific Paradigms, în op. cit., p. 98. 

a fundamentelor este expresia acelei polarizări a opţiunilor ce sur¬ 
vine în situaţii de accentuată incertitudine, situaţii în care aştep¬ 
tarea a ceea ce ar putea aduce viitorul reprezintă singura 
alternativă la decizii riscante. Kuhn apreciază că tocmai deoarece 
cerinţele pe care trebuie să le satisfacă soluţiile problemelor 
cercetării normale pot fi atât de bine anticipate pe baza para¬ 
digmelor, dificultăţile majore ce se ridică în calea găsirii acestor 
soluţii fiind in special de ordin tehnic, cercetarea condusă de 
paradigme este o cale deosebit de eficientă pentru schimbarea 
acestora. înşelarea persistentă a aşteptărilor, în ciuda eforturilor 
concentrate ale celor mai calificaţi cercetători, precum şi împu¬ 
ţinarea succeselor, poate submina, în cele din urmă, convingerea 
lor că problemele ce le stau în faţă sunt probleme puzzle, şi odată 
cu acestea încrederea în paradigme. în momentul în care o ase¬ 
menea stare de spirit devine dominantă, cel puţin unii din membrii 
unui grup disciplinar vor putea lua în considerare o schimbare 
radicală a „uneltelor“, presupunând bineînţeles că „unelte" noi au 
fost deja create. în capitolul „Răspunsul la criză" Kuhn carac¬ 
terizează reacţiile posibile ale membrilor unui grup disciplinar 
într-o asemenea situaţie în următoarele cuvinte: „Uneori, ştiinţa 
normală se dovedeşte până la urmă în stare să rezolve problema 
care a provocat criza, în ciuda disperării celor care văzuseră în ea 
sfârşitul paradigmei existente. în alte ocazii, problema rezistă chiar 
şi unor abordări aparent cu totul noi. Atunci, oamenii de ştiinţă 
pot conchide că, în starea actuală a domeniului lor, nu se poate 
ajunge la nici o soluţie. Problema este înregistrată şi lăsată pe seama 
unei generaţii viitoare, înzestrată cu instrumente mai bune. Sau, 
în sfârşit, .. .o criză se poate încheia prin apariţia unui nou candidat 
la statutul de paradigmă şi prin lupta care urmează pentru 
acceptarea sa." 


* 

Cititorul va putea resimţi această discuţie insistentă a 
conceptelor kuhniene paradigmă şi cercetare normală , ca şi 
semnalarea repetată a recepţiei lor inadecvate în literatura de 
specialitate, drept obositoare. în realitate, cu greu s-ar putea exagera 

în această privinţă atât timp cât neînţelegerea lor adecvată este atât 
de răspândită. 38 Şi mai important pare faptul că tocmai pe aceste 
concepte se sprijină caracterizarea atât de controversată pe care 
a dat-o Kuhn revoluţiei ştiinţifice, ca o alegere între alternative 
incomensurabile. Sugestia că portretul pe care îl face Kuhn epi¬ 
soadelor accentuat cumulative din evoluţia unei discipline ştiin¬ 
ţifice mature ar putea fi acceptat drept unul veridic, în timp ce 
descrierea momentelor de discontinuitate, de ruptură, desemnate 
prin expresia revoluţie ştiinţifică , ar trebui să fie respinsă, nu ne-ar 
putea conduce decât la concluzia puţin plauzibilă că acea 
concepţie asupra ştiinţei care a fost fixată în Structura revoluţiilor 
ştiinţifice nu satisface cele mai elementare cerinţe de coerenţă. O 
înţelegere corectă a conceptului ştiinţei normale — rezolvare de 
probleme puzzle condusă de paradigme — pare să fie prima 
condiţie a unei lecturi satisfăcătoare a ultimelor capitole ale cărţii, 
cele consacrate descrierii revoluţiilor ştiinţifice şi deznodământului 
episoadelor revoluţionare. Ne găsim în faţa unei descrieri deosebit 
de provocatoare, care a suscitat reacţii critice din cele mai vehe¬ 
mente. Laitmotive ce revin persistent în aceste reacţii sunt acuzaţii 
de iraţionalism, subiectivism, relativism, subminare a autorităţii 
cognitive a ştiinţei, estomparea sau chiar ştergerea unora din 
contururile ce disting evoluţia ştiinţei de evoluţia altor domenii 
de activitate creatoare cum ar fi filozofia sau artele. Kuhn şi-a ex¬ 
primat nu o dată uimirea pe care i-o stârneau asemenea critici şi 
a subliniat, nu o dată cu ironie, că mulţi din criticii săi par să fi 
citit o altă carte şi să se lupte, prin urmare, cu un om de paie. 39 


38 Semnificative în această privinţă sunt criticile formulate de filozoful 
american Larry Laudan, care crede, ca şi Kuhn, că teoria cunoaşterii ştiinţifice 
trebuie aşezată pe fundamentul ferm pe care îl oferă datele istoriei ştiinţei 
şi examinarea practicii cercetării din zilele noastre. Trecerea timpului nu a 
schimbat câtuşi de puţin situaţia, aşa cum se poate constata comparând pre¬ 
zentarea poziţiei lui Kuhn în cartea mai veche a lui Laudan, Progress and its 
Problems (1977), şi în cea recentă, Beyond Positivism and Relativism (1996). 

39 „Sunt tentat să postulez existenţa a doi Thomas Kuhn. Kuhn! este 
autorul acestui text şi a unui alt articol de la începutul volumului de faţă. 
(Este vorba de „Logica descoperirii sau psihologia cercetării?", un articol 
în care Kuhn delimitează punctul său de vedere asupra naturii cunoaşterii 

Kuhn a apreciat, totodată, că problematica tratată în aceste capitole 
suportă precizări, nuanţări şi chiar noi elaborări şi dezvoltări în 
anumite direcţii. Acestei problematici el i-a consacrat, de fapt, 
ultimii 10-15 ani ai vieţii sale. Referindu-se la caracterizarea pe 
care a dat-o, în controversata sa lucrare publicată în 1962, revoluţiei 
ştiinţifice drept o alegere între alternative incomensurabile, Kuhn 
va scrie treizeci de ani mai târziu: „Şi chiar pentru cei ce au înţeles 
intenţia mea, cartea spune puţine lucruri de natură constructivă 
cu privire la modul cum are loc tranziţia dintre stadii succesive 
şi despre ceea ce ar putea constitui semnificaţia ei cognitivă. Pot 
să tratez acum mai bine aceste subiecte, şi altele legate de ele, iar 
cartea la care lucrez în prezent va avea multe de spus despre ele." 40 

Voi aminti doar câteva din motivele ce domină descrierea dată 
revoluţiilor ştiinţifice în bestseller -ul lui Kuhn, insistând asupra 
direcţiei evoluţiei ideilor sale, aşa cum se întrevede ea în textele 
mai târzii. 

Revoluţiile ştiinţifice sunt episoade excepţionale în evoluţia unei 
ştiinţe mature, episoade în care paradigma sau paradigmele unui 
grup disciplinar sunt înlocuite cu altele. Revoluţiile ştiinţifice 
inaugurează astfel noi tradiţii de cercetare normală. Acele schim¬ 
bări radicale ale opţiunilor profesionale pe care le aduc cu sine 
revoluţiile ştiinţifice conduc, de regulă, la divizarea unor grupuri 
şi comunităţi disciplinare, precum şi la apariţia unor grupuri noi. 
Odată cu aceasta, are loc o schimbare a problemelor ştiinţifice 
socotite legitime, precum şi a evaluării urgenţei şi însemnătăţii 


ştiinţifice de cel formulat în lucrările lui Karl Popper — nota mea — M. F.). 
El a mai publicat o carte intitulată Structura revoluţiilor ştiinţifice, despre care 
discută el şi doamna Masterman. Kuhn 2 este autorul altei cărţi cu acelaşi 
titlu. Este cel citat aici în mod repetat de către Sir Karl Popper, ca şi de pro¬ 
fesorii Feyerabend, Lakatos, Toulmin şi Watkins. Că ambele cărţi poartă 
acelaşi titlu nu poate fi un fapt cu totul accidental pentru că punctele de vedere 
pe care le prezintă ele se suprapun adesea şi sunt, în orice caz, exprimate 
în aceleaşi cuvinte. Trebuie însă să conchid că preocupările lor centrale sunt 
de obicei foarte diferite. Aşa cum este prezentat de criticii săi, Kuhn 2 pare să 
facă, din când în când, afirmaţii ce răstoarnă aspecte esenţiale ale poziţiei 
schiţate de cel cu acelaşi nume" ( Reflections on My Critics, în op. cit., p. 231). 

40 Th. S. Kuhn, Afterwords, în op. cit., p. 314. 

relative a problemelor recunoscute. Schimbarea de perspectivă pe 
care o aduce revoluţia ştiinţifică în comunitatea practicienilor cerce¬ 
tării este comparată de Kuhn cu schimbarea gestalt-\Aui vizual: 
pus în faţa aceloraşi configuraţii, privitorul va putea recunoaşte 
în ele lucruri esenţial diferite. 

în tranziţia revoluţionară are loc, prin urmare, o transformare 
a lumii în care este efectuată cercetarea ştiinţifică, în sensul că 
oamenii de ştiinţă văd lucruri noi când examinează acelaşi domeniu 
de obiecte folosind aceleaşi instrumente. 41 O asemenea schimbare 
este comparată cu schimbarea ce survine în modul de a vedea şi 
de a gândi al omului care se converteşte. Această analogie, ca şi 
compararea revoluţiilor ştiinţifice cu revoluţiile politice vor deveni 
ţinte predilecte ale criticilor lui Kuhn. Mulţi dintre aceştia nu acordă 
atenţia cuvenită distincţiei dintre revoluţiile ştiinţifice, ca schimbări 
ale paradigmelor cercetării, şi revelaţiile ştiinţifice înţelese drept 
tranziţii de la o teorie fundamentală la alta. Şi totuşi, Kuhn nu 
oboseşte să-şi prevină cititorii în această privinţă. O înlocuire a 
exemplelor concrete de rezolvare a problemelor ce conduc cer¬ 
cetarea, subliniază el, va fi resimţită drept revoluţionară doar de 
membrii unui grup disciplinar uneori foarte restrâns. Kuhn scria, 
în Post-scriptum -ul cărţii sale, că o asemenea schimbare „nici nu 
trebuie să pară revoluţionară celor din afara unei singure co¬ 
munităţi, compuse poate din mai puţin de douăzeci şi cinci de oa- 
meni“. Pentru aceştia se schimbă, înainte de toate, acele exemple 
concrete de formulare şi rezolvare a problemelor care îi conduc 
în stabilirea asemănărilor ce fac posibilă gruparea sub anumite 
concepte a obiectelor şi situaţiilor pe care le examinează. Ceea 


41 Iată doar câteva consideraţii asupra acestei teme, care pot fi găsite la 
începutul capitolului X: „Ceea ce erau raţe în lumea omului de ştiinţă sunt 
iepuri după revoluţie... Privind la o fotografie luată într-o cameră cu bule, 
studentul vede linii confuze şi întrerupte, iar fizicianul o înregistrare a unor 
evenimente subnucleare elementare... lumea în care intră atunci studentul 
este determinată împreună de mediu şi de o anumită tradiţie de ştiinţă normală 
în care el a fost pregătit să lucreze. De aceea, în perioada de revoluţie, când 
se schimbă tradiţia de ştiinţă normală, modul în care omul de ştiinţă îşi percepe 
mediul trebuie reeducat... în unele situaţii familiare, el trebuie să înveţe să 
vadă un nou gestalt.“ 

ce se schimbă în primul rând, aşadar, este cunoaşterea tacită cu¬ 
prinsă în paradigme, acea cunoaştere care face posibilă surprinderea 
şi utilizarea de către cercetători a apropierilor neaparente între 
probleme ştiinţifice distincte, atunci când ei nu pot da un răspuns 
la întrebarea „asemănător în raport cu ce?". 42 Acestea sunt precizări 
deosebit de importante. Dacă revoluţiile ştiinţifice, în sensul mai 
tradiţional şi popular al acestei expresii, sunt evenimente excep¬ 
ţionale, apoi în descrierea pe care le-o dă Kuhn ele apar drept o 
trăsătură constantă a dezvoltării gândirii ştiinţifice. 

în ultima parte a vieţii sale active, Kuhn şi-a concentrat efor¬ 
turile spre clarificarea şi explicarea a ceea ce a avut în vedere atunci 
când a caracterizat revoluţia ştiinţifică drept o alegere între alter¬ 
native incomensurabile. El va caracteriza ideea incomensurabilităţii 
tradiţiilor de cercetare despărţite printr-o revoluţie ştiinţifică drept 
subiectul cel mai puţin clarificat în cartea sa, deşi acest subiect a 
stat în centrul controverselor pe care le-a iscat cartea. Din acest 
unghi de vedere, Structura revoluţiilor ştiinţifice a putut fi apreciată 
drept o prezentare a unui proiect de cercetare aflat într-un prim 
stadiu al elaborării sale. 43 

Kuhn aprecia retrospectiv că descoperirea incomensurabilităţii 
tradiţiilor de cercetare ce se succedă în evoluţia unei discipline 
mature a fost primul pas în elaborarea concepţiei pe care a schiţat- 
o în cartea sa. Iar în ultimii ani ai vieţii, el a caracterizat incomen- 
surabilitatea drept „inovaţia centrală" pe care o propune cartea. 44 
Această afirmaţie este o recunoaştere a faptului că tocmai sâm¬ 
burele tare de noutate al cărţii a fost elaborat şi clarificat în cea 
mai mică măsură. Consideraţii destul de fugitive, cuprinse în capi¬ 
tolul XII intitulat „Deznodământul revoluţiilor", se încheie cu o 
concluzie care le-a apărut de-a dreptul scandaloasă multora din 
criticii cărţii lui Kuhn: „Tocmai pentru că este o tranziţie între 
incomensurabile, trecerea de la o paradigmă la o alta rivală nu poate 

42 Vezi în această privinţă Reflections on My Critics, în op. cit. , pp. 274—276 
şi, îndeosebi, articolul „Noi reflecţii despre paradigme" din volumul Tensiunea 
esenţială. 

43 Vezi J. Z. Buchwald, G. E. Smith, Thomas Kuhn, 1922—1996 , p. 368. 

44 Vezi Afterwords, în op. cit., pp. 314—315. 

fi făcută pas cu pas, constrânsă de logică şi de o experienţă neutră.“ 
în cele ce urmează, voi încerca să arăt că o asemenea afirmaţie 
poate fi înţeleasă în feluri sensibil diferite. 

Termenul incomensurabilitate este folosit în matematică pen¬ 
tru a denumi relaţia dintre mărimi ce nu pot fi comparate în termenii 
unei unităţi de măsură comune. în elaborări cuprinse în lucrări mai 
târzii, Kuhn utilizează termenul cu deosebire pentru a desemna 
un anumit tip de relaţie dintre limbajele cercetătorilor care lucrează 
conducându-se după paradigme diferite. 45 Incomensurabilitatea 
paradigmelor este una locală deoarece mulţi dintre termenii lim¬ 
bajului sunt folosiţi în acelaşi fel de către oamenii ce practică 
cercetarea pe baza unor paradigme incomensurabile. Doar un mic 
grup de termeni ce vor fi definiţi, de regulă, unul prin celălalt, 
precum şi propoziţiile în care apar vor avea utilizări esenţial diferite 
în cele două limbaje. Aceştia sunt termenii care nu vor putea fi 
traduşi într-un mod satisfăcător în limbajul cercetătorilor care 
adoptă o altă paradigmă. Rezultă că istoricii ştiinţei nu vor putea 
să descrie în mod adecvat teoriile şi paradigmele din trecutul unei 
discipline în limbajul ei actual, tot aşa cum antropologii de teren 
nu reuşesc să redea fără pierderi şi deformări toate caracteristicile 
unei culturi exotice în limbajul formei de viaţă căreia îi aparţin, 
în acest punct al argumentării sale, Kuhn insistă asupra distincţiei 
dintre traducere şi interpretare. Cel care traduce stăpâneşte ambele 
limbaje şi-şi propune să producă în unul dintre ele un text perfect 
echivalent din punctul de vedere al folosirii expresiilor cu cel pe 
care îl traduce. Istoricii ştiinţei sau antropologii de teren nu sunt, 
prin urmare, traducători, ci interpreţi. Interpretul cunoaşte un limbaj 
şi se străduieşte să înveţe un altul, formulând în limbajul pe care 
îl cunoaşte ipoteze asupra folosirii expresiilor în celălalt limbaj. 


45 Referindu-se la componentele teoretice ale paradigmelor, Kuhn scrie: 
„Aplicând termenul «incomensurabilitatea» la teorii am vrut doar să insist 
asupra faptului că nu există un limbaj comun în cadrul căruia ambele să poată 
fi complet exprimate şi care să poată fi folosit, ca urmare, în compararea 
punct cu punct a teoriilor.“ (Th. S. Kuhn, „Schimbarea teoriei ca schimbare 
de structură", în antologia Istoria ştiinţei şi reconstrucţia ei conceptuală, 
selecţie şi traducere de I. Pârvu, Editura ştiinţifică şi enciclopedică, 1981, 
p. 482.) 

pe baza observării comportării vorbitorilor acestuia. Tocmai 
deoarece organizarea conceptuală pe care o primesc experienţele 
vorbitorilor în două limbaje poate fi sub anumite aspecte esenţial 
diferite, interpretul nu va putea traduce în limbajul său toate 
expresiile din limbajul pe care încearcă să-l înveţe. în acest caz, 
cele două limbaje vor fi caracterizate drept incomensurabile. 
Limbajul chimiei flogisticului este, bunăoară, incomensurabil cu 
limbajul actual al chimiei în sensul că nu toate expresiile primului 
limbaj pot fi traduse în cel de al doilea. Istoricul ştiinţei, în calitate 
de interpret, poate formula în limbajul ştiinţific actual ipoteze cu 
privire la referinţa unor termeni ai limbajului vechii teorii, 
procedând într-un mod asemănător cu modul în care procedează 
antropologul de teren care observă comportarea lingvistică a 
băştinaşilor. Traducând un text reprezentativ scris în limbajul 
chimiei flogisticului, istoricul ştiinţei va trebui să lase anumite spaţii 
goale. Prin urmare, textul pe care îl va produce nu va putea fi 
socotit o traducere în sensul strict al termenului. 46 Iată şi un alt 
exemplu. în mecanica lui Newton, folosirea corectă a termenilor 
masă şi forţă este legată de învăţarea legii a doua, care formulează 
o anumită relaţie între aceşti termeni. Termenii nu vor putea fi 
traduşi în limbajul mecanicii relativiste, un limbaj în care legea 
a doua a lui Newton nu mai este valabilă. Concluzia lui Kuhn este, 
aşadar, că istoricul ştiinţei nu traduce , ci interpretează texte ştiin¬ 
ţifice mai vechi. Acesta trebuie mai întâi să înveţe să citească aceste 
texte pentru a-i învăţa şi pe alţii să le citească. 47 (Este ceea ce a 
realizat tânărul Kuhn atunci când a învăţat să citească Fizica lui 


46 Ph. Kitcher, unul din criticii tezei incomensurabilităţii, observă că re¬ 
ferinţa termenului „flogistic" ar putea fi redată în limbajul actual, în unele 
contexte prin expresia „substanţă emanată de corpurile care ard“, în alte 
contexte prin „principiul metalizator", şi în alte contexte prin alte expresii 
ale limbajului ştiinţific de astăzi. Va trebui să redăm, aşadar, referinţa uneia 
şi aceleiaşi expresii a limbajului chimiei flogisticului prin expresii diferite. 
Aceeaşi este şi situaţia altor termeni ce pot fi definiţi doar în relaţie cu 
termenul „flogistic". Rezultă că ceea ce vom obţine va fi mai puţin decât o 
traducere. 

47 Vezi Th. S. Kuhn, Comensurability, Comparability, Comunicability, 
P.S.A., voi. 2, 1983, p. 677. 

Aristotel.) Limbajele tradiţiilor de cercetare ce se succedă în istoria 
unei discipline ştiinţifice sunt purtătoarele unor reţele conceptuale 
parţial diferite, a unor moduri local diferite de a organiza expe¬ 
rienţele. Ele divid în mod diferit una şi aceeaşi lume. în acele locuri 
în care taxonomiile acestor limbaje nu sunt identice, o comunicare 
deplină între cei ce lucrează în cadrul acestor tradiţii nu mai este 
posibilă. Pentru a se face mai bine înţeles, Kuhn subliniază că există 
disparităţi conceptuale, aşadar incomensurabilitate, chiar şi între 
mici porţiuni ale limbajelor naturale vorbite de comunităţi foarte 
apropiate din punct de vedere cultural, cum sunt cele ale vor¬ 
bitorilor englezei şi francezei. Un cuvânt francez ca esprit nu va 
putea fi tradus într-un mod deplin satisfăcător în engleză. Echi¬ 
valente pentru el, în diferite contexte, sunt spirit, aptitude, iu¬ 
ţeliigence, judgement, wit şi alte expresii. Traducătorul va prefera 
una sau alta din aceste expresii, pierzând astfel unele nuanţe ale 
cuvântului francez. Iar explicaţiile pe care le va da pentru a justifica 
modul în care traduce acest cuvânt, într-un context sau altul, nu 
vor fi părţi ale traducerii sale. 48 Ca şi în viaţa de fiecare zi, în ştiinţă 
folosirea cuvintelor se învaţă prin raportare la situaţiile concrete 
în care ele sunt folosite precum şi prin raportare la alte cuvinte, 
în măsura în care reţelele conceptuale sau taxonomiile a două lim¬ 
baje nu se suprapun în mod complet, traducerea satisfăcătoare a 
unuia în celălalt nu va fi posibilă. Un alt limbaj va putea fi însă 
învăţat urmărind cu atenţie felul în care sunt folosite expresiile, 
adică procedând aşa cum procedează copiii când învaţă limba 
maternă. într-o asemenea situaţie se vor afla nu numai istoricii 
ştiinţei, ci şi membrii unor grupuri disciplinare care împărtăşesc 
paradigme diferite. Ei pot, desigur, comunica unii cu alţii. Comu¬ 
nicarea nu este însă deplină deoarece paradigmele lor sunt incomen¬ 
surabile. 49 Este important de subliniat că o asemenea caracterizare 

48 Vezi, Ibidem, pp. 679—680. Pentru alte exemple de acest fel, vezi 
Th. S. Kuhn, Response to Comentaries, în acelaşi volum, pp. 713-714. 

49 „Incomensurabilitatea este o noţiune ce apare la mine pornind de la 
încercări de a înţelege pasaje aparent lipsite de sens din scrieri ştiinţifice 
vechi. De obicei, ele au fost socotite drept o dovadă a opiniilor confuze sau 
greşite ale autorului. Experienţele mele m-au condus spre afirmaţia că aceste 

a incomensurabilităţii paradigmelor nu exclude posibilitatea ca un 
cercetător sau un istoric al ştiinţei să înveţe, în cele din urmă, foarte 
bine limbajul cercetătorilor ce împărtăşesc alte paradigme. învăţând 
limbajul chimiei flogisticului, un cercetător din zilele noastre ar 
putea înţelege o practică a cercetării chimice sub multe aspecte 
diferită, şi ar putea, eventual, participa la o asemenea practică. 50 

în această elaborare, teza incomensurabilităţii nu pare să ofere 
puncte de sprijin pentru viziuni relativiste extreme care contestă 
obiectivitatea cunoaşterii ştiinţifice. Un critic al lui Kuhn va merge 
chiar mai departe afirmând că din perspectiva unei asemenea 
înţelegeri a tezei incomensurabilităţii -— incomensurabilitatea ca 
disparitate conceptuală — descrierea dată de Kuhn revoluţiilor 
ştiinţifice nu ar mai fi incompatibilă cu empirismul ortodox, aşa 
cum a părut să fie în versiunea ei iniţială (!). Sugestia este că teza 
incomensurabilităţii paradigmelor ar fi fost astfel considerabil 
slăbită în raport cu versiunea ei originală. în scrierile sale târzii, 
Kuhn nici nu a confirmat, nici nu a respins asemenea sugestii. El 
s-a mulţumit să observe că incomensurabilitatea, ca element central 
al concepţiei sale asupra evoluţiei ştiinţei, a fost de la început un 
punct de vedere considerabil mai moderat decât au presupus mulţi 
dintre criticii săi. 

Raportându-ne la afirmaţii din Structura revoluţiilor ştiinţifice 
cum ar fi aceea că tranziţia de la o paradigmă la alta, care este 
incomensurabilă cu prima, nu poate fi făcută pas cu pas, sub pre¬ 
siunea unor argumente logic constrângătoare şi a unor fapte pre¬ 
supuse a fi neutre sau că cercetătorul care reuşeşte să realizeze o 
asemenea tranziţie trăieşte experienţa celui care se converteşte, 
putem distinge, cred, destul de clar între două planuri în care are 
loc argumentarea acestor afirmaţii. Primul dintre aceste planuri 


pasaje au fost, dimpotrivă, citite greşit..." Şi mai departe: „Incomensura- 
bilitatea devine astfel un fel de intraductibilitate localizată intr-o arie sau 
alta în care două taxonomii lexicale diferă." (Th. S. Kuhn, The Road since 
Structure, în op. cit., pp. 4 şi 5.) 

50 „Rupturi de comunicaţie sunt astfel inevitabile şi pentru a le evita omul 
care vorbeşte două limbaje trebuie să-şi amintească tot timpul ce dicţionar 
este în acţiune, în ce comunitate se produce discursul." ( Ibidem , p. 9.) 

este cel al interpretării incomensurabilităţii în termeni psihosocio¬ 
logici. Această interpretare se profilează îndeosebi în Post-scriptum- 
ul lui Kuhn şi în unele din textele reunite în volumul Tensiunea 
esenţială , cum sunt „Logica descoperirii sau psihologia cercetării?" 
şi „Noi reflecţii despre paradigme". în lucrări mai târzii, accentul 
va cădea pe elaborarea unei înţelegeri conceptual-lingvistice a tezei 
incomensurabilităţii paradigmelor, ale cărei contururi generale am 
încercat să le schiţez mai sus. 51 

în centrul interpretării psiho-sociologice stă conceptul cu¬ 
noaştere tacită cuprinsă în paradigme. Kuhn afirmă că oamenii 
care practică cercetarea ştiinţifică conduşi de paradigme distincte 
au o programare nervoasă parţial diferită. Aceasta face ca ei să 
reacţioneze la aceiaşi stimuli cu percepţii diferite. Privind din 
acelaşi punct, în aceeaşi direcţie, ei vor putea vedea lucruri diferite, 
într-o zonă determinată, ei nu îşi vor putea, prin urmare, discuta 
divergenţele prin raportare la experienţe neutre în raport cu 
paradigmele pe care le împărtăşesc. în cel mai bun caz, unii din 
membrii grupului disciplinar care se sprijină pe vechea paradigmă 
vor putea realiza tranziţia spre un nou mod de a vedea o parte din 
lumea cercetării lor. Dar nici în acest caz ei nu vor putea compara 
noul fel de a vedea lucrurile cu cel de mai înainte, pe care l-au 
pierdut în mod iremediabil. Din acest punct de vedere va fi jus¬ 
tificată caracterizarea tranziţiei ca o schimbare de tip gestalt, o 
schimbare care, spre deosebire de alte schimbări de acest tip, va 
fi încă ireversibilă. Explicată în termenii deosebirilor dintre 
cunoaşterea cuprinsă în paradigme, incomensurabilitatea se va 
exprima mai ales în deosebiri semnificative în ceea ce priveşte 
identificarea problemelor cercetării, a însemnătăţii şi urgenţei 
relative a acestora şi în evaluarea dată de către grupul disciplinar 
soluţiilor acestor probleme. Citirea descrierii pe care o dă cartea 
revoluţiilor ştiinţifice în registrul psiho-sociologic pare să fie în 

51 Kuhn mărturiseşte în ultimul său text publicat: „Efortul de a o înţelege 
şi rafina (este vorba de ideea incomensurabilităţii —- M. F.) a constituit 
preocuparea mea centrală şi tot mai obsesivă timp de treizeci de ani, iar în 
ultimii cinci ani am realizat ceea ce socotesc a fi o serie rapidă de progrese 
semnificative" ( Afterwords , p. 315). 

cea mai mare măsură responsabilă de impresia că autorul ei ar 
contesta raţionalitatea cunoaşterii ştiinţifice, propunându-le un 
punct de vedere subiectivist şi radical relativist. Criticii au în minte 
afirmaţii cum sunt cele care pot fi întâlnite în Capitolul X: . .în 
timpul revoluţiilor ştiinţifice, oamenii de ştiinţă văd lucruri noi 
şi diferite când examinează cu instrumente familiare zone pe care 
le-au examinat mai înainte... ca şi cum comunitatea profesională 
a fost dintr-odată transportată pe altă planetă...“ sau în Capito¬ 
lul XII: „Transferul de la o paradigmă la alta este o experienţă de 
convertire ce nu poate fi forţată. Rezistenţa de o viaţă, mai ales 
din partea celor ale căror cariere productive i-au legat de o tradiţie 
mai veche de ştiinţă normală, nu este o violare a standardelor 
ştiinţei, ci un indicator al înseşi naturii cercetării ştiinţifice/ 4 

în ce sens este interpretarea psiho-sociologică a tezei inco- 
mensurabilităţii o interpretare mai radicală şi, prin urmare, mai 
greu de acceptat în mediul filozofiei analitice a ştiinţei se poate 
vedea mai bine examinând dezvoltările pe care le-a cunoscut ea 
în lucrările altor autori, care încearcă să construiască pornind de 
la sugestii pe care le conţine Structura revoluţiilor ştiinţifice. Pe 
deplin reprezentativă, în acest sens, mi se pare a fi o carte recentă 
al cărei titlu este deja simptomatic. 52 Autorul ei introduce concep¬ 
tele psihologice obişnuinţe de gândire şi intuiţii. El caracterizează 
obişnuinţele de gândire, ca şi obişnuinţele de comportare, drept 
programări neuronale. Tot ceea ce este în acord cu obişnuinţe de 
gândire profund înrădăcinate va fi socotit intuitiv evident. Obiş¬ 
nuinţele de gândire reprezintă bariere mintale. înlocuirea unei 
paradigme cu alta este un anumit gen de schimbare a obişnuinţelor 
de gândire. Asemenea obişnuinţe sunt greu de identificat şi de 
caracterizat deoarece ele nu sunt, în genere, accesibile introspecţiei. 
Obişnuinţele de gândire trebuie, aşadar, distinse de punctele de 
vedere conştiente. Ele pot fi totuşi scoase la iveală determinând 
lucrurile pe care membrii unui grup specializat le consideră 

52 H. Margolis, Paradigms and Barriers. How Habits of Mind Govern 
Scientific Belief ?, The University of Chicago Press, Chicago and London, 
1993. în prefaţă, autorul subliniază „imensa îndatorire intelectuală 41 pe care 
o are faţă de Kuhn. 

garantate şi, respectiv, problematice. în acest fel putem explicita 
ceva esenţial din cunoaşterea tacită a grupului. Punerea în evidenţă 
a unora din obişnuinţele de gândire şi intuiţiile caracteristice 
grupurilor ştiinţifice disciplinare ne oferă posibilitatea să înţelegem 
mai bine de ce în controversele dintre membrii proeminenţi ai 
acestor grupuri argumentele vor fi pronunţat circulare. Anumite 
argumente produse de oamenii de ştiinţă vor fi constrângătoare 
doar pentru cei ce împărtăşesc aceleaşi obişnuinţe de gândire. 
Tocmai acestea pot să dea socoteală de comunicarea deosebit de 
fluentă în cadrul grupurilor şi de convergenţa accentuată a eva¬ 
luărilor profesionale la care ajung membrii lor. Obişnuinţele de 
gândire constituie, prin urmare, sursa profundă a ataşamentului 
faţă de o anumită tradiţie de cercetare şi o barieră în calea înţelegerii 
unei tradiţii de cercetare diferită. Margolis crede că ele ne indică 
ceea ce are în vedere Kuhn când vorbeşte de incomensurabilitatea 
paradigmelor, de ruptura de comunicare între cercetători ce îm¬ 
părtăşesc paradigme diferite, precum şi de caracterul circular pe 
care îl are argumentarea în favoarea unei paradigme. Aceste con¬ 
sideraţii generale sunt susţinute prin studii istorice de caz. Unul 
dintre acestea este consacrat tranziţiei de la chimia flogisticului 
la cea a oxigenului, o tranziţie care a avut loc la sfârşitul secolului 
al XVIII-lea. Se menţionează că în anul 1776 Lavoisier şi alţi cer¬ 
cetători reuşiseră să identifice acea parte a aerului care este 
responsabilă de creşterea greutăţii corpurilor arse sau calcinate. 
Priestley a numit-o „aer deflogisticat“, Scheele „aer de foc“, iar 
Lavoisier „oxigen". Nici unul din ei nu a considerat, în acel mo¬ 
ment, că descoperirea noii substanţe este incompatibilă cu exis¬ 
tenţa flogisticului. Aşadar, ceea ce din perspectiva ştiinţei actuale, 
pe care o exprimă deosebit de clar manualele şi tratatele, apare 
drept un fapt care răstoarnă teoria flogisticului nu a fost perceput 
în acest fel de cei mai eminenţi cercetători de atunci. Lavoisier 
însuşi a exprimat doar unele îndoieli privitoare la existenţa flo¬ 
gisticului şi nu a mai revenit asupra acestei chestiuni până în anul 
1783. în acel an, Lavoisier aflase de descoperirea încă nepublicată 
a lui Cavendish, şi anume că substanţele numite „aer inflamabil" 
(hidrogenul) şi respectiv „aer deflogisticat" (oxigenul) puse în 
contact produc apa. Sub influenţa acestei descoperiri, Lavoisier 

va susţine în mod hotărât că toate fenomenele combustiei şi 
calcinării pot fi explicate mai simplu fără a se postula existenţa 
flogisticului. De ce a fost contestată abia acum existenţa flogis¬ 
ticului, în ciuda faptului că Lavoisier ar fi putut explica mai simplu 
respiraţia, fermentaţia, combustia şi calcinarea cu referire la ceea 
ce el a numit „oxigen“? Răspunsul lui Margolis este că abia acum 
a putut fi înlăturată din mintea unor cercetători cum a fost Lavoisier 
o barieră mintală inconştientă, şi anume supoziţia că orice proces 
de ardere va emana în aer o substanţă. Chimiştii care nu au putut 
îndepărta această barieră nu l-au urmat atunci pe Lavoisier. Ei au 
avut bune motive să nu o facă de vreme ce puteau interpreta toate 
experienţele chimice cunoscute pe atunci în cadrele chimiei 
flogisticului. Bariera, subliniază Margolis, a fost unică şi una tacită. 
Cei ce stăteau de o parte şi de alta a barierei vedeau lucrurile în 
mod diferit. Acesta ar fi tocmai sensul în care Kuhn vorbeşte de 
incomensurabilitatea paradigmelor şi de ruptura de comunicaţie 
dintre cercetători care lucrează sprijinindu-se pe paradigme 
diferite. 53 

Interpretarea lingvistică a tezei incomensurabilităţii tradiţiilor 
de cercetare, o interpretare dezvoltată de Kuhn în lucrări mai târzii, 
aruncă o lumină nouă asupra unor pasaje din Structura revoluţiilor 
ştiinţifice consacrate tranziţiilor revoluţionare şi a fost apreciată 
de către unii comentatori drept o dezvoltare într-o nouă direcţie 
a tezei incomensurabilităţii. Astfel, Paul Hoyningen-Huene, în 
cunoscuta sa carte Die Wissenschaftsphilosophie Thomas S. Kuhns 
(1989), tradusă în engleză în anul 1993, consideră că paradigma 
ar fi fost înlocuită în lucrări ale autorului Structurii revoluţiilor 
ştiinţifice consacrate clarificării ideii incomensurabilităţii cu 
termeni mai precişi, de natură lingvistică, cum sunt dicţionar şi 
structură lexicală. în măsura în care structurile lexicale, adică 
reţelele conceptuale a două grupuri disciplinare, nu se suprapun 
în întregime, ele vor fi caracterizate de către Kuhn drept 
incomensurabile. Potenţialul provocator pe care îl are conceptul 
incomensurabilităţii în interpretarea lui psiho-sociologică ar fi fost 
în acest fel considerabil atenuat. Autorii articolului omagial publicat 

53 Vezi H. Margolis, op. cit., îndeosebi pp. 43—66. 



THOMAS KUHN ŞI REORIENTAREA ISTORICĂ... 41 

după moartea lui Kuhn în revista americană Philosophy of Science 
cred că interpretarea pe care am numit-o lingvistică conferă 
conceptului de incomensurabilitate o precizie sporită şi restrânge 
în acelaşi timp domeniul de aplicare. Autorii exprimă, totodată, 
opinia că noua versiune „nu este atât de mult o revizuire a Struc¬ 
turii, cât o mai adâncă analiză a reajustărilor conceptuale care mar¬ 
chează istoria ştiinţei 11 . 54 Compararea versiunii lingvistice a tezei 
incomensurabilităţii cu cea psiho-sociologică susţine, cred, o 
asemenea apreciere. Rămâne în schimb deosebit de problematică 
afirmaţia unor critici, ca Ph. Kitcher, care susţin că dacă ceea ce 
spune Kuhn despre schimbările conceptuale în ştiinţă în scrieri 
mai târzii este corect, atunci cel puţin unele din afirmaţiile pe care 
le face în cele două ediţii din 1962 şi 1970 ale cărţii sale vor trebui 
considerate incorecte. 55 Problematică nu numai în sensul că ul¬ 
timele scrieri publicate de Kuhn nu oferă puncte de sprijin pentru 
presupunerea că dezvoltarea interpretării lingvistice a incomen¬ 
surabilităţii ar fi în vreun fel incompatibilă cu descrierea tranziţiilor 
revoluţionare în cele două ediţii ale cărţii sale. Căci Kuhn va 
respinge în mod explicit o asemenea sugestie în ultimul său text 
publicat: „Acelaşi principiu al nesuprapunerii... îl împiedică pe 
cel care locuieşte într-o lume să importe unele din legile care o 
guvernează pe cealaltă. Problema nu este că legi adevărate într-o 
lume ar putea fi false în alta, ci că ele pot fi greu de descris, in¬ 
accesibile unei examinări atente de ordin conceptual şi obser- 
vaţional. Ceea ce punctul meu de vedere relativizează prin raportare 
la lumi şi practici este posibilitatea descrierii, şi nu adevărul. 
Această formulare este compatibilă cu călătoria dintr-o lume în 
alta: un fizician al secolului XX poate intra, să zicem, într-o lume 
a fizicii secolului al XVIII-lea sau a chimiei secolului XX. Dar 
acest fizician nu va putea practica cercetarea în nici una din aceste 
lumi fără a o abandona pe cea din care vine.“ 56 Cu atât mai puţin 
plauzibile par aserţiunile unui critic de ultimă oră, care susţine că 


54 J. Z. Buchwald, G. E. Smith, op. cit., p. 375. Cititorul interesat să-şi 
formeze o părere în această privinţă poate citi cu folos ultimele precizări 
ale lui Kuhn cu privire la acest subiect din Afterwords, în op. cit., pp. 315—329. 

55 Vezi Ph. Kitcher, op. cit., p. 689. 

56 Afterwords, p. 336. 

versiunea lingvistică a incomensurabilităţii avansată de Kuhn ar 
fi „atât de puţin polemică încât pare să fie lipsită de interes“ şi că 
nu ar avea „nici un punct de contact cu noţiunea pe care o discută 
în Structura “, 57 Or, tocmai acceptarea unei asemenea observaţii 
a putut conduce la concluzia, preluată şi de alţi autori, că în timp 
ce ideea incomensurabilităţii în Structura revoluţiilor ştiinţifice 
ar fi un punct de vedere nou, provocator, dar de nesusţinut, ver¬ 
siunea ei mai târzie ar reprezenta un punct de vedere acceptabil, 
dar cu totul banal. în acest sens, Maudlin face distincţia dintre „un 
Kuhn moderat şi un Kuhn lipsit de moderaţie". 58 

Angajarea lui Kuhn în direcţia elaborării şi dezvoltării a ceea 
ce am caracterizat drept o interpretare lingvistică a revoluţiilor 
ştiinţifice nu răspunde doar intenţiei de a oferi o nouă întemeiere, 
şi în acest fel o mai bună apărare a ideii incomensurabilităţii tra¬ 
diţiilor de cercetare ştiinţifică. Ea oglindeşte şi preocuparea lui, 
tot mai evidentă odată cu trecerea timpului, de a deplasa discuţia 
din domeniul descrierilor şi generalizărilor factuale pe un plan 
conceptual, şi de a intra astfel în dialog, pe propriul lor teren, cu 
filozofii ştiinţei de orientare analitică. Simptomatică pentru aceas¬ 
tă intenţie pare să fie reluarea repetată a unei teme standard în 
filozofia analitică a ştiinţei: alegerea teoriei ( theory’ choice). 

Kuhn nu contestă câtuşi de puţin punctul de vedere larg 
împărtăşit că oamenii de ştiinţă aleg între teorii în competiţie exa- 
minându-le şi comparându-le din puncte de vedere cum ar fi 
precizia predicţiilor, consistenţa internă, puterea de cuprindere şi 
forţa explicativă, capacitatea de a ne conduce la cunoaşterea unor 
fapte noi, fertilitatea sau simplitatea matematică. Ceea ce pune în 
evidenţă un studiu atent al realităţii vieţii ştiinţifice este însă că 
aceste puncte de vedere din care sunt comparate teoriile în com¬ 
petiţie nu funcţionează în calitate de reguli metodologice care ar 
putea determina în mod univoc o anumită alegere, ci în calitate 


57 T. Maudlin, op. cit., pp. 430 şi 444. 

58 Vezi şi caracterizarea poziţiei lui Kuhn în A. Sokal, J. Bricmont, Im- 
postures intellectuelles, Editions Odile Jacob, Paris, 1997, p. 74. Pentru o 
replică, vezi şi M. Flonta, „Afacerea Sokal şi critica relativismului episte¬ 
mologic contemporan", studiu introductiv la Gh. S. Părăoanu, Tranziţii 
ontologice , Editura AII, 1998, pp. 14—20. 

de valori care o influenţează. Valorile ştiinţifice nu sunt însă ace¬ 
leaşi în toate grupurile disciplinare şi în diferitele etape ale evoluţiei 
unei discipline. Ceea ce i se pare lui Kuhn şi mai demn de atenţie 
este că aceste valori pot fi aplicate în mod diferit de către cercetători 
care sunt deopotrivă de scrupuloşi şi de sincer interesaţi în 
cunoaşterea adevărului şi că, în cazul când decizia recomandată 
de raportarea la o anumită valoare este diferită de cea la care ne 
conduce o altă valoare, oamenii de ştiinţă care acordă prioritate 
unor valori diferite vor fi conduşi spre alegeri diferite. Alegerile 
sunt, aşadar, influenţate de recunoaşterea unor valori, fără să fie 
determinate de aderenţa cercetătorului la un anumit sistem de 
valori. Oamenii de ştiinţă care se orientează în alegerea teoriilor 
după aceleaşi valori pot ajunge astfel la concluzii diferite. Ale¬ 
gerea pe care o fac ei va depinde, prin urmare, atât de consideraţii 
obiective, cât şi de înclinaţii subiective. 59 Cu alte cuvinte, cer¬ 
cetătorii vor avea bune temeiuri pentru a prefera una din teoriile 
în competiţie, dar aceste temeiuri nu vor fi constrângătoare. Atât 
timp cât alegeri diferite vor putea fi apărate cu argumente rezo¬ 
nabile, comunitatea disciplinară va fi divizată în grupuri care vor 
explora resursele unor teorii alternative. Situaţiile de acest fel nu 
sunt doar inevitabile, ci şi deziderabile în măsura în care ele previn 
riscul ca toate eforturile să fie concentrate într-o direcţie ce s-ar 
putea dovedi greşită. „Dacă o decizie trebuie să fie luată în îm¬ 
prejurări în care chiar şi cea mai prevăzătoare şi circumspectă 
judecată poate să fie greşită, atunci faptul că diferiţi indivizi iau 
decizii diferite poate avea o însemnătate vitală. Cum altfel ar putea 

59 Pentru un studiu de caz privitor la ponderea diferită care a fost acordată 
preciziei predicţiilor şi respectiv simplităţii matematice în evaluarea teoriei 
generale a relativităţii a lui Einstein, vezi M. Flonta, „Poate fi fixat conceptul 
cunoaşterii ştiinţifice prin raportare la valori cognitive?* 4 , în Revista de 
filozofie, nr. 2, martie—aprilie 1993, pp. 121 — 134. O analiză amplă a rolului 
pe care îl pot juca preferinţele subiective ale cercetătorilor în evaluarea me¬ 
ritelor relative ale unor ipoteze concurente, aşa cum s-au exprimat asemenea 
preferinţe în controverse ce au marcat o epocă agitată pe care a parcurs-o 
fizica teoretică la începutul secolului XX, vezi G. Holton, Quanta, Relati- 
vity, and Rhetoric, în G. Holton, Science and Anti-Science, Harvard University 
Press, Cambridge Mass., 1993. 

grupul, ca întreg, să-şi îngrădească pariurile?" 60 Decizia finală, o 
decizie ce aparţine grupului disciplinar, va reprezenta bilanţul re¬ 
zultatelor obţinute prin explorări întreprinse în direcţii diferite. De 
raţionalitatea alegerii teoriei nu sunt răspunzători cercetătorii 
individuali, cât ar fi ei de proeminenţi. Raţionalitatea este rezul¬ 
tanta interacţiunilor ce au loc într-o perioadă mai scurtă sau mai 
lungă de timp, înăuntrul grupului ca întreg. 

Opţiunea filozofică fundamentală care susţine concepţia lui 
Kuhn asupra cunoaşterii ştiinţifice şi-i conferă, totodată, coerenţă 
se dezvăluie cu claritate în abordarea problematicii progresului 
cunoaşterii ştiinţifice. Consideraţiile automlui Structurii revoluţiilor 
ştiinţifice asupra acestei problematici cu semnificaţie filozofică 
eminentă se grupează în jurul a două mari motive: o delimitare 
critică faţă de concepţia realistă asupra valorii cunoaşterii ştiin¬ 
ţifice, o concepţie ce domină şi astăzi mentalitatea ştiinţifică cu¬ 
rentă, şi schiţarea unei alternative. 

O implicaţie majoră a viziunii realiste asupra cunoaşterii 
ştiinţifice o reprezintă caracterizarea progresului ei drept o apro¬ 
piere continuă a descrierii ştiinţifice de adevăr, înţeles drept cores¬ 
pondenţă între această descriere şi lumea gândită ca o realitate în 
sine ce există înainte şi independent de orice descriere. Căutarea 
răspunsului la întrebarea privitoare la direcţia şi sensul în care se 
realizează evoluţia istorică a cunoaşterii ştiinţifice pornind de la 
concepţia clasică a adevărului se exprimă cu multă claritate în 
obişnuinţe de gândire adânc înrădăcinate. Una dintre cele mai 
izbitoare este caracterizarea performanţelor cunoaşterii ştiinţifice 
drept descoperiri , adică drept paşi înainte în direcţia dezvăluirii 
a ceea ce este „învăluit", „acoperit". Din această perspectivă a unei 
apropieri treptate şi continue de adevăr este scrisă de obicei istoria 
unei discipline în manualele şi tratatele ştiinţifice standard. Re- 
ferindu-se la dezvoltarea istorică a cercetării ştiinţifice a mişcării, 
Kuhn observă că manualele ascund „efectul unei reformulări limi¬ 
tate, dar revoluţionare a întrebărilor pe care oamenii de ştiinţă le 
puneau în legătură cu mişcarea, ca şi a răspunsurilor pe care ei 
erau dispuşi să le accepte. Dar tocmai acest gen de schimbare în 

60 Th. S. Kuhn, Reflections on My Critics, în op. cit., p. 241. 

formularea întrebărilor şi răspunsurilor este cel care dă seama, mai 
mult decât noile descoperiri empirice, de tranziţia de la dinamica 
aristotelică la cea a lui Gabiei şi de la aceasta din urmă la cea a 
lui Newton. Ascunzând asemenea schimbări, tendinţa manualelor 
de a liniariza dezvoltarea ştiinţei nu face decât să mascheze un 
proces care stă la baza celor mai semnificative episoade ale dez¬ 
voltării ştiinţei.“ Nu puţini teoreticieni contemporani ai cunoaşterii 
ştiinţifice continuă să susţină cu multă candoare punctul de vedere, 
încă popular printre cercetători, potrivit căruia valoarea unei de¬ 
scrieri ştiinţifice constă în conformitatea ei cu o realitate în sine. 61 
Caracterizând punctul de vedere al realismului ştiinţific drept 
punctul de vedere că ştiinţa înaintează în direcţia unei acomodări 
continue a descrierii pe care o dă ea lumii, lumii reale aşa cum 
este ea în sine, Kuhn afirmă că nu are mai mult sens să spui că 
limbajul ştiinţei se acomodează continuu lumii reale decât că lumea 
descrierii ştiinţifice este acomodată unei anumite reţele con¬ 
ceptuale, unui anumit limbaj. Kuhn îşi va caracteriza poziţia filo¬ 
zofică generală drept un kantianism rectificat sau relativizat: orice 
descriere ştiinţifică a lumii se realizează în cadrul unui anumit 
sistem de concepte, sistem care se constituie intr-un proces de 
acomodare reciprocă a cadrelor conceptuale şi a idealurilor de 
cunoaştere locale şi istorice ale unei comunităţi pe de o parte şi 
a informaţiilor pe care le oferă simţurile, pe de altă parte. Există 
mai multe lumi fenomenale , fiecare din ele fiind constituită prin 
acţiunea structurantă a unor dicţionare sau scheme conceptuale 
parţial diferite. 62 Din această perspectivă, termenul adevăr va putea 

61 Iată doar o singură ilustrare: „în ceea ce priveşte toate punctele im¬ 
portante, Copemic avea dreptate iar Ptolemeu greşea, ca şi Harvey în raport 
cu Galien şi Lavoisier în raport cu Priestley. Căci până la urmă, de fapt, pă¬ 
mântul se învârteşte, sângele circulă, oxigenul este absorbit prin combustie" 
(T. Maudlin, op. cit., p. 440). 

62 Vezi Th. S. Kuhn, Metaphor in Science, în op. cit., p. 419. Şi mai clar 
se exprimă Kuhn în această privinţă în una din ultimele sale lucrări. El ca¬ 
racterizează punctul său de vedere drept un kantianism postdarwinist. Ca 
şi conceptele intelectului pur la Kant, acele reţele conceptuale ce disting şi 
individualizează limbajele diferitelor tradiţii ştiinţifice reprezintă precondiţii 
ale experienţei. Spre deosebire de categoriile kantiene, structurile conceptuale 

fi utilizat în mod legitim doar pentru adecvarea descrierii date lumii 
în cadrul acelei scheme conceptuale care distinge şi individua¬ 
lizează o tradiţie de cercetare ştiinţifică. 63 Aşa cum a observat în 
mod pertinent unul din criticii moderaţi ai lui Kuhn, accentele pe 
care Ie pun lucrările sale mai târzii ne ajută să înţelegem că Struc¬ 
tura revoluţiilor ştiinţifice este o scriere îndreptată nu atât împo¬ 
triva înţelegerii curente a raţionalităţii ştiinţifice, cât împotriva 
concepţiei realiste asupra valorii ştiinţei şi asupra progresului 
ştiinţific. 64 La Kuhn, contestarea caracterizării progresului ştiinţific 
ca apropiere continuă a descrierii ştiinţifice a lumii de adevăr este 
o consecinţă directă a acceptării incomensurabilităţii paradigmelor 
şi a distincţiei dintre traducerea şi învăţarea dicţionarului propriu 
unei anumite tradiţii de cercetare ştiinţifică. Dacă sistemele de 
concepte sau dicţionarele care disting două tradiţii de cercetare 
nu se suprapun în întregime, rezultă că nu are sens să comparăm 
unele enunţuri formulate în limbajele lor din punctul de vedere 
al apropierii de adevăr, conceput ca relaţie de corespondenţă a 
enunţurilor cu stările reale, gândite ca ceva independent de minte, 
de limbaj, de ceea ce este caracteristic unei forme de viaţă ştiin¬ 
ţifică. Răspunsul la întrebarea dacă un enunţ poate să fie susţinut 


ale unui limbaj ştiinţific nu reprezintă însă condiţii ale oricărei experienţe 
posibile. Experienţa ştiinţifică şi descrierea ştiinţifică a lumii în diferite 
discipline şi în diferite perioade de timp au loc în cadrul unor scheme con¬ 
ceptuale parţial diferite. Unele din aceste scheme sunt mai bine adaptate anu¬ 
mitor scopuri, altele altor scopuri. „Dar nici una dintre ele nu trebuie acceptată 
ca adevărată sau respinsă drept falsă; nici una din ele nu oferă un acces 
privilegiat la real, ca opus unei lumi inventate." (Th. S. Kuhn, The Roadsince 
Structure , p. 12.) J. Hacking ( Representing andIntervening, pp. 109—110) crede 
că acest punct de vedere ar putea fi desemnat prin expresia nominalism 
transcend ental. 

63 „Dacă am dreptate, atunci «adevăr», ca şi «demonstraţie», este un 
termen care are aplicaţie doar înăuntrul unei teorii." ( Reflections on My Cri- 
tics, în op. cit., p. 266.) Aceeaşi temă revine în Post-scriptum: „Cred că nu 
există un mod independent-de-teorie de a reconstrui expresii ca «realmente 
acolo»; noţiunea de conformitate între ontologia unei teorii şi corespondentul 
ei «real» din natură mi se pare acum principial iluzorie." 

64 Vezi E. McMullin, „Rationality and Paradigm Change in Science", 
în World Changes, p. 71. 

în mod raţional va putea fi dat, prin urmare, doar în cadrul unei 
asemenea forme de viaţă. Concluzia? „Fiecare dicţionar face po¬ 
sibilă o formă corespunzătoare de viaţă în cadrul căreia adevărul 
şi falsitatea propoziţiilor va putea fi afirmată şi justificată raţional, 
dar justificarea vocabularelor sau a schimbării lexicale poate fi 
doar una pragmatică.“ 65 

Care este însă sensul dezvoltării cercetării ştiinţifice dacă el 
nu este atingerea unui acord tot mai deplin între descrierea ştiin¬ 
ţifică şi o realitate în sine, presupusă a fi obiectul acestei descrieri? 
Răspunsul lui Kuhn la această întrebare exprimă opţiunea pentru 
ceea ce el va numi o concepţie evoluţionistă asupra cunoaşterii. 
Este acea concepţie care înlocuieşte caracterizarea progresului 
ştiinţific ca o evoluţie spre un scop ultim şi fixat o dată pentru 
totdeauna cu înţelegerea lui ca o evoluţie de la un anumit punct, 
de la cunoaşterea pe care o furnizează o formă istorică anterioară 
de viaţă ştiinţifică. Ca şi evoluţia biologică, evoluţia cunoaşterii 
ştiinţifice este un proces unidirecţional şi ireversibil, dar nu o pro- 
gresiune spre o stare finală dinainte stabilită. O revoluţie ştiinţifică 
atrage după sine, de regulă, o creştere a numărului disciplinelor 
ştiinţifice şi o redefinire a obiectelor cercetării. Succesiunea tra¬ 
diţiilor de ştiinţă normală, succesiune ce poate fi comparată cu 
creşterea prin ramificare a unei plante, evidenţiază o evoluţie în 
direcţia unei delimitări tot mai precise a domeniului cercetării, a 
restrângerii intereselor de cunoaştere, precum şi a specializării 
instrumentelor cercetării. Evoluţia spre specializare creează mij¬ 
loace de cunoaştere tot mai puternice, tot aşa cum evoluţia biolo¬ 
gică creează specii care posedă mijloace tot mai complexe şi mai 
specializate de adaptare la solicitările mediului. Şi la fel ca şi 
evoluţia biologică, evoluţia ştiinţei nu este una liniar progresivă, 
în succesiunea tradiţiilor de cercetare normală se vor realiza nu 
numai câştiguri, ci şi pierderi în ceea ce priveşte capacităţile de 
formulare şi rezolvare a problemelor. în ce sens poate fi carac¬ 
terizată, totuşi, direcţia în care are loc evoluţia cunoaşterii ştiin¬ 
ţifice drept progresă „Tranziţia spre o mulţime revizuită de concepte 
generice permite rezolvarea unor probleme care nu au putut fi 


65 Afterwords, în op. cit., pp. 330—331. 

stăpânite de către vechea structură. Dar domeniul noii structuri 
este în mod regulat mult mai îngust decât al celei vechi, uneori 
considerabil mai îngust. Ceea ce cade în afara ei revine domeniului 
altei discipline ştiinţifice... proliferarea structurilor, practicilor şi 
a lumilor este ceea ce păstrează puterea de cuprindere a cunoaşterii 
ştiinţifice; practica intensă în orizontul lumilor individuale este 
cea care îi sporeşte profunzimea." 66 

* 

La începutul anilor ’60, anii în care un tânăr istoric al ştiinţei 
păşeşte pe scena filozofică, toţi autorii proeminenţi care inter- 
acţionau în mod cooperativ şi critic în schiţarea unui portret al 
cunoaşterii ştiinţifice erau de acord cel puţin într-o privinţă. Pre¬ 
supoziţia comună, acceptată neproblematic, era aceea că, în diferite 
epoci şi în discipline cât de diferite, conceptele, ideile şi teoriile 
sunt legitimate observându-se imperative considerate drept norme 
universale ale raţionalităţii ştiinţifice. Ce presupunea că acţiunile 
conduse de asemenea imperative fixează o dată pentru totdeauna 
profilul distinct al cunoaşterii ştiinţifice şi al omului de ştiinţă. Părea 
neîndoielnic că tocmai prin conformitatea ei cu o anumită mul¬ 
ţime de reguli sau norme ar putea fi distinsă cu uşurinţă activi¬ 
tatea ştiinţifică de alte activităţi creatoare. Iată doar câteva exemple 
de asemenea reguli: „Examinează tot timpul în mod critic atât ideile 
noi, cât şi cadrele generale în care se desfăşoară cercetarea!" „în¬ 
cearcă să infirmi ideile acceptate promovând progresul cunoaş¬ 
terii prin descoperirea şi înlăturarea erorilor!" „Abandonează orice 
ipoteză de îndată ce consecinţele ei intră în contradicţie cu fapte 
controlabile!" „Dă prioritate ipotezelor care au fost cel mai bine 
confirmate de fapte sau au rezistat unor teste tot mai severe!" 
Fixarea identităţii cunoaşterii ştiinţifice prin reguli metodologice 
cu pretinsă valabilitate universală apărea drept deosebit de atră¬ 
gătoare deoarece evidenţia în mod simplu şi convingător excelenţa 
gândirii ştiinţifice. Regulile metodologice formulate de filozofi 
păreau şi bine întemeiate atât timp cât informaţiile asupra vieţii 


66 Ibidem, pp. 336—337. 

ştiinţifice erau căutate, în primul rând, în manualele şi tratatele 
diferitelor discipline, cu deosebire în cele ale ştiinţelor fizice. De 
îndată ce se va recunoaşte însă că informaţiile primare asupra vieţii 
ştiinţifice vor deveni accesibile doar prin familiarizarea cu prac¬ 
tica cercetării şi prin contactul cu texte ştiinţifice mai vechi, contra- 
exemplele la imaginea conturată de teoreticienii ştiinţei vor apărea 
la fiecare pas. Unei persoane atrase de generalizările ce constituie 
substanţa unei teorii a cunoaşterii ştiinţifice, persoană care va 
cunoaşte, totodată, lumea cercetării din experienţe proprii şi va 
învăţa să citească lucrări ştiinţifice ale trecutului în lumina unor 
principii hermeneutice, acea imagine a ştiinţei pe care o va întâlni 
în scrierile teoreticienilor metodei ştiinţei îi va apărea drept una 
accentuat idealizată şi în esenţă infidelă. Dacă pasiunea pentru acest 
domeniu al cercetării filozofice va fi destul de puternică şi dacă 
va fi înzestrată cu destulă imaginaţie şi forţă analitică, acea per¬ 
soană va încerca să formuleze o concepţie despre natura şi evoluţia 
ştiinţei care să dea socoteală de fapte pe care le va putea stabili 
prin cercetarea izvoarelor de informaţii primare. Este tocmai ceea 
ce a făcut tânărul Kuhn. Nu puţine din concluziile sale au fost şi 
sunt contestate. Putem accepta că în viitor ele vor putea fi contestate 
pe temeiuri şi mai bune. Ideile sale vor putea fi însă reconsiderate 
doar pe temeiul unei cunoaşteri mai cuprinzătoare şi mai apro¬ 
fundate a practicii cercetării în zilele noastre şi a faptelor istoriei 
ştiinţei decât aceea pe care s-a sprijinit cel care a scris Structura 
revoluţiilor ştiinţifice. Criticii vor păşi, aşadar, pe calea pe care a 
deschis-o el. Este sensul în care opera lui Thomas Kuhn rămâne 
în centrul a ceea ce am numit reorientarea istorică în filozofia 
ştiinţei. 


Mircea Flonta 




KUHN, TRADUCĂTORUL ŞI 
ACEASTĂ CARTE 


O notă personală 

în iunie 1997 Gabriel Liiceanu îmi spunea că vrea să reediteze 
la Humanitas cartea lui Thomas Kuhn, Structura revoluţiilor ştiin¬ 
ţifice, şi îmi propunea să scriu câteva rânduri cu această ocazie. 
Pentru ambele iniţiative îi sunt recunoscător. în primul rând, pentru 
reeditarea căiţii lui Kuhn, nu numai o capodoperă a istoriei şi 
filozofiei ştiinţei în secolul nostru, dar o carte accesibilă şi incitantă, 
o carte pentru toate vârstele şi ocupaţiile, o carte de o imensă in¬ 
fluenţă şi stimulaţie intelectuală. în al doilea rând, îi sunt recu¬ 
noscător lui Gabriel Liiceanu pentru un act de reparaţie care mă 
trimite nostalgic la o altă perioadă a vieţii mele. 

Căci eu sunt traducătorul, rămas până acum anonim, al acestei 
cărţi. în anii ’60, puţin după apariţia ei, am descoperit-o în biblio¬ 
teca unui profesor de la facultatea de filozofie. Fusese publicată 
de University of Chicago Press în 1962 într-o prestigioasă serie 
iniţiată de iluştrii părinţi ai filozofiei analitice a ştiinţei, între care 
Camap şi Hempel. Ceea ce era interesant şi incitant pentru mine, 
întrucât arăta deschiderea intelectuală a acestora din urmă, era 
faptul că lucrarea lui Kuhn mergea evident contra curentului, mai 
ales cel reprezentat de Camap şi Hempel. Fără să ştiu nimic despre 
autor, recepţia cărţii sau orice alte detalii (să nu uităm timpurile!), 
am avut clara senzaţie a unei cărţi de ruptură, o revoluţie în însăşi 
istoria şi filozofia ştiinţei. (Ceea ce s-a şi întâmplat.) Am publicat 
câteva articole şi recenzii despre carte, pregătind terenul. Apoi am 
purces să conving o editură să o traducă şi, reuşind în cele din 
urmă, m-am apucat dc lucru. în 1974, cu traducerea făcută şi pre¬ 
dată editurii, luam calea emigraţiei. Cartea a apărut în 1976 la Edi¬ 
tura Ştiinţifică şi Enciclopedică. Numele meu nicăieri. începusem 

un studiu introductiv, dar evident nu merita să-l continui. Deve¬ 
nisem, fireşte, persona non grata. Curajos şi inimos, redactorul 
cărţii, domnul Mircea Radian, a scos manuscrisul din sertarul cen¬ 
zurat al uitării şi l-a pregătit pentru tipar. Bunul meu prieten, pro¬ 
fesorul — şi mai recent academicianul — Mircea Flonta, de la 
Universitatea din Bucureşti, a preluat ştafeta academică, scriind 
un excelent studiu introductiv. 

Ceea ce s-a întâmplat apoi nu e lipsit de interes. Cu Thomas 
Kuhn, pe atunci la Princeton, intrasem de prin 1971 într-o cores¬ 
pondenţă activă, devenită amicală şi (pentru mine) importantă şi 
instructivă. I-am sugerat de la bun început să renunţe la drepturile 
de autor în România, pentru a facilita apariţia cărţii, ceea ce a şi 
făcut, prompt şi entuziast. Aflând că am părăsit ţara, dar că numele 
meu nu va apărea în carte, Kuhn s-a solidarizat, dorind să anuleze 
dreptul de traducere în româneşte. I-am scris, mulţumindu-i pentru 
caldele cuvinte şi sentimente exprimate în legătură cu emigrarea 
şi pentru solidaritatea profesională. I-am explicat totuşi că apariţia 
cărţii era mai importantă decât mândria mea. I-am spus câteva 
cuvinte despre înfiriparea unui grup entuziast de filozofi ai ştiinţei 
şi cunoaşterii la Bucureşti şi în alte părţi ale ţării care ar beneficia 
în predare şi cercetare de ediţia românească. A înţeles şi a aprobat. 

Anii au trecut. Am rămas în contact sporadic, despărţiţi de un 
continent (american), el pe coasta de est, eu pe cea de vest şi apoi 
în sud. Ne-am văzut de două sau trei ori, la întâlniri profesionale. 
Un bărbat foarte distins, arătos, aristocratic, ales îmbrăcat. îmi 
aducea aminte de Saul Bellow. Bănuiesc că (precum Bellow) era 
un bon viveur şi nu-i displăcea notorietatea mondială de care se 
bucura. Succesul Structurii fusese şi rămâne fenomenal. Deşi un 
star intelectual, Tom Kuhn era un om accesibil, plăcut, atent, 
smooth and easy going, cum spun americanii. Valoarea şi stilul 
cărţii se vedeau în valoarea şi stilul omului. Ultima dată, cu vreo 
opt ani în urmă, ne-am revăzut la Chapel Hill, idilicul orăşel uni¬ 
versitar care găzduieşte University of North Carolina, la colocviul 
lor anual de filozofie, poate cel mai bun din Statele Unite. Am 
luat o masă împreună, amintindu-ne cum a început legătura noastră, 
aventurile traducerii, şi ce s-a mai întâmplat cu flecare între timp. 
Deşi eminamente istoric al ştiinţei, cel mai influent în ultimele 

trei decenii. Tom Kuhn a vrut să fie văzut şi ca filozof al ştiinţei, 
ceea ce a reuşit, într-o oarecare măsură, şi poate chiar mai mult, 
ca filozof al limbajului şi cunoaşterii. La colocviul de la Chapel 
Hill prezenta o comunicare despre referinţa în limbajul ştiinţific 
şi cel comun. Cred că eforturile sale de a fi tratat ca filozof nu au 
dat roadele aşteptate. Judec şi după amărăciunea cu care îmi relata 
rezistenţa pe care o întâmpinase în departamentul de filozofie din 
Princeton, poate cel mai bine cotat la acea vreme din Statele Unite. 
Relatarea m-a întristat, dar nu m-a surprins. Mă simţeam mai 
aproape de interdisciplinarul Kuhn, dispus să rişte aventuri în 
teritorii îndepărtate, decât de corifeii specializaţi şi repetitivi care-1 
vedeau ca pe un intrus neantrenat în dexterităţile lor tehnice. M-a 
bucurat decizia lui de a accepta o poziţie la MIŢ în Cambridge, 
peste râu de Boston, în departamentul, mult mai interdisciplinar 
şi deschis, de lingvistică şi filozofie creat de Noam Chomsky. Sper 
că ultimii lui ani acolo au fost buni, productivi, senini. 

Tom Kuhn ne-a părăsit, prematur şi neaşteptat, cu vreo trei ani 
în urmă. Recunoscând pierderea unui mare intelect, durerea mea 
are şi un contur personal. Căci dincolo de semnificaţia durabilă 
"^acestei cărţi extraordinare şi a unei opere istorice exemplare, 
pentru mine Tom Kuhn rămâne cel care nu pregeta să scrie lungi 
şi elaborate epistole unui tânăr filozof necunoscut din Bucureşti, 
un om solidar şi atent într-un moment dificil de tranziţie în viaţa 
tânărului filozof, un spirit curios şi deschis, o minte elegantă, un 
gentleman pe culoarele universitare. 

Radu J. Bogdan 
Profesor de filozofie şi ştiinţe cognitive 
Tulane University, New Orleans, SUA 



PREFAŢĂ 


Lucrarea de faţă este prima publicare integrală a unui proiect 
conceput iniţial cu aproape cincisprezece ani în urmă. în acea 
perioadă eram student în fizică teoretică, aflat destul de aproape 
de încheierea dizertaţiei mele. O fericită participare la un curs ex¬ 
perimental de fizică pentru nespecialişti, ţinut la un colegiu, m-a 
pus pentru prima oară faţă în faţă cu istoria ştiinţei. Am fost cu 
totul surprins să constat că contactul cu teoriile şi practicile ştiin¬ 
ţifice anterioare a subminat radical unele din concepţiile mele de 
bază despre natura ştiinţei şi despre cauzele succesului ei deosebit. 

Aceste concepţii le derivasem, în parte, din însăşi pregătirea 
mea ştiinţifică, ca şi dintr-o veche pasiune pentru filozofia ştiinţei. 

într-un fel, oricare ar fi fost utilitatea lor pedagogică şi plau¬ 
zibilitatea lor abstractă, aceste concepţii nu se potriveau deloc cu 
ceea ce a dezvăluit studiul istoric. Totuşi, ele au fost şi sunt fun¬ 
damentale în multe discuţii despre ştiinţă astfel încât neverosi- 
militatea lor părea că merită să fie examinată mai îndeaproape. 
Rezultatul a fost o schimbare drastică în proiectele mele profe¬ 
sionale, o trecere de la fizică la istoria ştiinţei şi apoi, treptat, de 
la probleme istorice relativ simple înapoi la preocupările mai 
filozofice care mă împinseseră iniţial spre istorie. Cu excepţia câ¬ 
torva articole, acest eseu este prima din lucrările mele publicate 
în care aceste preocupări de mai înainte sunt dominante. într-o 
oarecare măsură, este o încercare de a-mi explica mie însumi şi 
de a explica prietenilor cum s-a întâmplat că am părăsit ştiinţa în 
favoarea istoriei ei. 

Prima ocazie de a adânci ideile ce vor fi expuse în continuare 
mi-au oferit-o cei trei ani în care am fost cercetător asociat pe lângă 
Society of Fellows de la Harvard University. Fără această perioadă 
de libertate, tranziţia spre un nou domeniu de studiu * ^i fost mult 

mai dificilă şi ar fi putut chiar să eşueze. O parte din acei ani am 
dedicat-o istoriei propriu-zise a ştiinţei. în particular, am continuat 
să studiez lucrările lui Alexandre Koyre şi am luat contact pentru 
prima oară cu cele al lui Emile Meyerson, Helene Metzger şi 
Anneliese Maier 1 . Mai clar decât majoritatea celorlalţi cercetători 
din ultima vreme, acest grup a dovedit ce înseamnă a gândi ştiinţific 
într-o perioadă în care canoanele gândirii ştiinţifice erau foarte 
diferite de cele acceptate astăzi. Deşi contest tot mai mult câteva 
din interpretările lor istorice particulare, lucrările lor, împreună 
cu cea a lui A. O. Lovejoy, Great Chain of Being, vin imediat după 
sursele istorice primare în ce priveşte formarea concepţiei mele 
despre ceea ce poate fi istoria ideilor ştiinţifice. 

O mare parte din acei ani am închinat-o şi explorării unor do¬ 
menii fără o legătură aparentă cu istoria ştiinţei, dar în care cer¬ 
cetările dezvăluie astăzi probleme asemănătoare celor asupra cărora 
mi-a atras atenţia istoria ştiinţei. O notă de subsol, întâlnită întâm¬ 
plător, m-a condus la experimentele prin care Jean Piaget a pus 
în lumină atât diferitele lumi ale copilului în creştere, cât şi procesul 
de tranziţie de la o lume la alta 2 . Unul din colegii mei m-a îndemnat 
să citesc articole de psihologie i-tţiercepţiei, îndeosebi cele ale psi¬ 
hologilor gestaltişti; un altul m-a introdus în speculaţiile lui B. L. 
Whorf despre lume; iar W. V. O. Quine mi-a dezvăluit enigmele 
filozofice ale distincţiei dintre analitic şi sintetic 3 . Acesta este genul 

■M -au influenţat în mod deosebit lucrarea lui A. Koyre, Etudes Galile- 
ennes (3 voi.. Paris, 1939), a lui E. Meyerson, Identity and Reality, trad. Kate 
Loewenberg (New York, 1930), ale lui H. Metzger, Les doctrines chimiques 
en France du debut duXVII e • ^a fin du XVI IE siecle (Paris, 1923) şi Newton, 
Stahl, Boerhaave et la doctrine chimique (Paris, 1930) şi a lui A. Maier, Die 
Vorlăufer Galileis im 14. Jahrhundert („Studien zur Naturphilosophie der 
Spătscholastik“, Roma, 1949). 

<a|)ouă din cercetările lui Piaget s-au dovedit deosebit de importante, întrucât 
expun concepte şi procese care derivă direct din istoria ştiinţei. Este vorba 
V }«4i }^he Child =^Ionception of Causality, trad. Marjorie Gabain (Londra, 
1930) şi Les notions de mouvement et de vitesse chez l’enfant (Paris, 1946). 

3 Articolele lui Whorf au fost între timp editate de John B. Carrol, Lan- 
guage, Thought, and Reality — Selected Writings of Benjamin Lee Whorf (New 
York, 1956). Quine şi-a prezentat concepţiile în TwoDogmasofEmpiricism, 

de explorare întâmplătoare pe care îl permite o astfel de Society 
of Fellows şi numai datorită lui am putut da peste monografia 
aproape necunoscută a lui Ludwig Fleck, Entstehung und Entwick- 
lung einer wissenschaftlichen Tatsache (Basel, 1934), un eseu care 
anticipează multe din ideile mele. Asociată unei observaţii a unui 
coleg, Francis X. Sutton, lucrarea lui Fleck m-a făcut să înţeleg 
că acele idei ar putea fi formulate în termenii sociologiei comu¬ 
nităţilor ştiinţifice. Deşi cititorii vor întâlni în continuare puţine 
referinţe la unele sau altele din aceste lucrări sau discuţii, le sunt 
îndatorat în mai multe privinţe decât cele pe care le-aş putea 
reconstitui sau aprecia acum. 

în timpul ultimului meu an de junior Fellow (cercetător asociat) 
la Harvard, o invitaţie de a conferenţia la Institutul Lowell din Boston 
mi-a dat prima posibilitate de a-mi testa concepţiile despre ştiinţă, 
aflate încă în curs de închegare. Rezultatul a fost un ciclu de opt 
expuneri publice ţinute în martie 1951, având ca temă „Cercetarea 
teoriei fizice". în anul următor, am început să predau istoria ştiinţei 
şi, vreme de aproape un deceniu, problemele predării într-un do¬ 
meniu pe care nu-1 studiasem niciodată sistematic mi-au lăsat foarte 
puţin timp pentru articularea explicită a ideilor care mă atrăseseră 
la început în această direcţie. Din fericire însă, aceste idei con¬ 
stituiau o sursă de orientare implicită şi de structuri problematice 
pentru multe din cursurile mele mai avansate. Trebuie să le mul¬ 
ţumesc deci studenţilor mei pentru inestimabilele lecţii ce mi le-au 
dat despre viabilitatea concepţiilor mele şi metodele adecvate 
comunicării lor efective. Aceleaşi probleme şi orientări au dat 
unitate majorităţii studiilor, predominant istorice şi aparent diverse, 
publicate după ce am plecat de la Harvard. Câteva din aceste studii 
se ocupă de rolul hotărâtor jucat de o metafizică sau alta în 
cercetarea ştiinţifică creatoare. Altele examinează modul în care 
bazele experimentale ale unei noi teorii sunt acumulate şi asimilate 
de către adepţii unei teorii mai vechi incompatibile. Ele descriu 
tipul de dezvoltare pe care îl numesc mai jos „emergenţa" unei 
noi teorii sau descoperiri. Mai există şi alte asemenea legături. 


retipărit în cartea sa From a Logica! Point of View (Cambridge, Mass., 1953), 
pp. 20^46. 

Stadiul final al dezvoltării eseului de faţă a început cu o invitaţie 
de a petrece anul 1958—1959 la Centrul pentru Studii Avansate în 
Ştiinţe Comportamentale. Din nou, am avut posibilitatea să acord 
toată atenţia problemelor discutate în cele ce urmează. Mai im¬ 
portant încă, petrecând acel an într-o comunitate formată mai ales 
din specialişti în ştiinţe sociale, am fost confruntat cu probleme 
noi privind diferenţele dintre astfel de comunităţi şi cele ale spe¬ 
cialiştilor în ştiinţele naturii în cadrul cărora am fost pregătit. Am 
fost izbit în mod deosebit de numărul şi măsura dezacordurilor 
deschise dintre specialiştii în ştiinţe sociale privind natura 
problemelor şi metodelor ştiinţifice legitime. Atât istoria ştiinţei 
cât şi cunoştinţele mele personale m-au făcut să mă îndoiesc că 
practicienii ştiinţelor naturii au soluţii mai ferme sau mai constante 
la asemenea probleme decât colegii lor din ştiinţele sociale. Totuşi, 
într-un fel, practica astronomiei, fizicii, chimiei sau biologiei nu 
produce în mod normal controverse asupra chestiunilor funda¬ 
mentale, care astăzi par adesea endemice printre psihologi sau 
sociologi, de pildă. încercarea de a descoperi sursa acestei diferenţe 
m-a condus la recunoaşterea rolului pe care îl joacă în cercetarea 
ştiinţifică „paradigmele 14 , cum le-am numit de atunci. Paradigmele 
sunt acele realizări ştiinţifice universal recunoscute care, pentru 
o perioadă, oferă probleme şi soluţii model unei comunităţi de 
practicieni. De îndată ce mi-am clarificat această problemă, schiţa 
acestui eseu a prins repede contur. 

Nu este cazul să relatez aici istoria ulterioară a acestei schiţe; 
voi spune totuşi câteva cuvinte despre forma pe care a păstrat-o 
în ciuda revizuirilor. Până la completarea şi revizuirea primei ver¬ 
siuni, anticipasem publicarea manuscrisului exclusiv ca un volum 
în Enciclopedia ştiinţei unificate. Editorii acestei lucrări de pio¬ 
nierat au solicitat-o mai întâi, apoi au ţinut să mă angajez ferm în 
acest sens şi, până la sfârşit, au aşteptat rezultatul cu un extraordinar 
tact şi răbdare. Le sunt foarte mult îndatorat, mai ales lui Charles 
Morris, pentru felul în care au ştiut să mă stimuleze şi să mă sfă¬ 
tuiască în legătură cu manuscrisul. Limitele de spaţiu ale Enci¬ 
clopediei m-au obligat însă să-mi prezint ideile într-o formă extrem 
de condensată şi schematică. Deşi evenimentele ulterioare au ate¬ 
nuat restricţiile, făcând posibilă o publicare simultană independentă. 

această lucrare rămâne un eseu mai degrabă decât o lucrare com¬ 
pletă aşa cum o va cere până la urmă tema mea. 

Deoarece obiectivul meu cel mai important este stimularea unei 
schimbări în perceperea şi evaluarea datelor familiare, caracterul 
schematic al acestei prime prezentări nu este neapărat un defect. 
Dimpotrivă, cititorii pe care propriile cercetări i-au pregătit pentru 
genul de reorientare susţinut aici pot considera forma eseului mai 
sugestivă şi mai lesne de asimilat. Dar ea are şi dezavantaje şi 
acestea pot justifica ilustrarea de la bun început a aspectelor pe 
care sper să le extind şi să le adâncesc până la urmă într-o versiune 
lărgită. Există o informaţie istorică mult mai amplă decât cea pe 
care spaţiul acestui volum îmi permite să o prelucrez în paginile 
ce urmează. Informaţia provine atât din istoria ştiinţelor biologice 
cât şi din cea a ştiinţelor fizice. Decizia mea de a opera aici exclusiv 
cu cea din urmă a fost luată, pe de o parte, pentru a spori coerenţa 
acestui eseu şi, pe de altă parte, datorită unor motive de competenţă, 
în plus, concepţia despre ştiinţă care va fi dezvoltată aici sugerează 
rodnicia potenţială a unor noi tipuri de cercetări, atât istorice cât 
şi sociologice. De pildă, felul în care anomaliile sau înşelarea 
aşteptărilor atrag tot mai mult atenţia unei comunităţi ştiinţifice 
necesită un studiu detaliat; aceeaşi observaţie este valabilă şi pentru 
apariţia crizelor care pot fi generate de eşecul repetat în corectarea 
unei anomalii. De asemenea, dacă nu greşesc afirmând că fiecare 
revoluţie ştiinţifică modifică perspectiva istorică a comunităţii care 
o trăieşte, atunci această schimbare de perspectivă trebuie să afec¬ 
teze structura manualelor şi publicaţiilor ştiinţifice postrevo¬ 
luţionare. Un asemenea efect — o modificare a literaturii tehnice 
citate la subsolul rapoartelor de cercetare — ar trebui studiat ca 
un indicator posibil al apariţiei revoluţiilor. 

Necesitatea unei condensări drastice m-a obligat de asemenea 
să omit discutarea unui număr de probleme majore. Distincţia pe 
care am facut-o între perioadele pre- şi postparadigmatice în 
dezvoltarea ştiinţei este, de pildă, mult prea schematică. Fiecare 
din şcolile a căror competiţie caracterizează perioada anterioară 
este ghidată de ceva foarte asemănător unei paradigme^există 
cazuri, deşi cred că sunt rare, când două paradigme pot coexista 

paşnic într-o perioadă ulterioară. Simpla existenţă a unei paradigme 
nu este un criteriu suficient pentru tranziţia evolutivă discutată în 
secţiâ nea a Il-a. Mai important este faptul că, cu excepţia unor 
scurte remarci secundare, nu am spus nimic despre rolul progre¬ 
sului tehnologic sau al condiţiilor de natură socială, economică 
şi intelectuală în dezvoltarea ştiinţelor. E suficient însă să ne gândim 
la Coperî ic şi la calendar pentru a vedea că împrejurările pot 
contribui la transformarea unei simple anomalii într-o sursă de criză 
acută. Acelaşi exemplu ar putea ilustra modul în care condiţiile 
din afara ştiinţei pot influenţa aria alternativelor de care dispune 
cel ce caută să pună capăt unei crize, propunând o reformă revo¬ 
luţionară sau alta 4 . Cred că luarea în consideraţie în mod explicit 
a unor asemenea efecte nu ar modifica principalele teze dezvoltate 
în acest eseu, dar ar adăuga cu siguranţă o dimensiune analitică 
de primă importanţă pentru înţelegerea progresului ştiinţific. 

în sfârşit, şi poate cel mai important, limitele de spaţiu au afectat 
drastic tratarea implicaţiilor filozofice ale concepţiei istorice despre 
ştiinţă a acestui eseu. Evident, există astfel de implicaţii, şi am 
încercat să le evidenţiez şi să le ilustrez pe cele mai importante. 
Dar procedând astfel, m-am abţinut de regulă să intru într-o discuţie 
detaliată a variatelor poziţii luate de filozofii contemporani în 
problemele respective. Scepticismul pe care l-am manifestat în 
unele cazuri viza mai degrabă o atitudine filozofică decât vreuna 
din expresiile ei pe deplin articulate. S-ar putea deci ca unii dintre 
filozofii la care mă refer să aibă impresia că nu i-am înţeles. Cred 
că nu au dreptate, dar acest eseu nu are menirea să-i convingă. 

4 Aceşti factori sunt discutaţi în z <>. Kuhn, The Copernican Revolution: 
6 o’ 1 - u x -f ^Istronomy in the Development of Western Thought (Cambridge, 
Mass., <057), pp. 122—132, 270—271. Alte efecte ale condiţiilor externe inte¬ 
lectuale ^ţconomice asupra dezvoltării ştiinţifice efective sunt ilustrate în 
articolele mele: „Conservation of Energy as an Example of Simultaneous 
Discovery", Criticai Probi ems in the Histoiy of Science, ed. Marshall Clagett 
(Madison, Wis., 1959), pfi21—356; „Engineering Precedent for the Work 
of Sădi Camot“, Archives internationales d ’histoires des Sciences, XIII, 
(1960) 247—251; şi „Sădi Camot and Cagnard Engine“, Isis, LII (1961), 
567—574. Aşadar, numai m raport cu problemele discutate în acest eseu con¬ 
sider rolul factorilor externi ca fiind minor. 

Pentru a-i convinge ar fi fost nevoie de o carte mult mai dezvoltată 
şi foarte diferită de cea de faţă. 

Fragmentele autobiografice cu care începe această prefaţă au 
menirea să facă cunoscut ce datorez esenţialmente atât lucrărilor 
de erudiţie cât şi instituţiilor care au contribuit la conturarea con¬ 
cepţiei mele. Restul acestei datorii intelectuale voi încerca să-l achit 
în citatele din paginile ce urmează. Dar cele spuse mai sus sau în 
continuare nu pot decât să sugereze numărul şi natura obligaţiilor 
mele personale faţă de oamenii ale căror sugestii şi critici au 
susţinut şi orientat, în diferite etape, dezvoltarea mea intelectuală. 
S-a scurs mult prea mult timp de când ideile acestui eseu au început 
să se închege; o listă a tuturor celor care pot într-adevăr găsi în 
aceste pagini semne ale influenţei lor ar fl aproape identică cu o 
listă a prietenilor şi cunoscuţilor mei. De aceea, mă voi limita la 
câteva influenţe foarte semnificative pe care nici măcar o memorie 
deficitară nu le poate uita vreodată. 

James B. Conant, pe atunci preşedinte al universităţii Harvard, 
a fost primul care m-a introdus în istoria ştiinţei şi care a iniţiat 
astfel transformarea concepţiei mele despre natura progresului 
ştiinţific. De la bun început, el a fost generos cu ideile şi criticile 
sale, cu timpul său — inclusiv timpul necesar pentru a citi şi sugera 
schimbări importante în ciorna manuscrisului meu. Leonard K. 
Nash, cu care am predat vreme de cinci ani cursul orientat istoric 
iniţiat de dr. Conant, a fost un colaborator şi mai activ de-a lungul 
anilor în care mi-am format ideile; i-am resimţit mult lipsa în 
stadiile ulterioare de dezvoltare a acestor idei. Din fericire însă, 
după plecarea mea de la Cambridge, rolul său de „cutie de rezo¬ 
nanţă creatoare“ a fost preluat de colegul meu de la Berkeley, 
Stanley Cavell. Faptul că Cavell, un filozof preocupat mai ales 
de etică şi estetică, a ajuns la concluzii atât de apropiate de ale 
mele m-a stimulat şi încurajat permanent. Mai mult, el este singurul 
cu care am fost în stare să-mi explorez ideile în faze neterminate. 
Acest mod de comunicare atestă o înţelegere care i-a permis să-mi 
arate calea de a trece de şi de a ocoli câteva obstacole majore 
întâlnite în cursul pregătirii primei versiuni a manuscrisului. 

De la schiţarea acestei versiuni, mulţi alţi prieteni m-au ajutat 
să o reformulez. Cred că mă vor scuza dacă voi numi doar patru 

dintre ei, ale căror contribuţii au fost foarte ample şi decisive: Paul 
K. Feyerabend de la Berkeley, Emest Nagel de la Columbia, H. 
Pierre Noyes de la laboratorul de radiaţii Lawrence, şi studentul 
meu, John L. Heilbron, care a colaborat adesea strâns cu mine în 
pregătirea versiunii finale pentru publicat. Rezervele şi sugestiile 
lor m-au ajutat foarte mult. Dar n-am nici un motiv să cred (şi am 
unele pentru care mă îndoiesc) că ei sau ceilalţi, menţionaţi anterior, 
sunt integral de acord cu manuscrisul care a rezultat. 

Ceea ce datorez, în fine, părinţilor mei, soţiei şi copiilor este 
de o altă natură. în diferite feluri (pe care le voi recunoaşte probabil 
ultimul), fiecare din ei şi-a adus contribuţia sa intelectuală la lu¬ 
crarea mea. Dar, în măsură diferită, ei au făcut ceva mult mai im¬ 
portant. Şi anume: m-au lăsat şi chiar m-au încurajat să mă dedic 
acestei lucrări. Oricine s-a înhămat la un proiect ca al meu va re¬ 
cunoaşte sacrificiile pe care ei au fost nevoiţi să le facă uneori. 
Nu ştiu cum să le mulţumesc. 


T.S.K. 

Berkeley, California 
Februarie, 1962 



1 

Introducere: un rol pentru istorie 


Dacă este considerată a fi mai mult decât un inventar de anecdotică 
sau cronologie, istoria poate produce o transformare decisivă în 
imaginea despre ştiinţă dominantă astăzi. Această imagine a fost 
până acum dedusă, chiar de oamenii de ştiinţă, mai ales din studiul 
realizărilor ştiinţifice încheiate, aşa cum apar ele consemnate în 
opere clasice şi, mai recent, în manualele din care fiecare nouă 
generaţie ştiinţifică îşi învaţă meseria. în mod inevitabil însă, scopul 
unor asemenea cărţi este persuasiv şi pedagogic; conceptul de 
ştiinţă dedus din ele nu are mai multe şanse să corespundă realităţii 
care l-a produs decât o imagine a unei culturi naţionale dedusă 
dintr-o broşură turistică sau dintr-un manual pentru învăţat limba 
ţării respective. Acest eseu încearcă să dovedească că am fost în 
mod fundamental induşi în eroare de ele. Scopul lui este de a schiţa 
un concept cu totul diferit despre ştiinţă, aşa cum rezultă din datele 
istorice ale înseşi activităţii de cercetare. 

Dar noul concept nu rezultă nici măcar din istorie, dacă datele 
istorice continuă să fie căutate şi examinate îndeosebi pentru a 
răspunde la întrebări puse potrivit unui stereotip anistoric, ca¬ 
racteristic manualelor ştiinţifice. Aceste manuale par adesea să 
implice, de pildă, că conţinutul ştiinţei este exemplificat exclusiv 
de observaţii, legi şi teorii descrise în paginile lor. Aproape la fel 
de des, aceleaşi cărţi par să afirme că metodele ştiinţifice sunt 
numai cele ilustrate de tehnicile manipulative folosite în culegerea 
datelor din manuale, împreună cu operaţiile logice aplicate la 
corelarea acestor date cu generalizările teoretice ale manualului. 
Ceea ce a rezultat de aici a fost un concept al ştiinţei cu profunde 
implicaţii pentru natura şi dezvoltarea ei. 

Dacă ştiinţa este constelaţia faptelor, teoriilor şi metodelor 
adunate în manualele curente, atunci practicienii ştiinţei sunt 

oameni care s-au străduit, cu sau fără succes, să contribuie cu un 
element sau altul la această constelaţie particulară. Dezvoltarea 
ştiinţei devine atunci procesul fragmentar prin care aceste elemente 
au fost adăugate, singure, sau în combinaţii, stocului mereu în 
creştere care constituie metoda şi cunoaşterea ştiinţifică. Iar istoria 
ştiinţei devine disciplina care consemnează aceste creşteri succesive 
şi obstacolele care au stat în calea acumulării lor. Preocupat de 
dezvoltarea ştiinţei, istoricul pare deci să aibă două sarcini prin¬ 
cipale. Pe de o parte, el trebuie să determine de către cine şi în 
ce moment au fost descoperite sau inventate flecare fapt, teorie 
sau lege a ştiinţei. Iar pe de altă parte, el trebuie să descrie şi să 
explice nenumăratele erori, mituri şi superstiţii care au împiedicat 
acumularea mai rapidă a elementelor care alcătuiesc manualele 
modeme de ştiinţă. O mare parte a cercetării a fost şi mai este încă 
orientată în acest scop. 

în anii din urmă, câţiva istorici ai ştiinţei s-au lovit de tot mai 
multe dificultăţi în îndeplinirea funcţiilor la care îi obligă conceptul 
de dezvoltare-prin-acumulare. Ca cronicari ai unui proces cumu¬ 
lativ, ei constată că noile cercetări, departe de a înlesni, fac tot 
mai dificile răspunsurile la întrebări cum ar fi: Când a fost des¬ 
coperit oxigenul? Cine a conceput primul conservarea energiei? 
într-o măsură tot mai mare, unii dintre ei bănuiesc că acestea sunt 
pur şi simplu întrebări greşite. Poate că ştiinţa nu se dezvoltă prin 
acumularea unor descoperiri şi invenţii individuale. Simultan, aceşti 
istorici întâmpină dificultăţi sporite în a distinge componenta 
„ştiinţifică” a observaţiei şi convingerii unui om de ştiinţă din trecut 
de ceea ce predecesorii lor s-au grăbit să eticheteze drept „eroare” 
şi „superstiţie”. Cu cât studiază mai atent (să zicem) dinamica 
aristotelică, chimia flogisticului sau termodinamica calorică, cu 
atât devin mai convinşi că aceste concepţii despre natură, odinioară 
dominante, nu erau în ansamblu mai puţin ştiinţifice şi nici nu 
reprezentau, mai mult decât cele curente în zilele noastre, produsul 
idiosincrasiei umane. Dacă aceste convingeri depăşite sunt 
etichetate mituri, atunci miturile pot fi produse de aceleaşi tipuri 
de metode şi justificate de aceleaşi tipuri de argumente care astăzi 
duc la cunoaştere ştiinţifică. Dacă, pe de altă parte, ele sunt con¬ 
siderate ştiinţă, atunci ştiinţa a încorporat convingeri cu totul in- 

compatibile cu cele acceptate astăzi. în faţa acestor alternative, 
istoricul trebuie să o aleagă pe ultima. Teoriile depăşite nu sunt 
în principiu neştiinţifice pentru că s-a renunţat la ele. Această ale¬ 
gere face însă mai dificilă conceperea dezvoltării ştiinţifice ca un 
proces de acumulare. Aceeaşi cercetare istorică, care dezvăluie di¬ 
ficultăţile de identificare a invenţiilor şi descoperirilor individuale, 
ne face să ne îndoim serios de procesul cumulativ prin care se 
credea că au loc aceste contribuţii individuale la ansamblul ştiinţei. 

Urmarea tuturor acestor îndoieli şi dificultăţi este o revoluţie 
istoriografică în studiul ştiinţei, aflată încă în stadiile ei timpurii. 
Treptat, şi adesea fără să îşi dea seama în întregime de acest lucru, 
istorici ai ştiinţei au început să pună noi tipuri de întrebări şi să 
urmărească linii diferite şi adesea necumulative de dezvoltare a 
ştiinţelor. în loc să caute contribuţiile permanente ale unei ştiinţe 
mai vechi la imaginea noastră de astăzi, ei încearcă mai degrabă 
să dezvăluie integritatea istorică a acelei ştiinţe în vremea sa. Ei 
cercetează, de pildă, nu relaţia dintre concepţiile lui Galilei şi cele 
ale ştiinţei modeme, ci mai degrabă relaţia dintre concepţiile 
acestuia şi cele ale grupului său, adică, profesorii, contemporanii 
şi urmaşii săi imediaţi. Apoi, ei insistă asupra studierii opiniilor 
acelui grup şi ale altora similare din punctul de vedere (de obicei 
atât de diferit de cel al ştiinţei modeme) care asigură acestor opinii 
o coerenţă internă maximă şi o adecvare cât mai riguroasă la natură. 
Văzută prin prisma unor astfel de cercetări, poate cel mai bine 
ilustrate de lucrările lui Alexandre Koyre, ştiinţa nu mai pare deloc 
să fie ceea ce aveau în vedere adepţii tradiţiei istoriografice 
anterioare. Cel puţin prin implicaţie, asemenea studii istorice suge¬ 
rează posibilitatea unei noi imagini a ştiinţei. Eseul de faţă încearcă 
să contureze această imagine făcând explicite unele din implicaţiile 
noii istoriografii. 

Ce aspecte ale ştiinţei se vor impune cu precădere în cursul 
acestei încercări? Primul, cel puţin în ordinea prezentării, este in¬ 
suficienţa normelor metodologice de a dicta, prin ele însele, un 
unic răspuns real la numeroasele tipuri de întrebări ştiinţifice, 
îndemnat să examineze fenomene electrice sau chimice, un om 
care nu cunoaşte aceste domenii dar care ştie ce înseamnă a fi 
ştiinţific poate să ajungă, în mod legitim, la oricare dintr-un număr 

de concluzii incompatibile. între aceste posibilităţi legitime, con¬ 
cluziile particulare la care el ajunge sunt probabil determinate de 
experienţa sa anterioară în alte domenii, de accidentele investigaţiei 
sale şi de propria sa constituţie intelectuală. Ce idei despre stele, 
de pildă, introduce el în studiul chimiei sau electricităţii? Care din 
numeroasele experimente, conceptibile şi relevante pentru noul 
domeniu, preferă el să îl realizeze în primul rând? Şi ce aspecte 
ale fenomenului complex ce va rezulta astfel îl vor izbi ca deosebit 
de relevante elucidării naturii transformării chimice sau atracţiei 
electrice? Pentru individ, cel puţin, şi uneori chiar şi pentru co¬ 
munitatea ştiinţifică, răspunsurile la asemenea întrebări sunt adesea 
determinanţi esenţiali ai dezvoltării ştiinţifice. Vom consemna, de 
exemplu, în secţiunea a Il-a, că stadiile timpurii de dezvoltare ale 
majorităţii ştiinţelor au fost caracterizate de o competiţie continuă 
între câteva concepţii distincte despre natură, fiecare fiind parţial 
derivată din — şi toate fiind aproximativ compatibile cu — nor¬ 
mele observaţiei şi metodei ştiinţifice. Ceea ce deosebea aceste 
şcoli diferite nu era â ţşec sau altul de metodă — toate erau „ştiin- 
ţifice“ — ci ceea ce vom numi mai târziu modurile lor inco¬ 
mensurabile de a concepe lumea şi de a face ştiinţă în cadrul ei. 
Observaţia şi experienţa pot şi trebuie să restrângă drastic sfera 
ideilor ştiinţifice admisibile, căci altfel nu ar mai fi ştiinţă. Dar, 
singure, ele nu pot determina un sistem particular de asemenea 
idei. Un element aparent arbitrar, ţinând de întâmplări personale 
şi istorice, este întotdeauna un ingredient constitutiv al ideilor îm¬ 
brăţişate de o anumită comunitate ştiinţifică la un moment dat. 

Un asemenea element arbitrar nu indică însă că un grup 
ştiinţific, oricare ar fi el, ar putea să-şi facă meseria fără o mulţime 
de idei acceptate; după cum el nu diminuează importanţa 
constelaţiei particulare faţă de care, la un moment dat, acel grup 
este realmente angajat. Cercetarea efectivă începe rareori înainte 
ca o comunitate ştiinţifică să fie convinsă că deţine răspunsuri 
ferme la asemenea întrebări: care sunt entităţile fundamentale care 
alcătuiesc universul? Cum interacţionează ele cu fiecare în parte 
şi cu simţurile? Ce întrebări pot fi legitim puse relativ la asemenea 
entităţi şi ce tehnici pot fi folosite în căutarea răspunsurilor? Cel 
puţin în ştiinţele mature, răspunsurile (sau înlocuitorii deplini ai 

răspunsurilor) la întrebări ca acestea sunt adânc înrădăcinate în 
iniţierea care îl pregăteşte şi îl autorizează pe student să-şi practice 
profesiunea. întrucât această educaţie este atât riguroasă cât şi 
rigidă, asemenea răspunsuri ajung să exercite o influenţă adâncă 
asupra gândirii ştiinţifice. Acest fapt explică în mare măsură 
eficienţa deosebită a activităţii normale de cercetare, ca şi direcţia 
în care ea este orientată într-un moment dat. Examinând ştiinţa 
normală în secţiunile III, IV şi V, vom sfârşi prin a o caracteriza 
ca o încercare perseverentă şi pasionată de a „potrivi" natura în 
tiparele conceptuale oferite de educaţia profesională. în acelaşi 
timp, ne vom întreba dacă cercetarea se poate realiza fără asemenea 
tipare, oricare ar fi partea de arbitrar din originile lor istorice, şi 
uneori, din dezvoltarea lor ulterioară. 

Totuşi, această parte de arbitrar este prezentă şi are o înrâurire 
importantă asupra dezvoltării ştiinţei, o înrâurire ce va fi examinată 
detaliat în secţiunile VI, VII şi VIII. Ştiinţa normală, activitatea 
în care cei mai mulţi oameni de ştiinţă îşi petrec inevitabil aproape 
tot timpul lor, este întemeiată pe presupunerea că comunitatea 
ştiinţifică ştie cum arată universul. O mare parte din succesul în¬ 
treprinderii derivă din dorinţa comunităţii ştiinţifice de a apăra 
această presupunere, dacă e nevoie chiar cu un preţ considerabil. 
Ştiinţa normală, de exemplu, suprimă adesea noutăţi fundamentale, 
întrucât acestea subminează necesarmente opţiunile ei de ba=ă. Cu 
toate acestea, atâta vreme cât aceste opţiuni conţin un element de 
arbitrar, însăşi natura cercetării normale garantează că noutatea 
nu va fi suprimată multă vreme. Uneori, o problemă normală care 
ar trebui să fie rezolvată prin reguli şi proceduri cunoscute rezistă 
asaltului repetat al celor mai capabili membri ai grupului ştiinţific 
în a căror competenţă cade. în alte ocazii, un aparat proiectat şi 
construit pentru scopurile cercetării normale nu funcţionează 
potrivit anticipărilor, dezvăluind o anomalie care, în ciuda efor¬ 
turilor repetate, nu se conformează aşteptărilor profesionale. în 
aceste privinţe şi în altele, ştiinţa normală apucă frecvent pe căi 
greşite. Iar când o face — aşadar, când comunitatea nu mai poate 
evita anomaliile care subminează tradiţiile existente ale practicii 
ştiinţifice —, atunci încep investigaţii extraordinare care orientează 
până la urmă comunitatea spre o nouă mulţime de opţiuni, o nouă 

bază pentru practica ştiinţei. Episoadele extraordinare în cursul 
cărora se produc aceste modificări ale opţiunilor profesionale sunt 
caracterizate în acest sens ca revoluţii ştiinţifice. Ele sunt adao¬ 
suri le-distrugătoare-de-tradiţi i la activitatea-constrânsă-de-tradiţii 
a ştiinţei normale. 

Cele mai evidente exemple de revoluţii ştiinţifice sunt acele 
faimoase episoade în dezvoltarea ştiinţei care au fost adesea numite 
revoluţii şi mai înainte. De aceea, în secţiunile IX şi X, în care 
este examinată direct natura revoluţiilor ştiinţifice, ne vom ocupa 
de momente de cotitură majore în dezvoltarea ştiinţei, legate de 
numele lui Copemic, Newton, Lavoisier şi Einstein. Mai limpede 
decât majoritatea celorlalte episoade din istoria ştiinţei (cel puţin 
a ştiinţelor fizice), acestea dezvăluie substanţa tuturor revoluţiilor 
ştiinţifice. Fiecare dintre ele a necesitat respingerea de către co¬ 
munitate a unei teorii ştiinţifice, odinioară respectată, în favoarea 
alteia, incompatibilă cu ea. Fiecare a produs o transformare 
ulterioară în problemele supuse examenului ştiinţific şi în stan¬ 
dardele după care comunitatea stabilea ceea ce poate fi socotit drept 
o problemă admisibilă sau o soluţie legitimă a unei probleme. Şi 
flecare transforma reprezentarea ştiinţifică în moduri pe care vom 
fi nevoiţi până la urmă să le caracterizăm ca o transformare a lumii 
în care era efectuată munca ştiinţifică. Asemenea schimbări, 
împreună cu controversele care le însoţesc aproape întotdeauna, 
sunt trăsăturile definitorii ale revoluţiilor ştiinţifice. 

Aceste trăsături reies cu deosebită claritate, de pildă, dintr-un 
studiu al revoluţiei newtoniene sau al celei chimice. Există însă 
o teză fundamentală a acestui eseu, potrivit căreia ele pot fi de 
asemenea deduse din studierea multor altor episoade care nu erau 
într-atât de vizibil revoluţionare. Pentru grupul profesional mult 
mai restrâns afectat de ele, ecuaţiile lui Maxwell erau la fel de 
revoluţionare ca şi cele ale lui Einstein, fiindu-le opusă aceeaşi 
rezistenţă. Inventarea altor noi teorii stârneşte regulat aceleaşi 
reacţii din partea unora dintre specialiştii a căror sferă de com¬ 
petenţă exclusivă este astfel încălcată. Pentru aceşti oameni, noua 
teorie implică o schimbare a regulilor ce guvernau practica anterioară 
a ştiinţei normale. De aceea, inevitabil, ea se răsfrânge asupra unei 
bune părţi din munca ştiinţifică pe care ei au încheiat-o deja cu 

succes. Iată de ce o nouă teorie, oricât de special ar fi domeniul 
ei de aplicaţie, nu este decât arareori sau niciodată doar un adaos 
la ceea ce este deja cunoscut. Asimilarea ei impune reconstrucţia 
teoriei anterioare şi reevaluarea faptelor anterioare — un proces 
intrinsec revoluţionar care nu este decât rareori dus la bun sfârşit 
de către un singur om şi niciodată peste noapte. Nu e de mirare 
că istoricii au avut dificultăţi în datarea precisă a acestui proces 
îndelungat pe care vocabularul lor îi îndeamnă să-l conceapă ca 
un eveniment izolat. 

Invenţiile noilor teorii nu sunt însă singurele evenimente ştiin¬ 
ţifice care au o influenţă revoluţionară asupra specialiştilor în al 
căror domeniu survin. Opţiunile care guvernează ştiinţa normală 
specifică nu numai tipurile de entităţi pe care le conţine universul, 
ci, prin implicaţie, şi pe cele pe care nu le conţine. Deşi acest aspect 
va cere o discuţie mai amplă, rezultă că o descoperire ca aceea a 
oxigenului sau a razelor X nu adaugă pur şi simplu un nou element 
mulţimii obiectelor care alcătuiesc universul omului de ştiinţă. Până 
la urmă ea are acest efect, dar nu înainte ca comunitatea pro¬ 
fesională să-şi fi reevaluat procedurile experimentale tradiţionale, 
să-şi fi modificat concepţia asupra entităţilor cu care se obişnuise 
de multă vreme şi, în cursul acestui proces, să-şi fi transformat 
reţeaua teoretică pe care o aplică lumii. Faptul şi teoria ştiinţifică 
nu sunt categoric separabile, exceptând poate înăuntrul unei singure 
tradiţii de practică ştiinţifică normală. Iată de ce descoperirea 
neaşteptată nu are numai o semnificaţie factuală şi de ce universul 
omului de ştiinţă este calitativ transformat şi cantitativ îmbogăţit 
de noutăţi fundamentale factuale sau teoretice. 

Această concepţie cuprinzătoare despre natura revoluţiilor ştiin¬ 
ţifice este cea conturată în paginile ce urmează. Indiscutabil, această 
cuprindere forţează accepţia obişnuită. Totuşi, voi continua să 
vorbesc chiar despre descoperiri ca fiind revoluţionare, deoarece 
tocmai posibilitatea de a corela structura lor cu cea a revoluţiei 
copemicane, să zicem, face ca această concepţie cuprinzătoare să 
mi se pară atât de importantă. Discuţia precedentă arată modul în 
care noţiunile complementare de ştiinţă normală şi de revoluţii 
ştiinţifice vor fi dezvoltate în următoarele nouă secţiuni. Restul 

eseului încearcă să lămurească alte trei probleme centrale. Sec¬ 
ţiunea XI, discutând tradiţia manualelor, explică de ce până acum 
a fost atât de greu să discernem revoluţiile ştiinţifice. Secţiunea 
XII descrie competiţia revoluţionară dintre partizanii vechii tradiţii 
de ştiinţă normală şi adepţii celei noi. Ea examinează aşadar pro¬ 
cesul care, într-o teorie a investigaţiei ştiinţifice, ar trebui într-un 
fel să înlocuiască procedurile de confirmare sau infirmare cu care 
ne-a familiarizat imaginea noastră curentă despre ştiinţă. Compe¬ 
tiţia între segmente ale comunităţii ştiinţifice este singurul proces 
istoric care rezultă realmente din respingerea unei teorii anterior 
acceptate sau din adoptarea alteia. în sfârşit, secţiunea XIII se va 
întreba cum poate fi compatibilă dezvoltarea prin revoluţii cu ca¬ 
racterul aparent unic al progresului ştiinţific. La această întrebare 
însă, eseul de faţă nu va oferi decât liniile generale ale unui răspuns, 
deoarece caracteristicile comunităţii ştiinţifice necesită o examinare 
mult mai detaliată. 

Fără îndoială, unii cititori se vor fi întrebat deja dacă studiul 
istoric poate într-adevăr produce transformarea conceptuală vizată 
aici. Există un întreg arsenal de dihotomii care sugerează că nu 
poate fi vorba de aşa ceva. Istoria, ni se spune foarte adesea, este 
o disciplină pur descriptivă. Tezele avansate mai sus sunt însă de 
multe ori interpretative iar uneori normative. La fel, multe din gene¬ 
ralizările mele privesc sociologia sau psihologia socială a oamenilor 
de ştiinţă; totuşi, cel puţin câteva din concluziile mele aparţin, prin 
tradiţie, logicii sau epistemologiei. în paragraful precedent se pare 
că am nesocotit chiar influenta distincţie contemporană între 
„contextul descoperirii 44 şi „contexul justificării 44 . Poate oare acest 
amestec de diverse domenii şi preocupări să indice altceva decât 
o gravă confuzie? 

Distanţarea intelectuală de aceste distincţii şi altele asemănă¬ 
toare nu mă face mai puţin conştient de importanţa şi forţa lor. 
Mulţi ani le-am considerat relevante naturii cunoaşterii şi încă mai 
cred că, reformulate corespunzător, ele au ceva important de spus. 
Totuşi, încercările mele de a le aplica, chiar grosso modo , situaţiilor 
reale în care cunoaşterea este dobândită, acceptată şi asimilată le-a 
făcut să pară extrem de problematice. în loc de a fi distincţii logice 

şi metodologice elementare care ar preceda astfel analiza cunoaş¬ 
terii ştiinţifice, ele par acum să fie părţi integrate ale unei mulţimi 
tradiţionale de răspunsuri efective la înseşi întrebările la care au 
fost aplicate. Această circularitate nu le invalidează nicidecum, 
ci le transformă în părţi ale unei teorii şi astfel le supune aceluiaşi 
examen aplicat regulat teoriilor din alte domenii. Dacă este vorba 
să aibă drept conţinut ceva mai mult decât abstracţii pure, atunci 
acest conţinut trebuie descoperit observându-le în aplicarea la date 
pe care ele sunt menite să le elucideze. Cum ar putea istoria ştiinţei 
să nu fie o sursă de fenomene la care li se poate cere în mod 
îndreptăţit teoriilor despre cunoaştere să se refere? 



II 


Calea spre ştiinţa normală 


în acest sens, „ştiinţă normală" înseamnă cercetare bazată ferm 
pe una sau mai multe realizări ştiinţifice trecute, realizări pe care 
o anumită comunitate ştiinţifică le recunoaşte, pentru o vreme, 
drept bază a practicii ei. Asemenea realizări sunt repovestite astăzi 
(deşi rareori în forma lor iniţială) în manualele ştiinţifice, elemen¬ 
tare sau avansate. Manualele expun conţinutul teoriei acceptate, 
ilustrează numeroase sau toate aplicaţiile ei reuşite, şi le compară 
cu observaţii şi experimente exemplare. înainte ca asemenea cărţi 
să devină populare, la începutul secolului al XlX-lea (şi chiar mai 
recent în ştiinţele maturizate ulterior), numeroase lucrări clasice 
celebre îndeplineau o funcţie similară. Fizica lui Aristotel ,Almagest 
al lui Ptolemeu, Principia şi Optica lui Newton, Electricitatea lui 
Franklin, Chimia lui Lavoisier şi Geologia lui Lyell — toate aceste 
lucrări, şi multe altele, au definit implicit (pentru o vreme) pro¬ 
blemele şi metodele legitime ale unui domeniu de cercetare pentru 
generaţii succesive de practicieni. Ele puteau îndeplini această 
misiune întrucât împărtăşeau două caracteristici esenţiale. Reali¬ 
zările lor erau suficient de noi pentru a atrage un grup durabil de 
aderenţi, îndepărtându-i de moduri rivale de activitate ştiinţifică, 
în acelaşi timp, ele erau suficient de deschise, de neîncheiate, 
pentru a lăsa soluţionarea multor tipuri de probleme în sarcina 
noului grup de practicieni. 

Realizările care împărtăşesc aceste două caracteristici le voi 
numi în continuare „paradigme", un termen strâns înrudit celui 
de „ştiinţă normală". Alegându-1, am vrut să sugerez că unele 
exemple acceptate de practica ştiinţifică reală — exemple care 
cuprind, laolaltă, legi, teorii, aplicaţii şi instrumentaţie -— oferă 
modele din care apar anumite tradiţii coerente de cercetare ştiin¬ 
ţifică. Ele sunt tradiţii pe care istoricul le descrie sub rubrici ca 

„astronomie ptolemaică“ (sau „copemicană"), „dinamică aristo¬ 
telică" (sau „newtoniană"), „optică corpusculară" (sau „ondu- 
latorie") ş.a.m.d. Studierea paradigmelor (incluzând şi multe altele, 
mult mai specializate decât cele exemplificate înainte) este prin¬ 
cipala sursă de pregătire a studentului pentru a deveni membru 
într-o anumită comunitate ştiinţifică cu care va lucra mai târziu, 
întrucât se va alătura unor oameni care au învăţat bazele dome¬ 
niului lor din aceleaşi modele concrete, practica sa ulterioară va 
duce rareori la un dezacord deschis în probleme fundamentale. 
Oamenii a căror cercetare este bazată pe aceleaşi paradigme sunt 
angajaţi faţă de aceleaşi reguli şi standarde de practică ştiinţifică. 
Această angajare şi consensul evident pe care ea îl produce sunt 
condiţii indispensabile ale ştiinţei normale, adică ale genezei şi 
continuării unei anumite tradiţii de cercetare. 

Deoarece conceptul de paradigmă va înlocui adesea, în acest 
eseu, o varietate de noţiuni familiare, trebuie spus mai mult despre 
motivele introducerii lui. De ce este realizarea ştiinţifică concretă 
(ca reper al angajării profesionale) anterioară diferitelor concepte, 
legi, teorii şi puncte de vedere ce pot fi abstrase din ea? în ce sens 
o paradigmă comună este o unitate fundamentală pentru 
cercetătorul dezvoltării ştiinţei, o unitate care nu poate fi pe deplin 
redusă la constituenţii ei logici elementari care ar putea funcţiona 
în locul ei? Când le vom întâlni în secţiunea V, răspunsurile la 
aceste întrebări şi la altele asemănătoare se vor dovedi fun¬ 
damentale pentru înţelegerea ştiinţei normale şi a conceptului, în¬ 
rudit, de paradigmă. Dar acea discuţie abstractă va depinde de o 
examinare anterioară a unor exemple de funcţionare efectivă a 
ştiinţei normale sau a paradigmei. în particular, ambele aceste con¬ 
cepte înrudite vor fi elucidate remarcând că poate exista un tip de 
cercetare ştiinţifică în lipsa paradigmelor sau, cel puţin, în lipsa 
unora atât de neechivoce şi constrângătoare ca cele citate mai 
înainte. Asimilarea unei paradigme şi a cercetării mai ezoterice 
pe care ea o favorizează este un semn de maturitate în dezvoltarea 
oricărei ştiinţe. 

Dacă merge înapoi pe firul cunoaşterii ştiinţifice a oricărui grup 
particular de fenomene înrudite, istoricul va întâlni probabil unele 
variante minore ale unui model ilustrat aici prin istoria opticii. 

Manualele de fizică din zilele noastre îi spun studentului că lumina 
înseamnă fotoni, adică entităţi mecanice-cuantice având unele 
caracteristici ondulatorii şi unele corpusculare. Cercetarea se efec¬ 
tuează în consecinţă sau, mai degrabă, corespunzător caracterizării 
mai minuţioase şi matematice din care este derivată această obiş¬ 
nuită formulare verbală. Această caracterizare a luminii nu este 
însă mai veche de o jumătate de secol. înainte de a fi fost dezvoltată 
de către Planck, Einstein şi alţii la începutul acestui secol, textele 
de fizică ne învăţau că lumina era o mişcare ondulatorie trans¬ 
versală — o concepţie bazată pe o paradigmă derivată, în ultimă 
instanţă, din lucrările de optică ale lui Young şi Fresnel de la 
începutul secolului trecut. Dar teoria ondulatorie nu a fost prima 
care să fie adoptată de majoritatea fizicienilor din domeniul opticii, 
în secolul al XVIII-lea, paradigma respectivă era dată de Optica 
lui Newton, care susţinea că lumina este constituită din corpusculi 
materiali. în acea vreme, fizicienii căutau dovezi (pe care primii 
adepţi ai teoriei ondulatorii nu le căutaseră) ale presiunii exercitate 
de particulele de lumină asupra corpurilor solide 1 . 

Transformările paradigmelor opticii sunt revoluţii ştiinţifice, 
iar tranziţia succesivă de la o paradigmă la alta prin revoluţie 
constituie modelul obişnuit de dezvoltare a ştiinţei mature. Ceea 
ce nu este caracteristic perioadei anterioare operei lui Newton şi 
tocmai acest contrast ne interesează aici. Nici o perioadă cuprinsă 
între Antichitatea îndepărtată şi sfârşitul secolului al XVII-lea nu 
indică o singură concepţie, general acceptată, despre natura lumii. 
Dimpotrivă, un număr de şcoli şi subşcoli rivale adoptau o variantă 
sau alta a teoriilor epicureene, aristotelice sau platoniciene. Un 
grup considera că lumina înseamnă particule emanate de corpuri 
materiale; pentru un altul, ea era o modificare a mediului inter¬ 
pus între corp şi ochi; un al treilea explica lumina prin interacţiunea 
dintre mediu şi o emanaţie a ochiului; şi mai erau şi alte combinaţii 
şi modificări. Fiecare dintre şcolile respective se sprijinea pe o 
metafizică anumită; şi fiecare scotea în evidenţă, ca observaţii 
paradigmatice, un anumit grup de fenomene optice pe care propria 


1 Joseph Priestley, The History and Present State of Discoveries Relating 
to Vision, Light and Colours (Londra, 1772) pp. 385—390. 

ei teorie putea să-l explice cel mai bine. Celelalte observaţii erau 
tratate prin formule ad hoc sau rămâneau probleme în suspensie 
pentru cercetări ulterioare 2 . 

în diferite perioade, toate aceste şcoli au adus contribuţii im¬ 
portante la ansamblul de concepte, fenomene şi tehnici din care 
Newton a derivat prima paradigmă, aproape unanim acceptată, a 
opticii fizice. Orice definiţie a omului de ştiinţă care îi exclude 
cel puţin pe cei mai creativi membri ai acestor şcoli diferite îi va 
exclude de asemenea şi pe urmaşii lor moderni. Acei bărbaţi erau 
oameni de ştiinţă. Totuşi, oricine studiază istoria opticii prenew- 
toniene poate foarte bine să conchidă că, deşi practicienii do¬ 
meniului erau oameni de ştiinţă, produsul net al activităţii lor era 
ceva mai puţin decât ştiinţă. Nefiind în stare să adopte nici un corp 
comun de idei, fiecare din ei se simţea obligat să reconstruiască 
edificiul opticii fizice din temelii. Procedând astfel, fiecare era 
relativ liber să-şi aleagă observaţiile şi experimentele confir- 
matoare, pentru că nu exista un ansamblu standard de metode sau 
de fenomene pe care fiecare optician să fie obligat să-l folosească 
şi să-l explice. în aceste condiţii, cărţile apărute constituiau adesea 
nu numai un dialog cu natura, dar şi cu membrii altor şcoli. Acest 
model nu este neobişnuit, astăzi, într-o serie de domenii de creaţie, 
după cum nu este incompatibil cu descoperiri sau invenţii sem¬ 
nificative. El nu este însă modelul de dezvoltare urmat de optica 
fizică postnewtoniană şi cu care ne-au familiarizat, astăzi, celelalte 
ştiinţe ale naturii. 

Istoria cercetătorilor asupra electricităţii din prima jumătate a 
secolului al XVIII-lea oferă un exemplu mai concret şi mai bine 
cunoscut al modului în care se dezvoltă o ştiinţă înainte de a-şi 
asimila prima paradigmă universal acceptată. în această perioadă 
existau aproape tot atâtea concepţii despre natura electricităţii, câţi 
experimentatori importanţi: Hauksbee, Gray, Desaguliers, Du Fay, 
Nollet, Watson, Franklin şi alţii. Numeroasele concepţii despre 
electricitate aveau, toate, ceva comun, şi anume erau parţial deri¬ 
vate din una sau alta dintre versiunile filozofiei mecani- 
co-corpusculare care ghida întreaga cercetare ştiinţifică a epocii. 


2 Vasco Ronchi, Histoire de la lumiere , xrf. Taton (Paris, 1956), Cap. I—IV. 

în plus, toate erau componente ale unor teorii ştiinţifice reale, teorii 
care fuseseră obţinute, în parte, din observaţii şi experimente, şi 
care determinau parţial alegerea şi interpretarea problemelor noi 
abordate în cercetare. Totuşi, deşi toate experimentele erau din do¬ 
meniul electricităţii şi deci mai mulţi dintre experimentatori citeau 
lucrările celorlalţi, teoriile lor nu aveau mai mult decât o „ase¬ 
mănare de familie“ 3 . 

Un grup mai vechi de teorii, urmând practica secolului al şapte- 
sprezecelea, considera atracţia şi producerea prin frecare drept feno¬ 
menele electrice fundamentale. Acest grup era înclinat să trateze 
respingerea ca un efect secundar, datorat unui fel de destindere 
mecanică, şi de asemenea să amâne pe cât posibil atât discutarea 
cât şi examinarea sistematică a efectului recent descoperit de către 
Gray, conducţia electrică. Alţi „electricieni 14 (termenul le aparţine) 
considerau atracţia şi respingerea manifestări la fel de elementare 
ale electricităţii, modificându-şi în consecinţă teoriile şi cercetarea. 
(De fapt, acest grup era extrem de mic; nici măcar teoria lui 
Franklin n-a explicat vreodată întru totul respingerea reciprocă a 
două corpuri încărcate negativ.) Dar ei întâmpinau tot atâtea 
dificultăţi ca şi primul grup în explicarea simultană a celor mai 
simple efecte de conducţie. Aceste efecte constituiau însă punctul 
de plecare al unui al treilea grup, care era înclinat să vadă în 
electricitate un „fluid" care curge prin conductori, mai degrabă 
decât un „efluviu" care emană de la neconductori. Acest grup, la 
rândul lui, avea dificultăţi în a împăca teoria cu un număr de efecte 


3 Duane Roller şi Duane H. D. Roller, The Development of the Concept 
of Electric Charge: Electricity from the Greeks to Coulomb („Harvard Case 
Histories in Experimental Science", Case 8, Cambridge, Mass., 1954) şi I. 
B. Cohen, Franklin and Newton: An Inquiry into Speculative Newtonian Ex¬ 
perimental Science and Franklin frfVork in Electricity as an Example Thereof 
(Philadelphia, 1956), Cap. VII—XII. Pentru unele detalii analitice din para¬ 
graful care urmează, sunt îndatorat unui articol încă nepublicat al studentului 
meu, John L. Heilbron. Până la publicarea lui, o relatare mai amplă şi mai 
precisă a apariţiei paradigmei lui Franklin este inclusă în > ^5. Kuhn, „The 
Function of Dogma in Scientific Research", în A. C. Crombie (Ed.), „Sym- 
posium on the History of Science, University of Oxford, July 9-15, 1961", 
colecţia Heinemann Educaţional Books, 1963. 

de atracţie şi respingere. Numai prin opera lui Franklin şi a urma¬ 
şilor săi imediaţi a apărut o teorie care putea explica la fel de uşor 
aproape toate aceste efecte şi care deci a fost capabilă să ofere şi 
a oferit generaţiei următoare de „electricieni" o paradigmă comună 
de cercetare. 

Excluzând acele domenii, ca matematica şi astronomia, în care 
primele paradigme solide datează din Antichitate, ca şi acelea, ca 
biochimia, care au apărut prin diviziunea şi recombinarea unor 
specialităţi deja mature, situaţiile schiţate mai sus sunt, istoric, 
tipice. Deşi, prin aceasta, continui să folosesc simplificarea ne¬ 
fericită care etichetează un episod istoric îndelungat cu un singur 
nume, oarecum arbitrar ales (de pildă. Newton sau Franklin), sunt 
de părere că dezacorduri fundamentale similare au caracterizat, de 
exemplu, studiul mişcării înainte de Aristotel şi al staticii înainte 
de Arhimede, studiul căldurii înainte de Black, sau al chimiei înainte 
de Boyle şi Boerhaave, ca şi al geologiei istorice înainte de Hutton. 
în unele părţi ale biologiei — studiul eredităţii, de pildă — primele 
paradigme universal admise sunt de dată şi mai recentă; şi rămâne 
încă de stabilit care părţi ale ştiinţelor sociale şi-au asimilat până 
acum asemenea paradigme. Istoria sugerează că drumul spre un 
consens ferm al cercetării este extrem de anevoios. 

Dar istoria sugerează de asemenea şi unele cauze ale difi¬ 
cultăţilor întâmpinate pe acest drum. în lipsa unei paradigme sau 
a unui candidat la paradigmă, toate faptele care ar putea avea vreo 
legătură cu dezvoltarea unei anumite ştiinţe au toate şansele să 
pară la fel de relevante. în consecinţă, într-o fază iniţială, culegerea 
datelor este o activitate mult mai întâmplătoare decât cea cu care 
ne-a familiarizat dezvoltarea ştiinţifică ulterioară. Apoi, în lipsa 
unei raţiuni de a căuta o anume informaţie, mai sofisticată, cule¬ 
gerea iniţială a datelor se rezumă de obicei la bogăţia de fapte aflate 
la îndemână. Provizia de date, astfel acumulate, le va cuprinde 
pe cele accesibile observaţiilor şi experimentelor întâmplătoare 
împreună cu unele din datele mai ezoterice obţinute din meserii 
consacrate ca medicina, calendaristica sau metalurgia. întrucât 
meseriile sunt o sursă uşor accesibilă de fapte care nu puteau fi 
descoperite întâmplător, tehnologia a jucat adesea un rol vital în 
apariţia noilor ştiinţe. 

Dar, deşi acest gen de culegere a datelor a fost esenţial în apa¬ 
riţia multor ştiinţe importante, oricine studiază, de pildă, scrierile 
enciclopedice ale lui Pliniu sau istoriile naturale baconiene din 
secolul al şaptesprezecelea va descoperi că rezultatul este un tal- 
meş-balmeş. Vom ezita oarecum să considerăm ştiinţifică'această 
literatură. „Istoriile 14 baconiene ale căldurii, culorii, vântului, mi¬ 
neritului ş.a.m.d. abundă în informaţii, unele obscure. Dar ele ală¬ 
tură fapte care se vor dovedi mai târziu revelatoare (de exemplu, 
încălzirea prin amestecare), altora (de exemplu, căldura grămezilor 
de bălegar) care, pentru o vreme, vor rămâne prea complexe pentru 
a putea fi integrate unei teorii 4 . în plus, întrucât orice descriere 
este inevitabil parţială, istoria naturală tipică omite adesea din 
relatările ei extrem de minuţioase tocmai acele detalii care, mai 
târziu, vor fi pentru oamenii de ştiinţă surse importante de în¬ 
ţelegere. Aproape nici una din „istoriile 11 timpurii ale electricităţii, 
de exemplu, nu menţionează că bucăţile de hârtie atrase de o ba¬ 
ghetă de sticlă frecată sunt apoi respinse. Acest efect părea mecanic, 
nu electric 5 . De altfel, deoarece adunarea întâmplătoare a faptelor 
dispune rareori de instrumentele necesare şi de răgazul de a fi 
critică, istoriile naturale suprapun frecvent descrieri ca acelea de 
mai sus altora — să zicem, încălzirea prin antiperistază (sau prin 
răcire) — pe care astăzi nu suntem în stare să le confirmăm 6 * * * . Numai 
cu totul ocazional, ca în cazul vechii statici, dinamici sau optici 
geometrice, faptele acumulate sub slaba îndrumare a unor teorii 
încă neacceptate se impun cu suficientă forţă pentru a permite apa¬ 
riţia unei prime paradigme. 

4 De comparat cu schiţa unei istorii naturale a căldurii în Novum Organum 
al lui Bacon, voi. VIII din The Works of Francis Bacon, ed. J. Spedding, R. L. 
Ellis şi D. D. Heath (New York, 1869), pp. 179-203. 

5 Roller şi Roller, op. cit., pp. 14, 22, 28, 43. Efectele de respingere au 
fost unanim recunoscute ca fiind cert electrice numai după lucrarea 
menţionată în ultimul din aceste exemple. 

6 Bacon, op. cit., pp. 235, 337, scrie: „Apa călduţă îngheaţă mai uşor 

decât apa rece.“ O relatare parţială a istoriei timpurii a acestei bizare observaţii 

poate fi găsită în Marshall Clagett, Giovanni Marliani and Late Medieval 

Physics (New York, 1941), Cap. 4. 

Aceasta este situaţia care a creat şcolile caracteristice stadiilor 
timpurii ale dezvoltării unei ştiinţe. Nici o istorie a unei ştiinţe a 
naturii nu poate fi interpretată în absenţa (cel puţin a) unui corp 
implicit de convingeri teoretice şi metodologice intim interpătrunse, 
care să permită selecţia, evaluarea şi critica. Dacă acest corp de con¬ 
vingeri nu este deja implicit în acumularea faptelor — în care caz, 
este vorba de mai mult decât „simple fapte“ la îndemână —, el 
trebuie să fie procurat din exterior, poate de la o filozofie curentă, 
de la o altă ştiinţă sau printr-un accident personal şi istoric. Nu 
este deci de mirare că în stadiile timpurii de dezvoltare a oricărei 
ştiinţe, când sunt confruntaţi cu aceeaşi clasă de fenomene, dar 
de obicei nu şi cu aceleaşi fenomene particulare, oameni diferiţi 
le descriu şi le interpretează în moduri diferite. Ceea ce este însă 
surprinzător, şi poate unic ca intensitate în domeniile pe care le 
numim ştiinţă, este că asemenea divergenţe iniţiale pot cândva 
dispărea într-o mare măsură. 

Pentru că ele dispar, într-adevăr, într-o măsură considerabilă 
şi, se pare, o dată pentru totdeauna. Dispariţia lor este de obicei 
cauzată de triumful uneia dintre şcolile anterioare paradigmei, 
aceea care, datorită propriilor ei convingeri şi preconcepţii, scotea 
în evidenţă numai o anumită parte a fondului informaţional ru¬ 
dimentar şi mult prea vast. Acei „electricieni" care au conceput 
electricitatea ca un fluid şi care deci au pus în mod deosebit 
accentul pe conducţie reprezintă un exemplu concludent în această 
privinţă. Stimulaţi de această convingere (care făcea faţă cu greu 
multiplicităţii efectelor de atracţie şi respingere, deja cunoscute), 
unii dintre ei au avut ideea de a îmbutelia fluidul electric. Rezultatul 
imediat al eforturilor lor a fost butelia de Leyda, un dispozitiv care, 
probabil, n-ar fi fost niciodată descoperit printr-o explorare oca¬ 
zională sau întâmplătoare a naturii, dar care de fapt a fost elaborat 
independent de cel puţin doi investigatori la începutul deceniului 
al patrulea al secolului al XVIII-lea 7 . încă de la începutul cerce¬ 
tărilor sale asupra electricităţii, Franklin a fost deosebit de pre¬ 
ocupat de a explica acest straniu şi, pe atunci, extrem de revelator 
aparat. Reuşita explicaţiei sale a fost cel mai convingător argument 

7 Roller şi Roller, 7 P sşpit., s 1^51-54. 

care a făcut din teoria sa o paradigmă; deşi o paradigmă încă in¬ 
capabilă să explice chiar toate cazurile cunoscute de respingere 
electrică 8 . Pentru a fi acceptată ca o paradigmă, o teorie trebuie 
să pară superioară rivalelor sale, dar nu trebuie neapărat (şi, de 
fapt, niciodată nu poate) să explice toate faptele cu care poate fi 
confruntată. 

Teoria fluidului electric a însemnat pentru subgrupul care a 
adoptat-o ceea ce, mai târziu, a însemnat pentru întregul grup al 
„electricienilor 44 paradigma frankliniană. Ea indica experimentele 
care merită să fie realizate precum şi cele care nu merită, fiind 
orientate doar spre aspectele secundare sau mult prea complexe 
ale fenomenelor electrice. Numai paradigma promovează o cer¬ 
cetare realmente eficientă: pe de o parte, pentru că prin încheierea 
disputelor dintre şcoli se punea astfel capăt reluării permanente 
a problemelor fundamentale; pe de altă parte, pentru că încrederea 
că se aflau pe calea cea bună îi încuraja pe oamenii de ştiinţă să 
întreprindă investigaţii mai precise, mai ezoterice şi mai înde¬ 
lungate 9 . Eliberat de preocuparea de a elucida natura fenomenelor 
electrice, grupul unit al „electricienilor 44 a putut investiga mai 
minuţios fenomene particulare, proiectând în acest scop aparate 
mult mai specializate, pe care le-au folosit mult mai sistematic şi 
stăruitor decât au facut-o vreodată înaintaşii lor. Atât adunarea 
faptelor cât şi articularea teoriei au devenit activităţi extrem de 
direcţionate. Eficacitatea şi eficienţa cercetării în electricitate au 


dificultate supărătoare era respingerea reciprocă a corpurilor încărcate 
negativ; a se vedea Cohen, m pp. 491-494, 531—543. 

9 Trebuie însă remarcat că acceptarea teoriei lui Franklin nu a pus capăt 
tuturor disputelor. în 1753, Robert Symmer a propus o versiune cu'două fluide 
a acelei teorii şi mulţi ani după aceea „electricienii" mai discutau încă dacă 
electricitatea este un singur fluid sau două. Dar dezbaterile pe această temă 
nu fac decât să confirme ceea ce am afirmat mai sus despre modul în care 
o realizare unanim recunoscută uneşte o profesiune. Deşi continuau să fie 
în dezacord asupra acestui aspect, „electricienii 44 au ajuns curând la concluzia 
că nici un test experimental nu poate distinge cele două versiuni ale teoriei 
şi că deci acestea erau echivalente. După aceea, ambele şcoli au putut să 
beneficieze şi au beneficiat de toate avantajele oferite de teoria lui Franklin 
(ibid., pp. 543-546, 548-554). 

sporit în mod corespunzător, confirmând o versiune socială a pă¬ 
trunzătoarei maxime metodologice a lui Francis Bacon: „Adevărul 
apare mai uşor din eroare decât din confuzie." 10 

Vom examina natura acestei cercetări foarte direcţionate sau 
bazate-pe-paradigmă în secţiunea următoare; înainte de aceasta 
însă, să vedem pe scurt cum afectează apariţia unei paradigme 
structura grupului care activează în acest domeniu. în dezvoltarea 
unei ştiinţe a naturii, atunci când un individ sau un grup produce, 
pentru prima oară, o sinteză capabilă să atragă majoritatea prac¬ 
ticienilor noii generaţii, vechile şcoli dispar treptat. în parte, dis¬ 
pariţia lor este cauzată de convertirea membrilor lor la noua 
paradigmă. Există însă întotdeauna unii oameni care se agaţă de 
una sau alta din vechile concepţii, dar ei sunt pur şi simplu expulzaţi 
din breaslă, iar lucrările lor sunt ignorate. Noua paradigmă implică 
o nouă şi mai rigidă definire a domeniului. Cei care nu doresc sau 
nu sunt capabili să-şi acomodeze activitatea la noua orientare sunt 
nevoiţi să lucreze izolaţi sau să se alăture vreunui alt grup??||Pin 
punct de vedere istoric, aceştia au rămas adesea în domeniile 
filozofiei, din care s-au desprins atâtea ştiinţe particulare. Aşa cum 
sugerează aceste observaţii, uneori tocmai acceptarea unei para¬ 
digme transformă un grup, iniţial preocupat numai de studierea 


10 Bacon, op. cit., p. 210. 

11 Istoria electricităţii oferă un excelent exemplu care poate fi întâlnit şi 
în cariera lui Priestley, Kelvin şi a altora. Franklin relatează că Nollet, care 
la mijlocul secolului era cel mai influent dintre cercetătorii continentali, „a 
trăit să se vadă ultimul din Secta sa, exceptându-1 pe dl B — Elevul şi 
Discipolul său imediat“ (Max Farrant (ed.), Benjamin Franklin ’s Memoirs, 
Berkeley, Calif, 1949, pp. 384—386). Mai interesantă însă este rezistenţa 
unor întregi şcoli în izolarea lor tot mai accentuată de ştiinţa profesională. 
Să considerăm, de pildă, cazul astrologiei care fusese odată parte integrantă 
a astronomiei; sau continuarea, la sfârşitul secolului al XVIII-lea şi începutul 
secolului al XlX-lea, a tradiţiei odinioară respectate a chimiei „romantice". 
Aceasta este tradiţia discutată de Charles C. Gillispie în „The Encyclopedie 
and the Jacobin Philosophy of Science: A Study in Ideas and Consequences", 
Criticai Problems in the History of Science, ed. Marshall Clagett (Madison, 
Wis., 1959), pp. 255—289; şi „The Formation of Lamarck’s Evolutionary 
Theory", Archives internationales d’histoire des Sciences, XXXVII, (1956), 
pp. 323-338. 

naturii, într-o profesiune sau, cel puţin, o disciplină. în ştiinţe (deşi 
nu în domenii ca medicina, tehnologia şi dreptul, a căror principală 
rai son d’etre este o necesitate socială exterioară), apariţia unor 
publicaţii specializate, întemeierea unor societăţi de specialişti şi 
revendicarea unui loc aparte în planurile de învăţământ au fost de 
obicei legate de prima adoptare a unei singure paradigme de către 
un grup. Cel puţin aşa stau lucrurile de un secol şi jumătate, de 
când s-a dezvoltat pentru prima oară structura instituţională a pro¬ 
fesiunii ştiinţifice şi până în vremurile cele mai recente când 
atributele specializării au dobândit un prestigiu de sine stătător. 

Definirea mai rigidă a grupului ştiinţific are şi alte consecinţe. 
Când omul de ştiinţă se poate baza pe o paradigmă, el nu mai este 
nevoit (în lucrările sale principale) să încerce să-şi reconstruiască 
domeniul, plecând de la primele principii şi justificând folosirea 
fiecărui concept introdus. Toate acestea pot fi lăsate în seama auto¬ 
rului de manuale. Existenţa unui manual îi permite omului de ştiinţă 
creator să-şi înceapă cercetarea de unde manualul se opreşte şi 
astfel să se concentreze exclusiv asupra celor mai subtile şi ezo¬ 
terice aspecte ale fenomenelor naturale studiate de grupul său. Şi, 
pe măsură ce procedează astfel, comunicarea cercetărilor sale va 
îmbrăca forme noi, a căror evoluţie a fost prea puţin studiată, dar 
ale căror produse finite modeme sunt evidente pentru toţi şi 
copleşitoare pentru mulţi. Cercetările sale nu vor mai fi încorporate 
în cărţi ca Experimentele... asupra electricităţii a lui Franklin sau 
ca Originea speciilor a lui Darwin, destinate tuturor celor inte¬ 
resaţi în problemele domeniului respectiv. în schimb, ele vor apărea 
sub forma unor articole succinte, adresate numai colegilor din ace¬ 
eaşi profesiune, oameni despre care se poate presupune că împăr¬ 
tăşesc şi cunosc aceeaşi paradigmă şi care se dovedesc a fi singurii 
în stare să înţeleagă aceste articole. 

în ştiinţele contemporane, cărţile sunt de obicei fie manuale, 
fie reflecţii retrospective asupra unui aspect sau altuia al vieţii 
ştiinţifice. Omul de ştiinţă care scrie o carte are mai multe şanse 
să-şi strice decât să-şi întărească reputaţia profesională. Numai în 
stadiile timpurii, preparadigmatice, ale dezvoltării diferitelor ştiinţe, 
cartea avea de obicei aceeaşi semnificaţie pentru reuşita profe¬ 
sională pe care o are încă în alte domenii de creaţie. Şi numai în 

acele domenii în care cartea continuă să fie (alături de articole sau 
fără ele) un vehicul al comunicării cercetărilor, direcţiile de pro¬ 
fesionalizare sunt încă atât de vagi încât profanul mai poate spera 
să ţină pasul citind lucrările originale ale practicienilor. Atât în 
matematici cât şi în astronomie, rapoartele de cercetare au încetat 
încă din Antichitate să mai fie accesibile unui public de cultură 
generală. în dinamică, cercetarea a devenit la fel de ezoterică spre 
sfârşitul Evului Mediu, redobândindu-şi inteligibilitatea de an¬ 
samblu pentru puţină vreme, la începutul secolului al şaptespre- 
zecelea, când o nouă paradigmă a înlocuit-o pe cea care orientase 
cercetarea medievală. în electricitate, cercetarea a trebuit, pentru 
prima oară, să fie tradusă în limbajul profanului spre sfârşitul 
secolului al optsprezecelea, iar multe alte domenii ale fizicii au 
încetat să mai fie general accesibile în secolul al nouăsprezecelea, 
în cursul acestor două secole, pot fi identificate tranziţii ase¬ 
mănătoare în diferite sectoare ale ştiinţelor biologice. în unele părţi 
ale ştiinţelor sociale ele survin probabil în zilele noastre. Deşi a 
devenit un obicei, şi pe bună dreptate, să deplângem prăpastia tot 
mai largă care-1 separă pe omul de ştiinţă profesionist de colegii 
săi din alte domenii, s-a dat prea puţină atenţie relaţiei esenţiale 
dintre această prăpastie şi mecanismele intrinseci evoluţiei 
ştiinţifice. 

încă din vremuri imemorabile, unul după altul, domeniile de 
cercetare au trecut graniţa dintre ceea ce istoricul ar putea numi 
preistoria lor ca ştiinţe şi istoria lor propriu-zisă. Aceste tranziţii 
spre maturitate au fost rareori atât de instantanee sau neechivoce 
pe cât lasă să se înţeleagă prezentarea mea, inevitabil schematică. 
Dar, considerate istoric, ele nu au fost nici treptate, nici coextensive, 
adică, în acelaşi pas cu întreaga dezvoltare a domeniilor în care 
au avut loc. Cercetătorii electricităţii din primele patru decenii ale 
secolului al optsprezecelea dispuneau de mult mai multă informaţie 
despre fenomenele electrice decât predecesorii lor din secolul al 
XVI-lea. Iar înjumătăţea de secol de după 1740, doar câteva tipuri 
noi de fenomene electrice s-au adăugat cunoştinţelor lor. Totuşi, 
în câteva privinţe importante, cercetările lui Cavendish, Coulomb 
şi Volta din ultima treime a acelui secol păreau mult mai îndepărtate 
de cele ale lui Gray, Du Fay şi chiar Franklin, decât sunt acestea 

din urmă de cele ale secolului al XVI-lea 12 . La un moment dat, 
între 1740 şi 1780, „electricienii au fost pentru prima oară în stare 
să considere fundamentele domeniului lor drept incontestabile. Din 
acel moment, ei s-au îndreptat spre probleme mai concrete şi mai 
adânci; şi, într-o măsură tot mai mare, îşi comunicau rezultatele 
mai degrabă în articole adresate celorlalţi colegi decât în cărţi 
adresate lumii culte, în general. Ca grup, ei au dobândit ceea ce 
fusese câştigat de astronomi în Antichitate şi de cercetătorii mişcării 
în Evul Mediu, de optica fizică la sfârşitul secolului al şapte- 
sprezecelea şi de geologia istorică la începutul secolului al nouă¬ 
sprezecelea. Şi anume, ei au dobândit o paradigmă care s-a dovedit 
capabilă să orienteze cercetarea întregului grup. Chiar dacă facem 
abstracţie de avantajul pe care ni-1 dă privirea retrospectivă, este 
greu de găsit un alt criteriu care, în mod atât de evident, să facă 
dintr-un domeniu o ştiinţă. 


12 Dezvoltările postfrankliniene constau în: o creştere considerabilă în 
sensibilitatea detectorilor de sarcină, primele tehnici sigure şi larg răspândite 
de măsurare a sarcinii, evoluţia conceptului de capacitate şi relaţia sa cu 
noţiunea, perfecţionată, de tensiune electrică, şi cuantificarea forţei electro¬ 
statice. Despre toate acestea, a se vedea Roller şi Roller, op. cit., pp. 66-81; 
\ ^C. \ alker, „The Detection and Estimation of Electric Charges in the 
Eighteenth Century“, Annals of Science, 1936) pp. 66—100; şi Edmund 
Hoppe, Geschichte der Elektrizităt, (Leipzig, 1884), Partea I, Cap. III—IV. 



III 

Natura stiintei normale 

? ? 


Care este deci natura cercetării mai profesionale şi ezoterice pe 
care o îngăduie adoptarea unei singure paradigme de către â ţţrup? 
Dacă paradigma este o operă realizată o dată pentru totdeauna, 
ce alte probleme lasă ea grupului spre rezolvare? Aceste întrebări 
vor apărea şi mai acute dacă notăm că, într-o privinţă, termenii 
folosiţi până acum ar putea să inducă în eroare. In accepţia ei 
uzuală, o paradigmă este un model sau un cadru acceptat; acest 
sens al ei mi-a permis, în lipsa unui termen mai bun, să circum¬ 
scriu până acum „paradigma". Dar se va vedea imediat că sensul 
de „model" sau „cadru" nu este deloc cel obişnuit pentru definirea 
„paradigmei". în gramatică, de pildă, „am 6 îi amas, amat“ este o 
paradigmă întrucât dezvăluie structura utilizabilă în conjugarea 
unui mare număr de verbe latine; de exemplu, generarea lui Jaudo, 
laudas, laudat\ în această aplicaţie standard, paradigma operează 
permiţând repetarea unor exemple, fiecare din acestea putând, în 
principiu, să o înlocuiască. într-o ştiinţă însă, o paradigmă este 
rareori supusă repetării. Dimpotrivă, asemenea unei decizii jude¬ 
cătoreşti, potrivit obiceiului pământului, ea este supusă unei noi 
articulări şi precizări, în condiţii noi sau mai riguroase. 

Pentru a surprinde acest aspect, trebuie să înţelegem cât de 
limitată, ca amploare şi precizie, poate fi o paradigmă în momentul 
apariţiei ei. Paradigmele îşi câştigă un statut pentru că reuşesc mai 
bine decât rivalele lor să rezolve câteva din problemele considerate 
acute de către grupul de practicieni. Dar a reuşi mai bine nu în¬ 
seamnă a reuşi complet în cazul unei singure probleme sau a reuşi 
remarcabil în cazul oricât de multor probleme. Reuşita unei 
paradigme -— fie că este vorba despre analiza aristotelică a mişcării, 
calculele lui Ptolemeu asupra poziţiei planetelor, folosirea balanţei 
de către Lavoisier sau despre matematizarea de către Maxwell a 

câmpului electromagnetic — este la început mai mult o promisiune 
a reuşitei dezvăluită de anumite exemple privilegiate şi încă in¬ 
complete. Ştiinţa normală constă în înfăptuirea acestei promisiuni, 
o înfăptuire realizată prin extinderea cunoaşterii acelor fapte pe 
care paradigma le înfăţişează ca deosebit de semnificative, prin 
sporirea corespondenţei dintre aceste fapte şi predicţiile paradigmei 
şi prin articularea în continuare a paradigmei înseşi. 

Puţini dintre oamenii care nu lucrează efectiv într-o ştiinţă 
matură îşi dau seama câtă muncă de grădinărit cere o paradigmă 
şi cât de fascinantă se poate dovedi a fi o astfel de muncă. Aceste 
aspecte trebuie înţelese. Operaţiile de grădinărit ocupă întreaga 
carieră a majorităţii oamenilor de ştiinţă. Ele constituie ceea ce 
numesc aici ştiinţă normală. Examinată mai îndeaproape, fie istoric, 
fie în laboratoarele contemporane, această întreprindere pare o 
încercare de a forţa natura într-un tipar prestabilit şi relativ inflexibil 
furnizat de către paradigmă. în nici o privinţă scopul paradigmei 
nu este de a face apel la noi tipuri de fenomene; mai mult, cele 
care nu se potrivesc tiparului sunt adesea complet ignorate. 
Oamenii de ştiinţă nu vizează în mod normal să inventeze noi teorii, 
iar adesea sunt chiar intoleranţi faţă de cele inventate de alţii 
Dimpotrivă, cercetarea ştiinţifică normală este îndreptată spre arti¬ 
cularea acelor fenomene şi teorii oferite deja de paradigmă. 

Poate că acestea sunt defecte. Ariile investigate de ştiinţa nor¬ 
mală sunt fireşte minuscule; ştiinţa normală are o viziune extrem 
de restrânsă. Dar restricţiile, născute din încrederea într-o para¬ 
digmă, se dovedesc a fi esenţiale pentru dezvoltarea ştiinţei. Con¬ 
centrând atenţia asupra unei arii restrânse de probleme relativ 
ezoterice, paradigma îi obligă pe oamenii de ştiinţă să investigheze 
o parte a naturii în detalii şi adâncimi de neatins în alte condiţii. 
Şi ştiinţa normală posedă un mecanism intern care asigură relaxarea 
restricţiilor care încorsetează cercetarea, ori de câte ori paradigma 
care le impune încetează de a mai funcţiona efecţiv. în acel mo¬ 
ment, oamenii de ştiinţă încep să se comporte diferit, iar natura 
problemelor lor de cercetare se schimbă. între timp însă, când 


1 Bemard Barber, „Resistance by Scientists to Scientific Discovery“, 
Science, CXXX IV (1961), *596-602. 

paradigma continuă să aibă succes, grupul de practicieni va fi 
rezolvat probleme pe care membrii lui cu greu şi le-ar fi imaginat 
şi pe care nu le-ar fi abordat niciodată dacă n-ar fi adoptat acea 
paradigmă. Cel puţin o parte din această realizare se dovedeşte 
întotdeauna a fi permanentă. 

Pentru a arăta mai clar ceea ce se înţelege prin cercetare normală 
sau bazată-pe-paradigmă voi încerca să clasific şi să ilustrez pro¬ 
blemele din care este compusă în principal ştiinţa normală. Pentru 
comoditate, voi lăsa pentru mai târziu activitatea teoretică şi voi 
începe cu adunarea faptelor, adică cu experimentele şi observaţiile 
descrise în revistele de specialitate, prin care oamenii de ştiinţă 
îşi informează colegii despre rezultatele cercetărilor lor curente. 
Care aspecte ale naturii sunt descrise în mod obişnuit de către 
oamenii de ştiinţă? Ce determină alegerea lor? Şi, întrucât majo¬ 
ritatea observaţiilor ştiinţifice consumă mult timp, aparataj şi bani, 
ce îl determină pe omul de ştiinţă să ducă la bun sfârşit acea 
alegere? 

Cred că există numai trei obiective normale pentru investigarea 
ştiinţifică factuală şi că ele nu sunt întotdeauna distincte. Primul 
este acea clasă de fapte pe care paradigma le-a identificat ca 
deosebit de revelatoare despre natura lucrurilor. Folosindu-le în 
rezolvarea problemelor, paradigma le-a făcut demne de a fi 
determinate cu mai multă precizie şi într-o mai largă varietate de 
situaţii. într-un moment sau altul, aceste determinări factuale 
semnificative constau din: în astronomie — poziţia şi mărimea 
stelelor, perioadele de eclipsă ale unor stele duble şi ale planetelor; 
în fizică — greutatea şi compresibilitatea specifică a unor materiale, 
lungimile de undă şi intensităţile spectrale, conductibilitatea 
electrică şi potenţialele de contact; iar în chimie — compoziţie şi 
greutăţi atomice, puncte de fierbere şi aciditatea soluţiilor, formule 
de structură şi activităţi optice. încercările de a spori precizia şi 
amploarea cunoaşterii unor asemenea fapte ocupă un loc important 
în literatura ştiinţei experimentale şi observaţionale. în permanenţă 
au fost proiectate, în acest scop, aparate complexe, iar inventarea, 
construirea şi funcţionarea lor au cerut talent deosebit, mult timp 
şi sprijin financiar considerabil. Sincrotroanele şi radiotelescoapele 
oferă numai cele mai recente exemple ale eforturilor de care sunt 

în stare cercetătorii atunci când o paradigmă le dă certitudinea că 
faptele pe care le caută sunt importante. De la Tycho Brahe la E. 
O. Lawrence, unii oameni de ştiinţă şi-au câştigat o mare repu¬ 
taţie nu datorită unei noi descoperiri ci preciziei, siguranţei şi sferei 
metodelor pe care le-au dezvoltat în vederea redeterminării unei 
categorii de fapte deja cunoscute. 

O a doua clasă curentă, dar mai mică, de determinări factuale 
vizează acele fapte care (deşi nu prezintă adesea un interes 
intrinsec) pot fi direct comparate cu predicţiile paradigmei. Aşa 
cum vom vedea îndată, când voi trece de la problemele ex¬ 
perimentale la cele teoretice ale ştiinţei normale, există puţine zone 
în care o teorie ştiinţifică (mai ales dacă este formulată în mare 
măsură matematic) poate fi direct comparată cu natura. Nu mai 
mult de trei asemenea zone sunt, până acum, accesibile teoriei 
relativităţii generalizate 2 . Apoi chiar în acele zone în care com¬ 
pararea este posibilă, ea implică frecvent aproximări teoretice şi 
experimentale care limitează serios concordanţa aşteptată, 
îmbunătăţirea acestei concordanţe sau găsirea unor noi zone în 
care ea poate fi validată până la urmă pun permanent la încercare 
talentul şi imaginaţia experimentatorului şi observatorului. Tele- 
scoape special construite pentru a valida predicţia copemicană a 
paralaxei anuale; maşina lui Atwood inventată cu aproape un secol 
după Principia pentru a da prima demonstraţie neechivocă a celei 
de a doua legi a lui Newton; aparatul lui Foucault pentru a arăta 
că viteza luminii este mai mare în aer decât în apă; sau giganticul 
contor de scintilaţii menit să demonstreze existenţa neutrinului — 


2 Singura verificare consacrată este precesia periheliului planetei 
Mercur. Deplasarea spre roşu în spectrul de lumină al stelelor depărtate poate 
fi derivată din consideraţii mai elementare decât relativitatea generalizată 
şi acelaşi lucru s-ar putea spune despre curbura luminii în jurul soarelui, o 
problemă oarecum disputată astăzi. în orice caz, măsurările acestui din urmă 
fenomen rămân echivoce. O altă verificare pare să fi fost stabilită foarte 
recent: deplasarea gravitaţională a radiaţiei Mossbauer. Poate vor apărea în 
curând şi altele în acest domeniu astăzi activ, dar multă vreme adormit. Pentru 
o prezentare concisă şi la zi a problemei, a se vedea L. I. Schiff, „A Report 
on the NASA Conference on Experimental Tests of Theories of Relativity“, 
Physics Today , XIV (1961), pp. 42^-8. 

toate aceste aparate speciale şi multe altele asemănătoare ilustrează 
imensele eforturi şi talente care au fost solicitate pentru a stabili 
un acord cât mai strâns între teorie şi natură 3 . 

încercarea de a demonstra un asemenea acord constituie un al 
doilea tip de activitate experimentală normală şi depinde chiar mai 
evident decât prima de o paradigmă. Existenţa paradigmei defineşte 
probleme de rezolvat; adesea, teoria paradigmă este implicată direct 
în proiectarea aparatului capabil să rezolve probleme. Fără Prin¬ 
cipia, de pildă, măsurările făcute cu maşina lui Atwood n-ar fi avut 
nici o semnificaţie. 

O a treia clasă de experimente şi observaţii epuizează, cred, 
activităţile de culegere a faptelor proprii ştiinţei normale. Ea constă 
din travaliul empiric menit să articuleze teoria paradigmă, 
dizolvând ambiguităţile rămase şi permiţând rezolvarea proble¬ 
melor asupra cărora anterior ea atrăsese doar atenţia. Această clasă 
se dovedeşte a fi cea mai importantă dintre toate. Pentru descrierea 
ei va fi necesar să o subdivizăm. în ştiinţele mai matematizate, 
unele din experimentele menite să articuleze paradigme sunt 
orientate spre determinarea constantelor fizice. Teoria lui Newton, 
de pildă, arată că forţa gravitaţională dintre două unităţi de masă 
la o unitate de distanţă va fi aceeaşi pentru toate tipurile de materie 
în orice loc al universului. Dar propriile probleme ale lui Newton 
puteau fi rezolvate fără a estima măcar mărimea acestei atracţii, 
constanta gravitaţională universală, şi, timp de un secol de la 
apariţia lucrării Principia, nimeni altcineva nu a imaginat un aparat 
capabil să o determine. Iar faimoasa determinare a lui Cavendish, 
din 1790, nu avea să fie nici ultima. Datorită poziţiei centrale 

3 Pentru două din telescoapele pentru paralaxe, a se vedea Abraham Wolf, 
A History of Science, Technology, and Philosophy in the 18' h Century (2d 
ed.; Londra, 1952), pp. 103—105. Pentru maşina lui Atwood, vezi N. R. 
Hanson, Patterns ofDiscovery (Cambridge, 1958), pp. 100—102, 207—208. 
Pentru ultimele două aparate, vezi M. L. Foucault „Methode generale pour 
mesurer la vitesse de la lumiere dans Pair et Ies milieux transparents“, 
Comptes rendus... de V'Academie des Sciences, XXX (1850), pp. 551—560; 
şi C. L. Cowan, Jr. et al., „Detection of the Free Neutrino: A Confirmation“, 
Science , CXXIV(1956), pp. 103-104. 

ocupate în teoria fizică, valorile îmbunătăţite ale constantei gra¬ 
vitaţionale au fost obiectul unor repetate eforturi întreprinse de 
atunci de numeroşi experimentatori remarcabili 4 . Alte exemple 
ilustrând acelaşi efort neîntrerupt ar fi determinările unităţii astro¬ 
nomice, numărul lui Avogadro, coeficientul lui Joule, sarcina elec¬ 
tronului, şi aşa mai departe. Puţine din aceste eforturi minuţioase 
ar fi fost concepute (şi nici unul n-ar fi fost realizat) fără o teorie 
paradigmă care să definească problemele şi să garanteze existenţa 
unei soluţii certe. 

Eforturile de a articula o paradigmă nu se reduc însă la deter¬ 
minarea constantelor universale. Ele pot viza, de asemenea, formu¬ 
larea unor legi cantative: legea lui Boyle care corelează presiunea 
cu volumul unui gaz, legea atracţiei electrice a lui Coulomb şi for¬ 
mula lui Joule, corelând căldura generată de rezistenţa şi curentul 
electric — toate intră în această categorie. Poate nu este evident 
că o paradigmă este premisa necesară descoperirii unor legi de 
acest fel. Ni se spune adesea că ele sunt descoperite prin exami¬ 
narea unor măsurători întreprinse de dragul lor, fără vreo implicaţie 
teoretică. Dar istoria nu confirmă o metodă atât de excesiv 
baconiană. Experimentele lui Boyle nu puteau fi concepute (iar 
dacă ar fi fost, ar fi primit o altă interpretare sau nici una) până 
când aerul nu a fost considerat un fluid elastic căruia să i se poată 
aplica toate conceptele elaborate ale hidrostaticii 5 . Succesul lui 
Coulomb depindea de aparatul special construit de el pentru a mă¬ 
sura forţa dintre două sarcini. (Cei care măsuraseră înainte forţe¬ 
le electrice, folosind obişnuitele balanţe cu talere etc., nu găsiseră 
nici o regularitate constantă sau simplă.) Dar acest aparat 

4 J. H. P[oynting] trece în revistă vreo două duzini de măsurători ale 
constantei gravitaţionale, între 1741 şi 1901, în „Gravitation Constant and 
Mean Density of the Earth“, Encyclopaedia Britannica (1 l ,h ed.; Cambridge, 
1910-1911) XII, pp. 385-389. 

5 Pentru o transplantare deplină a conceptelor hidrostaticii în pneumatică, 
vezi The Physical Treaties of Pascal , trad. I.H.B. Spiers şi A.G.H. Spiers, 
cu o introducere şi note de ; ^Barry (New York, 1937). Ideea iniţială a 
paralelismului, a lui Torricelli, („trăim pe fundul unui ocean de aer“) apare 
la p. 164. Dezvoltarea ei rapidă este arătată în cele două tratate principale. 

depindea, la rândul lui, de recunoaşterea prealabilă a faptului că 
fiecare particulă a fluidului electric acţionează, la distanţă, asupra 
oricărei alteia. Tocmai forţa dintre asemenea particule — singura 
forţă care putea fi cert admisă ca o simplă funcţie de distanţă —- 
era aceea pe care o căuta Coulomb 6 . Experimentele lui Joule pot 
fi de asemenea considerate pentru a ilustra felul în care legile can¬ 
titative apar prin articularea paradigmei. De fapt, relaţia dintre 
paradigma calitativă şi legea cantitativă este într-atât de generală 
şi strânsă încât, de la Galileu încoace, astfel de legi au fost adesea 
corect intuite cu ajutorul unei paradigme cu ani înainte ca aparatul 
pentru determinarea lor experimentală să poată fi proiectat 7 . 

în sfârşit, există şi un al treilea tip de experiment care vizează 
articularea unei paradigme. Mai mult decât celelalte, acesta poate 
fi asemănat explorării, fiind deosebit de răspândit în perioadele 
şi ştiinţele preocupate mai mult de aspectele calitative decât can¬ 
titative ale regularităţilor naturii. Adesea, o paradigmă elaborată 
pentru o clasă de fenomene se dovedeşte a fi ambiguă când este 
aplicată la alte clase, strâns înrudite. în astfel de cazuri, sunt nece¬ 
sare experimente care să aleagă între modalităţi alternative de 
aplicare a paradigmei la noua clasă de fenomene. De pildă, apli¬ 
caţiile paradigmei teoriei calorice vizau încălzirea şi răcirea prin 
amestecuri şi schimbări de stare. Dar căldura poate fi eliberată sau 
absorbită prin multe alte căi —- de pildă, prin combinaţii chimice, 
frecare, şi prin comprimarea sau absorbţia unui gaz — şi 
fiecăruia din aceste alte fenomene teoria i se poate aplica în diferite 
feluri. Dacă vidul are, de exemplu, capacitate calorică, atunci 
încălzirea prin comprimare poate fi explicată ca rezultat al 
amestecului gazului cu vidul. Sau se poate datora unei schimbări 
în căldura specifică a gazelor, odată cu schimbarea presiunii. Mai 
sunt şi alte explicaţii pe lângă acestea. Numeroase experimente 


i^Duanne Roller şi Duanne H. D. Roller, The Development of the Concept 
of Electric Charge: Electricity from Greeks to Coulomb („Harvard Case 
Histories in Experimental Science", Case 8; Cambridge, Mass., 1954) 
* 166 - 80 . 

7 Pentru exemple, vezi y ^S. Kuhn, „The Function of Measurement in 
Modem Physical Science", Isis, LII (1961), ql61-193. 

au fost întreprinse pentru a explora asemenea posibilităţi variate 
şi a distinge între ele; toate aceste experimente rezultă din teoria 
calorică-ca-paradigmă şi toate o folosesc în proiectarea experimen¬ 
telor şi interpretarea rezultatelor 8 . De îndată ce fenomenul căldurii 
prin comprimare a fost stabilit, toate celelalte experimente, în acest 
domeniu, deveneau astfel dependente de paradigmă. Fiind dat feno¬ 
menul, cum s-ar fi putut altfel alege un experiment care să-l elu¬ 
cideze? 

Să ne ocupăm acum de problemele teoretice ale ştiinţei normale, 
care se împart în aproape aceleaşi categorii ca şi cele experimentale 
şi observaţionale. O parte a activităţii teoretice normale (deşi numai 
o mică parte) constă numai în folosirea teoriei existente pentru 
predicţia informaţiei factuale de o valoare intrinsecă. întocmirea 
tabelelor astronomice, calcularea caracteristicilor lentilei sau tra¬ 
sarea curbelor de propagare a undelor radio sunt exemple de astfel 
de probleme. Oamenii de ştiinţă le consideră însă o treabă de cor¬ 
voadă care poate fi încredinţată inginerilor şi tehnicienilor. Ele nu 
apar niciodată în număr prea mare în reviste ştiinţifice importante. 
Aceste reviste cuprind, în schimb, numeroase discuţii teoretice ale 
unor probleme care, pentru nespecialist, par aproape identice. Ele 
sunt aplicaţii ale teoriei, efectuate nu pentru că predicţiile la care 
duc au o valoarea intrinsecă, ci pentru că ele pot fi confruntate 
direct cu experimentul. Scopul lor este de a releva o nouă aplicaţie 
a paradigmei sau de a spori precizia unei aplicaţii deja realizate. 

Nevoia unei asemenea activităţi rezultă din imensele dificultăţi 
întâmpinate adesea în descoperirea punctelor de contact între o 
teorie şi natură. Aceste dificultăţi pot fi succint ilustrate printr-o 
examinare a istoriei dinamicii de după Newton. La începutul 
secolului al XVIII-lea, acei oameni de ştiinţă care considerau 
Principia o paradigmă acceptau fără ezitare generalitatea conclu¬ 
ziilor ei şi aveau toate motivele să procedeze astfel. Nici o altă 
operă a istoriei ştiinţei nu permisese, simultan, o asemenea extin¬ 
dere şi precizie a cercetării. Pentru bolta cerească. Newton a derivat 
legile mişcării planetelor, ale lui Kepler, şi a explicat de asemenea 

8 T. S. Kuhn, „The Caloric Theory of Adiabatic Compression", Isis, XLIX 
(1958), pp. 132-140. 

anumite cazuri în care se observă că Luna le încalcă. Pentru Pă¬ 
mânt, el a derivat rezultatele unor observaţii dispersate despre 
pendule şi maree. Cu ajutorul unor ipoteze suplimentare dar ad 
hoc , el a fost de asemenea în stare să deducă legea lui Boyle ca 
şi o formulă importantă a vitezei sunetului în aer. Dată fiind starea 
ştiinţei în acea vreme, succesul acestor demonstraţii a fost cu totul 
impresionant. Totuşi, dată fiind presupusa generalitate a legilor 
lui Newton, numărul acestor aplicaţii nu era mare, iar Newton nu 
a mai elaborat aproape nici o altă aplicaţie. Apoi, comparate cu 
ceea ce orice student în fizică poate realiza astăzi cu aceleaşi legi, 
puţinele aplicaţii ale lui Newton nu erau nici măcar elaborate cu 
precizie. în sfârşit. Principia fusese destinată să fie aplicată mai 
ales problemelor mecanicii cereşti. Nu era deloc clar cum poate 
fi ea adaptată aplicaţiilor terestre, mai ales celor privind mişcarea 
aflată sub influenţa unei forţe. în orice caz, problemele terestre 
fuseseră deja atacate cu mult succes prin tehnici cu totul diferite, 
dezvoltate iniţial de către Galileu şi Huyghens şi perfecţionate pe 
continent, în secolul al XVIII-lea, de către fraţii Bemoulli, 
d’Alembert şi mulţi alţii. S-ar fi putut probabil arăta că tehnicile lor 
şi cele din Principia sunt cazuri speciale ale unei formule mai 
generale, dar pentru o vreme nimeni nu a ştiut care ar putea fi aceasta 9 . 

Să ne oprim puţin asupra problemei preciziei. Am ilustrat deja 
aspectul ei empiric. Echipamente speciale — precum aparatul lui 
Cavendish, maşina lui Atwood, sau telescoape perfecţionate — 
erau necesare pentru a furniza datele speciale cerute de aplicaţiile 
concrete ale paradigmei lui Newton. Obţinerea unei concordanţe 
ridica dificultăţi asemănătoare şi teoriei. De exemplu, aplicându-şi 
legile la mişcarea pendulului. Newton a fost nevoit să considere 
greutatea acestuia drept un punct de masă pentru a da o definiţie 


Truesdell, „A Program toward Rediscovering the Raţional Mechanics 
of the Age of Reason“, Archive for History of the Exact Sciences, I (1960), 
pp. 3—36 şi „Reactions of Late Baroque Mechanics to Success, 
Conjecture, Error, and Failure in Newton’s Principia “, Texas Quarterly, X 
(1967) pp. 281—297; y iL. Hankins, „The Reception of Newton’s Second 
Law of Motion in the 18 th Century“, Archives Internationales d ’histoire des 
Sciences , XX (1967), pp. 42—65. 

unică lungimii pendulului. Cele mai multe din teoremele sale (pu¬ 
ţinele excepţii fiind ipotetice şi preliminare) ignorau de asemenea 
efectul rezistenţei aerului. Acestea erau aproximaţii fizice judi¬ 
cioase. Totuşi, ca aproximaţii, ele reduceau concordanţa aşteptată 
dintre predicţiile lui Newton şi experimentele reale. Aceleaşi 
dificultăţi apar şi mai clar în aplicarea teoriei lui Newton la me¬ 
canica cerească. Observaţii telescopice cantitativ simple arată că 
planetele nu ascultă de legile lui Kepler, iar teoria lui Newton arată 
că nici nu trebuie. Pentru a deriva aceste legi. Newton a fost nevoit 
să neglijeze orice atracţie gravitaţională, cu excepţia celei dintre 
planete şi soare. Deoarece planetele se atrag de asemenea reciproc 
putea fl prevăzut numai un acord aproximativ între teoria aplicată 
şi observaţiile telescopice 10 . 

Acordul obţinut este, fireşte, mai mult decât satisfăcător pentru 
cei care l-au obţinut. Exceptând unele probleme terestre, nici o 
altă teorie nu ar fi putut obţine un rezultat atât de bun. Nici unul 
dintre cei care au contestat validitatea operei lui Newton nu au 
făcut-o din cauza acordului ei limitat cu experimentul şi observaţia. 
Totuşi, aceste limite au lăsat multe probleme teoretice fascinante 
în seama succesorilor lui Newton. Erau necesare, de pildă, procedee 
teoretice pentru tratarea mişcărilor mai multor (decât două) corpuri 
care se atrag simultan, ca şi pentru cercetarea stabilităţii orbitelor 
perturbate. Astfel de probleme i-au preocupat pe mulţi dintre cei 
mai buni matematicieni europeni ai secolului al XVIII-lea şi 
începutului secolului al XlX-lea. Euler, Lagrange, Laplace şi Gauss 
au obţinut unele din rezultatele lor cele mai strălucite lucrând la 
probleme destinate să îmbunătăţească corespondenţa dintre 
paradigma newtoniană şi observaţiile astronomice. Mulţi dintre 
ei au lucrat simultan la dezvoltarea matematicii necesare unor apli¬ 
caţii pe care nici Newton, nici şcoala contemporană de mecanică 
de pe continent nu le încercaseră măcar. Ei au produs, astfel, o 
literatură imensă şi unele tehnici matematice, extrem de puternice, 
pentru hidrodinamică şi pentru problemele coardelor vibrante. Aceste 
probleme de aplicaţie au generat probabil cea mai strălucită şi 


10 Wolf, op. cit., pp. 75—81, 96—101; şi William Whewell, History of the 
Inductive Sciences (rev. ed., Londra, 1847), II, pp. 213—271. 

epuizantă muncă ştiinţifică a secolului al XVIII-lea. Alte exemple 
ar putea fi descoperite prin examinarea perioadei postpara- 
digmatice în dezvoltarea termodinamicii, teoriei ondulatorii a 
luminii, teoriei electromagnetice sau oricărei alte ramuri a ştiinţei 
ale cărei legi fundamentale sunt pe deplin cantitative. Cel puţin 
în ştiinţele mai matematizate, majoritatea muncii teoretice este de 
acest gen. 

Dar nu toată. Chiar în ştiinţele matematice, există de asemenea 
probleme teoretice de articulare a paradigmei; iar în perioadele 
în care dezvoltarea ştiinţifică este predominant calitativă, aceste 
probleme sunt dominante. Atât în ştiinţele mai cantitative cât şi 
în cele mai calitative, unele din probleme vizează numai o clari¬ 
ficare prin reformulare. Principia , de exemplu, nu s-a dovedit a 
fi întotdeauna o lucrare uşor de aplicat, pe de o parte, pentru că 
păstra ceva din stângăcia inevitabilă a primei încercări iar, pe de 
altă parte, pentru că o mare parte din sensul ei era doar implicit 
în aplicaţiile ei. Pentru multe aplicaţii terestre, în orice caz, o serie 
de tehnici elaborate pe continent (şi aparent neînrudite) păreau con¬ 
siderabil mai puternice. Ca urmare, de la Euler şi Lagrange în se¬ 
colul al XVIII-lea până la Hamilton, Jacobi şi Hertz în al XlX-lea, 
mulţi dintre cei mai străluciţi fizicieni matematicieni europeni s-au 
străduit în mod repetat să formuleze teoria mecanică într-o formă 
echivalentă dar, logic şi estetic, mai satisfăcătoare. Ei doreau, cu 
alte cuvinte, să expună ideile explicite şi implicite din Principia 
şi din mecanica continentală într-o versiune mai coerentă logic, 
care ar fi putut fi în acelaşi timp mai omogenă şi mai puţin echivocă 
în aplicarea ei la noile probleme ale mecanicii >>n 

Reformulări similare ale unei paradigme s-au petrecut, în 
repetate rânduri, în toate ştiinţele, dar majoritatea lor a produs mai 
multe schimbări substanţiale în paradigmă decât reformulările 
Principiilor menţionate mai sus. Astfel de schimbări rezultă dintr-o 
activitate empirică, anterior descrisă ca fiind orientată spre arti¬ 
cularea paradigmei. într-adevăr, a caracteriza o astfel de activitate 
drept empirică era arbitrar. Mai mult decât orice alt gen de cercetare 
normală, problemele articulării paradigmei sunt simultan teoretice 


11 Rene Dugas, Histoire de la mecanique (Neuchâtel, 1950), voi. IV—V. 

şi experimentale; exemplele date mai sus pot ilustra la fel de bine 
şi această idee. înainte de a-şi putea construi aparatul şi a face 
măsurători cu el, Coulomb a trebuit să facă uz de teoria electrică 
pentru a afla cum să-şi construiască acest aparat. Rezultatele măsu¬ 
rătorilor sale au dus la o rafinare a acelei teorii. De asemenea, 
oamenii care au proiectat experimente care să distingă între 
diferitele teorii ale căldurii prin comprimare erau în general aceiaşi 
care elaboraseră teoriile ce urmau să fie comparate. Ei operau atât 
cu faptul cât şi cu teoria, şi această activitate producea nu numai 
informaţie nouă dar şi o paradigmă mai precisă, obţinută prin eli¬ 
minarea ambiguităţilor din versiunile iniţiale. în numeroase 
ştiinţe, cea mai mare parte a cercetării normale este de acest tip. 

Aceste trei clase de probleme — determinarea faptului 
semnificativ, potrivirea faptelor cu teoria şi articularea teoriei — 
epuizează, după părerea mea, literatura ştiinţei normale, atât 
empirică cât şi teoretică. Dar ele nu epuizează, fireşte, întreaga 
literatură ştiinţifică. Există de asemenea probleme extraordinare 
şi s-ar putea ca tocmai soluţionarea lor să facă din ştiinţă, ca atare, 
o întreprindere atât de remarcabilă. Dar problemele extraordinare 
nu apar cum ai bate din palme. Ele se ivesc numai în ocazii spe¬ 
ciale, pregătite de dezvoltarea ştiinţei normale. Inevitabil deci, 
majoritatea covârşitoare a problemelor abordate chiar de cei mai 
buni oameni de ştiinţă revine de obicei uneia din cele trei categorii 
descrise mai sus. Activitatea bazată pe o paradigmă nu poate fi 
realizată altfel, iar a abandona paradigma înseamnă a înceta de a 
mai practica ştiinţa pe care ea o defineşte. Vom vedea în curând 
că asemenea abandonări survin. Ele constituie pivoţii în jurul cărora 
evoluează revoluţiile ştiinţifice. Dar înainte de a începe examinarea 
acestor revoluţii, avem nevoie de o perspectivă mai largă asupra 
acelor preocupări ale ştiinţei normale care le pregătesc. 



IV 


Stiinta normală ca 
rezolvare de puzzles* 


Poate cea mai izbitoare trăsătură a problemelor cercetării normale 
este măsura foarte mică în care ele urmăresc să producă noutăţi 
majore de ordin conceptual sau fenomenal. Uneori, cum este cazul 
unei măsurări a lungimii de undă, cu excepţia celor mai ezoterice 
detalii ale rezultatului, totul este cunoscut dinainte şi numai maija 
obişnuită de aşteptare este ceva mai largă. Măsurătorile lui 
Coulomb nu corespundeau neapărat legii inversului pătratului; cei 
care studiau căldura prin compresiune se aşteptau adesea la unul 
din câteva rezultate posibile. Dar chiar în astfel de cazuri, aria 
rezultatelor anticipate, şi deci asimilabile, era întotdeauna restrânsă 
în raport cu cea imaginabilă. Iar proiectul al cărui rezultat nu intră 
în această arie mai restrânsă este de obicei un eşec al cercetării 
care se răsfrânge asupra omului de ştiinţă şi nu asupra naturii. 

în secolul al optsprezecelea, de pildă, s-a acordat puţină atenţie 
experimentelor care măsurau atracţia electrică prin procedee ca 
balanţa cu talere. întrucât nu dădeau rezultate simple şi nici 
consistente, ele nu puteau fi folosite în articularea paradigmei din 
care erau derivate. De aceea, ele au rămas simple fapte, necorelate 
şi necorelabile cu progresul continuu al cercetării în electricitate. 
Numai retrospectiv, dispunând de o paradigmă ulterioară, putem 
distinge caracteristicile lor. Coulomb şi contemporanii săi 
dispuneau fireşte şi ei de această din urmă paradigmă sau de una 

* Termenul puzzle, absolut esenţial în lucrare, pare să nu aibă un echi¬ 
valent românesc pentru sensul pe care îl are în vedere autorul. De aceea, 
urmând maniera generală a traducerilor ştiinţifice, am preferat să-l lăsăm 
în original. 

care, aplicată problemelor atracţiei, inducea aceleaşi aşteptări. 
Acesta a fost motivul pentru care Coulomb a fost în stare să 
construiască un aparat care ducea la un rezultat asimilabil prin 
articularea paradigmei. Dar tot acesta a fost şi motivul pentru care 
rezultatul nu a surprins pe nimeni, astfel încât câţiva din 
contemporanii lui Coulomb au putut să-l prevadă dinainte. Chiar 
şi proiectul al cărui scop este articularea paradigmei nu urmăreşte 
o noutate neaşteptată. 

Dar dacă scopul ştiinţei normale nu constă în noutăţi majore, 
de sine stătătoare, dacă eşecul în a aproxima rezultatul anticipat 
este de obicei eşecul omului de ştiinţă, atunci de ce sunt totuşi 
atacate aceste probleme? O parte a răspunsului a fost deja dată. 
Cel puţin pentru oamenii de ştiinţă, rezultatele obţinute în cer¬ 
cetarea normală sunt semnificative, pentru că ele sporesc sfera şi 
precizia aplicării unei paradigme. Acest răspuns nu poate explica 
însă entuziasmul şi devotamentul pe care le manifestă oamenii de 
ştiinţă pentru problemele cercetării normale. Nimeni nu consacră 
ani de zile (să zicem) perfecţionării unui spectrometru sau găsirii 
unei soluţii mai bune la problema coardelor vibrante numai pentru 
importanţa informaţiei pe care o va obţine. Informaţiile obţinute 
prin calcularea poziţiilor planetelor sau prin măsurări ulterioare 
cu un instrument existent sunt adesea la fel de semnificative, dar 
aceste activităţi sunt dispreţuite (în mod curent) de către oamenii 
de ştiinţă pentru că sunt, într-o măsură considerabilă, simple re¬ 
petări ale unor proceduri aplicate anterior. Această atitudine ne 
dă explicaţie asupra atracţiei pe care o prezintă problemele cer¬ 
cetării normale. Deşi rezultatele lor pot fl anticipate, adesea atât 
de detaliat încât ceea ce rămâne de aflat devine, în sine, neinte¬ 
resant, modul de a obţine acele rezultate este extrem de nesigur. 
A rezolva o problemă de cercetare normală înseamnă a obţine 
anticipatul într-un chip nou şi, pentru aceasta, trebuie rezolvate 
tot felul de puzzles complexe, de natură instrumentală, conceptuală 
şi matematică. Cel care reuşeşte se dovedeşte a fl un expert în a 
rezolva puzzles şi greutăţile pe care acestea le ridică constituie 
pentru el un stimulent dintre cele mai importante. 

Termenii de puzzle şi „rezolvator de puzzle“ ( Puzzle-solver) 
scot în evidenţă câteva din temele care s-au impus tot mai pregnant 

în paginile precedente. Puzzles sunt — în sensul întru totul uzual 
folosit aici — acea categorie specială de probleme care au menirea 
de a testa ingeniozitatea şi îndemânarea în rezolvare. Exemplele 
date în dicţionare sunt jigsaw puzzle şi „cuvinte încrucişate" 
(crosswords puzzle ), iar ceea ce trebuie să desprindem acum sunt 
tocmai caracteristicile pe care acestea le au în comun cu problemele 
ştiinţei normale. Una dintre ele a fost deja amintită. Calitatea unui 
puzzle nu rezidă nicidecum în importanţa sau relevanţa intrinsecă 
a soluţiei lui. Dimpotrivă, problemele într-adevăr presante, cum 
ar fi vindecarea cancerului sau planul unei păci durabile, nu sunt 
câtuşi de puţin puzzles , în mare măsură pentru că pot să nu aibă 
nici o soluţie. Să luăm, de pildă, un jigsa\ ^puzzle ale cărui piese 
sunt alese la întâmplare din două cutii diferite. Deoarece o astfel 
de problemă îi va depăşi probabil (deşi nu neapărat) chiar pe cei 
mai inventivi oameni, ea nu poate fi un test al capacităţii de 
rezolvare. în oricare din sensurile obişnuite, nu poate fi vorba aici 
de un puzzle. Dacă valoarea intrinsecă nu este un criteriu definitoriu 
al unui puzzle , existenţa garantată a unei soluţii a lui este un astfel 
de criteriu. 

Am văzut însă mai înainte că, o dată cu asimilarea unei para¬ 
digme, o comunitate ştiinţifică dobândeşte un criteriu de alegere 
a acelor probleme despre care, atâta vreme cât paradigma este 
admisă, se poate presupune că au o soluţie. într-o mare măsură, 
acestea sunt singurele probleme pe care comunitatea le va admite 
ca ştiinţe sau îi va încuraja pe membrii ei să le abordeze. Alte 
probleme, inclusiv multe dintre cele care mai înainte fuseseră 
normale, sunt respinse ca fiind metafizice sau obiect al altei 
discipline sau, uneori, ca fiind pur şi simplu prea problematice 
pentru a merita osteneală. în această privinţă, o paradigmă poate 
chiar izola comunitatea de acele probleme, socialmente importante, 
care nu pot fi reduse la formele de puzzles , deoarece ele nu pot 
fi formulate în termenii instrumentaţiei conceptuale şi experimen¬ 
tale furnizate de o paradigmă. Astfel de probleme pot constitui 
un exerciţiu de virtuozitate aşa cum au dovedit-o pregnant unele 
aspecte ale baconianismului secolului al şaptesprezecelea sau ale 
ştiinţelor sociale contemporane. Una din cauzele progresului atât 
de rapid al ştiinţei normale este că practicienii ei se concentrează 

asupra unor probleme pe care numai propria lor lipsă de inge¬ 
niozitate i-ar putea împiedica să le rezolve. 

Dacă însă problemele ştiinţei normale sunt puzzles în acest sens, 
nu mai este nevoie să ne întrebăm de ce oamenii de ştiinţă le atacă 
cu atâta pasiune şi devotament. Un om poate fi atras spre ştiinţă 
din tot felul de motive. Printre ele: dorinţa de a fi util, chemarea 
de a explora teritorii noi, speranţa de a descoperi o ordine şi ten¬ 
dinţa de a testa cunoaşterea existentă. Aceste motive, şi altele, ne 
ajută de asemenea să determinăm problemele particulare în care 
el se va angaja mai târziu. Apoi, deşi nu vor lipsi frustrări oca¬ 
zionale, asemenea motive au şanse serioase mai întâi să-l conducă 
spre ştiinţă iar apoi să-l antreneze definitiv 1 . întreprinderea ştiin¬ 
ţifică în ansamblu trebuie să se dovedească din când în când utilă, 
deschisă spre căi noi, indicând ordine şi testând convingeri adânc 
înrădăcinate. Cu toate acestea, individul angajat într-o problemă 
de cercetare normală nu face aproape niciodată vreunul din aceste 
lucruri. Odată angajat într-o asemenea activitate, motivaţia sa este 
de un tip diferit. Ceea ce îl stimulează este convingerea că, dacă 
va fi suficient de iscusit, va reuşi să rezolve un puzzle pe care ni¬ 
meni înaintea lui nu l-a rezolvat sau nu l-a rezolvat atât de bine. 
Multe dintre cele mai strălucite minţi ştiinţifice şi-au dedicat 
întreaga atenţie profesională unor asemenea puzzles solicitante. 
De multe ori, un domeniu particular de specializare nu oferă nimic 
altceva de făcut, ceea ce nu-1 face să fie mai puţin fascinant pentru 
cel care i s-a dedicat. 

Să trecem acum la un alt aspect, mai dificil şi mai revelator, 
al paralelismului dintre puzzles şi problemele ştiinţei normale. 
Pentru a fi un puzzle , o problemă trebuie să se distingă prin mai 
mult decât o soluţie garantată. Trebuie să existe, de asemenea, re¬ 
guli care limitează atât natura soluţiilor acceptabile cât şi etapele 
prin care sunt obţinute. A rezolva un jigsa[ puzzle nu înseamnă, 
de pildă, numai ,,a forma o imagine“. Copilul sau artistul contemporan 


1 Frustrările provocate de conflictul dintre rolul individului şi structura 
generală a dezvoltării ştiinţifice pot fi însă uneori extrem de serioase. A se 
vedea, pe această temă, Lawrence S. Kubie, „Some Unsolved Problems of 
the Scientific Career American Scientist XLI (1953), pp. 596—613; şi XLII 
(1954), pp. 104-112. 

pot face acest lucru împrăştiind anumite piese, ca forme abstracte, 
pe 8 ^ond oarecare. Imaginea astfel obţinută poate fi mult mai bună 
şi va fi cu siguranţă mai originală decât cea care a stat la baza 
respectivului puzzle. Dar o asemenea imagine nu va fi o soluţie. 
Pentru a o obţine într-adevăr, trebuie utilizate toate piesele, feţele 
lor mate trebuie întoarse şi trebuie astfel angrenate, fără a le forţa, 
până când nu mai rămâne nici un loc gol. Acestea sunt câteva din 
regulile care guvernează soluţiile unui jigsawpuzzle. La fel de uşor 
pot fi găsite restricţii similare asupra soluţiilor de şah etc. 

Dacă putem accepta o utilizare mult mai largă a termenului 
„regulă“ — prin care acesta poate fi uneori identificat cu „ punct 
de vedere stabilit“ sau cu „idee preconcepută" —, atunci pro¬ 
blemele accesibile unei anumite tradiţii de cercetare împărtăşesc 
o mare parte din aceste caracteristici ale unui puzzle. Cel care con¬ 
struieşte un instrument pentru determinarea lungimilor de unde 
optice nu poate fi satisfăcut de un aparat care nu face decât să 
atribuie anumite numere unor anumite linii spectrale. El nu este 
numai un explorator sau un măsurător. Dimpotrivă, analizându-şi 
aparatul în termenii sistemului admis al teoriei optice, el trebuie 
să arate că numerele produse de instrumentul său sunt cele pe care 
teoria le identifică drept lungimi de undă. Dacă unele impreciziuni 
ale teoriei sau vreun component, rămas neanalizat, al aparatului 
său îl împiedică să ducă la bun sfârşit demonstraţia, colegii săi 
pot foarte bine să conchidă că el nu a măsurat nimic. De pildă, 
maximele împrăştierii electronilor, care au fost mai târziu diag¬ 
nosticate drept indicatori ai lungimilor de undă ale electronului, 
nu aveau nici o semnificaţie aparentă când au fost observate şi în¬ 
registrate pentru prima oară. înainte de a deveni măsuri a ceva, 
ele trebuiau să fie corelate cu o teorie care prevedea compor¬ 
tamentul de undă al materiei în mişcare. Şi chiar după ce această 
corelaţie a fost evidenţiată, aparatul trebuia reproiectat astfel încât 
rezultatele experimentale să poată fi corelate neechivoc cu o teorie 2 . 
Atât timp cât aceste condiţii nu au fost satisfăcute, nici o problemă 
nu a fost rezolvată. 


2 Pentru o scurtă relatare a evoluţiei acestor experimente, vezi p. 4 a ex¬ 
punerii lui C. J. Davisson, în Les prix Nobel en 1937, Stockholm, 1938. 

Tipuri similare de restricţii leagă soluţiile admisibile de pro¬ 
bleme teoretice. De-a lungul secolului al optsprezecelea, oamenii 
de ştiinţă care au încercat să deducă mişcarea observată a Lunii 
din legile newtoniene ale mişcării şi gravitaţiei au eşuat permanent. 
Drept urmare, unii dintre ei au propus înlocuirea legii inversului 
pătratului cu o lege care se abătea de la prima în cazul distanţelor 
mici. Aceasta ar fi însemnat însă schimbarea paradigmei, definirea 
unui nou puzzle, dar nicidecum rezolvarea celui vechi. în cele din 
urmă, oamenii de ştiinţă au menţinut legile, până când, în 1750, 
unul din ei a descoperit cum pot fi aplicate cu succes 3 . Numai o 
modificare a regulilor jocului ar fi putut oferi o alternativă. 

Studiul tradiţiilor de ştiinţă normală dezvăluie numeroase reguli 
noi, iar acestea oferă numeroase informaţii despre opţiunile pe care 
paradigmele le impun oamenilor de ştiinţă. Care putem spune că 
sunt principalele categorii în care intră aceste reguli 4 ? Cea mai 
evidentă şi probabil cea mai constrângătoare este ilustrată de tipu¬ 
rile de generalizări pe care tocmai le-am notat. Acestea sunt enun¬ 
ţuri explicite de legi ştiinţifice şi de concepte şi teorii ştiinţifice. 
Atâta vreme cât sunt acceptate, enunţurile de acest fel contribuie 
la rezolvarea unor puzzles şi la restrângerea soluţiilor admisibile. 
Legile lui Newton, de pildă, au îndeplinit asemenea funcţii în cursul 
secolelor XVIII şi XIX; şi atâta vreme cât au jucat acest rol, 
cantitatea de materie a fost o categorie ontologică fundamentală 
pentru fizicieni, iar forţele care acţionează între părţile de materie 
au constituit o temă dominantă de cercetare 5 . în chimie, legile 
proporţiilor fixe şi determinate au exercitat multă vreme o influenţă 
întru totul asemănătoare, punând problema greutăţilor atomice, de¬ 
limitând rezultatele admisibile ale analizelor chimice şi infor- 
mându-i pe chimişti despre ce ar fi atomii şi moleculele, compuşii 

3 W. Whewell, History of the Inductive Sciences (rev ed.. Londra, 1847), 
II, pp. 101-105, 220-222. 

4 Datorez această întrebare lui W. O. Hagstrom, a cărui operă în sociologia 
ştiinţei se suprapune uneori cu a mea. 

5 Pentru aceste aspecte ale newtonianismului, vezi I. B. Cohen, op. cit., 
cap. VII, mai ales pp. 255—257, 275—277. 

şi amestecurile 6 . Ecuaţiile lui Maxwell şi legile termodinamicii 
statistice au astăzi aceeaşi autoritate şi funcţie. 

Regulile de acest gen nu sunt însă nici singurele şi nici măcar 
cele mai interesante dintre cele scoase la iveală de studiul istoric. 
La un nivel inferior sau mai concret decât cel al legilor şi teoriilor 
există, de pildă, o multitudine de preferinţe faţă de tipuri de 
instrumentaţie şi faţă de moduri în care instrumentele acceptate 
pot fi adecvat folosite. Schimbarea atitudinii faţă de rolul focului 
în analizele chimice a avut o însemnătate vitală în dezvoltarea 
chimiei din secolul al şaptesprezecelea 7 . Peste două secole, ideea 
lui Helmholtz că experimentarea fizică poate face lumină în 
domeniul lor a întâmpinat o puternică rezistenţă din partea fizio¬ 
logilor 8 . Iar în secolul nostru, curioasa istorie a cromatografiei 
chimice ilustrează din nou rezistenţa opţiunilor instrumentale care, 
asemenea legilor şi teoriilor, furnizează oamenilor de ştiinţă regulile 
jocului 9 . Dacă am analiza descoperirea razelor X, am afla teme¬ 
iurile unor astfel de opţiuni. 

Caracteristici ale ştiinţei, mai puţin locale şi temporare dar nici¬ 
decum imuabile, sunt opţiunile de un nivel mai înalt, cvasime- 
tafizice pe care studiul istoric le evidenţiază atât de frecvent. Cam 
după 1630, de exemplu, şi mai ales după apariţia extrem de in¬ 
fluentelor opere ştiinţifice ale lui Descartes, majoritatea fizicienilor 
a presupus că universul ar fi compus din corpusculi microscopici 
şi că toate fenomenele naturale ar putea fi explicate prin forma, 
mărimea, mişcarea şi interacţiunea corpusculilor. Această serie de 
opţiuni s-a dovedit a fi atât metafizică cât şi metodologică. Din 
punct de vedere metafizic, ea indica oamenilor de ştiinţă tipurile 
de entităţi pe care le conţine sau nu universul: există numai materie, 
configurată, în mişcare. Din punct de vedere metodologic, ea le 


6 Acest exemplu este discutat pe larg spre sfârşitul capitolului j- *| 

7 H. Metzger, Les doctrines chimiques en France du debut du i m \iecle 
â Ia fin duXVIIP siecle (Paris, 1923), pp. 359—361; Mărie Boas, _> Â^e r»>^ Â-*-^ 
and Seventeenth-Century Chemistiy (Cambridge, 1958), "" j^l 12—115. 

r^Leo Konigsberger, Hermann von Helmholtz, trad. Francis n u^Velby 
(Oxford, 1906), pp. 65—66. 

9 James E. Meinhard, „Chromatography: A Perspective", Science, CX 
(1949), pp. 387-392. 

indica cum trebuie să arate legile şi explicaţiile fundamentale: legile 
trebuie să specifice mişcarea şi interacţiunea corpusculară, iar ex¬ 
plicaţiile trebuie să reducă orice fenomen natural dat la acţiunea 
corpusculară supusă acestor legi. încă mai important: concepţia 
corpusculară a universului le spunea oamenilor de ştiinţă care ar 
putea să fie multe din problemele lor de cercetare. De pildă, un 
chimist care — asemenea lui Boyle — adopta noua filozofie, 
acorda o atenţie deosebită reacţiilor care puteau fi concepute ca 
transmutaţii. Mai clar decât celelalte, acestea dezvăluiau procesul 
rearanjării corpusculare care ar trebui să stea la baza oricărei 
transformări chimice 10 . Efecte asemănătoare ale corpuscularismului 
pot fi remarcate în studiul mecanicii, opticii şi căldurii. 

în sfârşit, la un nivel şi mai înalt, există o altă clasă de opţiuni, 
fără de care nimeni nu poate fl om de ştiinţă. Omul de ştiinţă tre¬ 
buie, de pildă, să fie preocupat să înţeleagă lumea şi să extindă 
precizia formulărilor şi sfera în care a fost introdusă o anumită 
ordine. Această opţiune, la rândul ei, trebuie să-l îndemne să exa¬ 
mineze (singur sau cu ajutorul colegilor) anumite aspecte ale naturii 
până la cele mai mici detalii empirice. Iar dacă o astfel de exa¬ 
minare îi dezvăluie porţiuni de aparentă dezordine, atunci aceasta 
trebuie să-l oblige la o perfecţionare a tehnicilor sale observaţionale 
sau la o articulare mai deplină a teoriilor sale. Mai există, fără 
îndoială, şi alte asemenea reguli, valabile pentru oamenii de ştiinţă 
din toate vremurile. 

Existenţa unor puternice reţele de opţiuni - conceptuale, teo¬ 
retice, instrumentale şi metodologice — este o sursă principală a 
metaforei care leagă ştiinţa normală de rezolvarea unor puzzles. 
întmcât ele produc regulile care-i spun practicianului unei disci¬ 
pline mature cum arată lumea şi ştiinţa despre lume, el se poate 
concentra, cu încredere, asupra problemelor ezoterice pe care i le 
circumscriu aceste reguli şi cunoaşterea existentă. Lui personal 

10 Despre concepţia corpusculară, în general, vezi Mărie Boas, „The Esta- 
blishment of the Mechanical Philosophy“, Osiris X (1952), pp. 412—541. 
în privinţa efectelor sale asupra chimiei lui Boyle, vezi T. S. Kuhn, „Robert 
Boyle and Structural Chemistry in the Seventeenth Century“, Isis, XLIII 
(1952), pp. 12-36. 

îi rămâne să rezolve acel puzzle astfel delimitat. în acest sens, ca 
şi în altele, o examinare a acestor puzzles şi reguli clarifică natura 
practicii ştiinţifice normale. într-un alt sens însă, o astfel de 
clarificare poate fi, în mod semnificativ, eronată. Deşi există evident 
reguli la care aderă, la un moment dat, toţi practicienii unei dis¬ 
cipline ştiinţifice, aceste reguli pot să nu specifice, prin ele însele, 
tot ce este comun practicii acelor specialişti. Ştiinţa normală este 
o activitate considerabil determinată, dar ea nu este neapărat de¬ 
terminată, în întregime, de reguli. Iată de ce, la începutul acestui 
eseu, am introdus ca sursă a coerenţei tradiţiilor de cercetare 
normală mai degrabă paradigme comune decât reguli, presupoziţii 
şi puncte de vedere comune. Regulile, după părerea mea, derivă 
din paradigme, dar paradigmele pot ghida cercetarea chiar în lipsa 
regulilor. 



V 

Prioritatea paradigmelor 


Pentru a descoperi relaţia dintre reguli, paradigme şi ştiinţa nor¬ 
mală, să considerăm mai întâi felul în care istoricul delimitează 
sferele particulare de angajare, pe care le-am definit anterior ca 
reguli acceptate. Investigaţia istorică minuţioasă a unei discipline 
date, la un moment dat, dezvăluie o mulţime de ilustrări repetate 
şi cvasistandard ale diferitelor teorii în aplicaţiile lor conceptuale, 
observaţionale şi instrumentale. Acestea sunt paradigmele respec¬ 
tivei comunităţi ştiinţifice, aşa cum apar în manualele, cursurile 
şi exerciţiile ei de laborator. Studiindu-le şi operând cu ele, membrii 
comunităţii respective îşi învaţă meseria. Istoricul va descoperi 
fireşte şi o zonă de penumbră, populată de realizări al căror statut 
este încă îndoielnic; dar nucleul problemelor rezolvate şi al teh¬ 
nicilor aplicate va fi de obicei clar. în ciuda unor ambiguităţi oca¬ 
zionale, paradigmele unei comunităţi ştiinţifice mature pot fi 
determinate relativ uşor. 

Identificarea paradigmelor comune nu înseamnă însă iden¬ 
tificarea regulilor comune. Pentru aceasta este nevoie de un al 
doilea demers, oarecum diferit. Ca să-l efectueze, istoricul trebuie 
să compare paradigmele comunităţii între ele, precum şi cu ra¬ 
poartele curente de cercetare. Procedând astfel, obiectivul său este 
de a descoperi care elemente izolabile, explicite sau implicite, au 
putut fi abstrase , de către membrii acelei comunităţi, din para¬ 
digmele lor mai cuprinzătoare, şi aplicate ca reguli în cercetare. 
Oricine a încercat să descrie sau să analizeze evoluţia unei anumite 
tradiţii ştiinţifice va fi căutat neapărat astfel de reguli şi principii 
acceptate. Aproape sigur (cum reiese din secţiunea precedentă), 
el va fi reuşit, cel puţin în parte, în această întreprindere. Dar, dacă 
experienţa sa s-a apropiat cât de puţin de a mea, el îşi va da seama 
că investigarea regulilor este nu numai mai dificilă, dar şi mai puţin 

satisfăcătoare decât investigarea paradigmelor. Unele din gene¬ 
ralizările folosite pentru descrierea convingerilor împărtăşite de 
acea comunitate nu prezintă nici o problemă. Altele însă, inclusiv 
unele din cele exemplificate mai sus, vor părea prea voalate. 
Formulate în acest fel, sau în oricare altul, ele ar fi aproape sigur 
respinse de unii membri ai grupului studiat. Totuşi, dacă coerenţa 
unei tradiţii de cercetare urmează să fie înţeleasă în termeni de 
reguli, sunt necesare unele specificări ale unei baze comune în do¬ 
meniul respectiv. Ca urmare, investigarea unei clase de reguli 
capabile să constituie o anumită tradiţie de cercetare normală 
devine o sursă de frustrări permanente şi profunde. 

Recunoaşterea acestei frustrări face însă posibilă diagnosticarea 
sursei ei. Oamenii de ştiinţă pot fi de acord că un Newton, Lavoisier, 
Maxwell sau Einstein au oferit soluţii aparent permanente pentru 
un grup de probleme evidente, dar pot totuşi să nu fie de acord, 
uneori fără să-şi dea seama, asupra acelor caracteristici marcante 
abstracte care fac ca aceste soluţii să fie permanente. Ei pot, cu 
alte cuvinte, să fie de acord în identificarea unei paradigme, fără 
să fie de acord asupra unei interpretări sau raţionalizări depline 
a ei şi fără să încerce măcar să ofere astfel de interpretări sau 
raţionalizări. Lipsa unei interpretări standard sau a unei reduceri, 
acceptate, la reguli nu va împiedica însă o paradigmă să ghideze 
cercetarea. Ştiinţa normală poate fi determinată, în parte, p'jin 
examinarea directă a paradigmelor, procedură ce este adesea faci¬ 
litată — deşi nu depinde — de formularea regulilor şi presupoziţiilor, 
într-adevăr, existenţa unei paradigme nici măcar nu implică 
existenţa vreunei mulţimi complete de reguli 1 . 

Inevitabil, primul efect al acestor afirmaţii este că ridică pro¬ 
bleme. In lipsa unei mulţimi suficiente de reguli, ce factori îl vor 
determina pe omul de ştiinţă să urmeze o anumită tradiţie de ştiinţă 
normală? Ce poate să însemne expresia „examinare directă a 


1 Michael Polanyi a elaborat strălucit o idee foarte asemănătoare, argu¬ 
mentând că o mare parte din reuşita omului de ştiinţă depinde de o „cunoaştere 
tacită' 1 , adică de o cunoaştere dobândită prin practică şi care nu poate ui 
articulată explicit. Vezi lucrarea sa Personal Knowledge (Chicago, 1958), 
mai ales Cap. V şi VI. 

paradigmelor"? Răspunsuri parţiale la asemenea întrebări au fost 
elaborate, deşi într-un context cu totul diferit, de Ludwig Witt- 
genstein. întrucât acel context este mai elementar şi mai familiar, 
va fi util să considerăm mai întâi modul în care argumentează el. 
Ce trebuie să ştim, se întreba Wittgenstein, pentru a putea folosi, 
în mod exact şi fără a isca controverse, termeni ca „scaun", 
„frunză" sau ,joc“? 2 

Această întrebare este foarte veche. Răspunsul, în general, este 
că trebuie să ştim, conştient sau intuitiv, ce este un scaun, o frunză 
sau un joc. Adică, trebuie să surprindem o mulţime de atribute pe 
care le au toate jocurile, şi numai ele. Wittgenstein era însă de pă¬ 
rere că, dat fiind felul în care folosim limbajul şi tipul de lume la 
care îl aplicăm, nu trebuie să existe nici o astfel de mulţime de 
atribute. Deşi o discuţie asupra unora din atributele împărtăşite 
de un număr de jocuri, sau scaune, sau fmnze, ne poate ajuta adesea 
să învăţăm cum să folosim termenul respectiv, nu există nici o 
mulţime de caracteristici care să fie simultan aplicabilă tuturor 
membrilor clasei şi numai lor. în schimb, în faţa unei activităţi 
până atunci neobservate, folosim termenul ,joc“ pentru că ceea 
ce vedem are o mare „asemănare de familie" cu un număr de acti¬ 
vităţi pe care am învăţat în prealabil să le numim cu acest nume. 
Aşadar, pentru Wittgenstein, jocurile, scaunele şi frunzele sunt 
familii naturale, fiecare fiind constituită de o reţea de asemănări 
care se suprapun şi se încrucişează. Existenţa unei asemenea reţele 
explică în măsură suficientă reuşita noastră în identificarea obiec¬ 
tului sau activităţii corespunzătoare. Numai dacă familiile pe care 
le-am numit se suprapun şi fuzionează treptat una cu alta — deci, 
numai dacă nu ar exista nici o familie naturală — reuşita noastră 
în identificare şi denumire ar fi o dovadă în favoarea unei mulţimi 
de caracteristici comune, corespunzând fiecăruia dintre numele de 
clase pe care le folosim. 


E^fudwig Wittgenstein, Philosophical Investigations, trad. G.E.M. Anscombe 
(New York, 1953), pp. 31—36. Wittgenstein nu spune însă aproape nimic 
despre tipul de lume care trebuie să susţină procedura de denumire pe care 
el o schiţează. în consecinţă, o parte din ceea ce urmează nu i se poate atribui. 

Ceva asemănător ar putea foarte bine să fie valabil şi în cazul 
diferitelor probleme şi tehnici de cercetare care apar în cadrul unei 
singure tradiţii ştiinţifice normale. Ceea ce au acestea în comun 
nu este satisfacerea vreunei mulţimi explicite sau chiar integral 
cunoscute de reguli şi presupoziţii care conferă acelei tradiţii 
caracterul ei, ca şi influenţa pe care o are asupra intelectului 
ştiinţific. în schimb, ele se pot înrudi prin asemănare şi prin mo¬ 
delare cu o parte sau alta a edificiului ştiinţific pe care comunitatea 
respectivă îl recunoaşte deja printre realizările ei consacrate. 
Oamenii de ştiinţă lucrează după modele dobândite prin educaţie 
şi prin asimilarea ulterioară a literaturii de specialitate, adesea 
neştiind şi neavând nevoie să ştie ce caracteristici au conferit 
acestor modele statutul de paradigme ale comunităţii. Din această 
cauză, ei nu au nevoie de vreo mulţime completă de reguli. 
Coerenţa manifestată de tradiţia de cercetare la care participă poate 
chiar să nu implice existenţa unei mulţimi subiacente de reguli şi 
presupoziţii care ar putea fi descoperită de investigaţii istorice sau 
filozofice ulterioare. Faptul că de obicei oamenii de ştiinţă nu 
chestionează sau dezbat legitimitatea unei anumite probleme sau 
soluţii ne îndeamnă să presupunem că, cel puţin intuitiv, ei cunosc 
răspunsul. Dar s-ar putea ca acest fapt să indice numai că nici 
întrebarea şi nici răspunsul nu sunt considerate relevante pentru 
cercetarea lor. Paradigmele pot fi anterioare, mai constrângătoare 
şi mai complete decât orice mulţime de reguli pentru cercetare, 
care ar putea fi în mod echivoc abstrasă din ele. 

Până acum, această idee a fost întru totul teoretică: paradigmele 
pot determina ştiinţa normală fără intervenţia unor reguli reperabile. 
Voi încerca acum să sporesc claritatea şi importanţa ei, indicând 
câteva motive care mă îndeamnă să cred că paradigmele operează 
într-adevăr în acest fel. Primul, discutat deja pe larg, constă în 
dificultatea extremă de a descoperi regulile care au ghidat tradiţii 
particulare de ştiinţă normală. Această dificultate este foarte ase¬ 
mănătoare cu cea întâmpinată de filozof atunci când încearcă să 
identifice ce au în comun toate jocurile. Al doilea, în raport cu 
care primul este de fapt un corolar, este intrinsec naturii educaţiei 
ştiinţifice. Ar trebui să fie limpede că oamenii de ştiinţă nu învaţă 
niciodată concepte, legi şi teorii în mod abstract şi în sine. Mai 

degrabă, aceste instrumente intelectuale sunt de la început întâl¬ 
nite într-o unitate, istoric şi pedagogic anterioară, care le dezvăluie 
odată cu şi prin aplicaţiile lor. O nouă teorie este totdeauna pre¬ 
zentată împreună cu aplicaţiile ei într-un domeniu concret de 
fenomene naturale; fără ele, ea nu ar fi nici măcar un candidat la 
acceptare. După ce a fost acceptată, aceleaşi aplicaţii sau altele 
însoţesc teoria în manualele din care viitorul om de ştiinţă îşi va 
învăţa meseria. Aplicaţiile nu apar în manuale ca simple variaţii 
sau ca documentare. Dimpotrivă, procesul învăţării unei teorii de¬ 
pinde de studiul aplicaţiilor, inclusiv practica rezolvării proble¬ 
melor, atât cu creionul şi hârtia cât şi cu instrumentele de laborator. 
Dacă, de pildă, studentul în dinamica newtoniană descoperă 
vreodată semnificaţia unor termeni ca „forţă“, „masă“, „spaţiu“ 
şi „timp“, aceasta se datoreşte mai puţin definiţiilor incomplete, 
deşi uneori utile, din manual, cât observării şi participării la apli¬ 
carea acestor concepte în rezolvarea problemelor. 

Procesul de învăţare directă, „văzând şi facând“, continuă de-a 
lungul întregii iniţieri profesionale. Pe măsură ce studentul avan¬ 
sează de la cursurile din primul an spre disertaţia de doctorat, 
problemele ce-i sunt date devin mai complexe şi mai lipsite de 
precedente. Dar ele continuă să fie fidel modelate după rezultate 
anterioare, la fel cum vor fi şi problemele pe care le va aborda, 
în mod normal, în cursul viitoarei sale cariere ştiinţifice indepen¬ 
dente. Se poate presupune că undeva, pe parcurs, omul de ştiinţă 
a abstras intuitiv, pentru sine, regulile jocului, deşi sunt puţine te¬ 
meiuri să credem acest lucru. Deşi mulţi oameni de ştiinţă vorbesc 
uşor şi bine despre anumite ipoteze individuale care stau la baza 
unei anumite cercetări curente, ei nu sunt mult superiori profanilor 
când este vorba de a caracteriza fundamentele domeniului lor, pro¬ 
blemele şi metodele lui legitime. Dacă totuşi au asimilat astfel de 
abstracţii, ei o dovedesc mai ales prin capacitatea lor de a reuşi 
în cercetare. Această capacitate poate fi însă înţeleasă fără a recurge 
la nişte reguli ipotetice ale jocului. 

Consecinţele educaţiei ştiinţifice au o reciprocă ce oferă un al 
treilea temei de a presupune că paradigmele ghidează cercetarea 
prin modelare directă, ca şi prin reguli abstrase. Ştiinţa normală 

poate funcţiona fără reguli numai atâta vreme cât comunitatea 
ştiinţifică acceptă fără întrebări soluţiile, deja obţinute, la probleme 
particulare. Regulile ar trebui deci să capete importanţă, iar 
indiferenţa caracteristică faţă de ele ar trebui să dispară ori de câte 
ori paradigmele sau modelele sunt considerate nesigure. Este, de 
altfel, ceea ce se şi întâmplă. In particular, perioada dinaintea unei 
paradigme este regulat marcată de controverse frecvente şi serioase 
asupra metodelor, problemelor şi criteriilor legitime de rezolvare, 
deşi acestea contribuie mai degrabă la delimitarea şcolilor decât 
la realizarea unui acord. Am menţionat câteva asemenea con¬ 
troverse în optică şi electricitate; ele au jucat un rol chiar mai 
important în dezvoltarea chimiei din secolul al şaptesprezecelea 
şi a geologiei de la începutul secolului al nouăsprezecelea 3 . Mai 
mult, asemenea controverse nu dispar definitiv la apariţia unei 
paradigme. Deşi aproape inexistente în perioadele de cercetare nor¬ 
mală, ele reapar regulat exact înaintea şi în cursul revoluţiilor 
ştiinţifice, perioade în care paradigmele sunt mai întâi atacate şi 
apoi schimbate. Tranziţia de la mecanica newtoniană la cea 
cuantică a stârnit numeroase controverse atât asupra naturii cât şi 
asupra criteriilor fizicii — controverse care mai continuă încă 4 . 
Există încă oameni în viaţă care îşi pot aminti confruntările similare 
generate de teoria electromagnetică a lui Maxwell şi de mecanica 
statistică 5 . Şi chiar mai devreme, asimilarea mecanicii lui Galilei 

3 Pentru chimie, vezi H. Metzger, op. cit., pp. 24—27, 146—149; şi Mărie 
Boas, Robert Boyle and Seventeenth-Century Chemistry (Cambridge, 
1958), cap. II. Pentru geologie, vezi Walter F. Cannon, „The Uniformita- 
rian-Catastrophist Debate", Isis, LI (1960), pp. 38-55; şi C. C. Gillispie, 
Genesis and Geology (Cambridge, Mass., 1951), cap. IV—V. 

pentru controversele privind mecanica cuantică, vezi Jean Ullmo, La 
crise de la physique quantique (Paris, 1950), cap. II. 

5 Pentru mecanica statistică, vezi Rene Dugas, La theorie phys-que au 
sens de Bolzmann et ses prolongements modernes (Neuchâtel, 1959), pp. 
158—184, 206—219. Relativ la primirea făcută operei lui Maxwell, vezi Max 
Planck, „Maxwell’s Influence in Germany", în James Clerk Maxwell, h ţ 
Commemoration Volume , 1831—1931 (Cambridge, 1931), pp. 45-65, mai 
alespp. 58—63; şi Sylvanus P. Thompson, The Life ofWilliam Thomson Baron 
Kelvin ofLargs (Londra, 1910), II, pp. 1021—1027. 

şi Newton a generat o serie de polemici celebre cu aristotelicieni, 
cartezieni şi leibnizieni în privinţa metodelor legitime ale ştiinţei 6 . 

Când oamenii de ştiinţă nu sunt de acord în privinţa rezolvării 
problemelor fundamentale ale domeniului lor, examinarea regulilor 
dobândeşte o însemnătate pe care nu o are de obicei. Atâta vreme 
însă cât paradigmele sunt trainice, ele pot funcţiona fără vreun 
acord asupra raţionalizării regulilor sau chiar fără nici o încercare 
de raţionalizare a lor. 

Un al patrulea temei ce conferă paradigmelor un statut ante¬ 
rior celui al regulilor şi presupoziţiilor comune va fi discutat în 
încheierea acestei secţiuni. în introducerea la acest eseu, arătam 
că pot exista atât revoluţii mici cât şi revoluţii mari, că unele afec¬ 
tează numai membrii unei subspecialităţi ştiinţifice şi că pentru 
asemenea grupuri, chiar şi descoperirea unui fenomen nou şi ne¬ 
aşteptat poate fi revoluţionară. Următoarea secţiune va prezenta 
anumite revoluţii de acest fel. Este încă prea puţin clar cum de 
ele pot exista. Dacă ştiinţa normală este într-atât de rigidă şi dacă 
comunităţile ştiinţifice sunt atât de strâns unite, cum lasă să se 
înţeleagă cele spuse anterior, cum poate o schimbare de paradigmă 
să afecteze vreodată numai un mic subgrup? Ceea ce am spus până 
acum ar putea să sugereze că ştiinţa normală este o întreprindere 
unică, monolită şi unificată, care rezistă sau cade împreună cu 
oricare din paradigmele ei sau cu toate laolaltă. Dar este evident 
că ştiinţa nu arată (decât rareori sau niciodată) astfel. Adesea, 
considerând toate domeniile laolaltă, ea pare mai degrabă o 
structură cam şubredă, cu o slabă coerenţă între diversele ei părţi. 
Nimic din cele spuse până acum nu contrazice această observaţie 
foarte familiară. Dimpotrivă, substituind paradigmele regulilor, 
vom înţelege mai uşor diversitatea domeniilor şi specialităţilor 
ştiinţifice. Spre deosebire de paradigmă, regulile explicite (atunci 

6 Pentru un exemplu al luptei cu aristotelicienii, vezi A. Koyre, „ADocu- 
mentary History of the Problem of Fall from Kepler to Newton", Transactions 
of the American Philosophical Society, XLV (1955), pp. 329—395. Pentru 
dezbaterile cu cartezienii şi cu leibnizienii, vezi Pierre Brunet , L’introduction 
des theories de Newton en France en XVIIdiJfiecle (Paris, 1931 )iţi A. Koyre, 
From the Closed World to the Infinite Universe (Baltimore, 1957), cap. XI. 

când există) sunt de obicei comune unui grup ştiinţific foarte larg. 
Practicienii unor domenii foarte diferite, de pildă, astronomia şi 
botanica taxonomică, sunt educaţi prin contactul cu realizări întru 
totul diferite, descrise în cărţi foarte diferite. Şi chiar cei care, fiind 
în aceleaşi domenii sau în unele foarte apropiate, încep prin a studia 
aceleaşi cărţi şi rezultate pot ajunge să asimileze, în cursul 
specializării profesionale, paradigme cu totul diferite. 

Să luăm numai un singur exemplu: comunitatea foarte largă 
şi diversă a fizicienilor. Astăzi, fiecare membru al acestui grup în¬ 
vaţă legile mecanicii cuantice, de pildă, şi cei mai mulţi dintre ei 
le aplică la un moment dat în cercetare sau predare. Dar nu toţi 
învaţă aceleaşi aplicaţii ale acestor legi şi nu sunt deci toţi afectaţi 
în acelaşi fel de schimbările survenite în practica mecanicii 
cuantice. în cursul specializării lor profesionale, unii fizicieni fac 
cunoştinţă doar cu principiile fundamentale ale mecanicii cuantice. 
Alţii studiază în detaliu aplicaţiile paradigmatice ale acestor 
principii în chimie, iar alţii în fizica solidului ş.a.m.d. Pentru 
flecare, înţelesul mecanicii cuantice depinde de cursurile pe care 
le-a urmat, de manualele pe care le-a citit şi de revistele pe care 
le studiază. De aici rezultă că, deşi o schimbare în legile meca¬ 
nicii cuantice va fl revoluţionară pentru toate aceste grupuri, o 
schimbare care vizează numai una sau alta din aplicaţiile para¬ 
digmei mecanicii cuantice va fl revoluţionară numai pentru mem¬ 
brii unei anumite subspecialităţi. Pentru restul profesiunii şi pentru 
cei care practică alte ştiinţe fizice, această schimbare poate să nu 
fie deloc revoluţionară. Pe scurt, deşi mecanica cuantică (sau di¬ 
namica newtoniană, sau teoria electromagnetică) este o paradigmă 
pentru multe grupuri ştiinţifice, ea nu este aceeaşi paradigmă pentru 
toate. Ea poate deci determina simultan mai multe tradiţii de ştiinţă 
normală care coincid în parte, fără a fl coextensive. O revoluţie 
produsă într-una din aceste tradiţii nu se va extinde neapărat şi 
asupra celorlalte. 

O scurtă ilustrare a efectelor specializării poate întări ideile de 
mai sus. Un cercetător care nădăjduia să afle ceva despre modul 
în care înţeleg oamenii de ştiinţă teoria atomică a întrebat pe un 
distins fizician şi pe un eminent chimist dacă un singur atom de 

heliu este sau nu este o moleculă. Amândoi au răspuns fără să ezite, 
dar răspunsurile lor nu au coincis. Pentru chimist, atomul de heliu 
era o moleculă, întrucât se comportă ca atare în lumina teoriei 
cinetice a gazelor. Pentru fizician însă, atomul de heliu nu este o 
moleculă, pentru că nu indică nici un spectru molecular 7 . Probabil 
că amândoi vorbeau despre aceeaşi particulă, dar o vedeau prin 
prisma propriei lor pregătiri şi practici de cercetare. Experienţa 
pe care o aveau în rezolvarea problemelor le spunea ce trebuie să 
fie o moleculă. Experienţele lor aveau, fără îndoială, o mare parte 
comună, dar, în acest caz, ele nu le spuneau acelaşi lucru. în cele 
ce urmează, vom vedea cât de importante pot fi uneori asemenea 
diferenţe de paradigmă. 


7 Cercetătorul era James K. Senior, căruia îi sunt îndatorat pentru o relatare 
verbală. Unele probleme înrudite sunt tratate în articolul său „The Vemacular 
of the Laboratory“, Philosophy of Science, XXV (1958), pp. 163—168. 

Anomalia şi emergenţa 
descoperirilor ştiinţifice 


Ştiinţa normală, activitatea rezolvării de puzzles pe care tocmai 
am examinat-o, este o întreprindere într-o mare măsură cumulativă, 
extrem de eficientă în obţinerea rezultatelor, sporind aria de cu¬ 
prindere şi precizia cunoaşterii ştiinţifice. în toate aceste privinţe, 
ea corespunde, cu mare fidelitate, celei mai obişnuite imagini de¬ 
spre munca ştiinţifică. Totuşi, un produs uzual al întreprinderii 
ştiinţifice lipseşte. Ştiinţa normală nu vizează noutăţi factuale sau 
teoretice, iar reuşita ei constă în a nu găsi nici una dintre ele. Dar 
cercetarea ştiinţifică descoperă neîncetat fenomene noi şi nebănuite, 
iar oamenii de ştiinţă inventează din când în când teorii radical 
noi. Istoria arată chiar că întreprinderea ştiinţifică a dezvoltat o 
metodă extrem de puternică pentru a produce astfel de surprize. 
Dacă această trăsătură a ştiinţei trebuie împăcată cu altele, discutate 
mai sus, atunci cercetarea din cadrul unei paradigme trebuie să 
fie o cale deosebit de eficientă pentru a produce schimbarea ei. 
Este ceea ce fac noutăţile fundamentale factuale şi teoretice. 
Produse inadvertent de către un joc jucat potrivit unor anumite 
reguli, asimilarea lor solicită elaborarea altor reguli. Iar după ce 
au devenit părţi ale ştiinţei, întreprinderea ştiinţifică (cel puţin, a 
acelor specialişti în al căror domeniu au apărut noutăţile) nu mai 
este niciodată ceea ce a fost. 

Trebuie să ne întrebăm, acum, cum pot surveni asemenea 
schimbări, considerând mai întâi descoperirile sau noutăţile fac¬ 
tuale şi apoi invenţiile sau noutăţile teoretice. Această distincţie între 
descoperire şi invenţie sau între fapt şi teorie se va dovedi însă, foarte 
curând, mult prea artificială. Artificialitatea ei este o cheie importantă 
pentru înţelegerea câtorva din tezele principale ale acestui eseu. 

Examinând, în continuare, anumite descoperiri vom observa ime¬ 
diat că ele nu sunt evenimente izolate, ci episoade îndelungate, 
cu o structură care reapare regulat. Descoperirea începe prin conşti¬ 
entizarea unei anomalii, adică prin recunoaşterea faptului că natura 
a înşelat oarecum aşteptările induse de paradigma care guvernează 
ştiinţa normală. Ea continuă apoi cu explorarea mai mult sau mai 
puţin amplă a zonei anomaliei şi se încheie numai atunci când teoria 
paradigmă a fost astfel ajustată încât ceea ce era anomalie a devenit 
un fapt aşteptat. Asimilarea unui nou tip de fapt necesită mai mult 
decât o ajustare suplimentară a teoriei; dar până când această 
ajustare nu este dusă la bun sfârşit, adică, până când omul de ştiinţă 
nu a învăţat să vadă natura într-un chip diferit, noul fapt nu este 
câtuşi de puţin un fapt ştiinţific. 

Pentru a vedea cât de strâns împletite sunt noutăţile factuale 
şi teoretice în ţesătura descoperirii ştiinţifice, să examinăm un 
exemplu celebru, descoperirea oxigenului. Cel puţin trei oameni 
şi-o revendică în mod legitim, iar alţi câţiva chimişti (pe la începu¬ 
tul anilor 1770) vor fi îmbogăţit, fără să ştie, aerul dintr-un recipient 
de laborator 1 . Progresul ştiinţei normale, în acest caz al chimiei 
pneumatice, a pregătit cu conştiinciozitate toate premisele unei 
breşe. Primul care a pretins că a preparat o mostră pură de oxigen 
a fost farmacistul suedez C. W. Scheele. Opera sa poate fl totuşi 
ignorată întrucât nu a fost publicată decât după ce descoperirea 
oxigenului fusese în repetate rânduri anunţată de alţii, astfel încât 
ea nu are nici un efect asupra structurii istorice care ne interesează 2 . 

Al doilea (în timp) care a emis aceleaşi pretenţii a fost savantul 
şi teologul britanic Joseph Priestley, care a colectat separat gazul 


pentru discuţia încă clasică a descoperirii oxigenului, vezi A. N. Meldrum, 
The Eighteenth Centuiy Revolution in Science — the First Phase (Calcutta, 
1930), cap. V. O recentă şi indispensabilă trecere în revistă, incluzând o 
relatare a controversei priorităţilor, este cea a lui Maurice Daumas, Lavoisier, 
theoricien et experimentateur (Paris, 1955), cap. II—III. Pentru o relatare şi 
bibliografie mai amplă, vezi de asemenea T. S. Kuhn, „The Historical Structure 
of Scientific Discovery“, Science , CXXXVI (June 1, 1962), pp. 760—764. 

2 Vezi însă Uno Bocklund, „A Lost Letter from Scheele to Lavoisier", 
Lychnos, 1957—1958, pp. 39—62, pentru o evaluare diferită a rolului lui 
Scheele. 

eliberat de oxidul roşu de mercur încălzit în cursul unei îndelungate 
investigaţii normale a „aerului” degajat de un mare număr de 
substanţe solide. în 1774 el a identificat gazul astfel produs ca oxid 
de azot, iar în 1775, în urma altor teste, ca aer obişnuit, dar având 
4 cantitate subnormală de flogistic. Al treilea pretendent, Lavoisier, 
şi-a început cercetarea care l-a condus spre oxigen după ex¬ 
perienţele lui Priestley din 1774 şi poate ca urmare a unei sugestii 
a lui Priestley. La începutul anului 1775, Lavoisier relata că gazul 
obţinut prin încălzirea oxidului roşu de mercur era „aer însuşi, în 
întregime, fără vreo alterare [numai că]... iese mai pur, mai res¬ 
pirabil” 3 . Prin 1777, probabil pe baza unei alte metode a lui Priestley, 
Lavoisier conchidea că gazul era o specie distinctă, unul din cei 
doi constituenţi principali ai atmosferei, o concluzie pe care 
Priestley nu a putut s-o accepte niciodată. 

Această structură a descoperirii ridică o întrebare care poate 
fi pusă în legătură cu orice fenomen nou care a intrat vreodată în 
conştiinţa oamenilor de ştiinţă. Cine a descoperit primul oxigenul? 
Priestley sau Lavoisier, dacă este vorba într-adevăr de unul dintre 
ei? Şi, în orice caz, când a fost descoperit oxigenul? în această 
formă, întrebarea poate fi pusă chiar dacă ar fi existat un singur 
pretendent la descoperire. Considerat ca o tranşare a priorităţii şi 
datei, răspunsul nu ne interesează câtuşi de puţin. Totuşi, o în¬ 
cercare de a da un răspuns va clarifica natura descoperirii, deoarece 
vreun asemenea răspuns nu poate fi găsit. Această întrebare este 
improprie pentru tipul de proces care este descoperirea. Faptul că 
ea este pusă — prioritatea descoperirii oxigenului fiind în repe¬ 
tate rânduri contestată, începând din 1780 — dovedeşte că ceva 
nu este în regulă cu imaginea despre ştiinţă care conferă descoperirii 
□ Toi atât de fundamental. Să examinăm încă o dată exemplul nostru. 
Revendicarea de către Priestley a descoperirii oxigenului se înte¬ 
meiază pe prioritatea sa în a izola un gaz care, mai târziu, a fost 
recunoscut ca o specie distinctă. Dar eşantionul de gaz al lui 


3 J. B. Conant, The Overthrow of the Phlogiston Theoiy: The Chemical 
Revolution of 1775—1789 („Harvard Case Histories in Experimental 
Science”, Case 2; Cambridge, Mass., 1950), p. 23. Această broşură foarte 
utilă reproduce multe documente relevante. 

Priestley nu era pur, iar dacă a obţine oxigen impur înseamnă a-1 
descoperi, atunci oxigenul a fost descoperit de către oricine a 
îmbuteliat vreodată aer din atmosferă. Apoi, dacă Priestley a fost 
descoperitorul, când a fost făcută descoperirea? în 1774, el credea 
că a obţinut oxid de azot, gaz pe care-1 cunoştea deja; în 1775, a 
crezut că este vorba de aer deflogisticat, care nu este încă oxigen 
sau un gaz cu totul neaşteptat, cel puţin pentru adepţii chimiei 
flogisticului. Prioritatea revendicată de Lavoisier pare mai în¬ 
temeiată, dar ea ridică aceleaşi probleme. Dacă îi refuzăm 
premiul lui Priestley, nu i-1 putem decerna lui Lavoisier pentru 
cercetările din 1775 care l-au condus la identificarea gazului ca 
fiind „în întregime aer“. Ar trebui poate să aşteptăm cercetările 
din 1776 şi 1777, în urma cărora Lavoisier a fost în stare nu numai 
să observe gazul, dar să stabilească şi despre ce gaz este vorba. 
Dar chiar şi în acest caz, decernarea premiului ar putea fi pusă la 
îndoială, întrucât în 1777 şi până la sfârşitul vieţii sale, Lavoisier 
a rămas convins că oxigenul era un „principiu (atomic) de aciditate 11 
şi că gazul oxigen se forma numai atunci când acest „principiu 11 
se unea cu caloricul, substanţa căldurii 4 . Vom spune atunci că 
oxigenul nu fusese încă descoperit în 1777? Unii ar fi înclinaţi să 
răspundă afirmativ. Dar principiul acidităţii nu a fost alungat din 
chimie decât după 1810, iar caloricul a mai zăbovit până prin anii 
1860. Oxigenul devenise însă o substanţă chimică standard înaintea 
ambelor acestor date. 

Este limpede că avem nevoie de un nou vocabular şi de noi 
concepte pentru a analiza evenimente ca descoperirea oxigenului. 
Deşi neîndoielnic corectă, propoziţia „oxigenul a fost descoperit 11 
induce în eroare, lăsând să se înţeleagă că a descoperi ceva este 
un act singular şi simplu, asimilabil conceptului nostru obişnuit 
(dar de asemenea îndoielnic) de a vedea. Iată de ce acceptăm atât 
de prompt că descoperirea, ca şi actele de a vedea sau a atinge, 
poate fi precis atribuită unui individ şi unui moment în timp. Dar 
această din urmă atribuire nu este niciodată posibilă, iar cea dintâi 
foarte rar. Lăsându-1 deoparte pe Scheele, putem spune, fără teamă 


4 H. Metzger, La Philosophie de la matiere chezLavoisier (Paris, 1935); 
şi Daumas, op. cit., cap. VII. 

de a greşi, că oxigenul nu fusese descoperit înainte de 1774, ci 
mai probabil prin 1777 sau curând după aceea. Dar între aceste 
limite, orice încercare de a data precis descoperirea nu poate fi 
decât arbitrară, pentru că descoperirea unui nou tip de fenomen 
este inevitabil un eveniment complex, care implică a recunoaşte 
atât că ceva este cât şi ce este. Să notăm, de pildă, că dacă oxigenul 
ar fi fost pentru noi aer deflogisticat, am afirma fără ezitare că 
Priestley a fost cel care l-a descoperit, deşi tot n-am fi ştiut când 
anume. Dar dacă atât observaţia cât şi conceptualizarea, faptul şi 
asimilarea lui într-o teorie, sunt inseparabil legate într-o desco¬ 
perire, atunci aceasta din urmă apare ca un proces care cere timp. 
Numai atunci când toate categoriile conceptuale relevante sunt 
pregătite dinainte (în care caz fenomenul nu ar mai fi de un tip 
nou), şi numai atunci, descoperirea că ceva este şi, respectiv, «ui 
este ar putea surveni firesc, împreună şi instantaneu. 

Să admitem acum că descoperirea implică un proces amplu, 
deşi nu neapărat îndelungat, de asimilare conceptuală. Putem spune 
de asemenea că ea implică şi o schimbare în paradigmă? Deocam¬ 
dată, nu poate fi dat nici un răspuns general la o asemenea întrebare, 
dar, cel puţin în acest caz, răspunsul trebuie să fie afirmativ. Ceea 
ce anunţa Lavoisier în articolele sale de după 1777 nu era atât 
descoperirea oxigenului, cât teoria arderii prin oxidare. Această 
teorie a fost principiul de bază care a dus la o reformulare într-atât 
de cuprinzătoare a chimiei încât a ajuns să fie în mod uzual 
denumită revoluţie chimică. într-adevăr, dacă descoperirea oxi¬ 
genului nu ar fi fost o parte intimă a apariţiei unei noi paradigme 
în chimie, problema priorităţii, de la care am pornit, nu ar fi părut 
atât de importantă. în acest caz, ca şi în altele, valoarea atribuită 
unui nou fenomen, şi deci descoperitorului său, variază în funcţie 
de aprecierea măsurii în care fenomenul a înşelat aşteptările induse 
de paradigmă. Să notăm însă faptul, care se va dovedi important 
mai târziu, că descoperirea oxigenului nu a fost, în sine, cauza 
schimbărilor din teoria chimică. Mult înainte de a fi jucat vreun 
rol în descoperirea noului gaz, Lavoisier era convins că ceva nu 
era în regulă cu teoria flogisticului şi de asemenea că corpurile 
care ard absorb o parte din atmosferă. Aceste observaţii le-a 
înmânat, într-o notă sigilată, în 1772, secretarului Academiei 

Franceze 5 . Cercetările asupra oxigenului nu au făcut decât să cla¬ 
rifice şi să structureze considerabil convingerea mai veche a lui 
Lavoisier că ceva nu mergea bine. Aceste cercetări l-au făcut să 
înţeleagă un fapt pe care era deja pregătit să-l descopere: şi anume, 
natura substanţei pe care arderea o absoarbe din atmosferă. Faptul 
că a fost, mai dinainte, conştient de aceste dificultăţi trebuie să-l 
fi ajutat considerabil pe Lavoisier să observe, în experimente ca 
ale lui Priestley, un gaz pe care Priestley însuşi nu fusese în stare 
să-l remarce. Şi viceversa, faptul că ceea ce a observat Lavoisier 
a fost posibil numai printr-o revizuire majoră a paradigmei explică, 
în linii mari, de ce Priestley nu a fost în stare, până la sfârşitul 
vieţii, să observe acelaşi lucru. 

Alte două exemple, mult mai scurte, vor confirma multe din 
cele tocmai spuse şi totodată ne vor permite să trecem de la elu¬ 
cidarea naturii descoperirilor la o înţelegere a împrejurărilor în care 
ele apar în ştiinţă. Pentru a prezenta principalele moduri în care 
pot surveni descoperirile, am ales exemple care sunt nu numai 
diferite între ele, dar şi diferite de descoperirea oxigenului. 

Primul, descoperirea razelor X, este un caz clasic de descoperire 
accidentală, un caz întâlnit mult mai frecvent decât ne lasă să 
înţelegem rigorile impersonale ale relatărilor ştiinţifice. Istoria lui 
începe într-o zi în care fizicianul Roentgen îşi întrerupea o inves¬ 
tigaţie curentă a razelor catodice deoarece observase că un ecran 
de cianură platinoasă de bariu, aflat la o oarecare distanţă de apa¬ 
ratul său căptuşit cu plumb, devenise luminescent în momentul 
descărcării. Investigaţiile ulterioare — de-a lungul a şapte săp¬ 
tămâni agitate, în care Roentgen părăsea foarte rar laboratorul — 
au arătat că luminescenţa emana în linii drepte de la tubul de raze 
catodice, că radiaţiile proiectau umbre, că nu puteau fi deviate de 
un magnet şi încă multe altele. înainte de a-şi anunţa descoperirea. 
Roentgen se convinsese că efectul descoperit nu se datora razelor 
catodice, ci unui agent oarecum asemănător luminii 6 . 


5 Cea mai autorizată prezentare a originii nemulţumirii lui Lavoisier este 
Henry Guerlac, Lavoisier — the Crucial Year: The Background and Origin 
ofHis First Experiments on Combustion in KqAe^Ithaca, N. Y., 1961). 

6 ‘ l iţ'aylor. Physics, the Pioneer Science (Boston, 1941), pp. 790—794; 
şi A li i^2halmers, Historic Researcheas (Londra, 1949), pp. 218-219. 

Chiar şi un rezumat atât de scurt dezvăluie asemănări izbitoare 
cu descoperirea oxigenului: înainte de a experimenta cu oxidul 
roşu de mercur, Lavoisier realizase experimente care nu dăduseră 
rezultatele anticipate de paradigma flogisticului; descoperirea lui 
Roentgen a început prin observaţia că ecranul devine luminescent 
când nu trebuia. în ambele cazuri, perceperea anomaliei —- adică 
a unui fenomen la care nu se aştepta, potrivit paradigmei cu care 
lucra — a jucat un rol esenţial în pregătirea terenului pentru per¬ 
ceperea noutăţii. Dar, din nou în ambele cazuri, perceperea că ceva 
nu este în regulă a fost numai preludiul descoperirii. Nici oxigenul 
şi nici razele X nu au ieşit la iveală decât în urma unui proces 
ulterior de experimentare şi prelucrare. în ce moment al inves¬ 
tigaţiei lui Roentgen, de pildă, ar trebui să spunem că razele X au 
fost într-adevăr descoperite? în orice caz, nu în primul moment 
când tot ce observase era numai un ecran luminescent. Cel puţin 
un alt investigator observase acea luminescenţă şi, mai târziu spre 
regretul său, nu descoperi nimicdi^După cum este cât se poate de 
limpede că momentul descoperirii nu poate fi fixat undeva, în 
cursul ultimei săptămâni de cercetări, când Roentgen explora 
proprietăţile noii radiaţii pe care o descoperise deja. Tot ce putem 
spune este că razele X au apărut la Wiirzburg între 8 noiembrie 
şi 28 decembrie 1895. 

într-o a treia privinţă însă, existenţa unor paralele semnificative 
între descoperirea oxigenului şi, respectiv, a razelor X este mult 
mai puţin evidentă. Spre deosebire de descoperirea oxigenului, cea 
a razelor X nu a fost implicată, cel puţin în deceniul care i-a urmat, 
în vreo zdruncinare vizibilă a teoriei ştiinţifice. în ce sens se poate 
spune atunci că asimilarea acestei descoperiri a necesitat o 
schimbare de paradigmă? Argumentele în favoarea negării unei 
asemenea schimbări sunt foarte puternice. Este neîndoielnic că 
paradigmele la care au subscris Roentgen şi contemporanii săi nu 
’b putut fi folosite în predicţia razelor X. (Teoria electromagnetică 


7 E. T. Whittaker, A History of the Theories of Aether and Electricity, I, 
(2d. ed.; Londra, 1951), 358, n. l.Sir George Thompson m-a informat despre 
un al doilea eşec. Alertat de valoarea inexplicabilă a plăcilor fotografice, 
Sir William Crookes era de asemenea pe urmele descoperirii. 

a lui Maxwell nu fusese încă acceptată pretutindeni, iar teoria cor- 
pusculară a razelor catodice era numai una dintre câteva speculaţii 
curente.) Nu este mai puţin adevărat însă că aceste paradigme nu 
interziceau, cel puţin nu într-un mod evident, existenţa razelor X, 
cum interzisese teoria flogisticului interpretarea dată de Lavoisier 
gazului lui Priestley. Dimpotrivă, în 1895, teoria şi practica 
ştiinţifică acceptate admiteau un număr de forme de radiaţii: 
vizibile, infraroşii şi ultraviolete. De ce nu s-ar fi putut ca razele 
X să fie acceptate pur şi simplu ca încă o formă a unei clase bine 
cunoscute de fenomene naturale? De ce nu au fost ele primite în 
acelaşi fel ca şi descoperirea unui nou element chimic? Noi 
elemente care să umple căsuţele goale din tabelul lui Mendeleev 
încă erau căutate şi găsite, pe vremea lui Roentgen. Căutarea lor 
era un demers obişnuit al ştiinţei normale, iar reuşita era prilej de 
felicitări, nicidecum de surpriză. 

Razele X însă au fost întâmpinate nu numai cu surpriză, dar 
şi cu stupoare. La început, lordul Kelvin le-a calificat drept o pă¬ 
căleală bine lucrată 8 . Alţii, deşi nu puteau pune la îndoială dovezile, 
erau evident uluiţi. Deşi razele X nu erau proscrise de teoria 
existentă, ele contraveneau unor aşteptări adânc înrădăcinate. După 
părerea mea, aceste aşteptări erau implicate în proiectarea şi 
interpretarea procedurilor de laborator admise. Prin 1890, aparatele 
cu raze catodice erau larg răspândite în numeroase laboratoare 
europene. Dacă aparatul lui Roentgen produsese raze X, atunci 
şi alţi experimentatori trebuie să le fi produs o bucată de vreme, 
fără să-şi fi dat seama. Poate că aceste raze, care puteau, la fel de 
bine, să aibă şi alte surse necunoscute, erau implicate într-un 
comportament explicat până atunci fără referire la ele. Cel puţin, 
unele din cele mai familiare tipuri de aparate aveau să fie, de atunci 
încolo, căptuşite cu plumb. Cercetări deja încheiate, asupra unor 
teme normale, aveau să fie acum reluate deoarece autorii lor nu 
reuşiseră să identifice şi să controleze o variabilă relevantă. Raxele 
X inaugurau, fără îndoială, un nou domeniu, sporind astfel aria 
potenţială a ştiinţei normale. Dar, ceea ce este acum mult mai 


i^ilvanus P. Thompson, The Life ofSir William Thomson Baron Kelvin 
ofLargs (Londra, 1910), II, 1125. 

important, ele modificau domenii care existau deja. în acest proces, 
ele au negat unor tipuri altădată paradigmatice de instrumentaţie 
dreptul la acest titlu. 

Pe scurt, conştientă sau nu, decizia de a folosi un anumit aparat 
într-un mod anume implică presupunerea că vor apărea numai 
anumite tipuri de situaţii. Există aşteptări instrumentale ca şi 
teoretice care au jucat adesea un rol decisiv în dezvoltarea ştiinţei. 
O asemenea aşteptare a jucat, de pildă, un rol în descoperirea în¬ 
târziată a oxigenului. Folosind un test standard pentru „puritatea 
aerului“, atât Priestley cât şi Lavoisier au amestecat două volume 
din gazul lor cu un volum de oxid de azot, au agitat amestecul 
deasupra apei şi au măsurat volumul reziduului gazos. Experienţa 
anterioară, pe baza căreia fusese dezvoltat acest procedeu 
standard, îi asigura că în cazul aerului atmosferic reziduul va fi 
de un anumit volum şi că în cazul oricărui alt gaz (sau al aerului 
poluat) el va fi mai mare. în experimentele cu oxigen, ambii au 
găsit un reziduu apropiat de un acelaşi volum, identificând gazul 
în mod corespunzător. Doar mult mai târziu şi în mod accidental 
a renunţat Priestley la procedeul obişnuit şi a încercat să 
amestece, în alte proporţii, oxid de azot cu gazul său. A descopţ rit 
atunci că, la un volum de patru ori mai mare de oxid de azot, nu 
mai rămânea nici un reziduu. încrederea sa în procedeul iniţial 
de testare — procedeu confirmat de numeroase experienţe 
anterioare — a dus simultan la convingerea că nu pot exista gaze 
care să se comporte ca oxigenul 9 . 

Se mai pot da numeroase exemple de acest fel; de pildă, 
identificarea târzie a fisiunii uraniului. Un motiv penv ţâre această 
reacţie nucleară s-a dovedit a fi extrem de greu de identificat a 
fost acela că cei care ştiau la ce să se aştepte în cazul bombardării 
uraniului au ales teste chimice ce vizau îndeosebi elemente din 
partea superioară a tabelului periodic 10 . Ar trebui oare să conchidem, 


Asonant, m ap//., pp. 18—20. 

10 K. K. Darrow, „Nuclear Fission“, Bell System Technical Journal , XIX, 
(1940), pp. 267—289. Kriptonul, unul din cele două produse principale ale 
fisiunii, pare să nu fi fost identificat prin mijloace chimice, decât după ce 
reacţia a fost bine înţeleasă. Bariul, celălalt produs, a fost cât pe ce să fie 



gE U>| STRUCTURA TEORIILOR ŞTIINŢIFICE 

din frecvenţa cu care asemenea opţiuni instrumentale se dovedesc 
eronate, că ştiinţa trebuie să renunţe la testele şi instrumentele 
standard? Aceasta ar duce la o metodă de cercetare de neconceput. 
Procedurile şi aplicaţiile unei paradigme sunt la fel de necesare 
ştiinţei ca şi legile şi teoriile paradigmei, având aceleaşi efecte. 
Ele restrâng inevitabil câmpul fenomenologic accesibil în orice 
moment al investigaţiei ştiinţifice. Admiţând acest lucru, vom putea 
în acelaşi timp să înţelegem un sens esenţial în care o descoperire 
ca aceea a razelor X necesita o schimbare de paradigmă — şi, deci, 
o schimbare atât a procedurilor cât şi a aşteptărilor — pentru un 
anumit segment al comunităţii ştiinţifice. Drept urmare, vom putea 
de asemenea înţelege cum descoperirea razelor X a putut să pară 
că dezvăluie multor oameni de ştiinţă o lume nouă, stranie, şi astfel 
a putut să contribuie atât de efectiv la criza care a dus la fizica 
secolului douăzeci. 

Ultimul nostru exemplu de descoperire ştiinţifică, cea a bute¬ 
liei de Leyda, aparţine unei categorii care poate fi caracterizată 
ca fiind indusă de teorie. Pentru început, termenul ar putea să pară 
paradoxal. O mare parte din cele spuse până acum sugerează că 
descoperirile anticipate de teorie fac parte din ştiinţa normală şi 
nu duc la nici un tip nou de fapte. M-am referit, de pildă, înainte, 
la descoperirile unor noi elemente chimice, în cursul celei de a 
doua jumătăţi a secolului al nouăsprezecelea, arătând că ele sunt 

identificat chimic într-un stadiu târziu al investigaţiei întrucât, aşa cum s-a 
întâmplat, acest element trebuia adăugat soluţiei radioactive pentru a precipita 
elementul greu pe care îl căutau chimiştii nucleari. Eşecul separării acestui 
bariu adăugat de produsul radioactiv a dus până la urmă, după ce reacţia a 
fost continuu investigată vreme de aproape cinci ani, la următorul raport: 
„Chimişti fiind, ar trebui să fim determinaţi de această cercetare... să schim¬ 
băm toate numele din schema anterioară [a reacţiei] şi să scriem deci Ba, 
La, Ce ]- ^oc de Ra, Ac, Th. Dar, fiind chimişti nucleari, strâns legaţi de fi¬ 
zică, nu ne putem hotărî să facem acest pas care ar contrazice întreaga exis¬ 
tenţă anterioară a fizicii nucleare. S-ar putea ca o serie de accidente ciudate 
să ne fi dus la rezultate înşelătoare 1 *. (Otto Hahn şi Fritz Strassman, „Uber 
den Nachweis und das Verhalten der bei der Bestrahlung des Urans mittels 
Neutronen entstehenden Erdalkalimetalle 11 , Die Naturwissenschaften , XXVII 
[1939], 15). 

generate în acest fel de ştiinţa normală. Dar nu toate teoriile sunt 
teorii paradigme. Atât în perioadele premergătoare paradigmei cât 
şi în cursul crizelor care duc la schimbări majore de paradigme, 
oamenii de ştiinţă elaborează de obicei numeroase teorii speculative 
şi nearticulate, care pot indica ele însele calea spre descoperire. 
Adesea însă, acea descoperire nu este nicidecum cea anticipată 
de ipoteza speculativă şi provizorie. Numai când experimentul şi 
teoria experimentală sunt împreună şi armonios articulate, des¬ 
coperirea se impune, iar teoria devine o paradigmă. 

Descoperirea buteliei de Leyda prezintă toate aceste trăsături, 
precum şi altele notate mai înainte. La apariţia ei, nu exista nici 
o paradigmă unică pentru cercetarea în electricitate. Dimpotrivă, 
se aflau în competiţie câteva teorii, toate derivate din fenomene 
relative accesibile. Dar nici una din ele nu reuşise să ordoneze 
perfect întreaga varietate a fenomenelor electrice. Această nereuşită 
a fost sursa câtorva din anomaliile care au constituit cadrul 
descoperirii buteliei de Leyda. Una din şcolile aflate în competiţie 
considera electricitatea ca un fluid şi această concepţie i-a îndemnat 
pe câţiva cercetători să încerce să îmbutelieze fluidul, ţinând în 
mână un flacon umplut cu apă şi introducând în apă un conductor 
legat de un generator electrostatic în funcţie. îndepărtând sticla 
de generator şi atingând apa (sau conductorul introdus în ea) cu 
mâna rămasă liberă, flecare din aceşti cercetători a simţit un şoc 
puternic. Dar aceste prime experimente nu au produs butelia de 
Leyda. Acest instrument s-a conturat mai încet, fiind din nou im¬ 
posibil să precizăm momentul adevăratei sale descoperiri, 
încercările iniţiale de a înmagazina fluid electric au reuşit numai 
pentru că cercetătorii ţineau sticla în mâini în timp ce stăteau pe 
pământ. „Electricienii mai aveau încă să afle că butelia avea 
nevoie de un strat conducător nu numai exterior dar şi interior şi 
că fluidul nu era nicidecum înmagazinat în butelie. Undeva, în 
cursul investigaţiilor în care au aflat aceste detalii şi în care au 
întâlnit şi alte anomalii, s-a conturat aparatul pe care îl numim 
butelie de Leyda. Apoi, experimentele care au dus la apariţia acestui 
aparat, multe din ele întreprinse de Franklin, au fost totodată cele 

care au reclamat revizuirea drastică a teoriei fluidului, ducând astfel 
la prima paradigmă completă a electricităţii 0 ^ 1 

într-o măsură mai mare sau mai mică (corespunzând conti- 
nuumului ce se întinde de la surpriză până la rezultatul anticipat), 
trăsăturile comune celor trei exemple de mai sus sunt caracteristice 
tuturor descoperirilor din care apar noi tipuri de fenomene. Aceste 
caracteristici cuprind: conştientizarea prealabilă a anomaliei, 
apariţia treptată şi simultană a identificării observaţionale şi con¬ 
ceptuale şi schimbarea corespunzătoare a categoriilor şi proce¬ 
durilor paradigmei, schimbare ce întâmpină adesea rezistenţă. 
Există chiar dovezi că aceste caracteristici sunt constitutive naturii 
procesului perceptual însuşi. Intr-un experiment psihologic care 
merită să fie mult mai cunoscut în afara specialiştilor, Bruner şi 
Postman au cerut subiecţilor să identifice, în condiţiile unei ex¬ 
puneri scurte şi controlate, o serie de cărţi de joc. Multe dintre 
cărţi erau normale, dar unele erau alcătuite anormal, de pildă, un 
şase roşu de pică şi un patru negru de cupă. Fiecare etapă ex¬ 
perimentală consta în expunerea repetată a unei singure cărţi unui 
singur subiect. După fiecare expunere, subiectul era întrebat ce 
văzuse, iar etapa experimentală era încheiată după două identificări 
succesive corecte. * Â1 

Chiar în cele mai scurte expuneri, mulţi subiecţi au identificat 
majoritatea cărţilor, iar după o uşoară creştere a timpului de ex¬ 
punere toţi subiecţii au identificat toate cărţile. Pentru cărţile nor¬ 
male, aceste identificări au fost de obicei corecte, dar cărţile 
anormale au fost aproape întotdeauna identificate, fără ezitări, cu 
nedumeriri vizibile, ca fiind corecte. Patru negru de cupă a fost 
identificat, de pildă, cu patru de pică sau cupă. Fără conştiinţa vre¬ 
unei nereguli, cartea a fost imediat încadrată într-una din 

11 Pentru diferitele stadii ale evoluţiei buteliei de Leyda, vezi I. B. Cohen, 
Franklin and Newton; An Inquiry into Speculative Newtonian Experimental 
Science and Franklin ’s Work in Electricity as an Example Thereof (Phila¬ 
delphia, 1956), pp. 385-386, 400^106, 452-467, 506-507. Ultimul stadiu 
este descris de Whittaker, op. cit., pp. 50—52. 

Gty'JIS. Bruner şi Leo Postman, „On the Perception of Incongruity: A 
Paradigm“, Journal of Personality, XVIII (1940), pp. 206—223. 

categoriile conceptuale pregătite de experienţa anterioară. Cineva 
ar putea chiar să refuze să afirme că subiecţii au văzut ceva diferit 
de ceea ce au identificat. Odată cu creşterea timpului de expunere 
a cărţilor anormale, subiecţii au început să ezite, dovedind că sunt 
conştienţi că ceva nu e în regulă. De pildă, în faţa unui şase roşu 
de pică, unii ar fi spus: acesta e un şase de pică, dar ceva nu e în 
regulă cu el — negrul are o margine roşie. Creşterea şi mai mare 
a timpului de expunere a aprovocat tot mai multă ezitare şi confuzie 
până când, în fine, şi uneori burse, cei mai mulţi dintre subiecţi 
vor fi făcut, fără să ezite, identificarea corectă. Mai mult decât 
atât, după ce au procedat astfel cu două sau trei cărţi anormale, 
ei nu vor mai avea dificultăţi deosebite cu celelalte. Câţiva subiecţi, 
totuşi, nu au fost deloc în stare să facă modificările corespunzătoare 
ale categoriilor lor perceptuale. Chiar şi la o creştere de patruzeci 
de ori a timpului mediu de expunere necesar recunoaşterii unor 
cărţi normale, mai mult de zece la sută din cărţile anormale nu 
au fost corect identificate. Iar subiecţii care au eşuat şi în acest 
caz s-au simţit foarte contrariaţi. Unul din ei a exclamat: „Nu pot 
să-mi dau seama de culoare, oricare ar fi ea. în acest moment nici 
măcar nu seamănă cu o carte. Nu ştiu ce culoare este acum =^1 
dacă este o pică sau o cupă. Nu sunt nici măcar sigur cum arată 
o pică. Dumnezeule!“ 13 în secţiunea următoare vom avea ocazia 
să-i vedem pe oamenii de ştiinţă comportându-se din când în când 
asemănător. 

Fie ca o metaforă, fie pentru că reflectă natura intelectului, acest 
experiment psihologic oferă o schemă deosebit de simplă şi 
convingătoare a procesului descoperirii ştiinţifice. în ştiinţă, ca 
şi în experimentul cu cărţile de joc, noutatea apare numai cu difi¬ 
cultate, învingând rezistenţa opusă de aşteptările prealabile. Iniţial, 
numai anticipatul şi obişnuitul sunt remarcate, chiar în condiţiile 
în care anomalia este mai târziu observată. O familiarizare mai 
bună creează însă sentimentul unei nereguli sau corelează efectul 


13 Ibidem , p. 218. Colegul meu Postman îmi spune că, deşi ştia dinainte 
totul despre aparat şi expunere, s-a trezit totuşi privind foarte neliniştit la 
cărţile nepotrivite. 

cu ceva care nu a fost în regulă mai înainte. Conştiinţa anomaliei 
inaugurează o perioadă în care categoriile conceptuale sunt ajustate 
până când ceea ce apărea iniţial ca o anomalie apare acum ca un 
lucru anticipat. în acest punct descoperirea este încheiată. Am 
afirmat deja că acest proces, sau unul foarte asemănător, este 
implicat în apariţia tuturor noutăţilor ştiinţifice fundamentale. Voi 
remarca acum că, identificând acest proces, putem în sfârşit să 
începem să înţelegem de ce ştiinţa normală — deşi o întreprindere 
care nu este orientată spre noutăţi şi care încearcă la început să 
le suprime — este totuşi atât de eficientă în producerea lor. 

în dezvoltarea oricărei ştiinţe, despre prima paradigmă acceptată 
se crede de obicei că explică cu succes majoritatea observaţiilor 
şi e T perimentărilor uşor accesibile practicienilor acelei ştiinţe. 
Dezvoltarea ulterioară solicită de obicei construirea unui aparataj 
complicat, elaborarea unui vocabular şi a unor tehnici ezoterice 
şi o rafinare a conceptelor care reduce într-o măsură tot mai mare 
asemănarea lor cu prototipurile obişnuite ale bunului-simţ. Aceas¬ 
tă profesionalizare duce, pe de o parte, la o restrângere imensă a 
viziunii omului de ştiinţă şi la o rezistenţă considerabilă la 
schimbări de paradigmă. Omul de ştiinţă devine tot mai rigid. Pe 
de altă parte, în acele domenii spre care paradigma îndreaptă atenţia 
grupului practicienilor, ştiinţa normală produce o detaliere a in¬ 
formaţiei şi o precizie a corespondenţei dintre teorie şi observaţie 
care nu pot fi atinse în nici un alt fel. în plus, această detaliere şi 
precizie au o valoare ce depăşeşte interesul lor intrinsec, nu 
întotdeauna prea ridicată. Fără aparatajul special construit îndeosebi 
pentru funcţii anticipate, rezultatele care duc în ultimă instanţă la 
descoperiri nu ar putea apărea. Şi chiar când aparatajul există, 
noutatea i se arată de obicei numai aceluia care, cunoscând cu 
precizie la ce să se aştepte, este în stare să-şi dea seama că ceva 
nu merge bine. Anomalia apare numai pe fundalul unei paradigme. 
Cu cât acea paradigmă este mai precisă şi mai cuprinzătoare, cu 
atât mai sensibilă este capacitatea ei de a detecta o anomalie şi 
deci de a prilejui schimbarea paradigmei. în desfăşurarea normală 
a unei descoperiri, chiar şi rezistenţa faţă de schimbare are o utili¬ 
tate care va fi e T aminată mai îndeaproape în secţiunea următoare. 
Având grijă ca paradigma să nu fie abandonată prea uşor, această 

rezistenţă garantează că oamenii de ştiinţă nu vor fi lesne abătuţi 
din drum şi că anomaliile care duc la schimbarea paradigmei vor 
pătrunde până în miezul cunoaşterii existente. însuşi faptul că atât 
de des o noutate ştiinţifică semnificativă apare simultan în mai 
multe laboratoare este o dovadă atât a naturii tradiţionale puternic 
înrădăcinate a ştiinţei normale cât şi a deplinătăţii cu care această 
investigare tradiţională îşi pregăteşte calea propriei ei schimbări. 



VII 


Criza şi emergenţa 
teoriilor ştiinţifice 

5 5 


Toate descoperirile considerate în secţiunea VI au fost cauze ale 
schimbărilor de paradigme sau au contribuit la ele. Apoi, 
schimbările în care au fost implicate aceste descoperiri erau, toate, 
atât distructive cât şi constructive. După asimilarea descoperirii, 
oamenii de ştiinţă au fost în stare să explice un domeniu mai vast 
de fenomene naturale sau să explice cu mai multă precizie unele 
din cele deja cunoscute. Dar acest câştig a fost realizat numai cu 
preţul înlăturării unor convingeri şi proceduri odinioară tipice şi, 
simultan, al înlocuirii acestor componente ale vechii paradigme 
cu altele. După cum am arătat, astfel de modificări însoţesc toate 
descoperirile realizate în cadrul ştiinţei normale, în afara celor 
nesurprinzătoare care fuseseră anticipate în linii mari, exceptând 
detaliile. Descoperirile nu sunt însă singurele surse ale acestor 
schimbări distructive-constructive de paradigme. în secţiunea de 
faţă vom începe să discutăm modificări asemănătoare, dar mult 
mai ample, care rezultă din inventarea unor noi teorii. 

După ce am arătat că, în ştiinţă, faptul şi teoria, descoperirea 
şi invenţia nu sunt categoric şi permanent distincte, putem anticipa 
o suprapunere între această secţiune şi cea precedentă. (Ideea 
imposibilă că Priestley a descoperit mai întâi oxigenul, iar Lavoisier 
l-a inventat apoi îşi are atracţia ei. Am întâlnit deja oxigenul ca 
descoperire; în curând îl vom întâlni din nou ca invenţie.) 

Abordând problema apariţiei unor noi teorii, vom înţelege 
indiscutabil mai bine şi problema descoperirii. Totuşi, suprapunerea 
nu este o identitate. Tipurile de descoperiri considerate în secţiunea 
precedentă nu au fost (cel puţin luate separat) responsabile pentru 
modificări de paradigme precum au fost revoluţiile copemicană. 

newtoniană, chimică sau einsteiniană. Tot aşa cum nu au fost 
responsabile pentru schimbările de paradigmă ceva mai mici (fiind 
profesional mai restrânse) produse de teoria ondulatorie a luminii, 
teoria dinamică a căldurii, sau teoria electromagnetică a lui 
Maxwell. Cum pot apărea astfel de teorii din ştiinţa normală, o 
activitate şi mai puţin orientată spre obţinerea lor decât spre cea 
a descoperirilor? 

Dacă conştiinţa anomaliei joacă un rol în apariţia unor noi tipuri 
de fenomene, nu ar trebui să surprindă pe nimeni că o conştiinţă 
similară, dar mai profundă, este o condiţie a tuturor schimbărilor 
majore de teorii. în această privinţă, cred că evidenţa istorică este 
absolut certă. Situaţia astronomiei ptolemaice era scandaloasă 
înainte de Copemic 1 . Contribuţia lui Galilei la studiul mişcării a 
depins în mare măsură de dificultăţile descoperite de criticii 
scolastici în teoria lui Aristotel 2 . Noua teorie newtoniană a luminii 
şi culorii îşi are originea în descoperirea că nici una dintre teoriile 
preparadigmatice existente nu poate explica lungimea spectrului, 
iar teoria ondulatorie care a înlocuit-o pe cea a lui Newton a apărut 
în contextul unei îngrijorări crescânde provocate de anomaliile pe 
care le prezentau efectele de difracţie şi polarizare pentru teoria 
lui Newton 3 . Termodinamica s-a născut din ciocnirea a două teorii 
fizice ale secolului al nouăsprezecelea, iar mecanica cuantică dintr-o 
mulţime de dificultăţi legate de radiaţia corpului negru, de căl¬ 
durile specifice şi efectul fotoelectric 4 . în toate aceste cazuri (cu 

1 A. R. Hali, The Scientific Revolution, 1500—1800 (Londra, 1954), p. 16. 

2 Marshall Clagett, The Science of Mechanics in the Middle Ages 
(Madison Wis., 1959), Paris II—III. A. Koyre dezvăluie un număr de elemente 
medievale în gândirea lui Galilei, în ale sale Etudes Galileennes (Paris, 1939), 
mai ales voi. I. 

3 Pentru Newton, vezi T. S. Kuhn, „Newton’s Optical Papers“, în Isaac 
Newton ’s Papers and Letters in Natural Philosophy, ed. I. B. Cohen 
(Cambridge, Mass., 1958), pp. 27-45. în privinţa preludiului la teoria ondu¬ 
latorie, vezi E. T. Whittaker, A History of the Theories of Aether and 
Electricity , /tjTd ed.. Londra, 1951), pp. 94—109 şi W. Wheweell, I -»=t*| -*-1 
of the Inductive Sciences (rev. ed., Londra, 1847), II, pp. 396-466. 

^Pentru termodinamică, vezi Silvanus P. Thompson, Life of William 
Thomson Baron Kelvin ofLargs (London, 1910), I, pp. 266—281. Pentru teoria 

excepţia celui al lui Newton) conştiinţa anomaliei a durat atât de 
mult şi a pătruns atât de adânc încât domeniile afectate de ea pot 
fi corect caracterizate ca aflându-se într-o stare de criză tot mai 
acută. întrucât provoacă o distrugere de proporţii a paradigmei şi 
modificări majore în problemele şi tehnicile ştiinţei normale, apa¬ 
riţia noilor teorii este în general precedată de o perioadă de 
incertitudine profesională accentuată. După cum ne-am putea aş¬ 
tepta, această incertitudine este generată de eşecul constant întâm¬ 
pinat în rezolvarea problemelor ştiinţei normale. Eşecul regulilor 
existente este preludiul căutării unora noi. 

Să urmărim mai întâi un caz de schimbare de paradigmă deo¬ 
sebit de celebru: apariţia astronomiei copemicane. Când prede¬ 
cesoarea ei, astronomia ptolemaică, fusese elaborată în cursul 
ultimelor două secole dinaintea erei noastre şi a primelor două de 
după, ea reuşise admirabil să prezică poziţiile variabile ale stelelor 
şi planetelor. Nici un sistem astronomic anterior nu reuşise atât 
de bine în aceste privinţe; pentru stele, astronomia ptolemaică este 
încă larg folosită şi astăzi ca o aproximare inginerească; pentru 
planete, predicţiile lui Ptolemeu erau la fel de bune ca şi cele ale 
lui Copemic. Pentru o teorie ştiinţifică însă, a reuşi admirabil nu 
înseamnă niciodată a reuşi complet. în privinţa poziţiilor planetelor 
şi a precesiei echinoxurilor, predicţiile realizate cu sistemul lui 
Ptolemeu nu au corespuns niciodată celor mai bune observaţii 
existente. Diminuarea acestor discrepanţe minore a fost, pentru 
mulţi dintre urmaşii lui Ptolemeu, obiectul unor probleme prin¬ 
cipale de cercetare astronomică normală, tot aşa cum încercarea 
similară de a potrivi observaţiile astronomice cu teoria newtoniană 
a generat probleme de cercetare normală pentru newtonienii 
secolului al optsprezecelea. Pentru o vreme, astronomii aveau toate 
motivele să presupună că aceste încercări vor fi la fel de reuşite 
ca şi cele care duseseră la sistemul lui Ptolemeu. Fiind puşi în faţa 
unei anumite discrepanţe, astronomii erau întotdeauna în stare să 
o elimine operând anumite modificări în sistemul ptolemaic al cercu¬ 
rilor compuse. Pe măsura trecerii timpului însă, oricine considera 

cuantică, vezi Fritz Reiche, The Quantum Theory , trad. H. S. Hatfield şi H. 
L. Brose (Londra, 1922), Cap. I—II. 

rezultatul net al eforturilor de cercetare normală ale multor astro¬ 
nomi putea observa că complexitatea astronomiei creştea mult mai 
repede decât precizia ei şi că o discrepanţă corectată într-un loc 
avea toate şansele să reapară în alt loc 5 . 

Deoarece tradiţia astronomică era deseori întreruptă din exterior 
şi deoarece, în lipsa tiparului, comunicaţiile dintre astronomi erau 
limitate, aceste dificultăţi au fost cu greu identificate. Astronomii 
au devenit totuşi conştienţi de ele. Prin secolul al treisprezecelea, 
Alfons al X-lea putea afirma că dacă Dumnezeu l-ar fi consultat, 
când a creat universul, ar fi primit câteva sfaturi bune. în secolul 
al şaisprezecelea, colaboratorul lui Copemic, Domenico da No¬ 
vară, susţinea că un sistem care devenise într-atât de greoi şi 
imprecis ca cel ptolemaic nu putea să descrie adevărat natura. Iar 
Copemic însuşi scria în Prefaţa la De revolutionibus că tradiţia 
astronomică pe care o moştenise a creat în ultimă instanţă doar 
un monstru. La începutul secolului al şaisprezecelea, tot mai mulţi 
dintre cei mai buni astronomi europeni recunoşteau că paradigma 
astronomică eşuase în aplicaţiile la propriile ei probleme 
tradiţionale. Această recunoaştere a fost condiţia necesară a res¬ 
pingerii de către Copemic a paradigmei ptolemaice şi a încercării 
sale de a găsi o alta nouă. Celebra sa prefaţă constituie şi astăzi 
una din descrierile clasice ale unei stări de criză 6 . 

Declinul activităţii tehnice normale de rezolvare a unor 
puzzles nu este fireşte singurul ingredient al crizei astronomice 
cu care a fost confruntat Copemic. O abordare mai cuprinzătoare 
ar trebui să aibă de asemenea în vedere presiunea socială în fa¬ 
voarea reformei calendaristice, o presiune care a dat acuitate pro¬ 
blemei precesiei. De asemenea, o relatare mai amplă va trebui să 
ia în considerare critica medievală a lui Aristotel, apariţia neopla¬ 
tonismului Renaşterii şi alte elemente istorice semnificative. Dar 
declinul tehnic rămâne totuşi miezul crizei. 

5 J. L. E. Dreyer, A History of Astronomy from Thales to Kepler (ed. a 
doua; New York, 1953), Cap. XI-XII. 

^ ^S. Kuhn, The Copernican Revolution (Cambridge, Mass., 1957), 
pp. 135-143. 

într-o ştiinţă matură — şi astronomia devenise o astfel de ştiinţă 
în Antichitate — factori externi ca aceia citaţi mai sus sunt sem¬ 
nificativi îndeosebi în determinarea perioadei de declin, a uşurinţei 
cu care este recunoscută şi a ariei în care, datorită atenţiei deosebite 
ce i se acordă, survine iniţial. Deşi extrem de importante, pro¬ 
blemele de acest gen depăşesc graniţele acestui eseu. 

Dacă cele amintite aici sunt limpezi în ce priveşte revoluţia co- 
pemicană, să ne îndreptăm acum atenţia spre un al doilea exemplu, 
diferit, şi anume criza care a precedat apariţia teoriei arderii prin 
oxidare, a lui Lavoisier. Prin anii 1770, numeroşi factori au con¬ 
tribuit împreună la generarea unei crize în chimie, deşi istoricii 
nu sunt întru totul de acord asupra naturii sau importanţei lor 
relative. Doi factori sunt însă unanim acceptaţi ca fiind de primă 
importanţă: apariţia chimiei pneumatice şi problema raporturilor 
de greutate. Istoria primului factor începe în secolul al şaptespre- 
zecelea, odată cu răspândirea pompelor de aer şi aplicarea lor în 
experimentele chimice. în cursul secolului următor, folosind 
această pompă şi alte aparate pneumatice, chimiştii au ajuns să 
înţeleagă că aerul trebuie să fie un component activ în reacţiile 
chimice. Dar, cu puţine excepţii (într-atât de echivoce încât par 
să nu fie deloc excepţii), chimiştii au continuat să creadă că aerul 
era singurul fel de gaz. Până în 1756, când Joseph Black a arătat 
că bioxidul de carbon (C0 2 ) poate fi limpede distins de aerul 
normal, se credea că două mostre de gaz se disting numai prin 
impurităţi 7 . 

După cercetările lui Black, investigarea gazelor a avansat rapid, 
mai ales prin Cavendish, Priestley şi Scheele care, împreună, au 
elaborat o serie de tehnici noi, capabile să distingă diferitele tipuri 
de gaze. Toţi aceşti oameni de ştiinţă, de la Black la Scheele, 
credeau în teoria flogisticului şi o foloseau adesea în proiectarea 
şi interpretarea experimentelor. Scheele a fost de fapt primul care 
a produs oxigen în urma unui şir de experimente minuţioase menite 
să deflogisticheze căldura. Totuşi, rezultatul net al experimentelor 
lor a fost o varietate atât de complicată de mostre şi proprietăţi 


7 J. R. Partington, A Short History of Chemistry (ediţia a doua; Londra, 
1951), pp. 48-51, 73-85, 90-120. 

ale gazelor încât teoria flogisticului se dovedea tot mai incapabilă 
să facă faţă experimentelor de laborator. Deşi nici unul dintre aceşti 
chimişti nu a propus înlocuirea teoriei, ei nu mai erau în stare să 
o aplice în mod consecutiv. în vremea în care Lavoisier îşi începea 
experimentele cu gaze, pe la începutul anilor 1770, existau aproape 
tot atât de multe versiuni ale teoriei flogisticului, câţi chimişti 
pneumatici 8 . Această proliferare de versiuni ale unei teorii este un 
simptom foarte firesc de criză. în prefaţa sa, Copemic se plângea 
şi el de acest fenomen. 

Ambiguitatea tot mai pronunţată şi utilitatea tot mai redusă, 
pentru chimia pneumatică, a teoriei flogisticului nu erau însă sin¬ 
gurele surse de criză pentru Lavoisier. El era de asemenea extrem 
de preocupat să explice sporul de greutate al majorităţii corpurilor 
atunci când erau arse sau calcinate -— ceea ce constituie de 
asemenea o problemă cu o lungă preistorie. Cel puţin câţiva 
chimişti islamici cunoscuseră faptul că metalele câştigă greutate 
când sunt încinse. în secolul al şaptesprezecelea, câţiva cercetători 
deduseseră din acelaşi fapt că un metal încins încorporează un 
anumit ingredient din atmosferă. în acel secol însă, o asemenea 
concluzie părea inutilă majorităţii chimiştilor. Dacă reacţiile 
chimice pot modifica volumul, culoarea şi compoziţia ingre- 
dienţilor, de ce să nu modifice şi greutatea? Greutatea nu a fost 
întotdeauna considerată drept măsură a cantităţii de materie. în 
afară de aceasta, sporul de greutate obţinut prin calcinare rămânea 
un fenomen izolat. Cele mai multe corpuri naturale (de pildă, 
lemnul) pierdeau greutate prin calcinare, aşa cum avea să confirme 
mai târziu teoria flogisticului. 

în cursul secolului al optsprezecelea însă, aceste soluţii iniţial 
adecvate ale problemei sporului de greutate aveau să fie tot mai 
contestate. în parte, pentru că balanţa era tot mai mult folosită ca 
un instrument chimic devenit tipic şi de asemenea pentru că 
dezvoltarea chimiei pneumatice făcuse posibilă şi de dorit 

8 Deşi se ocupă de o perioadă ceva mai târzie, un numeros material 
relevant se află în J. R. Partington şi Douglas McKie, „Historical Studies 
on the Phlogiston Theory“, Annals of Science, II (1937), pp. 361^104; III 
(1938), pp. 1-58; şi IV (1939), pp. 337-371. 

reţinerea produselor gazoase ale reacţiilor, chimiştii descopereau 
tot mai multe cazuri în care calcinarea era însoţită de un spor de 
greutate. în acelaşi timp, asimilarea treptată a teoriei gravitaţiei 
a lui Newton i-a determinat pe chimişti să afirme că sporul de 
greutate trebuie să însemne un spor al cantităţii de materie. Aceste 
concluzii nu au dus la o respingere a teoriei flogisticului, întrucât 
această teorie putea fi ajustată în multe feluri. Poate că flogisticul 
avea o greutate negativă, sau poate că particulele de foc sau altceva 
intrau în corpul calcinat părăsit de flogistic. Şi mai erau şi alte 
explicaţii. Dar dacă problema sporului de greutate nu a produs o 
infirmare,, ea a produs în schimb un număr considerabil de studii 
speciale afectate acestei probleme. Unul din ele, „Despre flogistic 
considerat ca o substanţă cu greutate şi [analizat] în termenii 
schimbărilor de greutate pe care le produce în corpurile cu care 
se uneşte“, a fost citit în faţa Academiei Franceze, la începutul 
lui 1772, anul care s-a încheiat cu înmânarea de către Lavoisier 
a celebrei sale note sigilate secretarului Academiei. înainte ca acea 
notă să fie scrisă, o problemă care vreme de mulţi ani rămăsese 
la periferia conştiinţei chimistului avea să devină un remarcabil 
,,p«zz/e“ nesoluţionat 9 . Pentru a-1 rezolva, au fost elaborate felurite 
versiuni ale teoriei flogisticului. Asemeni problemelor chimiei 
pneumatice, cele al sporului de greutate făceau tot mai dificilă în¬ 
ţelegerea teoriei flogisticului. Deşi mai era încă acceptată şi demnă 
de încredere ca instrument de lucru, o paradigmă a chimiei seco¬ 
lului al optsprezecelea îşi pierdea treptat statutul ei unic. Cerce¬ 
tarea pe care o ghida semăna, într-o măsură tot mai mare, celei 
promovate de şcolile concurente din perioada preparadigmatică, 
ceea ce poate fi considerat un alt efect tipic de criză. 

Să examinăm acum, ca un al treilea şi ultim exemplu, criza în 
fizică, de la sfârşitul secolului al nouăsprezecelea, care a pregătit 
calea apariţiei teoriei relativităţii. O sursă i acelei crize poate fi 
urmărită până spre sfârşitul secolului al şaptesprezecelea, când 
un număr de filozofi ai naturii, îndeosebi Leibniz, au criticat 

BprtJ uer l ac , Lavoisier—the Crucial Year (Tthaca, NY., 1961). întreaga 
carte documentează evoluţia şi prima recunoaştere a unei crize. Pentru o 
expunere clară a situaţiei în privinţa lui Lavoisier, vezi p. 35. 

adoptarea de către Newton a unei versiuni modernizate a concepţiei 
clasice despre spaţiul absolut 10 . Ei au fost foarte aproape să do¬ 
vedească (deşi nu întru totul) că poziţiile şi mişcările absolute nu 
aveau nici o funcţie în sistemul lui Newton; ei au reuşit să sugereze 
atracţia estetică deosebită pe care avea să o manifeste mai târziu 
o concepţie pe deplin relativistă asupra spaţiului şi mişcării. Dar 
critica lor era pur logică. Asemeni primilor copemicani care criticau 
dovezile aristotelice ale stabilităţii Pământului, ei nu îşi închipuiau 
că trecerea lor la un sistem relativist ar putea avea consecinţe 
observaţionale. în nici un moment, ei nu s-au gândit să-şi raporteze 
concepţiile la vreuna din problemele rezultate din aplicarea teoriei 
newtoniene la natură. Ca urmare, aceste concepţii au murit odată 
cu autorii lor, în cursul primelor decenii ale secolului al optspre¬ 
zecelea, spre a fi reînviate numai în ultimele decenii ale secolului 
următor, când raporturile lor cu practica fizicii se schimbaseră 
foarte mult. 

Problemele tehnice, la care trebuia raportată în ultimă instanţă 
o filozofie relativistă a spaţiului, au început să pătrundă în ştiinţa 
normală, cam după 1815, odată cu acceptarea teoriei ondulatorii 
a luminii — deşi aceste probleme nu au provocat nici o criză până 
în anii 1890. Dacă lumina este mişcare ondulatorie, propagată în- 
tr-un eter mecanic guvernat de legile lui Newton, atunci atât obser¬ 
vaţia cerească cât şi experimentul terestru devin potenţial capabile 
să detecteze un vânt prin eter. Dintre observaţiile cereşti numai 
cele asupra aberaţiei promiteau o precizie suficientă pentru a oferi 
o informaţie relevantă, astfel încât detectarea vântului de eter prin 
măsurarea aberaţiei a devenit o problemă recunoscută pentru 
cercetarea normală. Pentru a o rezolva, s-au construit numeroase 
instalaţii speciale. Dar echipamentul respectiv nu a detectat nici 
un vânt de eter observabil, astfel încât experimentatorii şi obser¬ 
vatorii au trecut problema teoreticienilor. în deceniile de mijloc 
ale secolului, Fresnel, Stokes şi alţii au imaginat numeroase arti¬ 
culaţii ale teoriei eterului menite să explice eşecul observării 
vântului de eter. Fiecare din aceste versiuni presupunea că a ţorp 

10 Max Jammer, Concepts of Space: The History of Theories of Space 
in Physics (Cambridge, Mass., 1954), pp. 114—124. 

în mişcare antrenează cu el o parte a eterului; şi flecare reuşea 
destul de bine să explice rezultatele negative ale observaţiei cereşti 
ca şi ale experimentării terestre, inclusiv faimosul experiment al 
lui Michelson şi Morley 11 . Nu apăruse încă nici un conflict, cu 
excepţia celui dintre diferitele versiuni. în absenţa unor tehnici 
experimentale relevante, conflictul nu a devenit niciodată acut. 

Situaţia s-a schimbat din nou numai odată cu acceptarea treptată 
a teoriei electromagnetice a lui Maxwell, în ultimele două decenii 
ale secolului al nouăsprezecelea. Maxwell însuşi era un newtonian 
care credea că lumina şi electromagnetismul, în general, se datorau 
deplasărilor variabile ale particulelor unui eter mecanic. Primele 
sale versiuni ale unei teorii a electricităţii şi magnetismului foloseau 
direct proprietăţile ipotetice pe care el le atribuia acestui mediu. 
Ele au fost eliminate din versiunea finală, dar Maxwel continua 
totuşi să creadă că teoria sa electromagnetică este compatibilă cu 
o anumită articulaţie a concepţiei mecanice newtoniene 12 . Dez¬ 
voltarea unei versiuni adecvate a fost o preocupare de seamă pentru 
el şi urmaşii săi. în practică însă, aşa cum s-a întâmplat de nenumărate 
ori în dezvoltarea ştiinţei, producerea unei asemenea versiuni s-a 
dovedit a fi extrem de dificilă. La fel cum ideea astronomică a lui 
Copemic, în ciuda optimismului autorului ei, a creat o criză tot 
mai acută pentru teoriile existente asupra mişcării, tot aşa şi teoria 
lui Maxwell, în ciuda originii ei newtoniene, a produs până la urmă 
o criză a paradigmei din care apăruse 13 . Apoi, focarul cel mai acut 
al crizei a fost generat de problemele pe care tocmai le-am discutat, 
şi anume de cele ale mişcării în raport cu eterul. 

Abordarea de către Maxwell a comportamentului electro¬ 
magnetic al corpurilor în mişcare nu făcea nici o referinţă la eterul 

11 Joseph Larmor Aether and Matter... Including a Discussion of the 
Influence of the Earth ’s Motion on Optical Phenomena (Cambridge, 1900), 
pp. 6-20, 320-322. 

12 R. T. Glazebrook, James Clerk Maxwell and Modern Physics (Londra, 
1896), cap. IX. Pentru atitudinea finală a lui Maxwell, vezi propria sa carte 
A Treatise on Electricity and Magnetism (ediţia a treia; Oxford, 1892), 1^70. 

13 Pentru rolul astronomiei în dezvoltarea mecanicii, vezi Kuhn, op. cit.. 
Cap. VII. 

antrenat; de altfel, introducerea unui asemenea element în teoria 
sa se dovedise foarte dificilă. în consecinţă, o întreagă serie de 
observaţii anterioare menite să detecteze vântul de eter devenise 
anomalică. Anii de după 1890 au fost, aşadar, martorii unor în¬ 
delungate serii de încercări, atât experimentale cât şi teoretice, de 
a detecta mişcarea în raport cu eterul şi de a încorpora eterul 
antrenat în teoria lui Maxwell. Cele dintâi au eşuat constant, deşi 
unii cercetători luau rezultatele lor drept echivoce. Celelalte au 
dus la câteva începuturi promiţătoare, mai ales cele ale lui Lorentz 
şi Fitzgerald, dar şi ele au generat alte probleme, ducând până la 
urmă la acea proliferare de teorii competitive, care, după cum am 
văzut mai înainte, însoţesc o criză 14 . Pe fondul acestui cadru istoric 
a apărut, în 1905, teoria relativităţii restrânse a lui Einstein. 

Aceste trei exemple sunt aproape în întregime tipice. în fiecare 
caz, o nouă teorie apare numai în urma unui eşec pronunţat în 
activitatea normală de rezolvare a problemelor. Apoi, exceptând 
cazul lui Copemic, unde factori externi ştiinţei au jucat un rol deo¬ 
sebit de mare, acest eşec şi, ca un semn al lui, proliferarea teoriilor 
survin cam cu un deceniu sau două înainte de apariţia noii teorii. 
Noua teorie pare un răspuns direct la criză. Să observăm de 
asemenea, deşi acest aspect poate să nu fie într-atât de tipic, că 
problemele în raport cu care apar asemenea eşecuri aparţin toate 
unei categorii recunoscute de multă vreme. Practica anterioară a 
ştiinţei normale justificase pe deplin considerarea acestor probleme 
ca fiind rezolvate sau aproape rezolvate — ceea ce explică de ce 
sentimentul eşecului, când apare, poate fi într-atât de acut. Eşecul 
în cazul unui nou tip de probleme produce adesea dezamăgire, dar 
niciodată surpriză. Nici problemele, nici puzzles nu cedează adesea 
de la primul atac. în sfârşit, aceste exemple împărtăşesc şi o altă 
caracteristică ce ne poate ajuta să reliefăm rolul crizei: rezolvarea 
fiecăruia din ele fusese, cel puţin parţial, anticipată într-o perioadă 
când ştiinţa respectivă nu cunoscuse vreo criză: or, în lipsa crizei, 
acele anticipări fuseseră ignorate. 

Singura anticipare completă, care este şi cea mai celebră, a fost 
anticiparea lui Copemic de către Aristarh, în secolul al treilea î.Cr. 


14 Whittaker, op. cit., I, pp. 386—410; şi II (Londra, 1953), pp. 27-AO. 

Se spune adesea că, dacă ştiinţa greacă ar fi fost mai puţin deductivă 
şi dogmatică, astronomia heliocentrică şi-ar fi început cariera sa 
cu optsprezece secole mai devreme 15 . Dar asta înseamnă să ignori 
întregul context istoric. Când a fost avansată ideea lui Aristarh, 
sistemul mult mai rezonabil al geocentrismului nu avea nici o fisură 
pe care un sistem heliocentric să o fi putut acoperi. întreaga dez¬ 
voltare a astronomiei ptolemaice, cu triumfurile şi eşecurile ei, se 
întinde pe multe secole după Aristarh. în afară de aceasta, nu exista 
nici un motiv evident de a-1 lua pe Aristarh în serios. Nici măcar 
teoria mai elaborată a lui Copemic nu poate fi considerată mai 
simplă sau mai precisă decât sistemul lui Ptolemeu. Testele bazate 
pe observaţie, cum vom vedea mai clar ulterior, nu ofereau nici 
o bază pentru a alege între ele. în aceste condiţii, unul din factorii 
care i-a condus pe astronomi spre Copemic (şi care nu i-ar fi putut 
conduce spre Aristarh) a fost recunoaşterea crizei care determinase 
în primul rând această inovaţie. Astronomia ptolemaică nu reu¬ 
şise să-şi rezolve problemele; venise vremea să se dea o şansă unui 
concurent. Celelalte două exemple nu cuprind în aceeaşi măsură 
anticipări depline. Este însă neîndoielnic ca unul din motivele 
pentru care teoriile arderii prin absorbţie din atmosferă, teorii dez¬ 
voltate în secolul al şaptesprezecelea de Rey, Hooke şi Mayow, 
nu au reuşit să-şi câştige un ecou suficient a fost acela că ele nu 
atingeau nici un punct nevralgic recunoscut al practicii ştiinţifice 
normale 16 . Iar îndelungata ignorare a criticilor relativişti ai lui 
Newton de către savanţii secolelor optsprezece şi nouăsprezece 
trebuie să se fi datorat în mare măsură unei absenţe asemănătoare 
a confruntării cu problemele nerezolvate ale practicii ştiinţifice. 

Filozofii ştiinţei au demonstrat, în repetate rânduri, că o mulţime 
anumită de date poate fi întotdeauna încorporată în mai multe 
construcţii teoretice. Istoria ştiinţei arată că, mai ales în stadiile 

15 Pentru opera lui Aristarh, vezi T. L. Heaht, Aristarchus of Samos; The 
Ancient Copernicus (Oxford, 1913), Partea a Il-a. Pentru o prezentare 
cuprinzătoare a poziţiei tradiţionale despre ignorarea rezultatelor lui 
Aristarh, vezi Arthur Koestler, The Sleepwalkers. A History of Man 
Changing Vision of the Universe (Londra, 1959), p. 50. 

16 Partington, op. cit., pp. 78—85. 

iniţiale de dezvoltare ale unei noi paradigme, nu este nici măcar 
prea greu să se inventeze asemenea alternative. Dar oamenii de 
ştiinţă recurg rar la această inventare de alternative; iar dacă 
procedează totuşi astfel, o fac în stadiile preparadigmatice ale 
dezvoltării ştiinţei lor sau numai în ocazii cu totul speciale ale 
evoluţiei ei ulterioare. Atâta vreme cât instrumentele oferite de 
paradigmă se dovedesc capabile să rezolve problemele pe care 
aceasta le defineşte, ştiinţa avansează cel mai repede şi pătrunde 
cel mai adânc, prin folosirea încrezătoare a acestor instrumente. 
Raţiunea este clară. Ca şi în manufactură, şi în ştiinţă, refacerea 
uneltelor este o întreprindere extraordinară, rezervată numai oca¬ 
ziilor care o cer. Semnificaţia crizelor rezidă tocmai în a indica 
faptul că momentul refacerii uneltelor a sosit. 



VIII 

Răspunsul la criză 


Să presupunem deci că crizele sunt o condiţie necesară a apariţiei 
noilor teorii şi să ne întrebăm apoi cum reacţionează oamenii de 
ştiinţă la existenţa lor. O parte a răspunsului, pe cât de evidentă 
pe atât de importantă, poate fi aflată notând pentru început ceea 
ce nu fac oamenii de ştiinţă când sunt confruntaţi cu cele mai severe 
şi îndelungate anomalii. Deşi pot începe să-şi piardă încrederea 
şi să ia în considerare alternative, ei nu renunţă la paradigma care 
i-a dus la criză. Cu alte cuvinte, ei nu privesc anomaliile drept 
contraexemple, deşi în vocabularul filozofiei ştiinţei ele par astfel, 
în parte, această generalizare este pur şi simplu derivată din fapte 
istorice, ca în exemplele de mai înainte şi aşa cum vom arăta, mai 
pe larg, în cele ce urmează. Acestea sugerează ceea ce examinarea 
ulterioară a respingerii paradigmei va dezvălui mai în amănunt, 
şi anume că de îndată ce a dobândit statutul de paradigmă, o teorie 
ştiinţifică este invalidată numai dacă există o alternativă care să-i 
ia locul. Nici un proces dezvăluit până acum de studiul istoric al 
dezvoltării ştiinţifice nu seamănă câtuşi de puţin cu stereotipul 
metodologic al falsificării prin comparaţie directă cu natura. 
Aceasta nu înseamnă că oamenii de ştiinţă nu resping teorii ştiin¬ 
ţifice sau că experienţa şi experimentul nu sunt esenţiale pentru 
acest proces de respingere. Ceea ce trebuie înţeles prin aceasta 
(dovedindu-se până la urmă un aspect central) este că actul de 
gândire care îi determină pe oamenii de ştiinţă să respingă o teorie 
anterior acceptată se bazează întotdeauna pe mai mult decât o 
comparare a acelei teorii cu natura. Decizia de a respinge o para¬ 
digmă este întotdeauna simultană cu decizia de a accepta o alta; 
evaluarea care duce la o astfel de decizie implică compararea fie¬ 
cărei paradigme atât cu natura cât şi cu cealaltă paradigmă. 

Mai există apoi un al doilea motiv de a ne îndoi că oamenii 
de ştiinţă resping paradigmele pentru că sunt confruntaţi cu ano¬ 
malii sau contraexemple. Dezvoltându-1, argumentul meu va 
anticipa o altă teză principală a acestui eseu. Motivele de îndoială, 
sugerate mai sus, erau pur factuale; cu alte cuvinte, ele însele 
constituiau contraexemple la o teorie epistemologică predominantă. 
Ca atare, dacă argumentul meu este corect, ele pot cel mult con¬ 
tribui la crearea unei crize sau, mai precis, la adâncirea uneia 
existente. Prin ele însele, ele nu pot şi nu vor infirma acea teorie 
filozofică, deoarece susţinătorii ei vor face ceea ce am văzut deja 
că fac oamenii de ştiinţă când sunt confruntaţi cu o anomalie. Ei 
vor inventa numeroase variante şi modificări ad hoc ale teoriei 
lor pentru a elimina orice conflict evident. Multe dintre modificările 
şi restricţiile relevante există, de fapt, dinainte în literatura de 
specialitate. Dacă deci aceste contraexemple epistemologice vor 
fi mai mult decât nişte fapte iritante de importanţă minoră, aceasta 
se va datora faptului că înlesnesc introducerea unei analize noi şi 
diferite a ştiinţei, în cadrul căreia ele nu mai apar ca surse de 
dificultăţi. Apoi, dacă se aplică aici o structură tipică (pe care o 
vom observa mai târziu în revoluţiile ştiinţifice), anomaliile nu 
vor mai apărea ca nişte simple fapte. Dinăuntrul unei noi teorii a 
cunoaşterii ştiinţifice, ele pot părea, dimpotrivă, aproape tautologii, 
adică enunţuri despre situaţii pe care nu le-am putea concepe altfel. 

S-a dovedit adeseori, de pildă, că a doua lege newtoniană a 
mişcării, deşi a avut nevoie de secole de cercetări factuale şi teo¬ 
retice pentru a fi stabilită, se comportă, pentru adepţii teoriei lui 
Newton, aproape ca un enunţ pur logic pe care nici o observaţie 
nu ar putea să-l infirme 1 . în secţiunea X, vom vedea că legea chi¬ 
mică a proporţiilor fixe care înainte de Dalton fusese doar o des¬ 
coperire experimentală întâmplătoare, de o generalitate dubioasă, 
a devenit, după cercetările lui Dalton, un ingredient al unei definiţii 
a compuşilor chimici pe care nici un experiment nu ar fi putut să 
o răstoarne. Cam acelaşi lucru se întâmplă şi cu generalizarea că 
oamenii de ştiinţă nu renunţă la paradigme în faţa anomaliilor sau 


1 Vezi mai ales discuţia lui N. R. Hanson, Patterns of Discoveiy 
(Cambridge, 1958), pp. 95—105. 

contraexemplelor. Ei nu pot să procedeze astfel şi să rămână în 
continuare oameni de ştiinţă 

Deşi istoria nu va reţine probabil numele lor, unii oameni de 
ştiinţă au fost, fără îndoială, constrânşi să părăsească ştiinţa datorită 
neputinţei lor de a tolera o criză. Ca şi artiştii, oamenii de ştiinţă 
creatori trebuie să fie în stare uneori să trăiască într-o lume dezar¬ 
ticulată. în altă parte, am descris această necesitate ca pe o „tensiune 
esenţială“ implicată în cercetarea ştiinţifică 2 . Dar părăsirea ştiinţei 
pentru o altă ocupaţie este, cred, singurul tip de renunţare la 
paradigmă la care pot duce, prin ele însele, contraexemplele. De 
îndată ce a fost descoperită o primă paradigmă prin care este văzută 
natura, nu mai poate exista cercetare în lipsa unei paradigme. A 
renunţa la o paradigmă fără a o înlocui simultan cu alta înseamnă 
a renunţa la ştiinţa însăşi. Acest act se răsfrânge nu asupra para¬ 
digmei, ci asupra omului de ştiinţă. în mod inevitabil, colegii îl 
vor asemui „dulgherului care aruncă vina pe unelte“. 

Aceeaşi observaţie poate fi făcută şi în sens invers: nu există 
cercetare fără contraexemple. Căci ce anume diferenţiază ştiinţa 
normală de ştiinţa în stare de criză? Fireşte, nu faptul că cea dintâi 
nu ar fi confruntată cu contraexemple. Dimpotrivă, ceea ce am 
considerat mai înainte drept constituenţi ai ştiinţei normale, puzzles, 
există numai pentru că nici o paradigmă, care oferă o bază de 
cercetare ştiinţifică, nu-şi poate rezolva vreodată integral toate 
problemele. Iar acele paradigme, foarte puţine la număr, care 
păreau să rezolve tot (de pildă, optica geometrică) au încetat curând 
să mai producă probleme de cercetare, devenind în schimb instru¬ 
mente inginereşti. Cu excepţia celor exclusiv instrumentale, orice 
problemă considerată de ştiinţa normală drept un puzzles poate fi 
privită, dintr-un alt punct de vedere, ca un contraexemplu şi deci 
ca o sursă de criză. Copemic a văzut contraexemple acolo unde 


Of Kuhn, „The Essential Tension: Tradition and Innovation in Scien- 
tific Research", în The Third (1959) University of Utah Research Conference 
on the Identification of Creative Scientific Talent , ed. Calvin W. Taylor (Salt 
Lake City, 1959), pp. 162—177. Cu privire la un fenomen comparabil printre 
artişti, vezi Frank Barron, „The Psychology of Imagination", Scientific 
American , Septembrie, 1958, pp. 151—166, mai ales p. 160. 



_> I T&d-eTb" ţ.A CRIZĂ 


145 


majoritatea celorlalţi urmaşi ai lui Ptolemeu văzuseră doar 
puzzles în confruntarea dintre observaţie şi teorie. Lavoisier văzuse 
un contraexemplu în ceea ce Priestley considera a fi un puzzle 
rezolvat cu succes în articularea teoriei flogisticului. La fel, Einstein 
a văzut contraexemple acolo unde Lorentz, Fitzgerald şi alţii 
văzuseră numai puzzles în articularea teoriilor lui Newton şi 
Maxwell. Pe de altă parte, chiar existenţa unei crize nu transformă, 
de la sine, un puzzle într-un contraexemplu. Nu există o asemenea 
linie categorică de demarcaţie. în schimb, prin proliferarea ver¬ 
siunilor paradigmei, criza slăbeşte regulile rezolvării normale a 
problemelor, permiţând până la urmă apariţia unei noi paradigme. 
Cred că există numai două alternative: fie că nici o teorie ştiinţifică 
nu se află vreodată în faţa unui contraexemplu, fie că toate teoriile 
sunt confruntate permanent cu contraexemple. 

Cum ar fl putut sta lucrurile altfel? Această întrebare implică 
o elucidare istorică şi critică din partea filozofiei; dar abordarea 
unor astfel de probleme este exclusă aici. Putem însă menţiona 
două raţiuni pentru care ştiinţa părea să ofere un exemplu atât de 
convingător al generalizării că adevărul şi falsitatea sunt unic şi 
precis determinate de confruntarea enunţurilor cu faptele. Ştiinţa 
normală se străduieşte (şi trebuie să se străduiască) permanent să 
realizeze o corespondenţă cât mai bună între teorie şi fapte; această 
activitate poate fi lesne privită ca o testare ori ca o căutare de 
confirmare sau de infirmare. în realitate, obiectul ei este rezolvarea 
unui puzzle, pentru a cărui simplă existenţă trebuie presupusă 
validitatea paradigmei. Eşecul în obţinerea unei soluţii discreditează 
numai omul de ştiinţă, nu şi teoria. Aici, mai mult decât înainte, 
este valabil proverbul: „Este un prost dulgher cel care aruncă vina 
pe unelte.“ în plus, modul în care pedagogia ştiinţei încâlceşte 
înţelegerea unei teorii, cu remarci asupra aplicaţiilor ei exemplare, 
a contribuit la consolidarea unei teorii a confirmării, dedusă mai 
ales din alte surse. Stimulat cât de puţin în acest sens, cititorul unui 
manual ştiinţific poate lua cu uşurinţă aplicaţiile teoriei ca dovezi 
în favoarea ei, ca temeiuri pentru care trebuie crezută. Dar studenţii 
în ştiinţe acceptă teoriile datorită autorităţii profesorului şi 
manualului şi nicidecum pe baza evidenţei. Ce alternativă au ei, 
sau câtă competenţă pentru a nu le accepta? Aplicaţiile date în 

manuale nu se află acolo ca dovezi, ci pentru că învăţarea lor este 
o parte a învăţării paradigmei care stă la baza practicii curente. 
Dacă aplicaţiile ar fi prezentate ca dovezi, atunci însăşi neputinţa 
manualelor de a propune interpretări alternative sau de a discuta 
probleme pe care savanţii nu au reuşit să le rezolve în termenii 
paradigmei i-ar acuza pe autorii lor de părtinire dusă la extrem. 
Nu există însă nici un temei pentru o asemenea acuzaţie. 

Pentru a ne întoarce la întrebarea iniţială: cum reacţionează deci 
savanţii când îşi dau seama de existenţa unei anomalii în co¬ 
respondenţa dintre teorie şi natură? Cele spuse adineaori arată că 
chiar o discrepanţă mult mai mare decât cea întâlnită în alte aplicaţii 
ale teoriei nu solicită neapărat vreo reacţie foarte profundă. Există 
întotdeauna unele discrepanţe. De obicei, chiar şi cele mai în¬ 
dărătnice se supun până la urmă ştiinţei normale. Foarte adesea, 
oamenii de ştiinţă sunt dispuşi să aştepte, mai ales dacă îi solicită 
numeroase probleme în alte zone ale domeniului lor. Am văzut, 
de pildă, că în cursul celor şaizeci de ani care s-au scurs după 
calculele iniţiale ale lui Newton, mişcarea prezisă a perigeului Lunii 
reprezentase numai jumătate din cea observată. în timp ce cei mai 
buni fizicieni ai Europei continuau să se lupte, fără succes, cu 
această discrepanţă notorie, începuseră să se facă auzite propuneri 
de modificare a legii newtoniene a inversului pătratului. Totuşi, 
nimeni nu a luat în serios aceste propuneri, iar practica avea să 
le justifice răbdarea în faţa unei anomalii majore. în 1750, Clairaut 
a putut dovedi că de vină era numai aplicaţia matematică şi că teoria 
lui Newton rămânea la fel de validă ca şi înainte 3 . Chiar şi în ca¬ 
zurile în care nici o greşeală nu mai pare posibilă (poate pentru 
că matematica folosită este mai simplă sau de un tip familiar şi 
aplicat cu succes în alte ocazii), o anomalie persistentă şi recu¬ 
noscută nu duce întotdeauna la criză. Nimeni nu a contestat serios 
teoria lui Newton datorită discrepanţelor, multă vreme admise, între 
predicţiile teoriei şi viteza sunetului sau mişcarea planetei Mercur. 
Prima discrepanţă a fost până la urmă, şi cu totul neaşteptat, 
rezolvată prin experimente asupra căldurii, realizate cu un scop 


3 W. Whewell, History of the Inductive Science (rev. ed.; Londra, 1847) 
II, #20-221. 

diferit; a doua a dispărut odată cu teoria relativităţii generalizate, 
în urma unei crize la a cărei izbucnire nu a contribuit cu nimic 4 . 
Nici una dintre aceste discrepanţe nu a părut suficient de fun¬ 
damentală pentru a produce starea de malaise care însoţeşte o criză. 
Ele au putut fi recunoscute drept contraexemple şi totuşi lăsate 
la o parte, pentru cercetări ulterioare. 

Reiese deci că pentru a produce o criză, anomalia trebuie să 
fie mai mult decât o simplă anomalie. întotdeuna apar dificultăţi, 
undeva, în ajustarea teoriei la natură; cele mai multe sunt rezolvate 
mai devreme sau mai târziu, adesea în situaţii care nu puteau fi 
prevăzute. Omul de ştiinţă care zăboveşte asupra fiecărei anomalii 
observate nu face prea multă treabă. Trebuie deci să ne întrebăm 
ce anume face ca o anomalie să merite atenţia unei investigaţii 
minuţioase şi concertate; dar la această întrebare nu există probabil 
un răspuns absolut general. Cazurile pe care le-am examinat sunt 
caracteristice dar foarte puţin prescriptive. Uneori, o anomalie va 
pune la îndoială generalizări explicite şi fundamentale ale para¬ 
digmei, aşa cum a facut-o problema vântului de eter pentru cei 
care acceptau teoria lui Maxwell. Sau, ca în cazul revoluţiei 
copemicane, o anomalie aparent lipsită de importanţă fundamentală 
poate provoca o criză dacă aplicaţiile pe care ea le stânjeneşte au 
o importanţă practică deosebită; în acest caz, relativ la alcătuirea 
calendarului şi la astrologie. Sau, cum s-a întâmplat în chimia se¬ 
colului al optsprezecelea, dezvoltarea ştiinţei normale poate trans¬ 
forma într-o sursă de criză o anomalie care fusese până atunci doar 
prilej de enervare; problema raporturilor de greutate a căpătat un 
statut cu totul diferit după elaborarea metodelor chimiei pneumatice. 

Mai sunt probabil şi alte circumstanţe în care o anomalie poate 
deveni extrem de presantă şi, de obicei, se vor combina mai multe 
asemenea circumstanţe. Am văzut, de pildă, că o cauză a crizei 
cu care a fost confruntat Copemic a fost pur şi simplu prelungirea 

pentru viteza sunetului, vezi T. S. Kuhn, „The Caloric Theory of Adia- 
batic Compression“, eOĂiflfCLIV (1958), pp. 136—137. Pentru schimbarea o 
dată la un secol a periheliului lui Mercur, vezi E. T. Whittaker, A History 
of the Theories of Aether and Electricity, II (Londra, 1953), pp. 151, 179. 

perioadei în care astronomii încercau, fără succes, să reducă dis¬ 
crepanţele rămase în sistemul lui Ptolemeu. 

Când, din astfel de motive sau altele asemănătoare, o anomalie 
ajunge să pară mai mult decât o simplă problemă de ştiinţă normală, 
putem spune că a început tranziţia spre criză şi spre ştiinţa extra¬ 
ordinară. Anomalia însăşi se bucură acum de o recunoaştere mai 
generală din partea comunităţii ştiinţifice. Din ce în ce mai mulţi 
savanţi eminenţi ai domeniului respectiv îi acordă o atenţie tot mai 
mare. Dacă anomalia continuă să reziste, ceea ce de obicei nu se 
întâmplă, mulţi dintre oamenii de ştiinţă pot ajunge să considere 
rezolvarea ei ca obiect al disciplinei lor. Pentru ei, domeniul nu 
va mai avea aspectul pe care îl avusese înainte. Schimbarea de 
aspect se datorează în parte noului centru de interes al investigaţiei 
ştiinţifice. O sursă şi mai importantă de schimbare este natura diver¬ 
gentă a numeroaselor soluţii parţiale generate de atenţia colectivă 
acordată problemei. Atacurile iniţiale asupra problemei rezistente 
la soluţionare vor fi urmat cu stricteţe regulile paradigmei. Dar 
pe măsură ce rezistenţa opusă de problemă nu cedează, tot mai 
multe abordări ale ei vor implica unele articulări minore, sau nu 
tocmai minore, ale paradigmei, diferite între ele, flecare parţial 
reuşită, dar nici una suficient de reuşită pentru ca grupul ştiinţific 
să o accepte ca paradigmă. Prin această proliferare a articulărilor 
divergente (care, din ce în ce mai des, vor ajunge să fie descrise 
ca ajustări ad hoc), regulile ştiinţei normale se estompează tot mai 
mult. Deşi mai există o paradigmă, puţini practicieni vor mai fl 
întru totul de acord cu ea. Sunt puse la îndoială chiar şi soluţiile, 
până atunci considerate standard, ale problemelor rezolvate. 

Când devine acută, această situaţie este uneori recunoscută de 
oamenii de ştiinţă implicaţi. Copemic se plângea că, în vremea 
sa, astronomii erau într-atât de „inconsecvenţi în cercetări [astro¬ 
nomice]... încât nu puteau nici măcar să explice sau să observe 
durata constantă a anului calendaristic 41 . „Cu ei — continua 
Copemic —- se întâmplă ca şi cu un artist care ar trebui să adune 
pentru desenele sale mâini, picioare, cap şi alte membre din diferite 
modele, fiecare parte fiind excelent desenată, dar, neintegrân- 
du-se unui singur corp şi nepotrivindu-se deloc, rezultatul va fi mai 

degrabă un monstru decât un om“ 5 . Einstein, constrâns de uzan¬ 
ţele curente la un limbaj mai puţin împodobit, remarca doar că 
„era ca şi cum ţi-ar fi fugit pământul de sub picioare, rămânând 
fără o fundaţie solidă pe care se putea construi" 6 . Cu câteva luni 
înainte de apariţia articolului lui Heisenberg despre mecanica ma¬ 
triceală care avea să deschidă calea unei noi teorii cuantice, 
Wolfgang Pauli scria unui prieten: „în prezent, fizica este din nou 
într-o stare de teribilă confuzie. în orice caz, este o situaţie prea 
dificilă pentru mine şi doresc să fi fost un artist de cinema sau 
ceva asemănător şi să nu fi auzit niciodată de fizică." Această măr¬ 
turisire este deosebit de impresionantă dacă o comparăm cu ceea 
ce avea să spună Pauli cinci luni mai târziu: „Tipul de mecanică 
al lui Heisenberg mi-a redat speranţa şi bucuria de a trăi. Fireşte 
că ea nu soluţionează misterul, dar cred că este din nou posibil 
să mergem înainte" 7 . 

Asemenea recunoaşteri explicite ale dezastrului sunt extrem 
de rare, dar efectele crizei nu depind întru totul de recunoaşterea 
ei conştientă. Ce putem spune despre natura acestor efecte? Numai 
două dintre ele par să fie universale. Toate crizele încep cu estom¬ 
parea unei paradigme şi deci slăbirea regulilor cercetării normale, 
în această privinţă, cercetarea din timpul crizei seamănă foarte mult 
cu cercetarea din perioada preparadigmatică, cu excepţia faptului 
că, în primul caz, focarul divergenţelor este mai restrâns şi mai 
precis definit. Şi toate crizele se încheie într-unul din următoarele 
trei moduri. Uneori, ştiinţa normală se dovedeşte până la urmă în 
stare să rezolve problema care a provocat criza, în ciuda disperării 
celor care văzuseră în ea sfârşitul paradigmei existente. în alte 
ocazii, problema rezistă chiar şi unor abordări aparent cu totul noi. 
Atunci, oamenii de ştiinţă pot conchide că, în starea actuală a 


5 Citat în T. S. Kuhn, The Copernican Revolution (Cambridge, Mass., 
1957), p. 138. 

6 Albert Einstein, „Autobiographical Note", în Albert Einstein: Phi- 
losopher—Scientist, ed. P. A. Schilpp (Evanston, III, 1949), p. 45. 

7 Ralph Kronig, „The Tuming Point", în Theoretical Physics in the 
Twentieth Century: A Memorial Volume to Wolfgang Pauli, ed. M. Fierz şi 
V. F. Weisskopf (New York, 1960), pp. 22, 25—26. O mare parte a acestui 
articol descrie criza în mecanica cuantică din anii dinainte de 1925. 

domeniului lor, nu se poate ajunge la nici o soluţie. Problema este 
înregistrată şi lăsată pe seama unei generaţii viitoare, înzestrată 
cu instrumente mai bune. Sau, în sfârşit, cazul care ne va interesa 
cel mai mult aici, o criză se poate încheia prin apariţia unui nou 
candidat la statutul de paradigmă şi prin lupta care urmează pentru 
acceptarea sa. Acest ultim mod va fi considerat pe larg în secţiunile 
următoare; vom anticipa însă puţin cele ce vor fi spuse acolo pentru 
a completa remarcile privitoare la evoluţia şi anatomia stării de 
criză. 

Tranziţia de la o paradigmă aflată în criză la o nouă paradigmă, 
care va genera o nouă tradiţie de ştiinţă normală, este departe de 
a fi un proces cumulativ, realizat prin articularea sau extinderea 
vechii paradigme. Este vorba, mai degrabă, de o reconstrucţie a 
domeniului pe noi baze, o reconstrucţie care modifică unele din 
generalizările teoretice cele mai fundamentale ale domeniului, ca 
şi multe din metodele şi aplicaţiile lor paradigmatice. în cursul 
perioadei de tranziţie, va exista o suprapunere mare, dar niciodată 
completă, între problemele care pot fi rezolvate de vechea şi, 
respectiv, de noua paradigmă. Dar va exista de asemenea o 
diferenţă decisivă în modurile de rezolvare. La sfârşitul perioadei 
de tranziţie, specialiştii îşi vor fi schimbat concepţia asupra do¬ 
meniului, metodele şi scopurile lor. Un istoric perspicace, refe- 
rindu-se la un caz clasic de reorientare a unei ştiinţe prin 
schimbarea paradigmei, îl descria recent ca „apucare a băţului de 
celălalt capăt“, ca pe un proces care implică „operarea cu acelaşi 
mănunchi de date ca şi mai înainte, dar situarea lor într-un nou 
sistem de relaţii, dându-le un cadru diferit“ 8 . Alţii, remarcând acest 
aspect al evoluţiei ştiinţifice, au subliniat asemănarea lui cu o 
schimbare în gestalt -ul vizual: semnele de pe hârtie, văzute mai 
înainte ca pasăre, sunt acum văzute ca antilopă, sau viceversa 9 . 
Paralela poate induce în eroare. Oamenii de ştiinţă nu văd ceva 
ca altceva; dimpotrivă, ei văd pur şi simplu ceva. Am examinat 
deja unele din problemele care apar atunci când afirmăm că 

8 Herbert Butterfield, The Origins of Modern Science, 1300—1800 
(Londra, 1949), pp. 1—7. 

pffanson, ĂE S|cz7., cap." i 

Priestley a văzut oxigenul ca aer deflogisticat. în plus, omul de 
ştiinţă nu dispune de libertatea subiectului din experimentul 
gestaltist de a trece de la un mod de a vedea Ia altul. Totuşi, mo¬ 
dificarea gestalt- ului, fiind atât de familiară astăzi, rămâne un 
prototip elementar util a ceea ce se petrece, pe scară largă, într-o 
schimbare de paradigmă. 

Cele anticipate mai sus ne pot ajuta să înţelegem criza ca 
preludiul apariţiei unor noi teorii, mai ales întrucât am examinat 
deja versiunea restrânsă a aceluiaşi proces cu ocazia discutării 
apariţiei descoperirilor. Tocmai pentru că apariţia unei noi teorii 
rupe cu o tradiţie de practică ştiinţifică şi introduce o alta nouă, 
realizată după reguli diferite şi într-un univers de discurs diferit, 
ea are şanse să se producă numai atunci când oamenii de ştiinţă 
simt că cea dintâi tradiţie a luat-o pe un drum într-adevăr greşit. 
Dar această remarcă nu este mai mult decât o prefaţă la 
investigarea stării de criză şi, din nefericire, întrebările pe care ea 
le ridică solicită mai mult competenţa psihologului decât a isto¬ 
ricului. Cum arată cercetarea extraordinară? Cum devine anomalia 
lege? Cum procedează oamenii de ştiinţă atunci când devin 
conştienţi doar de faptul că există o defecţiune fundamentală la 
un nivel la care pregătirea lor nu îi poate ajuta? Aceste întrebări 
solicită mult mai multă investigaţie, care nu ar trebui să fie numai 
istorică. Cele ce urmează vor fi inevitabil mai ipotetice şi mai 
incomplete decât cele spuse până acum. 

Adeseori, o nouă paradigmă îşi face apariţia, cel puţin în em¬ 
brion, înainte ca criza să se fi adâncit prea mult sau să fi fost explicit 
recunoscută. Opera lui Lavoisier ne oferă un exemplu în această 
privinţă. Nota sa sigilată a fost depusă la Academia Franceză la 
mai puţin de un an după primul studiu amănunţit al raporturilor 
de greutate în teoria flogisticului şi înainte ca lucrările publicate 
de Priestley să fi dezvăluit adevărata măsură a crizei din chimia 
pneumatică. La fel, primele lucrări de teorie ondulatorie a luminii, 
ale lui Thomas Young, au apărut chiar la începutul unei crize în 
optică, o criză care ar fi trecut aproape neobservată dacă, fără nici 
o contribuţie din partea lui Young, nu ar fi luat proporţiile unui 
scandal ştiinţific internaţional, cam la un deceniu după apariţia 

acestor prime lucrări. S-ar putea spune că, în asemenea cazuri, 
numai o mică breşă în paradigmă şi un început de estompare a 
regulilor sale de ghidare a ştiinţei normale au fost suficiente pentru 
a induce în câteva un nou mod de a privi domeniul. Ceea ce a inter¬ 
venit între prima senzaţie că ceva nu este în ordine şi recunoaşterea 
unei alternative disponibile trebuie să fi fost, în mare măsură, 
inconştient. 

In alte cazuri însă — de pildă, cele ale lui Copemic, Einstein 
şi al teoriei nucleare contemporane — s-a scurs o perioadă con¬ 
siderabilă de timp între prima conştientizare a breşei şi apariţia 
unei noi paradigme. în astfel de cazuri, istoricul poate surprinde 
măcar câteva crâmpeie din ştiinţa extraordinară. în faţa unei ano¬ 
malii admise ca fundamentală în teorie, primul efort al omului de 
ştiinţă va fi, adesea, cel de a delimita mai precis şi de a-i da o 
structură. Deşi conştient acum că nu mai pot fi întru totul adecvate, 
el va forţa mai mult ca oricând regulile ştiinţei normale spre a stabili 
unde anume şi cât de departe pot opera ele în zona anomaliei. 
Simultan, el va căuta posibilităţi de a lărgi breşa, de a o face mai 
izbitoare şi poate mai sugestivă decât fusese evidenţiată în ex¬ 
perimentele al căror rezultat era considerat cunoscut dinainte. Iar 
din acest din urmă efort, mai mult decât în oricare altă parte a 
dezvoltării postparadigmatice a ştiinţei, el se va apropia cel mai 
mult de imaginea noastră dominantă despre omul de ştiinţă. în 
primul rând, el va părea, adeseori, un om care cercetează la în¬ 
tâmplare, care experimentează doar pentru a vedea ce se întâmplă 
şi care caută un efect a cărui natură îi este cu totul necunoscută, 
în acelaşi timp, pentru că nici un experiment nu poate fi conceput 
fără vreo teorie, omul de ştiinţă aflat în criză va încerca permanent 
să construiască teorii speculative care, dacă reuşesc, pot indica 
drumul spre o nouă paradigmă, iar dacă nu reuşesc, pot fi aban¬ 
donate cu destulă uşurinţă. 

Relatarea lui Kepler despre lupta sa îndelungată cu mişcarea 
planetei Marte şi descrierea pe care o face Priestley despre răs¬ 
punsul său la proliferarea noilor gaze oferă exemple clasice de 
cercetări făcute mai mult la întâmplare, generate de conştiinţa 

anomaliei 10 . Dar, probabil, cele mai bune exemple le găsim în cer¬ 
cetarea contemporană din teoria câmpului şi a particulelor ele¬ 
mentare. în lipsa unei crize care să fi impus necesitatea de a se 
vedea cât de departe se poate merge cu regulile ştiinţei normale, 
ar mai fi părut justificat imensul efort făcut pentru detectarea 
neutrinului? Sau, dacă regulile nu ar fi eşuat evident într-un punct 
necunoscut, ar mai fi fost vreodată sugerată sau atestată ipoteza 
emisă a neconservării parităţii? Asemeni multor altor cercetări din 
fizica ultimului deceniu, aceste experimente au fost, în parte, 
încercări de a localiza şi defini sursa unor anomalii încă neclare. 

Acest fel de cercetare extraordinară este adeseori, deşi nici¬ 
decum întotdeauna, însoţit de un altul. Cred că, mai ales în perioa¬ 
dele de criză recunoscută, oamenii de ştiinţă au folosit analiza 
filozofică drept procedeu de a lămuri enigmele domeniului lor. 
în general, oamenii de ştiinţă nu au avut nevoie şi nu au dorit să 
fie filozofi. într-adevăr, ştiinţa normală ţine de obicei la distanţă 
filozofia creativă şi, probabil, din motive justificate. în măsura în 
care cercetarea normală poate fi întreprinsă folosind paradigma 
ca model, regulile şi presupoziţiile nu au nevoie să fie explicitate, 
în secţiunea V, notam că ansamblul explicit de reguli, pe care-1 
caută analiza filozofică, poate să nici nu existe. Dar căutarea presu¬ 
poziţiilor (chiar şi a celor neexistente) poate fi un mod eficace de 
a slăbi puterea pe care tradiţia o exercită asupra minţii omului de 
ştiinţă şi de a propune bazele unei noi tradiţii. Nu este deloc 
întâmplător faptul că apariţia fizicii newtoniene, în secolul al 
şaptesprezecelea, a relativităţii şi mecanicii cuantice, în secolul 
al douăzecilea, au fost atât precedate cât şi însoţite de analize 
filozofice fundamentale ale tradiţiei de cercetare contemporană**' 3 ' 

^Tentru o prezentare a cercetărilor lui Kepler asupra lui Marte, vezi J. 
L. E. Dreyer, A History of As tronomy from Thales to Kepltr (ediţia a doua, 
New York, 1953), pp. 380—393. Inexactităţile de circumstanţă nu împiedică 
lucrarea lui Dreyer să ofere materialul necesar aici. Pentru Priestley, vezi 
propriile sale lucrări, mai ales Experiments and Observations on Different 
Kinds of Air (Londra, 1774-1775). 

11 Pentru contraargumentul filozofic care a însoţit mecanica secolului al 
şaptesprezecelea, vezi Rene Dugas, La Mecanique au XVIL siecle (Neuchâtel, 

La fel cum nu este o întâmplare că, în ambele aceste perioade, 
aşa-numitul experiment mintal a jucat un rol atât de decisiv în 
progresul cercetării. Aşa cum am arătat în altă parte, experimentele 
mintale analitice, care au avut o atât de mare importanţă în scrierile 
lui Galileu, Einstein, Bohr şi ale altora, sunt perfect calculate să 
supună vechea paradigmă cunoaşterii existente astfel încât rădă¬ 
cinile crizei să fie identificate cu o claritate care nu poate fi atinsă 
în laborator 12 . 

Odată cu aplicarea separată sau comună a acestor proceduri 
extraordinare, se mai poate întâmpla un lucru. Concentrând atenţia 
ştiinţifică asupra unei zone restrânse de dificultate şi pregătind 
conştiinţa ştiinţifică să recunoască anomaliile experimentale aşa 
cum sunt, criza produce adesea noi descoperiri. Am văzut cum 
conştiinţa crizei distinge cercetările lui Lavoisier asupra oxigenului 
de cele ale lui Priestley; iar oxigenul nu a fost singurul gaz nou 
pe care chimiştii, conştienţi de anomalie, au putut să-l descopere 
în cercetările lui Priestley. La fel, noi descoperiri în optică s-au 
acumulat rapid tocmai înaintea şi în cursul apariţiei teoriei 
ondulatorii a luminii. Unele din ele, precum polarizarea prin 
reflexie, au fost rezultatul unor accidente cărora cercetarea con¬ 
centrată în zona dificultăţilor le-a sporit probabilitatea. (Malus, 
care a făcut descoperirea, tocmai începuse să lucreze pentru premiul 
Academiei privind dubla refracţie, o temă despre care se ştia că 
se află într-o stare nesatisfăcătoare.) Altele, cum ar fi pata de lumină 
din centrul umbrei unui disc circular, erau predicţii din noua ipo¬ 
teză, al căror succes a contribuit la transformarea ei într-o para¬ 
digmă pentru cercetări ulterioare. Iar altele, precum culorile 
franjelor de interferenţă în lumină naturală, erau efecte care fuseseră 
des observate şi ocazional remarcate înainte, dar care, asemeni oxi¬ 
genului lui Priestley, fuseseră asimilate unor efecte bine cunoscute 

1954), mai ales Cap. XI. Pentru un episod similar din secolul al nouă¬ 
sprezecelea, vezi lucrarea anterioară a aceluiaşi autor, Histoire de la meca- 
nique (Neuchâtel, 1950), pp. 419^443. 

12 T. S. Kuhn, „A Function for Thought Experiments" în Melanges 
Alexandre Koyre, ed. R. Taton şi I. B. Cohen, Hermann (Paris), 1963. 

de o manieră care împiedica desluşirea adevăratei lor naturi 13 . O 
explicaţie similară poate fi dată multiplelor descoperiri care, din 
1895, au însoţit permanent formarea mecanicii cuantice. 

Cercetarea extraordinară trebuie să aibă şi alte manifestări şi 
efecte, dar în acest domeniu de-abia am început să descoperim 
întrebările care trebuie puse. Dar poate că aici nu este nevoie să 
mai adăugăm ceva. Remarcile anterioare pot indica, în măsură su¬ 
ficientă, cum criza slăbeşte stereotipurile şi simultan furnizează 
date suplimentare necesare unei schimbări fundamentale de 
paradigmă. Uneori, contururile noii paradigme sunt prefigurate în 
structura pe care cercetarea extraordinară a dat-o anomaliei. 
Einstein scria că, înainte să fi avut vreun înlocuitor pentru me¬ 
canica clasică, putea vedea interrelaţia dintre anomaliile cunoscute 
ale radiaţiei corpului negru, efectul fotoelectric şi căldurile 
specifice 14 . De obicei, nici o asemenea structură nu este conştient 
văzută dinainte. Dimpotrivă, noua paradigmă — sau o sugestie 
suficientă pentru a permite articulări ulterioare — apare dintr-odată, 
uneori în mijlocul nopţii, în mintea unui om adânc scufundat în 
criză. Care este natura acestui stadiu final, cum inventează individul 
(sau află că a inventat) un nou mod de a ordona datele, reunite 
toate acum — acestea sunt întrebări al căror răspuns rămâne aici 
necunoscut şi poate pentru totdeauna. Să notăm însă un singur lucru 
în această privinţă. Aproape totdeauna, oamenii care au realizat 
aceste invenţii fundamentale, ale unei noi paradigme, au fost fie 
foarte tineri, fie foarte novici în domeniul a cărui paradigmă o 
schimbă 15 . Şi poate că această idee nu trebuie explicitată, căci 

13 Pentru noile descoperiri optice, în general, vezi l ^lonchi, Histoire de 
la lumiere (Paris, 1956), Cap. VII. Pentru o explicaţie anterioară a unuia din 
aceste efecte, vezi J. Priestley, The History and Present State of Discoveries 
Relating to Vision, Light and Colours (Londra, 1772), pp. 498—520. 
<îinstein, op. cit. 

15 Ideea despre rolul tinereţii în cercetarea ştiinţifică fundamentală este 
într-atât de comună încât a devenit un clişeu. De altfel, o privire aruncată 
asupra aproape oricărei liste de contribuţii fundamentale la teoria ştiinţifică 
va oferi o confirmare impresionantă. Totuşi, această generalizare are mereu 
nevoie de o investigare sistematică. Harvey C. Lehman (Age and Achievement 
[Princeton, 1953]) furnizează multe date utile; dar studiile sale nu fac nici 

evident e vorba despre oameni care, fiind puţin angajaţi prin 
practica anterioară faţă de regulile tradiţionale ale ştiinţei normale, 
au deosebit de multe şanse să observe că aceste reguli nu mai 
definesc un joc care poate fi jucat şi să conceapă alte reguli în 
schimb. 

Tranziţia spre o nouă paradigmă este o revoluţie ştiinţifică — 
un subiect pe care suntem în sfârşit pregătiţi să-l abordăm în mod 
direct. Să notăm însă, mai înainte, un ultim şi aparent insesizabil 
aspect privind modul în care conţinutul ultimelor trei secţiuni a 
pregătit calea pentru cele ce urmează. Până la secţiunea a Vl-a, 
în care a fost introdus, pentru prima oară, conceptul de anomalie, 
termenii „revoluţie“ şi „ştiinţă extraordinară" ar fi putut părea 
echivalenţi. Mai important este faptul că nici unul din termeni nu 
părea să însemne mai mult decât „ştiinţa a-normală“ —- o circu- 
laritate care va fi neliniştit cel puţin câţiva cititori, fără să fi fost 
de fapt nevoie. Suntem pe cale să descoperim că o circularitate 
asemănătoare este caracteristică teoriilor ştiinţifice. Supărătoare 
sau nu, această circularitate nu mai este nespecifică. Această 
secţiune şi cele două care au precedat-o au scos la iveală numeroase 
caracteristici ale eşecului din activitatea ştiinţifică normală, 
caracteristici care nu depind câtuşi de puţin de faptul că eşecul 
este urmat sau nu de revoluţie. Confruntaţi cu anomalii sau crize, 
oamenii de ştiinţă iau o atitudine diferită faţă de paradigmele 
existente, iar natura cercetării lor se modifică corespunzător. Proli¬ 
ferarea versiunilor competitive, dorinţa de a încerca orice, expri¬ 
marea deschisă a nemulţumirii, recursul la filozofie şi punerea în 
discuţie a fundamentelor — toate acestea sunt simptome ale 
tranziţiei de la cercetarea normală la cea extraordinară. Noţiunea 
de ştiinţă normală depinde mai mult de existenţa lor decât de cea 
a revoluţiilor. 


o încercare de a selecta contribuţii care implică reconceptualizări funda¬ 
mentale, după cum nu investighează condiţiile speciale (dacă există) care 
pot însoţi o productivitate relativ târzie în ştiinţe. 



IX 


Natura si necesitatea 
revoluţiilor ştiinţifice 


Aceste remarci ne permit, în sfârşit, să discutăm problemele care 
au dus la titlul acestui eseu. Ce sunt revoluţiile ştiinţifice şi care 
este funcţia lor în dezvoltarea ştiinţei? O mare parte din răspunsul 
la aceste întrebări a fost anticipată în secţiunile anterioare. în 
particular, am arătat că revoluţiile ştiinţifice sunt considerate aici 
drept acele episoade de dezvoltare necumulativă în care o 
paradigmă mai veche este înlocuită, integral sau parţial, de o nouă 
paradigmă, incompatibilă cu ea. Dar sunt mai multe de spus în 
această privinţă; de aceea, vom merge mai departe, încercând să 
răspundem la o altă întrebare. De ce numim o schimbare de para¬ 
digmă revoluţie? în faţa diferenţelor mari şi esenţiale dintre 
dezvoltarea politică şi cea ştiinţifică, ce paralelism poate justifica 
metafora care descoperă revoluţii în ambele cazuri? 

Un aspect al paralelismului trebuie să se fl impus deja. Re¬ 
voluţiile politice sunt inaugurate de conştiinţa tot mai acută, adesea 
restrânsă la un segment al comunităţii politice, că instituţiile 
existente au încetat să mai facă faţă adecvat problemelor puse de 
un mediu pe care ele l-au creat în parte. Aproape asemănător, 
revoluţiile ştiinţifice sunt inaugurate de conştiinţa tot mai acută, 
adesea restrânsă la o subdiviziune îngustă a comunităţii ştiinţifice, 
că paradigma existentă a încetat să mai funcţioneze adecvat în 
explorarea unui aspect al naturii pe care însăşi paradigma îl dez¬ 
văluise anterior. în dezvoltarea politică, la fel ca în cea ştiinţifică, 
conştiinţa proastei funcţionări, care poate duce la criză, este o 
condiţie necesară a revoluţiei. Apoi, forţând evident metafora, acest 
paralelism este valabil nu numai în cazul schimbărilor majore de 
paradigmă, ca acelea atribuite lui Copemic şi Lavoisier, dar şi în 

cazul unora mult mai mici, însoţite de asimilarea unui nou tip de 
fenomen, cum ar fi oxigenul sau razele X. Aşa cum notam la sfâr¬ 
şitul secţiunii a V-a, revoluţiile ştiinţifice par revoluţionare numai 
celor ale căror paradigme sunt afectate de ele. Celor din afară le 
pot părea, asemeni revoluţiilor din Balcani de la începutul acestui 
secol, părţi normale ale unui proces de dezvoltare. Astronomii, 
de pildă, pot accepta razele X ca o simplă creştere a cunoaşterii, 
deoarece paradigmele lor nu au fost afectate de descoperirea 
acestora. Dar pentru oameni precum Kelvin, Crookes şi Roentgen, 
ale căror cercetări operau cu teoria radiaţiei sau cu tuburi cu raze 
catodice, apariţia razelor X a ruinat inevitabil o paradigmă, creând 
o alta. Iată de ce aceste raze puteau fi descoperite numai printr-o 
defecţiune în cercetarea normală. 

Acest aspect genetic al paralelei dintre dezvoltarea politică şi 
ştiinţifică nu ar mai trebui pus la îndoială. Paralela are însă un al 
doilea aspect, mai profund, de care depinde semnificaţia celui 
dintâi. Revoluţiile politice vizează să schimbe instituţii politice 
pe căi interzise de înseşi aceste instituţii. Reuşita lor implică deci 
renunţarea parţială la o mulţime de instituţii în favoarea unei alteia, 
în acest răstimp societatea nefiind pe deplin guvernată de vreo 
instituţie. Iniţial, criza singură este cea care diminuează rolul 
instituţiilor politice, aşa cum am văzut deja că diminuează rolul 
paradigmelor. Tot mai multe persoane devin tot mai înstrăinate 
de viaţa politică şi se comportă din ce în ce mai anormal în cadrul 
ei. Apoi, pe măsură ce criza se adânceşte, multe dintre aceste 
persoane adoptă una din propunerile concrete pentru reconstrucţia 
societăţii într-un nou cadru instituţional. în acel moment, societatea 
este divizată în tabere sau partide adverse, una căutând să apere 
vechea structură instituţională, celelalte încercând să instituie o 
alta nouă. Şi, odată realizată această polarizare, recursul la mijloace 
politice nu mai este suficient. întrucât diferă în privinţa matricei 
instituţionale în care trebuie realizată şi evaluată schimbarea 
politică, întrucât nu mai recunosc nici un cadru suprainstituţional 
pentru rezolvarea diferendului revoluţionar, părţile angajate într-un 
conflict revoluţionar trebuie până la urmă să recurgă la metodele 
convingerii de masă, incluzând adesea forţa. Deşi revoluţiile au 
avut un rol vital în evoluţia instituţiilor politice, acest rol depinde 

de faptul că sunt, parţial, evenimente extrapolitice sau extra- 
instituţionale. 

Restul acestui eseu vrea să dovedească faptul că studiul istoric 
al schimbării paradigmelor dezvăluie caracteristici foarte ase¬ 
mănătoare în evoluţia ştiinţelor. Asemenea alegerii între instituţii 
politice rivale, cea între paradigme rivale se dovedeşte a fi o alegere 
între moduri incompatibile de viaţă comunitară. întrucât are acest 
caracter, alegerea nu este şi nu poate fl determinată numai de 
procedurile evaluative, caracteristice ştiinţei normale, pentru că 
acestea depind, în parte, de o anumită paradigmă şi tocmai acea 
paradigmă este pusă în discuţie. Când paradigmele intră (aşa cum 
trebuie să se întâmple) într-o controversă asupra alegerii para¬ 
digmei, rolul lor este inevitabil circular. Fiecare grup foloseşte 
propria sa paradigmă pentru a argumenta în favoarea ei. 

Circularitatea care rezultă astfel nu produce, fireşte, argumente 
greşite sau inoperante. Cel care ia o paradigmă drept premisă când 
argumentează în favoarea ei poate totuşi oferi o prezentare clară 
a ceea ce va fl practica ştiinţifică pentru cei care adoptă noua 
concepţie despre natură. Această prezentare poate fi extrem de 
convingătoare. Totuşi, oricare ar fl forţa lui, statutul argumentului 
circular este numai cel al convingerii. El nu poate fl transformat 
într-un argument logic sau chiar probabilistic convingător pentru 
cei care refuză să intre în joc. Premisele şi valorile, împărtăşite 
de cele două tabere angajate într-o controversă asupra paradig¬ 
melor, nu sunt suficient de cuprinzătoare pentru aceasta. Ca şi în 
revoluţiile politice, şi în alegerea paradigmelor, nu există un criteriu 
mai puternic decât asentimentul comunităţii relevante. Pentru a 
descoperi cum au loc revoluţiile ştiinţifice, va trebui deci să exa¬ 
minăm nu numai impactul naturii şi logicii, dar şi tehnicile de argu¬ 
mentare persuasivă care operează în grupurile cu totul speciale 
care constituie comunitatea oamenilor de ştiinţă. 

Pentru a descoperi de ce această problemă a alegerii între 
paradigme nu poate fl tranşant rezolvată numai prin logică şi 
experiment, trebuie să examinăm pe scurt natura diferenţelor care 
îi separă pe adepţii unei paradigme tradiţionale de urmaşii lor revo¬ 
luţionari. Această examinare formează obiectul principal al aces¬ 
tei secţiuni şi al următoarei. Am înregistrat numeroase exemple 

de asemenea diferenţe şi nimeni nu se va mai îndoi că istoria ne 
mai poate oferi şi multe altele. Ceea ce poate fi mai îndoielnic 
decât existenţa lor, şi deci trebuie examinat în primul rând, este 
faptul că asemenea exemple oferă informaţii esenţiale despre natura 
ştiinţei. Admiţând că respingerea paradigmelor a fost a ^apt istoric, 
dovedeşte aceasta mai mult decât existenţa credulităţii şi confuziei 
omeneşti? Există temeiuri intrinseci pentru care asimilarea unui 
nou tip de fenomene sau a unei noi teorii ştiinţifice trebuie să 
implice respingerea unei paradigme mai vechi? 

Să observăm, în primul rând, că dacă există asemenea temeiuri, 
ele nu derivă din structura logică a cunoaşterii ştiinţifice. în 
principiu, apariţia unui nou fenomen poate să nu se repercuteze 
distructiv asupra vreunei părţi a vechii practici ştiinţifice. în timp 
ce descoperirea vieţii pe Lună ar distruge paradigmele existente 
(întrucât acestea ne dau informaţii despre Lună care sunt incom¬ 
patibile cu existenţa vieţii acolo), descoperirea vieţii într-o parte 
mai puţin cunoscută a galaxiei nu ar avea acelaşi efect. în acelaşi 
sens, o nouă teorie nu trebuie neapărat să intre în conflict cu vreuna 
din predecesoarele sale. Ea ar putea trata, exclusiv, fenomene an¬ 
terior necunoscute, aşa cum teoria cuantică tratează (dar, în mod 
semnificativ, nu exclusiv) fenomene subatomice necunoscute înain¬ 
tea secolului al douăzecilea. De asemenea, noua teorie poate fi 
pur şi simplu o teorie de un nivel mai înalt decât cele cunoscute 
anterior — o teorie care corelează un întreg grup de teorii de nivel 
mai scăzut, fără a schimba substanţial vreuna din ele. Astăzi, teoria 
conservării energiei oferă tocmai asemenea corelaţii între dinamică, 
chimie, electricitate, optică, teoria căldurii etc. Pot fi concepute 
şi alte relaţii compatibile între teorii vechi şi noi. Oricare din ele 
ar putea fi exemplificată de procesul istoric al dezvoltării ştiinţei. 
Dacă lucrurile ar sta astfel, dezvoltarea ştiinţifică ar fi realmente 
cumulativă. Noile tipuri de fenomene ar dezvălui într-un segment 
al naturii o ordine care nu fusese remarcată înainte. în evoluţia 
ştiinţei, noile cunoştinţe ar înlocui mai degrabă ignoranţa decât 
cunoştinţe de alt tip, incompatibil. 

Fireşte că ştiinţa (sau vreo altă întreprindere, mai puţin eficientă) 
s-ar fi putut dezvolta în acest mod în întregime cumulativ. Mulţi 
oameni au crezut acest lucru, iar cei mai mulţi par încă să presupună 

că acumularea este cel puţin idealul pe care l-ar fi evidenţiat dez¬ 
voltarea istorică, dacă nu ar fi fost atât de des deformată de idio- 
sincrazia umană. Există importante temeiuri în sprijinul acestei 
opinii. Vom vedea în secţiunea a X-a cât de intimă este întrepă¬ 
trunderea dintre concepţia despre ştiinţă-ca-acumulare şi o 
epistemologie dominantă care consideră cunoaşterea o construcţie 
pe care intelectul o ridică direct pe datele brute ale simţurilor. Iar 
în secţiunea a Xl-a, vom examina confirmarea puternică pe care 
o dau metodele de educaţie ştiinţifică efectivă aceleiaşi scheme 
istoriografice. Totuşi, în ciuda imensei plauzibilităţi a acestei 
imagini ideale, avem tot mai multe motive să ne întrebăm dacă 
ea poate fi o imagine a ştiinţei. După perioada preparadigmatică, 
asimilarea tuturor noilor teorii şi a aproape tuturor noilor tipuri 
de fenomene impune de fapt distrugerea unei paradigme anterioare 
şi deci conflictul dintre şcoli rivale de gândire ştiinţifică. Acu¬ 
mularea de noutăţi neanticipate se dovedeşte a fi o excepţie aproape 
inexistentă la regula dezvoltării ştiinţifice. Cel care consideră cu 
seriozitate faptul istoric trebuie să bănuiască faptul că ştiinţa nu 
tinde spre idealul sugerat de imaginea dezvoltării ei cumulative 
şi că, poate, ea reprezintă un alt tip de întreprindere umană. 

Dacă însă fapte incontestabile ne pot conduce la această con¬ 
cluzie, atunci o reexaminare a drumului pe care l-am parcurs ar 
putea arăta că acumularea noutăţilor ştiinţifice nu este numai rară, 
dar şi improbabilă, în principiu. Cercetarea normală, care este cu¬ 
mulativă, îşi datorează succesul capacităţii oamenilor de ştiinţă 
de a alege regulat probleme care pot fi rezolvate cu tehnici concep¬ 
tuale şi instrumentale asemănătoare celor deja existente. (Iată de 
ce o preocupare excesivă pentru probleme utile, indiferent de 
raportul lor faţă de cunoaşterea şi tehnica existentă, poate atât de 
uşor inhiba dezvoltarea ştiinţifică.) Cel care se străduieşte să re¬ 
zolve o problemă, definită de cunoaşterea şi tehnica existentă, nu 
caută pur şi simplu la întâmplare. El ştie ce vrea să obţină, astfel 
încât îşi proiectează instrumentele şi îşi orientează ideile în mod 
corespunzător. Noutatea neanticipată, noua descoperire, poate 
surveni numai în măsura în care anticipările sale în privinţa naturii 
şi instrumentele sale se dovedesc greşite. Adeseori, importanţa 
descoperirii rezultate va fi, ea însăşi, proporţională cu întinderea 

şi rezistenţa anomaliei care a prefigurat-o. Este evident deci că 
trebuie să existe un conflict între paradigma care scoate la iveală 
anomalia şi cea care, mai târziu, o ridică la rangul de lege. Exem¬ 
plele de descoperiri prin distrugerea paradigmei (examinate în 
secţiunea a Vl-a) nu ne-au pus în faţa unor simple accidente 
istorice. Nu există nici o altă modalitate efectivă în care ar putea 
fi generate descoperiri. 

Acelaşi argument se aplică, şi mai clar, inventării noilor teorii. 
Există, în principiu, numai trei tipuri de fenomene în raport cu care 
ar putea fi elaborată o nouă teorie. Primul constă din fenomene 
deja explicate satisfăcător de paradigmele existente şi care oferă 
rareori motive sau puncte de plecare pentru construcţia unei teorii; 
când o fac, aşa cum s-a întâmplat cu cele trei anticipări celebre, 
discutate în încheierea secţiunii a Vil-a, teoriile care rezultă sunt 
rareori acceptate, întrucât natura nu oferă vreo bază de discriminare. 
O a doua clasă de fenomene constă din cele a căror natură este 
indicată de paradigmele existente, dar ale căror detalii pot fi înţelese 
numai prin articulare teoretică ulterioară. Acestea sunt fenomene 
supuse cercetării, o mare parte din vreme, dar cercetarea vizează 
aici mai degrabă articularea paradigmelor existente decât in¬ 
ventarea unora noi. Numai când asemenea încercări de articulare 
eşuează, oamenii de ştiinţă întâlnesc un al treilea tip de fenomene, 
anomaliile recunoscute a căror trăsătură caracteristică este refuzul 
lor încăpăţânat de a fi asimilate de paradigmele existente. Numai 
acest tip dă naştere unor noi teorii. Paradigmele oferă tuturor fe¬ 
nomenelor (cu excepţia anomaliilor) un loc, determinat de teorie, 
în câmpul vizual al omului de ştiinţă. 

Dar dacă se face apel la noi teorii pentru a rezolva anomaliile 
apărute între o teorie existentă şi natură, atunci noua teorie plină 
de succes trebuie să permită undeva predicţii care să fie diferite 
de cele derivate din predecesoarea ei. Diferenţa poate să nu apară 
dacă cele două teorii ar fi logic compatibile. în procesul asimilării 
ei, cea de a doua teorie trebuie să o înlocuiască pe prima. Chiar 
şi o teorie ca aceea a conservării energiei, care pare astăzi o supra¬ 
structură logică corelată naturii numai prin teorii stabilite inde¬ 
pendent, nu s-a dezvoltat istoric fără distrugerea unor paradigme. 
Dimpotrivă, ea a apărut dintr-o criză în care un element esenţial 

era incompatibilitatea dintre dinamica newtoniană şi unele con¬ 
secinţe recent formulate ale teoriei calorice a căldurii. Numai după 
abandonarea teoriei calorice, conservarea energiei a putut să devină 
o parte a ştiinţei <iŞi numai după ce a fost o parte a ştiinţei pentru 
câtăva vreme, ea a putut deveni o teorie de un tip logic mai înalt, 
care nu intra în conflict cu predecesoarele ei. Este greu de înţeles 
cum ar putea apărea noi teorii fără asemenea schimbări distructive 
în convingerile despre natură. Deşi incluziunea logică rămâne o 
concepţie admisibilă despre relaţia dintre teorii ştiinţifice suc- 
ccesive, ea este istoric implauzibilă. 

Cred că, în urmă cu un secol, ar fi fost posibil să ne oprim aici 
cu argumentele în favoarea necesităţii revoluţiilor. Dar astăzi, din 
nefericire, nu mai putem proceda astfel deoarece concepţia dez¬ 
voltată mai sus în legătură cu această temă nu poate fi susţinută 
dacă este acceptată cea mai influentă interpretare contemporană 
a naturii şi funcţiei unei teorii ştiinţifice. Această interpretare, intim 
asociată cu pozitivismul logic timpuriu şi care nu a fost categoric 
respinsă de succesorii lui, ar restrânge sfera şi semnificaţia unei 
teorii acceptate astfel încât aceasta să nu poată intra în conflict 
cu vreo teorie ulterioară ale cărei predicţii se referă la unele dintre 
aceleaşi fenomene naturale. Cel mai bine cunoscut şi puternic 
argument în favoarea acestei concepţii restrânse despre o teorie 
ştiinţifică apare în discuţiile despre relaţia dintre dinamica 
einsteiniană contemporană şi ecuaţiile dinamice mai vechi care 
descind din Principia lui Newton. Din punctul de vedere al acestui 
eseu, cele două teorii sunt fundamental incompatibile în sensul 
ilustrat de relaţia astronomiei copemicane faţă de cea ptolemaică: 
teoria lui Einstein poate fi acceptată numai recunoscând că Newton 
a greşit. Astăzi, aceasta rămâne o concepţie minoritară 1 2 . Trebuie, 
prin urmare, să examinăm cele mai importante obiecţii ce i se aduc. 

Fondul acestor obiecţii poate fi dezvoltat astfel. Dinamica 
relativistă nu poate arăta că dinamica newtoniană este falsă pentru 

1 Silvanus P. Thompson, Life ofWilliam Thomson Baron Kelvin ofLargs 
(Londra, 1910), I, pp. 266-281. 

2 Vezi, de pildă, remarcile lui P. P. Wiener în Philosophy of Science, XXV 
(1958), pp. 298. 

că dinamica newtoniană mai este încă folosită, cu mult succes, 
de majoritatea inginerilor şi, în anumite aplicaţii, de mulţi fizi¬ 
cieni. în plus, oportunitatea utilizării vechii teorii poate fi de¬ 
monstrată din însăşi teoria care, în alte aplicaţii, i-a luat locul. 
Teoria lui Einstein poate fi folosită pentru a arăta că predicţiile 
din ecuaţiile lui Newton vor fi la fel de bune ca şi instrumentele 
noastre de măsură în toate aplicaţiile care satisfac un număr mic 
de condiţii restrictive. De pildă, dacă vrem ca teoria newtoniană 
să ofere o bună soluţie aproximativă, vitezele relative ale corpu¬ 
rilor considerate trebuie să fie mici în comparaţie cu viteza luminii. 
Supusă acestor condiţii şi câtorva altele, teoria newtoniană pare 
derivabilă din cea einsteiniană, în raport cu care este deci un caz 
particular. 

Dar, continuă obiecţia, nici o teorie nu poate fi în conflict cu 
unul din cazurile ei particulare. Dacă ştiinţa einsteiniană pare să 
infirme dinamica newtoniană, aceasta se întâmplă numai pentru 
că unii newtonieni au fost atât de imprudenţi încât să afirme că 
teoria newtoniană dă rezultate absolut precise sau că este validă 
la viteze relative foarte mari. întrucât nu puteau aduce vreo dovadă 
în sprijinul unor asemenea afirmaţii, ei au trădat standardele ştiinţei, 
în măsura în care teoria newtoniană a fost vreodată o teorie în- 
tr-adevăr ştiinţifică, confirmată de evidenţă, ea mai este şi acum. 
Numai afirmaţiile extravagante în sprijinul acestei teorii — afir¬ 
maţii care nu au făcut niciodată parte, propriu-zis, din ştiinţă — 
au putut fi dovedite drept false de către Einstein. Purificată de 
aceste extravaganţe exclusiv omeneşti, teoria newtoniană nu a fost 
niciodată pusă sub semnul îndoielii şi nici nu poate fi. 

Unele versiuni ale acestui argument sunt întru totul suficiente 
pentru a imuniza împotriva atacurilor orice teorie utilizată vreodată 
de un grup semnificativ de oameni de ştiinţă competenţi. Atât de 
ponegrită teorie a flogisticului, de pildă, ordona un mare număr 
de fenomene fizice şi chimice. Ea explica de ce ardeau corpurile 
— pentru că erau bogate în flogistic — şi de ce metalele aveau 
în comun mult mai multe proprietăţi decât minereurile lor. Metalele 
erau, toate, compuse din diferite pământuri elementare combinate 
cu flogistic, iar acesta din urmă, comun tuturor metalelor, producea 
proprietăţi comune. în plus, teoria flogisticului explica un număr 

de reacţii în care se formau acizi prin arderea unor substanţe ca 
sulful şi carbonul. De asemenea, ea explica scăderea volumului 
atunci când arderea avea loc într-un volum limitat de aer — flo¬ 
gisticul eliberat prin ardere „strica" elasticitatea aerului care-1 
absorbea, la fel cum focul „strică“ elasticitatea unui ac de oţel 3 . 
Dacă acestea ar fi fost singurele fenomene pe care teoreticienii 
flogisticului le-ar fi revendicat pentru teoria lor, atunci această 
teorie nu ar fi putut fi niciodată contestată. Un argument similar 
este suficient pentru orice teorie care a reuşit vreodată să explice 
vreo mulţime de fenomene. 

Dar pentru a salva teorii în acest fel, domeniul lor de aplicaţie 
trebuie restrâns la acele fenomene şi la acea precizie a observaţiei 
cu care operează probele experimentale disponibile 4 . Dusă un pas 
mai departe (şi acel pas nu prea poate fi evitat odată ce a fost făcut 
primul), o asemenea limitare îi interzice omului de ştiinţă să 
pretindă că vorbeşte „ştiinţific" despre vreun fenomen încă 
neobservat. Chiar în forma ei prezentă, această restricţie îl îm¬ 
piedică pe omul de ştiinţă să se bizuie pe o teorie oricând cercetarea 
sa intră într-o zonă — sau caută un grad de precizie — în raport 
cu care practica trecută nu oferă nici un precedent. Aceste prohibiţii 
sunt logic inatacabile. Dar rezultatul acceptării lor ar fi sfârşitul 
cercetării prin care ştiinţa se poate dezvolta mai departe. 

Acum, această idee este de asemenea aproape o tautologie. Fără 
o angajare faţă de o paradigmă nu poate exista ştiinţa normală. 
Apoi, această angajare trebuie să atingă şi zone şi grade de precizie 
pentru care nu există precedente depline. Dacă lucrurile nu ar sta 
astfel, paradigma nu ar furniza nici un puzzle care să nu fi fost 
deja rezolvat. în afară de aceasta, nu numai ştiinţa normală depinde 

3 James B. Conant, Overthrow of the Phlogiston Theory (Cambridge, 
1950), pp. 13—16 şi J. R. Partington, A Short History of Chemistry (ediţia a 
doua; Londra, 1951), pp. 85—88. Cea mai amplă şi mai binevoitoare prezentare 
a realizărilor teoriei flogisticului este cea a Helenei Metzger, Newton, Stahl, 
Boerhaave et la doctrine chimique (Paris, 1930), Partea a Il-a. 

se compara cu concluziile obţinute printr-o analiză cu totul diferită 
de R. B. Braithwaite, Scientific Explanation (Cambridge, 1953), pp. 50—87, 
mai ales p. 76. 

de angajarea faţă de o paradigmă. Dacă teoria existentă îl angajează 
pe omul de ştiinţă numai în raport cu aplicaţiile existente, atunci 
nu pot apărea nici a ^el de surprize, anomalii sau crize. Or, acestea 
sunt tocmai indicatoarele care arată calea spre ştiinţa extraordinară. 
Dacă restricţiile pozitiviste asupra sferei de aplicabilitate legitimă 
a unei teorii sunt luate literal, atunci va înceta să funcţioneze 
mecanismul care indică comunităţii ştiinţifice ce probleme pot duce 
la schimbări fundamentale. Şi când aceasta se întâmplă, comu¬ 
nitatea se va reîntoarce inevitabil la ceva asemănător stării dinaintea 
paradigmei, când toţi membrii ei practică o ştiinţă al cărei produs 
total nu seamănă câtuşi de puţin cu ştiinţa. Mai este atunci de mirare 
că preţul progresului ştiinţific semnificativ este o angajare care 
riscă să dea greş? 

Mai important este faptul că există o lacună logică revelatoare 
în argumentul pozitivist, lacună care ne va reintroduce de îndată 
în problematica naturii schimbării revoluţionare. Poate fi într-adevăr 
derivată dinamica newtoniană din cea einsteiniană? Cum ar arăta 
o astfel de derivare? Să ne imaginăm o mulţime de enunţuri E p 
E 2 ,.... E n , care împreună cuprind legile teoriei relativităţii. Aceste 
enunţuri conţin variabile şi parametri reprezentând poziţia 
spaţială, timpul, masa de repaus etc. Din ele, cu ajutorul aparatului 
logicii şi matematicii, se poate deduce o întreagă mulţime de alte 
enunţuri, incluzând unele care pot fl controlate prin observaţie. 
Pentru a demonstra adecvarea dinamicii newtoniene ca un caz 
particular, trebuie să adăugăm enunţurilor E j alte enunţuri, 
precum (v/c) 2 F ^, care restrâng domeniul parametrilor şi varia¬ 
bilelor. Această mulţime extinsă de enunţuri este apoi manipulată 
pentru a produce o nouă mulţime, TVj, N 2 ,..., N , care este identică 
în formă cu legile newtoniene ale mişcării, legea gravitaţiei etc. 
Aparent, supusă câtorva condiţii limitative, dinamica newtoniană 
a fost derivată din cea einsteiniană. 

Totuşi, derivarea este incorectă, cel puţin până în acest punct. 
Deşi enunţurile N. sunt un caz particular al legilor mecanicii 
relativiste, ele nu sunt legi newtoniene. Sau, cel puţin, nu sunt până 
când aceste din urmă legi nu sunt reinterpretate într-un mod care 
nu ar fl posibil înainte de Einstein. Variabilele şi parametrii care 
în enunţurile einsteiniene E j reprezentau poziţii spaţiale, timp, masă 

etc. apar şi în enunţurile N j unde de asemenea reprezintă spaţiul 
şi masa lui Einstein. Dar referenţii fizici ai acestor concepte 
einsteiniene nu sunt, câtuşi de puţin, identici cu cei ai conceptelor 
newtoniene cu acelaşi nume. (Masa newtoniană este conservată; 
cea einsteiniană este convertibilă în energie. Numai la viteze relativ 
scăzute, cele două mase pot fi măsurate în acelaşi fel şi chiar atunci 
ele nu trebuie considerate identice.) Dacă nu schimbăm definiţiile 
variabilelor din N r enunţurile pe care le-am derivat nu sunt 
newtoniene. Iar dacă le schimbăm, nu se poate spune, corect, că 
am derivat legile lui Newton, cel puţin nu într-unul din sensurile, 
astăzi general acceptate, ale termenului „a deriva“. Argumentul 
nostru a explicat, fireşte, de ce legile lui Newton păreau că 
funcţionează. Acest argument îl îndreptăţeşte, de pildă, pe un şofer 
de automobil să acţioneze ca şi cum ar trăi într-un univers new- 
tonian. Un argument de acelaşi gen este folosit spre a justifica ini¬ 
ţierea topografilor într-o astronomie orientată geocentric. Dar aceste 
argumente nu şi-au îndeplinit încă menirea; şi anume, ele nu au 
dovedit că legile lui Newton sunt un caz limită al legilor lui 
Einstein. Căci în trecere la limită nu s-a schimbat numai forma 
legilor. Totodată, a trebuit să modificăm elementele structurale 
fundamentale din care este constituit universul la care se aplică 
aceste legi. 

Necesitatea de a modifica semnificaţia unor concepte existente 
şi familiare joacă un rol central în influenţa revoluţionară a teoriei 
lui Einstein. Deşi este mai subtilă decât schimbările de la 
geocentrism la heliocentrism, de la flogistic la oxigen, sau de la 
corpusculi la unde, această transformare conceptuală nu este mai 
puţin distructivă în raport cu o paradigmă anterior stabilită. Putem 
chiar să ajungem să o considerăm drept un prototip al reorientărilor 
revoluţionare din ştiinţe. Tocmai pentru că nu implică introducerea 
unor concepte sau obiecte suplimentare, tranziţia de la mecanica 
newtoniană la cea einsteiniană ilustrează cu o claritate deosebită 
revoluţia ştiinţifică drept o dislocare a cadrului conceptual prin 
care oamenii de ştiinţă văd lumea. 

Aceste remarci ar fi suficiente pentru a dovedi ceea ce, în alt 
climat filozofic, putea fi admis de la bun început. Cele mai multe 
dintre diferenţele vizibile între o teorie ştiinţifică respinsă şi 

succesoarea ei sunt reale, cel puţin pents oamenii de ştiinţă. Deşi 
o teorie perimată poate fi întotdeauna văzută ca un caz special al 
succesoarei ei, ea trebuie transformată în acest scop. Iar o atare 
transformare este de asemenea natură încât poate fi întreprinsă 
numai retrospectiv, luând ca ghid explicit cea mai recentă teorie, 
în plus, chiar dacă această transformare ar fi un procedeu legitim 
folosit în interpretarea vechii teorii, rezultatul aplicării lui ar fi o 
teorie extrem de restrânsă, care nu ar putea decât să reformuleze 
ceea ce era deja cunoscut. Datorită economiei ei, o asemenea re- 
formulare ar avea o utilitate, dar nu ar putea ghida îndeajuns 
cercetarea. 

Să admitem deci că diferenţele dintre paradigme succesive sunt 
atât necesare cât şi ireconciliabile. Putem atunci explicita aceste 
diferenţe? Cele mai evidente au fost deja ilustrate, în repetate 
rânduri. Paradigme succesive ne spun lucruri diferite despre popu¬ 
laţia universului şi despre comportamentul acestei populaţii. Ele 
diferă deci în privinţa unor probleme ca existenţa particulelor 
subatomice, materialitatea luminii şi conservarea căldurii sau 
energiei. Acestea sunt diferenţele substanţiale dintre paradigme 
succesive care nu mai au nevoie de alte exemplificări. Dar para¬ 
digmele diferă mai mult decât în substanţa lor, întrucât nu sunt 
îndreptate numai spre natură ci şi, înapoi, spre ştiinţa care le-a 
generat. Ele constituie sursa metodelor, câmpului de probleme şi 
standardelor de rezolvare, acceptate, în orice perioadă, de orice 
comunitate ştiinţifică matură. în consecinţă, acceptarea unei noi 
paradigme necesită adeseori o redefinire a ştiinţei respective. Unele 
din vechile probleme pot fi transferate unei alte ştiinţe sau declarate 
cu totul „neştiinţifice“. Odată cu noua paradigmă, alte probleme, 
odinioară inexistente sau lipsite de importanţă, devin înseşi mo¬ 
delele reuşitei ştiinţifice semnificative. Iar pe măsură ce se schimbă 
problemele, se schimbă adesea şi criteriile care disting o soluţie 
ştiinţifică reală de o simplă speculaţie metafizică, de 8 ţoc de cuvinte 
sau de un exerciţiu matematic. Tradiţia de ştiinţă normală care apare 
dintr-o revoluţie ştiinţifică este nu numai incompatibilă dar, de multe 
ori, realmente incomensurabilă cu ceea ce fusese înainte. 

Influenţa operei lui Newton asupra tradiţiei normale de prac¬ 
tică ştiinţifică din secolul al şaptesprezecelea oferă un exemplu 
pregnant al acestor efecte subtile ale schimbării de paradigmă, 
înainte să se fi născut Newton, „noua ştiinţă“ a secolului reuşise, 
în sfârşit, să respingă explicaţiile aristotelice şi scolastice, exprimate 
în termeni de esenţe ale corpurilor materiale. A spune că o piatră 
cădea pentru că „natura" ei o îndrepta spre centrul universului 
ajunsese să pară un simplu joc tautologic de cuvinte, ceea ce nu 
fusese înainte. De atunci înainte întregul flux al aparenţelor sen¬ 
zoriale, incluzând culoare, gust şi chiar greutate, avea să fie explicat 
în termenii mărimii, formei, poziţiei şi mişcării corpusculare 
elementare ale materiei de bază. A atribui alte calităţi atomilor 
elementari însemna a recurge la ocult şi deci la ceva în afara 
ştiinţei. Moliere a surprins întocmai noul spirit când îl ridiculiza 
pe doctorul care explica eficacitatea opiului, ca somnifer, 
atribuindu-i o potenţă dormitivă. în cursul ultimei jumătăţi a seco¬ 
lului al şaptesprezecelea, numeroşi oameni de ştiinţă preferau să 
spună că forma rotundă a particulelor de opiu le permitea să li¬ 
niştească nervii în jurul cărora se mişcau 5 . 

într-o perioadă anterioară, explicaţiile în termeni de calităţi 
oculte făcuseră integral parte din munca ştiinţifică productivă. 
Totuşi, noua angajare a secolului al şaptesprezecelea faţă de ex¬ 
plicaţia mecanic-corpusculară s-a dovedit deosebit de fructuoasă 
pentru un număr de ştiinţe, eliberându-le de probleme care rezis¬ 
taseră oricărei soluţii general acceptate şi propunând altele în loc. 
în dinamică, de exemplu, cele trei legi newtoniene ale mişcării 
sunt mai puţin un produs al unor noi experimente cât al încercării 
de a reinterpreta observaţii bine cunoscute în termenii mişcărilor 
şi interacţiunilor corpusculilor neutri primari. Să luăm doar un 
exemplu concret. Deoarece corpusculii neutri pot interacţiona 
numai prin contact, concepţia corpuscular-mecanică asupra natu¬ 
rii îndrepta atenţia ştiinţei asupra unui nou obiect de studiu, 

5 Pentru corpuscularism în general, vezi Mărie Boas, „The Establishment 
of the Mechanical Philosophy“, Osiris, X (1952), pp. 412—541. Pentru efectul 
formei particulelor asupra gustului, vezi ibid., p. 483. 

modificarea mişcărilor particulelor prin ciocnire. Descartes a pus 
problema şi i-a dat prima rezolvare admisă. Huyghens, Wren şi 
Wallis au continuat-o, în parte făcând experimente cu pendule în 
ciocnire, dar mai ales aplicând la noua problemă caracteristici ale 
mişcării, bine cunoscute dinainte. Iar Newton a fixat rezultatele lor 
în legile sale asupra mişcării. „Acţiunea“ şi „reacţiunea“ egală din 
cea de a treia lege reprezintă schimbări în cantitatea de mişcare 
suferite de cele două participante la ciocnire. Aceeaşi schimbare 
de mişcare stă la baza definiţiei forţei dinamice, implicite în a doua 
lege. în acest caz, ca şi în multe altele din cursul secolului al şapte- 
sprezecelea, paradigma corpusculară a generat atât o nouă 
problemă cât şi o mare parte din soluţia ei 6 . 

Totuşi, deşi o bună parte din activitatea lui Newton era orientată 
spre probleme — şi încorpora criterii — derivate din concepţia 
corpuscular-mecanică despre lume, paradigma care a rezultat din 
această activitate a dus la o nouă şi parţial distructivă schimbare 
a problemelor şi standardelor legitime ale ştiinţei. Gravitaţia, 
interpretată ca o atracţie înnăscută între oricare două particule de 
materie, era o calitate ocultă în acelaşi sens în care fusese „tendinţa 
de cădere“ a corpurilor pentru scolastici. Aşadar, în vreme ce stan¬ 
dardele corpuscularismului rămâneau valabile, căutarea unei 
explicaţii mecanice a gravitaţiei era una din cele mai solicitante 
probleme pentru cei care acceptau Principia ca paradigmă. Newton 
i-a acordat multă atenţie, la fel cum au făcut şi mulţi dintre urmaşii 
săi în secolul al optsprezecelea. Singura alternativă evidentă era 
abandonarea teoriei lui Newton, datorită neputinţei ei de a explica 
gravitaţia, şi această alternativă a fost, de asemenea, larg 
acceptată. Totuşi, nici una din aceste concepţii nu a triumfat până 
la urmă. Nefiind în stare să facă ştiinţă fără Principia sau să 
adapteze această operă standardelor corpusculare ale secolului al 
şaptesprezecelea, oamenii de ştiinţă au acceptat treptat concepţia 
că gravitaţia era într-adevăr înnăscută. Pe la mijlocul secolului al 
optsprezecelea, această interpretare era aproape universal acceptată. 


#fl. Dugas, La Mecanique au XVIP siecle (Neuchâtel, 1954), pp. 177—185, 
284-298, 345-356. 

având drept rezultat o autentică reîntoarcere (care nu este totuna 
cu o regresiune) la modelul scolastic. Atracţiile şi repulsiile în¬ 
născute reuneau mărimea, forma, poziţia şi mişcarea ca proprietăţi 
primare, fizic ireductibile, ale materiei 7 . 

Schimbarea produsă în standardele şi câmpul de probleme ale 
fizicii avea să fie din nou plină de urmări. Prin anii 1740, de pildă, 
teoreticienii electricităţii puteau vorbi despre „virtutea" de atracţie 
a fluidului electric, fără să-şi atragă prin aceasta ridicolul cu care 
a fost acoperit doctorul lui Moliere, un secol mai înainte. în acest 
timp, fenomenele electrice dezvăluiau tot mai mult o ordine diferită 
de cea manifestată când erau concepute ca efecte ale unei emanaţii 
mecanice care putea acţiona numai prin contact. în particular, 
atunci când acţiunea electrică la distanţă a devenit un obiect de 
studiu de sine stătător, fenomenul pe care-1 numim acum încărcare 
prin inducţie a putut fi recunoscut ca unul din efectele ei. înainte, 
în cazul în care fusese observat, el fusese atribuit acţiunii directe 
a „atmosferelor" electrice sau pierderilor inevitabile din orice 
laborator de electricitate. Noua concepţie asupra efectelor 
inductive a constituit, la rândul ei, cheia analizei lui Franklin asupra 
buteliei de Leyda şi deci a apariţiei unei noi paradigme newtoniene 
a electricităţii. Dar dinamica şi electricitatea nu au fost singurele 
domenii ştiinţifice afectate de legitimizarea investigării forţelor 
înnăscute ale materiei. Considerabila literatură din secolul al 
optsprezecelea asupra afinităţilor şi seriilor de substituţii chimice 
deriva de asemenea din acest aspect supramecanic al newto- 
nismului. Chimiştii care credeau în aceste atracţii diferite dintre 
variatele specii chimice au realizat experimente neimaginate înainte 
şi au investigat noi tipuri de reacţii. Fără datele şi concepţiile 
chimice elaborate în cursul acestui proces, cercetările ulterioare 
ale lui Lavoisier şi mai ales Dalton j fost de neconceput 8 . Schim¬ 
bările survenite în criteriile ce guvernează problemele, conceptele 


7 I. B. Cohen, Franklin and Newton: An Inquiry into Speculative New- 
tonian Experimental Science and Franklin ’s Work in Electricity as an Example 
Thereof (Philadelphia, 1956), Cap. VI-VII. 

8 Pentru electricitate, vezi ibid., Cap. VIII—IX. Pentru chimie, vezi Matzger, 
op. cit.. Partea I. 

şi explicaţiile admisibile pot transforma o ştiinţă. în secţiunea 
următoare, voi sugera chiar un sens în care ele transformă lumea. 

Alte exemple de asemenea diferenţe între paradigme succesive 
pot fi regăsite în istoria oricărei ştiinţe şi în aproape orice perioadă 
a dezvoltării ei. Pentru moment să ne mulţumim doar cu alte două 
exemple, mult mai concise. înainte de revoluţia din chimie, una 
din sarcinile recunoscute ale chimiei era să explice calităţile 
substanţelor chimice şi schimbările pe care le sufereau aceste 
calităţi în cursul reacţiilor chimice. Cu ajutorul unui număr mic 
de „principii" elementare — între care şi flogisticul — chimistul 
trebuia să explice de ce unele substanţe sunt acide, metalice, 
inflamabile ş.a.m.d. Se obţinuseră oarecare succese în această 
direcţie. Am văzut deja că flogisticul explica de ce metalele sunt 
atât de asemănătoare şi am fi putut avansa un argument similar 
pentru aici. Reforma lui Lavoisier însă a eliminat până la urmă 
„principiile" chimice, sfârşind prin a lipsi chimia de o parte din 
puterea ei explicativă reală şi de o mare parte din cea potenţială. 
Pentru a compensa această pierdere se impunea o schimbare a 
standardelor chimiei. O bună parte din secolul al nouăsprezecelea, 
neputinţa de a explica calităţile compuşilor nu a incriminat vreo 
teorie chimică 9 . 

Clerk Maxwell împărtăşea, alături de alţi adepţi din secolul al 
XlX-lea ai teoriei ondulatorii a luminii, convingerea că undele de 
lumină trebuie să se propage printr-un eter material. Proiectarea 
unui mediu mecanic care să servească drept suport acestor unde 
era o problemă tipică pentru mulţi dintre cei mai capabili con¬ 
temporani ai săi. Propria sa teorie însă, teoria electromagnetică a 
luminii, nu dădea nici o explicaţie asupra unui mediu capabil să 
susţină undele luminoase şi făcea ca o asemenea explicaţie să fie 
mult mai greu de dat decât părea înainte. La început, teoria lui 
Maxwell a fost, în mare parte, respinsă tocmai pentru aceste 
motive. Dar, ca şi în cazul teoriei lui Newton, cea a lui Maxwell 
nu putea fi uşor abandonată şi, pe măsură ce a dobândit statutul 
unei paradigme, atitudinea faţă de ea s-a schimbat. în primele de¬ 
cenii ale secolului al douăzecilea, insistenţa lui Maxwell asupra 


9 nfvleyerson, Identity and Reality (New York, 1930), Cap. X. 

existenţei unui eter mecanic avea tot mai mult aerul unui con¬ 
formism neîntemeiat, ceea ce evident nu era, iar încercările de a 
construi un asemenea eter au fost abandonate. Oamenii de ştiinţă 
nu mai considerau că este neştiinţific să vorbească de o „deplasare 11 
electrică, fără să specifice ce anume era deplasat. Din nou rezultatul 
a fost o nouă mulţime de probleme şi criterii, care (atunci) au 
contribuit la apariţia teoriei relativităţii 1 *^ 

Aceste modificări caracteristice în concepţia comunităţii 
ştiinţifice despre problemele şi criteriile legitime ar fi mai puţin 
semnificative pentru teza acestui eseu, dacă s-ar presupune că ele 
au loc întotdeauna de la un tip metodologic inferior la unul superior, 
în acest caz, efectele lor ar părea, de asemenea, cumulative. Nu 
este de mirare că unii istorici au argumentat că istoria ştiinţei indică 
o creştere continuă a maturităţii şi rafinării concepţiei omului 
despre natura ştiinţeiĂ<^Totuşi, argumentul în favoarea dezvoltării 
cumulative a problemelor şi criteriilor ştiinţei este chiar mai greu 
de susţinut decât cel în favoarea acumulării teoriilor. încercarea 
de a explica gravitaţia, deşi abandonată — cu folos — de majo¬ 
ritatea oamenilor de ştiinţă ai secolului al optsprezecelea, nu viza 
o problemă intrinsec nelegitimă; obiecţiile faţă de forţele înnăscute 
nu erau nici inerent neştiinţifice nici metafizice, în vreun sens pe¬ 
iorativ. Nu există criterii exterioare care să permită o asemenea 
apreciere. Ceea ce a urmat nu a fost nici un declin, nici o renunţare 
la criterii, ci pur şi simplu o schimbare cerută de adoptarea unei 
noi paradigme. în plus, această schimbare a fost de atunci răsturnată 
şi mai poate fi. în secolul al douăzecilea, Einstein a reuşit să explice 
atracţiile gravitaţionale şi această explicaţie a reîntors ştiinţa la o 
clasă de canoane şi probleme care, în acest caz particular, se 
aseamănă mai mult cu cele ale predecesorilor decât cu cele ale 
succesorilor lui Newton. Asemănător, dezvoltarea mecanicii 
cuantice a anulat interdicţia metodologică iniţiată de revoluţia în 


10 E. Â iWhittaker, A History of the Theories of Aether and Electricity, 
II (Londra, 1953), pp. 28-30. 

11 Pentru o încercare strălucită şi întru totul la zi de a potrivi dezvoltarea 
ştiinţifică în acest pat al lui Procust, vezi C. G. Gillispie, The Edge of 
Objectivity: An Essay in the History of Scientific Ideas (Princeton, 1960). 

chimie. Chimiştii încearcă acum, şi cu mult succes, să explice 
culoarea, starea de agregare şi alte calităţi ale substanţelor folosite 
şi produse în laboratoarele lor. O răsturnare similară ar putea să 
aibă loc în teoria electromagnetică. în fizica contemporană, spaţiul 
nu este substratul inert şi omogen folosit atât în teoria lui Newton 
cât şi în cea a lui Maxwell; unele dintre noile lui proprietăţi nu 
diferă de cele atribuite odinioară eterului; şi s-ar putea, într-o bună 
zi, să reuşim să aflăm ce este o deplasare electrică. 

Deplasând accentul de la funcţiile cognitive la cele normative 
ale paradigmelor, exemplele anterioare ne sporesc înţelegerea mo¬ 
durilor în care paradigmele configurează viaţa ştiinţifică. Anterior 
am examinat îndeosebi rolul paradigmelor ca purtătoare ale teoriei 
ştiinţifice. în această ipostază, funcţia lor constă în a-1 informa pe 
omul de ştiinţă despre entităţile pe care le conţine şi, respectiv, 
nu le conţine natura şi despre felurile în care se comportă aceste 
entităţi. Aceste informaţii configurează o hartă ale cărei detalii sunt 
elucidate de cercetarea ştiinţifică matură. Şi întrucât natura e prea 
complexă şi variată pentru a putea fi explorată la întâmplare, 
această hartă este tot atât de esenţială ca şi observaţia şi expe¬ 
rimentul pentru dezvoltarea continuă a ştiinţei. Prin teoriile pe care 
le încorporează, paradigmele se dovedesc a fi constitutive acti¬ 
vităţii de cercetare. Dar ele sunt, de asemenea, constitutive ştiinţei 
în alte privinţe şi acest aspect este important acum. în particular, 
ultimele exemple pe care le-am dat arată că paradigmele îi în¬ 
zestrează pe oamenii de ştiinţă nu numai cu o hartă, dar şi cu unele 
din direcţiile esenţiale de alcătuire a acesteia. Asimilând o para¬ 
digmă, omul de ştiinţă asimilează, de obicei într-un amestec 
inextricabil, teorii, metode şi criterii laolaltă. Prin K are, când 
se schimbă paradigmele, se produc de asemenea modificări sem¬ 
nificative în criteriile ce determină legitimitatea problemelor şi 
soluţiilor propuse. 

Această observaţie ne readuce la punctul de plecare al acestei 
secţiuni, întrucât ne indică pentru prima oară, explicit, de ce ale¬ 
gerea între paradigme rivale creează probleme care nu pot fi re¬ 
zolvate prin criteriile ştiinţei normale. în măsura, pe cât de 
semnificativă pe atât de incompletă, în care două şcoli ştiinţifice 
nu sunt de acord asupra a ceea ce este o problemă şi ce este o 

soluţie, ele vor vorbi inevitabil limbi diferite atunci când vor 
dezbate meritele relative ale paradigmelor lor. în termenii argu¬ 
mentelor parţial circulare, care vor rezulta frecvent, se va arăta 
că fiecare paradigmă satisface mai mult sau mai puţin criteriile 
pe care şi le impune sie însăşi şi că nu reuşeşte să satisfacă câteva 
din cele impuse de adversara ei. Există şi alte cauze ale incom- 
pletitudinii contactului logic care caracterizează permanent 
controversele dintre paradigme. De pildă, întrucât nici o paradigmă 
nu rezolvă vreodată toate problemele pe care le defineşte şi întrucât 
niciodată două paradigme nu lasă exact aceleaşi probleme nere¬ 
zolvate, controversele între paradigme ridică întotdeauna între¬ 
barea: care probleme este mai important să le fi rezolvat? Ca şi 
în chestiunea criteriilor rivale, la această întrebare, relativă la valori, 
nu se poate răspunde decât în termenii unor criterii cu totul ex¬ 
terioare ştiinţei normale şi evident, tocmai datorită acestui recurs 
la criterii exterioare, disputele între paradigme devin revoluţionare. 
Dar ceva şi mai fundamental decât standarde şi valori este de 
asemenea în joc. Am argumentat până acum doar că paradigmele 
sunt constitutive ştiinţei. Aş vrea acum să dezvălui un sens în care 
ele sunt constitutive chiar şi naturii. 



X 


Revoluţiile ca schimbări 
ale concepţiei despre lume 


Examinând cronicile cercetării de-a lungul secolelor, din punctul 
de vedere al istoriografiei contemporane, istoricul ştiinţei poate 
fi tentat să afirme că odată cu schimbarea paradigmelor se schimbă 
însăşi lumea. Conduşi de o nouă paradigmă, oamenii de ştiinţă 
adoptă noi instrumente şi examinează noi zone ale naturii. Mai 
important chiar este că, în timpul revoluţiilor, oamenii de ştiinţă 
văd lucruri noi şi diferite când examinează cu instrumente familiare 
zone pe care le-au mai examinat înainte. Este, mai degrabă, ca şi 
cum comunitatea profesională a fost dintr-odată transportată pe 
o altă planetă, unde obiectele familiare sunt văzute într-o lumină 
diferită, alături de obiecte nefamiliare. Fireşte că nu se întâmplă 
ceva asemănător: nu survine nici o transplantare geografică; în 
afara laboratorului, viaţa cotidiană continuă ca şi înainte. Totuşi, 
schimbările de paradigmă îi determină pe oamenii de ştiinţă să 
vadă într-un mod diferit lumea în care este angajată cercetarea lor. 
în măsura în care singurul lor contact cu această lume se realizează 
prin ceea ce văd şi fac, am putea spune că, după o revoluţie, oa¬ 
menii de ştiinţă se află în faţa unei lumi diferite. 

Demonstraţiile familiare ale schimbării gestalt -ului vizual se 
dovedesc atât de sugestive tocmai ca prototipuri elementare ale 
acestor transformări ale lumii omului de ştiinţă. Ceea ce erau raţe 
în lumea omului de ştiinţă dinaintea revoluţiei sunt iepuri după 
revoluţie. Cel care mai întâi a văzut de sus exteriorul cutiei, mai 
târziu va vedea interiorul ei de jos. Asemenea transformări, deşi 
sunt de obicei mai graduale şi aproape totdeauna ireversibile, 
însoţesc firesc pregătirea ştiinţifică. Privind la o hartă, studentul 
vede linii pe o hârtie, iar cartograful imaginea unui teren. Privind 

la fotografia luată într-o cameră cu bule, studentul vede linii con¬ 
fuze şi întrerupte, iar fizicianul o înregistrare a unor evenimente 
subnucleare familiare. Numai după un număr de asemenea 
transformări vizuale, devine studentul un locuitor al lumii omului 
de ştiinţă, văzând ceea ce vede omul de ştiinţă şi reacţionând ca 
el. Dar lumea în care intră atunci studentul nu este determinată o 
dată pentru totdeauna de natura mediului, pe de o parte, şi de aceea 
a ştiinţei, pe de altă parte. Mai degrabă, ea este determinată 
împreună de mediu şi de o anumită tradiţie de ştiinţă normală în 
care studentul a fost pregătit să lucreze. De aceea, în perioada de 
revoluţie, când se schimbă tradiţia de ştiinţă normală, modul în 
care omul de ştiinţă îşi percepe mediul trebuie reeducat — în unele 
situaţii familiare el trebuie să înveţe să vadă un nou gesta/Ţ După 
ce a făcut acest lucru, lumea cercetării sale va părea, ici şi colo, 
incomensurabilă cu cea în care locuise înainte. Aceasta este o altă 
cauză pentru care şcolile ghidate de diferite paradigme nu vor reuşi 
niciodată să se înţeleagă pe deplin. 

Fireşte, în forma lor cea mai obişnuită, experimentele gestaltiste 
ilustrează numai natura transformărilor perceptuale. Ele nu ne spun 
nimic despre rolul paradigmelor sau al experienţei anterior 
asimilate, în procesul percepţiei. Dar asupra acestui punct există 
o bogată literatură psihologică, o mare parte a ei provenind din 
lucrările de pionierat ale Institutului Hanovra. într-un experiment, 
subiectului i se dau ochelari cu lentile inversate, prin care, iniţial, 
vede totul răsturnat. La început aparatul său perceptual funcţio¬ 
nează aşa cum a fost pregătit să funcţioneze fără ochelari, rezultând 
de aici o maximă dezorientare, o acută criză personală. Dar după 
ce subiectul a început să se obişnuiască cu noua sa lume, întregul 
său câmp vizual se întoarce pe dos, de obicei, după o perioadă 
intermediară în care totul este văzut confuz. Apoi, obiectele sunt 
din nou văzute aşa cum fuseseră înainte de a-şi fi pus ochelarii. 
Asimilarea unui câmp vizual, anterior normal, s-a repercutat asupra 
câmpului însuşi, modificându-1 1 . Literal ca şi metaforic, subiectul 

1 Experimentele iniţiale aparţineau lui George M. Stratton, „Vision 
without Inversion of the Retinal Image“, Pshychological 3 T L ft |- 1 ^1897), 

obişnuit cu lentile inversate a suferit o transformare revoluţionară 
în modul de a vedea. 

Subiecţii experimentului cu cărţi de joc modificate, discutat 
în secţiunea a Vl-a, au fost martorii unor transformări întru totul 
similare. Până când au realizat, în urma unei expuneri prelungite, 
că universul conţine cărţi anormale, ei au văzut numai tipuri de 
cărţi cu care îi familiarizase experienţa anterioară. De îndată însă 
ce experienţa le-a furnizat noile categorii necesare, ei au putut să 
vadă, din prima expunere, toate cărţile anormale, având destul timp 
pentru a fi în stare să le identifice. Alte experimente demonstrează 
că perceperea formei, culorii obiectelor expuse experimental 
variază de asemenea în funcţie de pregătirea şi experienţa ante¬ 
rioară a subiectului 2 . Examinarea bogatei literaturi experimentale 
din care provin aceste exemple ne face să bănuim că ceva 
asemănător paradigmei stă la baza percepţiei înseşi. Ceea ce vede 
un om depinde atât de spre-ce-priveşte cât şi de ceea ce l-a învăţat 
să vadă experienţa sa vizual-conceptuală anterioară. în lipsa unei 
asemenea experienţe, nu poate exista, după cum spunea William 
James, decât „un zumzăit confuz şi pestriţ“. 

în ultimii ani, unii cercetători preocupaţi de istoria ştiinţei au 
considerat exemple ca acelea de mai sus drept extrem de sugestive. 
N. R. Hanson, în mod deosebit, a folosit argumente gestaltiste 
pentru a dezvolta unele consecinţe ale convingerii ştiinţifice, ase¬ 
mănătoare cu cele care mă interesează aici 3 . Alţi colegi au remarcat 
frecvent că istoria ştiinţei ar avea mai mult sens şi mai multă 
coerenţă dacă am putea admite că oamenii de ştiinţă trăiesc uneori 
schimbări perceptuale asemănătoare celor descrise mai sus. To¬ 
tuşi, deşi aceste experimente psihologice sunt sugestive, ele nu 

pp. 341—360, 463—481. O trecere în revistă mai modernă aparţine lui Harvey 
A. Carr , An Introduction to Space Perception (New York, 1935), pp. 18—57. 

2 Pentru exemple, vezi Albert H. Hastorf, „The Influence of Suggestion 
on the Relationship between Stimulus Size and Perceived Distance", Journal 
of Psychology, XXIX (1950), pp. 195—217; şi Jerome S. Brunner, Leo 
Postman şi John Rodrigues, „Expectations and the Perception of Color“, 
American Journal of Psychology, LXIV (1951), pp. 216-227. 

3 N. R. Hanson, Patterns of Discovery (Cambridge, 1958), Cap. 1. 

pot fi, prin natura situaţiei, mai mult decât atât. Ele evidenţiază 
într-adevăr caracteristici ale percepţiei care ar putea fi de primă 
importanţă pentru dezvoltarea ştiinţifică, dar ele nu dovedesc că 
observaţia atentă şi controlată a cercetătorului posedă aceste ca¬ 
racteristici. în afară de aceasta, însăşi natura unor asemenea ex¬ 
perimente face imposibilă orice demonstraţie directă a acestei idei. 
Dacă menirea exemplului istoric este să confere relevanţă acestor 
experimente psihologice, trebuie să avem în vedere în primul rând 
tipurile de dovezi pe care ne putem aştepta sau nu să le ofere istoria. 

Subiectul unui experiment gestaltist ştie că percepţia sa s-a 
schimbat întrucât o poate modifica într-un sens sau altul în timp 
ce priveşte la aceeaşi carte sau foaie de hârtie. Conştient că nimic 
din ambianţa înconjurătoare nu s-a schimbat, el îşi poate concentra 
tot mai mult atenţia nu asupra figurii (raţă sau iepure), ci asupra 
liniilor de pe hârtie la care priveşte. Până la urmă, el poate chiar 
învăţa să vadă aceste linii fără a vedea vreuna din figuri, şi ar putea 
spune atunci (ceea ce nu ar fi putut, în mod justificat, spune mai 
înainte) că ceea ce vede de fapt sunt linii, pe care însă le vede 
alternativ ca raţă sau ca iepure. în acelaşi sens, subiectul expe¬ 
rimentului cu cărţi de joc anormale ştie (sau, mai exact, poate fi 
convins) că percepţia sa trebuie să se fi modificat deoarece o 
autoritate exterioară, experimentatorul, îl asigură că, indiferent de 
ceea ce a văzut , el privea tot timpul la un cinci negru de cupă. în 
ambele cazuri, ca şi în toate experimentele psihologice ase¬ 
mănătoare, eficacitatea demonstraţiei depinde de posibilitatea de 
a o analiza în acest fel. Nu se poate trage nici o concluzie despre 
posibilităţi perceptuale alternative, dacă nu există un reper exterior 
în raport cu care să poată fi dovedită o schimbare a modului de 
a vedea. 

în cazul observaţiei ştiinţifice, lucrurile stau însă exact invers. 
Omul de ştiinţă nu poate avea nici un reper deasupra sau dincolo 
de ceea ce vede cu ochii şi instrumentele sale. Dacă ar exista vreo 
autoritate superioară, prin intermediul căreia să se poată arăta că 
modul său de a vedea s-a schimbat, atunci acea autoritate ar dovedi, 
ea însăşi, sursa informaţiilor sale, iar comportamentul său vizual 
ar deveni o sursă de probleme (aşa cum este, pentru psiholog, cel 

al subiectului experimental). Aceleaşi tipuri de probleme ar apărea 
dacă omul de ştiinţă ar putea să-şi „comute“ viziunea într-un sens 
sau altul aşa cum o face subiectul experimentelor gestaltiste. 
Perioada în care lumina era „când undă, când particulă“ a fost o 
perioadă de criză — o perioadă când ceva nu era în regulă — care 
a luat sfârşit numai odată cu elaborarea mecanicii ondulatorii şi 
cu înţelegerea faptului că lumina este o entitate de sine stătătoare, 
diferită atât de unde cât şi de particule. Aşadar, în ştiinţă, dacă 
transformările perceptuale însoţesc schimbările de paradigme, nu 
ne putem aştepta ca oamenii de ştiinţă să ateste direct aceste 
schimbări. Privind Luna, cel convertit la copemicanism nu va 
spune: „înainte eram obişnuit să văd o planetă, iar acum văd un 
satelit.“ Această afirmaţie ar implica un sens în care sistemul pto- 
lemaic fusese odinioară corect. Dimpotrivă, un convertit la noua 
astronomie va spune: „Odinioară, am luat (sau am văzut) Luna 
drept o planetă, dar am greşit!“ Acest gen de afirmaţie reapare în 
urma revoluţiilor ştiinţifice. Dacă ea ascunde de obicei o modificare 
de viziune ştiinţifică, sau vreo altă transformare mentală cu acelaşi 
rezultat, nu ne putem aştepta la o mărturie directă despre această 
modificare. Mai degrabă, trebuie să căutăm dovezi indirecte şi 
comportamentale că omul de ştiinţă dispunând de o nouă para¬ 
digmă vede diferit de cum văzuse înainte. 

Să ne reîntoarcem deci la fapte şi să ne întrebăm ce tipuri de 
transformări produse în universul omului de ştiinţă poate descoperi 
istoricul care crede în asemenea schimbări. Descoperirea planetei 
Uranus de către Sir William Herschel ne oferă un prim exemplu, 
foarte apropiat de experimentul cu cărţi de joc anormale. Cel puţin 
în şaptesprezece ocazii diferite între 1690 şi 1781, un număr de 
astronomi, printre care câţiva dintre cei mai eminenţi specialişti 
europeni, văzuseră o stea în diferite poziţii despre care presupunem 
acum că trebuie să fl fost ocupate în acea vreme de Uranus. Unul 
din cei mai buni observatori din acest grup văzuse de fapt steaua, 
timp de patru nopţi la rând în 1769, fără a înregistra mişcarea ei, 
ceea ce ar fl putut sugera o altă identificare. Când a observat pentru 
prima oară acelaşi obiect, doisprezece ani mai târziu, Herschel 
dispunea de un telescop mult îmbunătăţit, realizat de el însuşi. în 
consecinţă, el a putut să observe un disc de o dimensiune cel puţin 

neobişnuită la stele. Ceva nu era în regulă, drept care el a amânat 
identificarea până la o nouă observaţie. Această nouă observaţie 
a dezvăluit traiectoria lui Uranus printre stele, astfel încât Herschel 
a anunţat că văzuse o nouă cometă! La numai câteva luni, după 
încercări infructuoase de a corela traiectoria observată cu o orbită 
de cometă, Lexell a sugerat posibilitatea ca orbita să fie planetară 4 . 
După ce această sugestie a fost acceptată, universul astronomului 
profesionist cuprindea mai puţine stele şi o planetă în plus. Un 
corp ceresc, observat cu intermitenţe vreme de aproape un secol, 
a fost altfel văzut după 1781 deoarece, aşa ca într-un joc de cărţi 
anormale, el nu mai putea fi adaptat categoriilor perceptuale (stea 
sau cometă) ale paradigmei dominante până atunci. 

Transformarea modului de a vedea care le-a permis astrono¬ 
milor să vadă în Uranus o planetă nu pare însă să fi afectat numai 
percepţia acestui corp ceresc observat mai înainte. Consecinţele 
ei au fost mult mai vaste. Deşi nu dispunem de dovezi certe, 
probabil că schimbarea minoră de paradigmă, impusă de Herschel, 
i-a pregătit pe astronomi pentru descoperirea rapidă, după 1801, 
a numeroase planete sau asteroizi minori. Datorită mărimilor lor 
nesemnificative, aceştia nu indicau acea supradimensionare anor¬ 
mală care îl alarmase pe Herschel. Cu toate acestea, cu ajutorul 
instrumentelor obişnuite, astronomii pregătiţi să găsească noi 
planete au reuşit să identifice douăzeci dintre ele, în primii cincizeci 
de ani ai secolului trecut 5 . Istoria astronomiei furnizează multe 
alte exemple de schimbări-induse-de-paradigmă în percepţia ştiin¬ 
ţifică, unele chiar mai puţin echivoce. Poate fi, de pildă, conceput 
ca accident faptul că astronomii europeni au văzut o schimbare 
pe bolta cerească, până atunci imuabilă, de-abia înjumătăţea de 
secol ce a urmat apariţiei noii paradigme a lui Copemic? Chine¬ 
zii, ale căror idei cosmologice nu excludeau schimbarea cerească, 
înregistraseră cu mult înainte apariţia pe cer a multor stele noi. 
De asemenea, chiar fără ajutorul unui telescop, chinezii au 


4 Peter Doig, A Concise History of Astronomy (Londra, 1950), pp. 115—116. 

5 Rudolph Wolf, Geschichte der Astronomie (Miinchen, 1877), 
pp. 513—515, 683-693. De notat, îndeosebi cât de greu îi vine lui Wolf să 
explice aceste descoperiri ca o consecinţă a legii lui Bode. 

înregistrat sistematic apariţia petelor pe soare, cu secole înainte 
ca ele să fie remarcate de Galilei şi contemporanii săi 6 . Dar petele 
pe soare sau noile stele nu au fost singurele exemple de schimbare 
produsă pe cerul astronomiei europene imediat după Copemic. 
Folosind instrumente tradiţionale, unele nu mai complicate decât 
o bucată de sfoară, astronomii din ultimele decenii ale secolului 
al şaisprezecelea au stabilit, în repetate rânduri, că cometele 
vagabondează după voie prin spaţiul rezervat până atunci 
planetelor şi stelelor imuabile 7 . însăşi uşurinţa şi rapiditatea cu 
care astronomii au văzut lucruri noi privind la obiecte vechi cu 
instrumente vechi ne determină să spunem că, după Copemic, 
astronomii au trăit într-o lume diferită. în orice caz, cercetarea lor 
reacţiona ca şi cum lucrurile ar fi stat astfel. 

Exemplele precedente au fost alese din astronomie întrucât 
relatările observaţiilor astronomice sunt frecvent redate într-un 
vocabular conţinând termeni observaţionali relativ puri. Numai în 
asemenea relatări putem spera să găsim ceva asemănător unui 
paralelism deplin între observaţiile oamenilor de ştiinţă şi cele ale 
subiecţilor experimentelor psihologice. Dar nu trebuie să insistăm 
asupra unui paralelism atât de deplin şi vom avea mult de câştigat 
relaxând criteriile noastre. Dacă ne putem mulţumi cu înţelesul 
cotidian al verbului „a vedea“, putem recunoaşte cu uşurinţă că 
am mai întâlnit multe alte exemple de modificări în percepţia 
ştiinţifică, însoţind schimbările de paradigme. înţelesul lărgit al 
termenilor „percepţie“ şi „a vedea“ va necesita în curând o argu- 
mentj e explicită, dar mai întâi să ilustrăm aplicarea lui în practică. 

Să considerăm din nou două din exemplele noastre anterioare 
din istoria electricităţii. în cursul secolului al şaptesprezecelea, când 
cercetarea lor era ghidată de una sau alta dintre teoriile fluidului 
imaterial, „electricienii au văzut de nenumărate ori bucăţele de 
hârtie ricoşând din — sau căzând de pe — corpurile încărcate 
electric, care le atrăseseră. Cel puţin aceasta este ceea ce ei spuneau 

^Toseph Needham, Science and Civilization in China , III (Cambridge 
1959), pp. 423-429, 434-436. 

7 T. S. Kuhn, The Copernican Revolution (Cambridge, Mass., 1957), 
pp. 206-209. 

că văzuseră şi nu avem mai multe motive să ne îndoim de relatările 
lor observaţionale decât de ale noastre. Pus în faţa aceleiaşi situaţii, 
un observator modem ar vedea aici respingerea electrostatică (mai 
degrabă decât un recul mecanic sau gravitaţional), dar, istoric şi 
cu o singură excepţie universal ignorată, respingerea electrostatică 
nu a fost văzută ca atare până când aparatul lui Hauksbee nu i-a 
amplificat substanţial efectele. Respingerea după electrizarea prin 
contact era însă numai unul din multele efecte de respingere 
văzute de Hauksbee. Datorită cercetărilor sale, asemenea unei mu¬ 
taţii de gestalt, respingerea a devenit deodată manifestarea fun¬ 
damentală a electricităţii, rămânând ca atracţia să fie cea care 
trebuia explicată 8 . Fenomenele electrice vizibile la începutul se¬ 
colului al optsprezecelea erau nu numai mai subtile, dar şi mai 
variate decât cele văzute de cercetători în secolul precedent. La 
fel, după asimilarea paradigmei lui Franklin, privind la o butelie 
de Leyda, cercetătorul vedea ceva diferit de ceea ce a văzut înainte. 
Aparatul devenise un condensator, pentru care forma de butelie 
sau sticlă nu mai erau necesare. în schimb, cele două straturi 
conducătoare (dintre care unul nu făcuse parte din aparatul iniţial) 
au căpătat o importanţă deosebită. Aşa cum atestă, treptat, discuţiile 
scrise şi reprezentările grafice, două plăci metalice cu un non- 
conductor între ele deveniseră prototipul genului 9 . în acelaşi timp, 
alte efecte inductive erau descrise într-un mod nou, iar altele erau 
observate pentru prima oară. 

Modificări asemănătoare întâlnim nu numai în astronomie şi 
electricitate. Am remarcat câteva transformări similare ale modului 
de a vedea, extrase din istoria chimiei. Spuneam că Lavoisier a 
văzut oxigen acolo unde Priestley văzuse aer deflogisticat şi unde 
alţii nu văzuseră nimic. Dar învăţând să vadă oxigen, Lavoisier 
a trebuit de asemenea să-şi schimbe concepţia despre multe alte 
substanţe mai familiare. De pildă, a trebuit să vadă un minereu 
compus acolo unde Priestley şi contemporanii săi văzuseră un 


!f)uane Roller şi Duane H. D. Roller. The Development of the Concept 
of Electric Charge (Cambridge, Mass., 1954), 1^21-29. 

fl^ezi discuţia din secţiunea VII şi literatura la care se face trimitere acolo 
în nota 9. 



184 STRUCTURA TEORIILOR ŞTIINŢIFICE 

pământ elementar; şi multe altele. în ultimă instanţă, ca urmare 
a descoperii oxigenului, Lavoisier a văzut natura în mod diferit. 
Iar în lipsa vreunui acces direct la acea natură ipotetic imuabilă 
pe care o „vedea diferit 14 , principiul economiei ne îndeamnă să 
spunem că, după descoperirea oxigenului, Lavoisier a lucrat într-o 
lume diferită. 

Voi examina îndată posibilitatea de a evita această formulare 
ciudată, dar mai întâi vom mai apela la un exemplu de folosire a 
ei, de astă dată extras dintr-una din cele mai cunoscute părţi ale 
operei lui Galilei. Din Antichitate încă, majoritatea oamenilor 
observaseră că un corp greu, atârnat de o sfoară sau un lanţ, oscila 
dintr-o parte în alta până când ajungea în repaus. Pentru aris- 
totelicieni, care credeau că un corp greu este mişcat de propria sa 
natură dintr-o poziţie mai înaltă spre una mai joasă, unde atinge 
starea de repaus natural, un corp oscilând era pur şi simplu un corp 
căzând cu dificultate. Constrâns de lanţ, corpul putea ajunge în 
repaus, în punctul său cel mai de jos, numai după o mişcare 
sinuoasă şi un timp considerabil. Pe de altă parte, pri L ind la un 
corp oscilând, Galilei vedea un pendul, un corp care reuşea aproape 
să repete aceeaşi mişcare, mereu şi mereu, ad infinitum. Şi văzând 
toate acestea, Galilei a mai observat şi alte proprietăţi ale pen¬ 
dulului, construind, pe baza lor, multe dintre cele mai semnificative 
şi originale părţi ale noii sale dinamici. Din proprietăţile 
pendulului, Galiei a derivat, de pildă, singurele sale argumente 
complete şi corecte în favoarea independenţei greutăţii şi a vitezei 
de cădere, ca şi a relaţiei dintre înălţimea verticală şi viteza finală 
a mişcărilor pe plan înclinat 10 . Toate aceste fenomene naturale el 
le-a văzut diferit de felul cum au fost văzute înainte. 

De ce a apărut această schimbare în modul de a vedea? Fireşte, 
datorită geniului lui Galilei. Dar să notăm că geniul nu se manifestă 
aici în observarea mai precisă sau mai obiectivă a corpului care 
oscilează. Descriptiv, percepţia aristotelică este la fel de precisă. 
Când Galilei a anunţat că perioada pendulului este independentă 
de amplitudine, pentru amplitudini de 90°, concepţia sa despre 


10 Galileo Galilei, Dialogues Concerning Two New Sciences, trad. 
h ^Erew afle Salvio (Evanston, III, 1946), ^S0—81, 162-166. 

pendul l-a făcut să vadă aici o mult mai mare regularitate decât 
putem descoperi noi acum 11 . Mai degrabă, aici pare să fi fost im¬ 
plicată exploatarea de către geniu a posibilităţilor perceptuale 
disponibile în urma schimbării unei paradigme medievale. Galilei 
nu a fost întru totul educat ca un aristotelician. Dimpotrivă, el a 
fost pregătit să analizeze mişcarea în termenii teoriei impulsului 
( impetus ), o paradigmă medievală târzie care susţinea că mişcarea 
continuă a unui corp greu se datorează unei puteri interne, sădite 
în el de cel care l-a pus iniţial în mişcare. Jean Buridan şi Nicole 
d’Oresme, scolasticii secolului al patrusprezecelea care au dat 
teoriei impulsului cele mai perfecte formulări, sunt primii oameni 
despre care se ştie că au văzut în mişcarea oscilatorie tot ceea ce 
a văzut şi Galilei. Buridan descrie oscilaţia unei corzi vibrante ca 
fiind mişcarea imprimată iniţial de un impuls cauzat de lovirea 
corzii; impulsul se pierde imediat, mişcând coarda împotriva re¬ 
zistenţei tensiunii sale; tensiunea duce apoi coarda înapoi, im- 
primându-i un impuls sporit până când este atinsă jumătatea 
distanţei; după aceea impulsul deplasează coarda în direcţia opusă 
din nou împotriva tensiunii ei şi aşa mai departe, într-un proces 
simetric care poate continua indefinit. Mai târziu, în cursul aceluiaşi 
secol, d’Oresme avea să schiţeze o analiză similară a unei pietre 
în oscilaţie în cadrul a ceea ce ne apare acum ca fiind prima tratare 
a pendulului 12 . Concepţia sa este neîndoielnic foarte apropiată de 
cea cu care Galilei a abordat, pentru prima oară, pendulul. Cel puţin 
în cazul lui d’Oresme, şi aproape sigur în cel al lui Galilei, era 
vorba de o concepţie care a devenit posibilă prin tranziţia de la 
paradigma aristotelică iniţială la cea scolastică a mişcării prin 
impuls. Până la inventarea acelei paradigme scolastice, pentru omul 
de ştiinţă nu existau pendule, ci numai corpuri în oscilaţie. 
Pendulele au căpătat existenţă prin ceva foarte asemănător unei 
transformări de gestalt induse-de-paradigmă. 

Trebuie oare, într-adevăr, să concretizăm ceea ce îl separă pe 
Galilei de Aristotel, sau pe Lavoisier de Priestley, ca fiind o 


b^bidem, pp. 91—94, 244. 

12 M. Clagett, The Science of Mechanics in the Middle Ages (Madison 
Wis., 1959), pp. 537-538, 570. 

transformare de viziune? Au văzut într-adevăr aceşti oameni lucruri 
diferite privind la aceleaşi obiecte? Există vreun sens în care putem 
spune în mod legitim că îşi întreprindeau cercetările în lumi 
diferite? Sunt probleme care nu mai pot fi amânate, pentru că există 
în mod evident un alt mod, mult mai uzual, de a descrie exemplele 
istorice schiţate mai sus. Mulţi cititori vor prefera desigur să spună 
că ceea ce se schimbă odată cu o paradigmă este numai in¬ 
terpretarea dată de omul de ştiinţă observaţiilor, care ele însele 
sunt fixate o dată pentru totdeauna prin natura mediului 
înconjurător şi a aparatului perceptual. Potrivit acestei concepţii, 
atât Lavoisier cât şi Priesley au văzut oxigen, dar şi-au interpretat 
diferit observaţiile; atât Aristotel cât şi Galilei au văzut pendule, 
deosebindu-se însă în interpretările date celor văzute. 

Voi spune de la bun început că această concepţie foarte obişnuită 
despre ceea ce se întâmplă când oamenii de ştiinţă îşi schimbă 
părerile în probleme fundamentale nu poate fi întru totul eronată, 
după cum nu poate fi nici o simplă greşeală. Mai curând, este o 
parte esenţială a unei paradigme filozofice iniţiate de Descartes 
şi dezvoltată în aceeaşi vreme cu dinamica newtoniană. Această 
paradigmă a slujit la fel de bine ştiinţei cât şi filozofiei. Exploatarea 
ei, ca şi a dinamicii înseşi, a avut ca rezultat o înţelegere funda¬ 
mentală la care nu s-ar fi ajuns, poate, pe o altă cale. Dar aşa cum 
arată şi exemplul dinamicii newtoniene, chiar şi cel mai uluitor 
succes din trecut nu oferă nici o garanţie că criza poate fi amânată 
la infinit. Cercetările de astăzi în domenii ale filozofiei, psihologiei, 
lingvisticii şi chiar ale istoriei artei converg, toate, în a sugera că 
paradigma tradiţională este oarecum eronată. Această nepotrivire 
este, de asemenea, tot mai puternic evidenţiată de studiul istoric 
al ştiinţei care ne preocupă cel mai mult aici. 

Nici unul din aceste domenii generatoare de criză nu a produs 
încă o alternativă viabilă la paradigma epistemologică tradiţională, 
dar ele încep să contureze unele din caracteristicile acestei alter¬ 
native. Sunt, de pildă, perfect conştient de dificultăţile care apar 
atunci când afirmăm că, privind la corpuri în oscilaţie, Aristotel 
vede o cădere forţată iar Galilei un pendul. Aceleaşi dificultăţi sunt 
expuse într-o formă şi mai critică de primele fraze ale acestei 
secţiuni: deşi lumea nu se schimbă odată cu o schimbare de 

paradigmă, după aceea omul de ştiinţă lucrează într-o lume diferită. 
Totuşi, sunt convins că trebuie să învăţăm să dăm un sens unor 
asemenea afirmaţii. Ceea ce se întâmplă într-o revoluţie ştiinţifică 
nu poate fi redus în întregime la o reinterpretare a unor date in¬ 
dividuale şi stabile. în primul rând, datele nu sunt absolut stabile. 
Un pendul nu este o piatră în cădere, tot aşa cum oxigenul nu este 
aer deflogisticat. Prin urmare, datele pe care oamenii de ştiinţă le 
culeg din aceste obiecte diverse sunt, cum vom vedea imediat, ele 
însele diferite. Mai important este faptul că procesul prin care in¬ 
dividul sau comunitatea face trecerea de la căderea forţată la pendul 
sau de la aerul deflogisticat la oxigen nu seamănă cu ceea ce se 
numeşte o interpretare. Şi cum ar putea să semene în lipsa datelor 
stabile pe care să le interpreteze omul de ştiinţă? Omul de ştiinţă 
care adoptă o nouă paradigmă este mai curând un om care poartă 
lentile inversante decât un om care interpretează. Aflat în faţa 
aceleiaşi constelaţii de obiecte ca şi mai înainte şi conştient de acest 
lucru, omul de ştiinţă le găseşte totuşi profund modificate în multe 
din detaliile lor. 

Nici una din aceste remarci nu are menirea să indice că oamenii 
de ştiinţă nu interpretează în mod obişnuit observaţii şi date. 
Dimpotrivă, Galilei a interpretat observaţiile asupra pendulului, 
Aristotel — observaţiile asupra corpurilor în cădere, Musschen- 
broek — observaţiile asupra unei sticle încărcate electric, iar 
Franklin — observaţiile asupra condensatorului. Dar fiecare din 
aceste interpretări presupunea o paradigmă. Ele erau părţi ale 
ştiinţei normale, o întreprindere care, cum am văzut, vizează să 
perfecţioneze, să extindă şi să articuleze o paradigmă deja existentă. 
Secţiunea a IlI-a ne-a oferit multe exemple în care interpretarea 
juca un rol central. Acele exemple sunt tipice pentru majoritatea 
covârşitoare a cercetărilor ştiinţifice. în fiecare din ele, în virtutea 
unei paradigme acceptate, omul de ştiinţă ştia ce era un fapt, ce 
instrumente puteau fi folosite pentru a-1 reconstitui şi ce concepte 
erau relevante pentru interpretarea sa. Fiind dată o paradigmă, 
interpretarea datelor este esenţială pentru explorarea lor. 

Dar această întreprindere interpretativă poate numai să 
articuleze, nu şi să corecteze o paradigmă. Paradigmele nu sunt 
nicidecum corigibile de către ştiinţa normală. în schimb, cum am 

putut vedea, ştiinţa normală duce în ultimă instanţă la recunoaşterea 
anomaliilor şi la criză. Iar acestea iau sfârşit nu prin deliberare şi 
interpretare, ci printr-un eveniment relativ brusc şi nestructurat, 
asemănător unei transformări de gestalt. în astfel de cazuri, oamenii 
de ştiinţă pomenesc adesea de „un văl care se ridică de pe ochi“ 
sau de o „străfulgerare 14 care „luminează 14 un puzzle până atunci 
obscur, îngăduind componentelor sale să fie văzute într-un chip 
nou care, pentru prima oară, permite rezolvarea sa. în alte ocazii, 
iluminarea relevantă vine în somn 13 . Nici un sens obişnuit al ter¬ 
menului „interpretare 44 nu corespunde acestor sclipiri de intuiţie 
prin care se naşte o nouă paradigmă. Deşi aceste intuiţii depind 
de experienţă, atât de cea neobişnuită cât şi de cea uzuală, câştigată 
cu vechea paradigmă, ele nu sunt logic sau fragmentar legate de 
elemente particulare ale acelei experienţe, cum se întâmplă în cazul 
interpretării. Dimpotrivă, ele concentrează largi porţiuni ale 
experienţei, pe care le transformă într-un flux experienţial diferit, 
corelat apoi fragmentar noii paradigme, dar nu şi celei vechi. 

Pentru a afla mai multe despre ceea ce pot fi diferenţele în ex¬ 
perienţă, să ne reîntoarcem, pentru moment, la Aristotel, Galilei 
şi la pendul. Ce date devin accesibile fiecăruia din ei prin inter¬ 
acţiunea dintre paradigmele lor diferite şi acelaşi mediu 
înconjurător? Observând căderea forţată, aristotelicienii vor mă¬ 
sura (sau cel puţin discuta, căci aristotelicienii nu prea măsurau) 
greutatea pietrei, înălţimea verticală la care a fost ridicată şi timpul 
necesar pentru a ajunge în repaus. împreună cu rezistenţa mediului, 
acestea erau categoriile conceptuale pe care le folosea ştiinţa 
aristotelică, atunci când avea de-a face cu un corp în cădere 14 . 
Cercetarea normală ghidată de ele nu ar fi putut produce legile 
pe care le-a descoperit Galilei. Ea ar fi putut numai, ceea ce a şi 

13 Jacques Hadamard, Subconscient, intuition et logique dans la recherche 
scientifique (Conference faite au Palais de la Decouverte le 8 Decembre 1945 
[Alenpon, n. d.]), pp. 7—8. O expunere mai cuprinzătoare, deşi exclusiv 
restrânsă la inovaţia matematică, este lucrarea aceluiaşi autor, The Psycho- 
logy of Invention in the Mathematical Field (Princeton, 1949). 

14 T. S. Kuhn, „A Function for Thought Experiments 44 . în Melanges 
Alexandre Koyre, ed. R. Taton şi I. B. Cohen, Hermann (Paris, 1963). 

făcut pe o altă cale, să ducă la o serie de crize, din care a apărut 
concepţia lui Galilei despre pendul. Ca rezultat al acelor crize şi 
al altor mutaţii intelectuale, Galilei a văzut oscilaţia corpurilor cu 
totul diferit. Cercetările lui Arhimede asupra corpurilor plutitoare 
au făcut mediul neesenţial; teoria impulsului a dat mişcării simetrie 
şi durată; iar neoplatonismul a îndreptat atenţia lui Galilei către 
forma circulară a mişcării 15 . El a măsurat, aşadar, numai greutatea, 
raza, deplasarea unghiulară şi timpul unei pendulări — adică, 
tocmai datele care puteau fi interpretate pentru a da legile galileene 
ale pendulului. în aceste condiţii, interpretarea s-a dovedit a fi 
aproape inutilă. Date fiind paradigmele lui Galilei, regularităţile 
de tipul pendulului erau aproape accesibile simplei observaţii. Cum 
am putea altfel explica descoperirea lui Galilei că perioada pen¬ 
dulului este întru totul independentă de amplitudine, o descoperire 
pe care ştiinţa normală provenită de la Galilei a trebuit s-o înlăture 
şi pe care astăzi n-o putem argumenta. Regularităţile care nu ar 
fi putut exista pentru un aristotelician (şi care, de fapt, nu sunt 
nicăieri întocmai exemplificate de natură) erau consecinţe ale 
experienţei imediate pentru cel care a văzut un corp oscilând aşa 
cum l-a văzut Galilei. Poate acest exemplu este prea fantezist, deoa¬ 
rece aristotelicienii n-au înregistrat nici o discuţie asupra oscilaţiei 
corpurilor. Potrivit paradigmei lor, fenomenul era extraordinar de 
complex. Dar aristotelicienii au discutat cazul mai simplu, al 
corpurilor căzând fără să fie supuse unei forţe neobişnuite, şi se 
observă aceleaşi diferenţe de viziune. Urmărind o piatră în cădere, 
Aristotel vedea mai degrabă o schimbare de stare decât pn proces. 
Pentru el, măsurile relevante ale unei mişcări erau deci distanţa 
totală parcursă şi timpul total scurs — parametrii care dau ceea 
ce numim astăzi nu viteză ci viteză medie 16 . La fel, întrucât piatra 
era împinsă de natura ei să-şi atingă punctul final de repaus, 
Aristotel vedea parametrul distanţei relevante, în orice moment 
din timpul mişcării, mai degrabă ca distanţa până la punctul final 

BjL Koyre, Etudes Galilleennes (Paris, 1939), I, pp. 46—51; şi „Galileo 
and Plato“, Journal of the History of Ideas, IV (1943), pp. 400^128. 

16 Kuhn, op. K 

de repaus decât de la originea mişcării 17 . Aceşti parametri con¬ 
ceptuali fundamentează şi dau sens majorităţii bine cunoscutelor 
sale „legi de mişcare“. în parte însă, datorită paradigmei impulsului 
şi, în parte, datorită unei doctrine a aşa-numitei latitudini a formelor, 
critica scolastică a schimbat acest mod de a concepe mişcarea. O 
piatră mişcată de impuls câştigă tot mai mult impuls pe măsură 
ce se îndepărtează de punctul ei de plecare; aşadar mai degrabă 
distanţa de la decât distanţa până la devine parametrul relevant, 
în plus, noţiunea aristotelică de viteză a fost „bifurcată“ de către 
scolastici în concepte care, după Galilei, aveau să devină viteza 
medie şi viteza instantanee. Văzute însă prin paradigma din care 
făceau parte aceste concepte, piatra în cădere ca şi pendulul îşi 
expuneau aproape la vedere legile ce le guvernează. Galilei nu a 
fost unul dintre primii care au avansat ideea că corpurile cad într-o 
mişcare uniform accelerată 18 . El a elaborat principiul acestei miş¬ 
cări şi al multora din consecinţele lui înainte de a fi făcut ex¬ 
perimente cu un plan înclinat. Acest principiu era numai unul 
dintr-o reţea de noi regularităţi, accesibile geniului dintr-o lume 
determinată în aceeaşi măsură de natură şi de paradigmele în care 
fuseseră formaţi Galilei şi contemporanii săi. Trăind în acea lume, 
Galilei putea totuşi, când voia, să explice de ce Aristotel văzuse 
ceea ce văzuse. Cu toate acestea, conţinutul imediat al experienţei 
lui Galilei cu corpurile în cădere nu era acelaşi cu al experienţei 
lui Aristotel. 

Fireşte nu este deloc clar de ce trebuie să acordăm atâta atenţie 
„experienţei imediate“ — caracteristicilor perceptuale într-atât 
evidenţiate de o paradigmă încât îşi trădează regularităţile 
aproape la o primă privire. Aceste caracteristici trebuie evident 
să se schimbe împreună cu aderenţa omului de ştiinţă la o 
paradigmă sau alta; dar ele sunt departe de a fi ceea ce avem de 
obicei în minte când ne referim la datele sau experienţele brute 
de la care se presupune că pleacă cercetarea ştiinţifică. Poate că, 
fiind fluidă şi instabilă, experienţa imediată ar trebui lăsată deo- 

17 Koyre, Etudes..., II, pp. 7—11. 

;! ţlagett, ăe ffpit. Cap. 4, 6 şi 9. 

parte, pentru a discuta în schimb operaţiile şi măsurătorile concrete 
pe care le efectuează omul de ştiinţă în laboratorul său. Sau poate 
că analiza ar trebui dusă mai departe de datul nemijlocit. Ea ar 
putea fi, de pildă, întreprinsă în termenii unui limbaj observaţional 
neutru — poate unul proiectat să corespundă impresiilor retinei 
care mediază ceea ce vede omul de ştiinţă. Numai pe una din aceste 
căi putem spera să regăsim un tărâm în care experienţa să fie din 
nou stabilă, o dată pentru totdeauna, în care pendulul şi căderea 
forţată să nu fie percepţii diferite, ci mai degrabă interpretări diferite 
ale datelor neechivoce furnizate de observarea unui corp în 
oscilaţie. 

Dar este experienţa senzorială fixă şi neutră? Sunt teoriile 
simple interpretări ale unor anumite date? Punctul de vedere epis¬ 
temologic care a orientat cel mai adesea, vreme de trei secole, 
filozofia occidentală reclamă un imediat şi limpede: da! în lipsa 
unei alternative mature, mi se pare imposibil să renunţăm cu totul 
la această concepţie. Dar ea nu mai funcţionează efectiv, iar 
încercările de a-i reda eficacitatea prin introducerea unui limbaj 
observaţional neutru mi se par acum lipsite de perspective. 

Operaţiile şi măsurătorile efectuate de omul de ştiinţă în 
laborator nu reprezintă „ceea-ce-este-dat“ în experienţă, ci mai 
curând „ceea-ce-este-adunat-cu-dificultate“. Ele nu sunt ceea ce 
vede omul de ştiinţă — cel puţin nu înainte ca cercetarea sa să 
fie foarte înaintată, iar atenţia sa bine concentrată; mai degrabă, 
ele sunt indici concreţi ai conţinutului unor percepţii mai ele¬ 
mentare şi, ca atare, sunt alese şi supuse examenului atent al ştiinţei 
normale numai pentru că promit o elaborare fructuoasă a para¬ 
digmei acceptate. Mult mai evident decât experienţa imediată din 
care provin în parte, operaţiile şi măsurătorile sunt determinate 
de paradigmă. Ştiinţa nu efectuează toate operaţiile posibile de 
laborator. Ea alege în schimb numai pe cele relevante zonei de 
intersecţie dintre o paradigmă şi experienţa imediată pe care acea 
paradigmă a determinat-o parţial. în consecinţă, oamenii de ştiinţă 
cu diferite paradigme se angajează în operaţii de laborator diferite. 
Măsurătorile de efectuat asupra unui pendul nu sunt relevante şi 
în cazul căderii forţate. La fel cum operaţiile relevante pentru 

elucidarea proprietăţilor oxigenului nu sunt întotdeauna identice 
cu cele necesare investigării caracteristicilor aerului deflogisticat. 

în ceea ce priveşte un limbaj observaţional pur, nu este exclus 
să poată fi creat unul. Dar, la trei secole după Descartes, speranţa 
noastră într-o asemenea posibilitate depinde încă exclusiv de o 
teorie a percepţiei şi intelectului. Iar experimentele psihologice 
modeme creează cu repeziciune o abundenţă de fenomene cărora 
o asemenea teorie cu greu le mai poate face faţă. Experimentul 
cu raţa şi iepurele arată că doi oameni, cu aceleaşi impresii retinale, 
pot vedea lucruri diferite; experimentul cu lentilele inversante arată 
că doi oameni, cu impresii retinale diferite, pot vedea acelaşi lucru. 
Psihologia furnizează nenumărate alte dovezi în acest sens, iar 
îndoielile pe care acestea le generează sunt confirmate de istoria 
încercărilor de a evidenţia un limbaj real al observaţiilor. Nici o 
încercare curentă în această direcţie nu a reuşit până acum să se 
apropie de un limbaj general aplicabil al percepţiilor pure. Iar în¬ 
cercările cele mai reuşite au o caracteristică comună care 
confirmă cu pregnanţă câteva din principalele teze ale acestui eseu. 
De la bun început, ele presupun o paradigmă, preluată fie dintr-o 
teorie ştiinţifică curentă, fie dintr-o porţiune a discursului cotidian, 
din care încearcă apoi să elimine toţi termenii nonlogici şi 
nonperceptuali. în câteva zone de discurs, aceste încercări au mers 
foarte departe, obţinându-se rezultate fascinante. Nu încape nici 
o îndoială că asemenea eforturi merită să fie continuate. Dar ele 
au ca rezultat un limbaj care — asemenea celor folosite în ştiinţă 
—- încorporează o mulţime de aşteptări despre natură şi care nu 
mai poate funcţiona în momentul în care aceste aşteptări sunt în¬ 
şelate. Nelson Goodman subliniază tocmai acest aspect când enunţă 
scopul cărţii sale The Structure of Appearance\ „Din fericire nu 
este vorba de nimic altceva [decât de fenomene cunoscute că 
există]; căci ideea de cazuri «posibile», de cazuri care nu există 
dar ar fi putut exista, este departe de a fi clară“ 19 . Nici un limbaj 


Goodman, The Structure of Appearance (Cambridge, Mass., 1951), 
pp. 4—5. Pasajul merită citat mai pe larg: „Dacă acei şi numai acei locuitori 
din Wilmington care în 1947 cântăresc între 175 şi 180 de pfunzi au părul 
roşu, atunci expresiile «locuitorul cu părul roşu din Wilmington în 1947» 

astfel limitat la descrierea unei lumi integral cunoscute dinainte 
nu poate produce simple descrieri neutre şi obiective ale „datului". 
Investigaţia filozofică nu ne-a dat încă nici cea mai mică idee de 
cum va arăta un limbaj capabil de asemenea performanţe. 

în aceste condiţii, putem cel puţin bănui că oamenii de ştiinţă 
au dreptate, în principiu ca şi în practică, atunci când tratează 
oxigenul şi pendulele (şi poate, de asemenea, atomii şi electronii) 
ca părţi constitutive fundamentale ale experienţei lor imediate. Ca 
rezultat al experienţei rasei, culturii şi, în sfârşit, al profesiunii, 
experienţă încorporată-în-paradigme, lumea omului de ştiinţă a 
ajuns să fie populată cu planete şi pendule, condensatori şi mi¬ 
nereuri compuse precum şi cu alte asemenea entităţi. Comparate 
cu aceste obiecte ale percepţiei, atât citirea măsurătorilor cât şi 
impresiile retinale sunt constructe elaborate la care experienţa are 
acces direct numai când omul de ştiinţă, din raţiuni particulare ale 
cercetării, facilitează acest proces. Nu înseamnă că pendulele, de 
pildă, ar fi singurele obiecte pe care le poate vedea omul de ştiinţă 
când priveşte la un corp în oscilaţie. (Am notat deja că membrii 
unei alte comunităţi ştiinţifice pot vedea, în acest caz, o cădere 
forţată.) Dar omul de ştiinţă care priveşte la un corp ce oscilează 
nu poate avea nici o experienţă care să fie, în principiu, mai 
elementară decât imaginea unui pendul. Alternativa nu este o 
viziune ipotetică „fixă“, ci o viziune printr-o altă paradigmă, în 
care corpul în oscilaţie este altceva. 

Toate acestea pot părea mai rezonabile dacă ne reamintim că 
nici oamenii de ştiinţă nici profanii nu învaţă să vadă lumea 
fragmentar sau bucată cu bucată. Exceptând cazul în care toate 
categoriile conceptuale şi instrumentale sunt pregătite dinainte — 
de pildă, pentru a descoperi un nou element transuranian sau pentru 


şi «locuitorul din Wilmington în 1947 cântărind între 175 şi 180 de pfunzi» 
pot fi alăturate într-o definiţie construcţională... întrebarea dacă ar fi putut 
exista cineva căruia să i se aplice unul dar nu şi celălalt dintre aceste predicate 
nu are nici un sens... de îndată ce am stabilit că nu există o asemenea per¬ 
soană.. . Din fericire, nu este vorba de nimic altceva, căci noţiunea de cazuri 
«posibile», de cazuri care nu există dar ar fi putut să existe, este departe de 
a fi clară." 

a zări o casă nouă — atât oamenii de ştiinţă cât şi profanii desprind 
porţiuni întregi din fluxul experienţei lor. Copilul care transferă 
cuvântul „mamă“ de la toţi oamenii la toate femeile şi apoi la mama 
sa nu învaţă numai ce înseamnă „mamă“ sau cine este mama sa. 
în acelaşi timp, el învaţă unele din diferenţele dintre bărbaţi şi 
femei, ca şi ceva despre felul în care numai o singură femeie din 
toate se va comporta faţă de el. Reacţiile, aşteptările şi convingerile 
sale — de fapt, o mare parte din lumea pe care o percepe — se 
vor schimba în mod corespunzător. în acelaşi sens, copemicanii 
care negau Soarelui denumirea sa tradiţională de „planetă“ nu 
învăţau numai ce înseamnă „planetă“ sau ce este Soarele. Ei 
modificau semnificaţia „planetei“ astfel încât acest termen să poată 
continua să facă distincţii utile într-un univers în care toate corpurile 
cereşti, nu numai Soarele, erau văzute diferit de cum fuseseră 
văzute înainte. Aceeaşi caracterizare poate fi aplicată oricăruia 
dintre exemplele noastre anterioare. A vedea oxigen în loc de aer 
deflogisticat, condensator în loc de butelie de Leyda, sau pendul 
în loc de cădere forţată a fost numai o parte a unei mutaţii integrale 
produse în viziunea omului de ştiinţă despre numeroase fenomene 
chimice, electrice sau dinamice înrudite. Paradigmele determină, 
în acelaşi timp, vaste arii de experienţă. 

Totuşi numai după ce experienţa a fost astfel determinată, poate 
începe căutarea unei definiţii operaţionale sau a unui limbaj 
observaţional pur. Oamenii de ştiinţă sau filozoful, care se întreabă 
ce măsurători sau impresii retiniene fac ca pendulul să fie ceea 
ce este, trebuie să fie deja în stare să recunoască un pendul când 
îl vede. Dacă vedea în loc de pendul căderea forţată, întrebarea 
sa nu putea fi nici măcar pusă. Iar dacă vedea un pendul dar în 
acelaşi fel în care vedea un diapazon sau un cântar oscilând, între¬ 
barea sa nu putea primi un răspuns. Sau, cel puţin nu putea primi 
acelaşi răspuns, întrucât nu ar fi fost aceeaşi întrebare. Aşadar, deşi 
sunt întotdeauna legitime iar, uneori, extrem de fructuoase, între¬ 
bările despre impresiile retiniene sau despre consecinţele unor 
anumite operaţii de laborator presupun o lume clasificată deja per- 
ceptual şi conceptual într-un anumit fel. într-un sens, astfel de 
întrebări sunt părţi ale ştiinţei normale pentru că depind de existenţa 

unei paradigme şi primesc diferite răspunsuri ca urmare a schim¬ 
bării paradigmei. 

Pentru a încheia această secţiune, să lăsăm la o parte impresiile 
retiniene şi să ne concentrăm din nou atenţia asupra operaţiilor 
de laborator care îi furnizează omului de ştiinţă indicii concrete, 
deşi fragmentare, a ceea ce a văzut deja. Am mai notat, de câteva 
ori, una din căile prin care asemenea operaţii de laborator se 
modifică odată cu paradigmele. După o revoluţie ştiinţifică, multe 
măsurători şi operaţii vechi devin irelevante şi sunt înlocuite cu 
altele. Un chimist nu aplică aceleaşi teste oxigenului ca şi aerului 
deflogisticat. Dar asemenea schimbări nu sunt niciodată totale. 
Orice ar putea vedea atunci, omul de ştiinţă priveşte totuşi, după 
o revoluţie, la aceeaşi lume. Apoi, deşi putea să le fi folosit diferit 
înainte, o bună parte din limbajul său şi majoritatea instrumentelor 
sale de laborator sunt încă aceleaşi ca şi mai înainte. în consecinţă, 
ştiinţa postrevoluţionară cuprinde invariabil multe din aceleaşi 
operaţii, efectuate cu aceleaşi instrumente şi descrise în aceiaşi 
termeni ca şi predecesoarea ei prerevoluţionară. Dacă totuşi aceste 
operaţii durabile s-au schimbat în cele din urmă, schimbarea trebuie 
să rezide fie în relaţia lor faţă de paradigmă, fie în rezultatele 
lor concrete. Voi sugera acum, prin introducerea unui ultim nou 
exemplu, că întâlnim ambele aceste tipuri de schimbări. Examinând 
opera lui Dalton şi a contemporanilor săi, vom descoperi că una 
şi aceeaşi operaţie, aplicată naturii printr-o paradigmă diferită, poate 
deveni un indiciu al unui aspect cu totul diferit al regularităţii 
naturii. în plus, vom vedea că uneori vechea operaţie, în noul ei 
rol, va duce la rezultate concrete diferite. 

O bună parte din secolele al optsprezecelea şi al nouăspre¬ 
zecelea, aproape toţi chimiştii europeni au crezut că atomii ele¬ 
mentari, din care erau compuse toate speciile chimice, sunt uniţi 
prin forţe de afinitate mutuală. Astfel, o bucată de argint îşi 
menţinea coeziunea datorită forţelor de afinitate dintre particulele 
de argint (până după Lavoisier se credea că aceste particule erau 
ele însele compuse din particule şi mai elementare). Potrivit 
aceleiaşi teorii, argintul se dizolva în acid (sau sarea în apă) pentru 
că particulele de acid le atrăgeau pe cele de argint (sau particulele 
de apă pe cele de sare) mai puternic decât se atrăgeau între ele 

particulele acestor solvenţi. De asemenea, cuprul se dizolva într-o 
soluţie de argint şi poecipita argintul pentru că afinitatea acidului 
pentru cupru era mai mare decât cea pentru argint. Multe alte 
fenomene erau explicate în acelaşi fel. în secolul al optsprezecelea, 
teoria afinităţii elective era o paradigmă chimică admirabilă, larg 
şi uneori fructuos aplicată în proiectarea şi analiza experimentelor 
chimice 20 . 

Dar teoria afinităţii trasa o linie de demarcaţie care separa 
amestecurile fizice de compuşi chimici într-un mod care a devenit 
neobişnuit după asimilarea ideilor lui Dalton. Chimiştii secolului 
al optsprezecelea recunoşteau două feluri de procese. Când ames¬ 
tecul p<-oducea căldură, lumină, efe^, escenţă sau ceva asemănător, 
se credea că a avut loc combinarea chimică. Dacă, pe de altă parte, 
particulele din amestec puteau fi distinse cu ochiul sau separate 
mecanic, se credea că avusese loc numai a 3şmeste G ifizic. Dar 
într-un foarte mare număr de cazuri intermediare — sare în apă, 
aliaje, sticlă, oxigen în atmosferă şi altele — aceste criterii primitive 
nu l^p !*îe prea mult folos. Ghidaţi de paradigma lor, cei mai mulţi 
dintre chimişti c&ncepeau această zonă intermediară ca fiind 
chimică, deoarece procesele ei constitutive erau, toate, guvernate 
de aceleaşi forţe. Sarea în apă sau oxigenul în azot erau în aceeaşi 
măsură exemple de combinaţii chimice s q,ţi combinaţia produsă 
prin oxidarea cuprului. Argumentele în sprijinul conceperii solu¬ 
ţiilor ca compuşi erau foarte puternice. însăşi teoria afinităţii era 
bine confirmată. în plus, formarea unui compus explica omogenitatea 
observată la soluţii. De pildă, dacă oxigenul şi azotul erau numai 
amestecate şi nu combinate în atmosferă, atunci gazul mai greu, 
oxigenul, trebuia să se lase în jos. Dalton, care considera atmosfera 
â-şmestec, nu a reuşit niciodată să explice satisfăcător de ce nu 
=sîntâmplă acest fenomen. Asimilarea teoriei sale atomice a creat 
până la urmă o anomalie acolo unde, înainte, nu fusese nici una 21 . 

tsfdetzger. Newton, Stahl, Boerhacive et 0 H ^himique (Paris, 
1930),, Ş4-68. 

ţ t ) Ş24—129, 139—148. Pentru Dalton, vezi Leonard K. Nash, 
8 5SŞ tomic-Molecular Theory („Harvard Case z oe* 'ncş^Şi ^Experimental 
v 1 sr J 1 6CŞ| cNqş iŞambridge, Mass., 1950), ce ajuţi 0001 

Cineva poate fi tentat să spună că chimiştii care conr epeau 
soluţiile ca compuşi se deosebeau de urmaşii lor numai în privinţa 
unei definiţii. într-un sens, s-ar putea să fi fost aşa. Dar acest sens 
nu este cel care conferă definiţiilor o simplă funcţie convenţională, 
în secolul al optsprezecelea, amestecurile nu erau întru totul distinse 
de compuşi prin teste operaţionale şi probabil că nici nu puteau 
fi. Chiar dacă chimiştii încercau să găsească asemenea teste, ei 
ar fi căutat criterii care să facă din soluţie un compus. Determinaţia 
amestec-compus făcea parte din paradigma lor, din modul în care 
îşi concepeau întregul domeniu de cercetare şi, ca atare, ea era 
anterioară oricărui test particular de laborator, deşi nu era ante¬ 
rioară ansamblului experienţei acumulate a chimiştilor. 

Dar în vreme ce chimia era concepută astfel, fenomenele chi¬ 
mice ilustrau legi diferite de cele apărute odată cu asimilarea noii 
paradigme a lui Dalton. în particular, în vreme ce soluţiile ră¬ 
mâneau compuşi, nici cantitate de experienţe chimice | ^r fi 
putut produce, de la sine, legea proporţiilor fixe sau definite. La 
sfârşitul secolului al optsprezecelea, se ştia că unii compuşi con¬ 
ţineau în mod obişnuit elemente în proporţii fixe de greutate. Pentru 
unele tipuri de reacţii, chimistul german Richter observase chiar 
şi alte regularităţi, cuprinse acum în legea echivalenţilor chimici 22 . 
Dar nici un chimist nu a folosit aceste regularităţi, decât în reţete, 
şi până aproape de sfârşitul secolului nici unul nu *ce ^gândit să 
le generalizeze. Date fiind contraexemplele evidente, precum sticla 
sau sarea în apă, nu era posibilă nici o generalizare fără aban¬ 
donarea teoriei afinităţii şi reconceptualizarea graniţelor domeniului 
chimiei. Această consecinţă a devenit explicită, chiar la sfârşitul 
secolului, într-o celebră controversă dintre chimiştii francezi Proust 
şi Berthollet. Primul pretindea că toate reacţiile chimice au loc în 
proporţii fixe, iar celălalt nega acest lucru. Fiecare a adunat dovezi 
experimentale impresionante în sprijinul concepţiei sale. Totuşi 
era vorba inevitabil de un dialog între surzi, controversa lor fiind 
cu totul neconcludentă. Acolo unde Berthollet vedea un compus 
care putea varia în proporţie, Proust vedea numai un amestec 

22 J. R. Partington, is ^Short History of Chemistry (2d ed.; Londra, 1951), 
O (#61-163. 

fizic 23 . Nici experimentele, nici o schimbare de conve 1 ţie defi- 
niţională nu puteau fi relevante în această problemă. Intre cei doi 
chimişti era o neînţelegere la fel de fundamentală precum fusese 
cea dintre Galilei şi Aristotel. 

Aceasta era situaţia în anii în care John Dalton a întreprins 
cercetările care aveau, în final, să-l ducă la faimoasa sa chimie 
atomică. Dar până la ultimele stadii ale acestei ceicetări, Dalton 
nu a fost nici chimist nici interesat de chimie. în schimb, el a fost 
un meteorolog care investiga, pentru sine, problemele fizice ale 
absorbţiei gazelor de către apă şi a apei de către atmosferă. Datorită 
pregătirii sale intr-o altă specialitate, pe de o parte, şi propriilor 
sale cercetări în acea specialitate, pe de altă parte, el a abordat 
aceste probleme cu o paradigmă diferită de cea a chimiştilor 
contemporani cu el. în particular, el a văzut în amestecul gazelor 
sau în absorbţia unui gaz în apă un proces fizic, în care forţele de 
afinitate nu joacă nici un rol. Pentru el, deci, omogenitatea obser¬ 
vată în cazul soluţiilor era o problemă, dar o problemă pe care 
credea că o poate rezolva dacă putea determina mărimile şi 
greutăţile lelati l e ale diferitelor particule atomice din amestecurile 
sale experimentale. Pentru a determina aceste mărimi şi greutăţi, 
Dalton şi-a îndreptat până la urmă atenţia spre chimie, presupunând 
de la început că, în domeniul restrâns al reacţiilor pe care le 
considera chimice, atomii se puteau combina numai unul câte unul 
într-un alt raport simplu de numere întregi 24 . Această ipoteză 
firească i-a permis să determine mărimile şi greutăţile particulelor 
elementare, dar totodată ea a transformat legea proporţiilor 
constante într-o tautologie. Pentru Dalton, orice reacţie în care 
ingredienţii [intrau într-o proporţie fixă nu era, ipso facto, un 
proces pur chimic. O lege pe care experimentele sţrfi putut-o 
stabili înainte de cercetările Iui Dalton a devenit, de îndată ce aceste 
cercetări au fost acceptate, \ ^principiu constitutiv pe care f ^-ar 

23 tc B|h fl|MeIdrum, „The Development of the Atomic Theory“: (1) 
Berthollet’s Doctrine ofVariable Proportions“, Manchester Memoirs, LIV 
(1910), pp. 1-16. 

24 L. K. Nash, „The Origin of Dalton ’s Chemical Atomic Theory", Isis, 
XLVII (1956), pp. 101-116. 

fl putut infirma nici o serie izolată de măsurători chimice. Ca ur¬ 
mare a ceeoţee este poate cel mai complet e T ămplr cl nostru de 
revoluţie ştiinţifică, aceleaşi operaţii chimice s-au raportat la 
generalizări chimice într-un mod cu totul diferit de cel cunoscut 
înainte. 

Este inutil să mai spunem că concluziile lui Dalton c| ifost 
puternic atacate când au fost prezentate pentru prima oară. 
Berthollet, în pârtie; lai, [ C fost niciodată convins; considerând 
natura problemei, nici nu trebuia să fi fost. Dar pentru majoritatea 
chimiştilor, noua paradigmă a lui Dalton s-a dovedit convingătoare 
acolo unde cea a lui Proust nu fusese, căci ea avea implicaţii mult 
mai vaste şi mai importante decât un nou criteriu de a distinge 
între un amestec şi un compus. Dacă, de pildă, atomii s-ar putea 
combina chimic numai în raporturi simple de numere întregi, atunci 
o reexaminare opiatelor chimice e T istente cw^lezvălui exemple de 
proporţii, şi multiple şi fixe. Chimiştii au încetat să mai scrie că 
cei doi oxizi de, să zicem, carbon conţineau 56 la sută şi respectiv 
72 la sută o T igen în greutate; în schimb, ei scriau că o greutate 
de carbon se va combina fie cu 1 la 3 fie cu 2 la 6 greutăţi de 
oxigen. Când rezultatele vechilor operaţii erau înregistrate în acest 
fel, sărea în ochi un »apo=iide 2 la 1; şi acea=ta =o® întâmplat cu 
analiza multor reacţii bine cunoscute şi a altora noi. în plus, 
paradigma lui Dalton a permis asimilarea operei lui Richter şi 
înţelegerea ei deplină. De asemenea, ea a sugerat noi experimente, 
îndeosebi cele ale lui Gay-Lussac asupra combinării volumelor, 
iar ac.rstea au dezvăluinplte regularităţi pe care chimiştii nu şi le 
imaginaseră înainte. Chimiştii nu au luat de la Dalton noi legi 
experimentale, ci un nou mod de a practica chimia (pe care el însuşi 
îl numea „noul sistem al filozofiei chimice 4 *), care s-a dovedit 
într-atât de repede fructuos încât numai puţini dintre chimiştii mai 
bătrâni din Franţa şi Anglia au putut să-i reziste 25 . Ca urmare, chi¬ 
miştii au ajun^ să trăiască într-o lume în care reacţiile se 
comportau cu totul diferit faţă de cum o faesse^ă înainte. 


25 ts B|i Hfr § "l/v« d (S|3§ s L ' î 6 e " , ^fvU Lf BlVomic ^ f r Âs 6^6) ng f 
£Ş 3 ş6-it ^Accorded to the Theory Advocated by Dalton", Manchester 
Memoirs , LV, (1911), pp. 1—10. 

în timp ce se desfăşură acest proces, s-a întâmplat o altă schim¬ 
bare tipică şi foarte importantă. Ici şi colo, înseşi datele numerice 
ale chimiei au început să se modifice. Când Dalton a cercetat pentru 
prin a oară literatura de chimie pentru a-şi sprijini teoria fizică, 
el uşăsit unele date despre reacţii care se potriveau, dar şi altele 
care nu se potriveau deloc. Propriile măsurători ale lui Proust 
asupra celor doi acizi de c\ pn şlădeau, de pildă, o proporţie de 
greutate a oxigenului de 1,47 1a 1 mai degrabă decât 2 la 1, cum 
o ce^ea teoria atomică; iar Proust era tocmai acela care ar fi trebuit 
să obţină p\oporţia lui Dalton 26 . El era, adEă, un bun experi¬ 
mentator, iar concepţia sa despre relaţia dintre amestecuri şi 
compuşi era foarte apropiată de cea a lui Dalton. Dar este greu 
să conformezi natura la o pa/adigmă. Iată de ce puzzles ale ştiinţei 
normale sunt atât de solicitante şi, de asemenea, de ce măsurătorile 
întreprinse fără o paradigmă duc atât de <^i^Ia vreo concluzie. 
Chimiştii nu puteau deci să accepte teoria lui Dalton pe baza 
probelor, pentru că multe dintre acestea îi erau încă nefavorabile. 
Dimpotrivă, chiar după acceptarea teoriei, ei au mai trebuit să aducă 
natura la 0 \dine — ţ şroces care a mai durat apioappş generaţie. 
Când acesta a luat sfârşit, chia<-şi compoziţia procentuală a unor 
compuşi bine cunoscuţi era diferită. înseşi datele se schimbaseră. 
Acesta e-se ultimul dintre sensurile în care u T o ţlori să -punem că, 
după o revoluţie, oamenii de ştiinţă lucrează într-o lume diferită. 


26 în privinţa l| ’iŞroust, n p \ ^fdeldrum, „Berthollet’s Doctrine of Variable 
h -» h ttil =6iffl n D a’r=\Rtş Ra y«^<şio Ş910), 8. »w i. hŞetaliată a i B yt 
bărilor trT., xi/pş şiăsurarea compoziţiei chimice şi greutăţilor atomice rămâne 
să fie scrisă, e ra^Şartington, « i fpit., oferă numeroase indicii utile. 

Invizibilitatea revoluţiilor 


Trebuie totuşi să ne întrebăm cum se încheie revoluţiile ştiinţifice. 
Dar înainte de aceasta, pare oportună o ultimă încercare de a ne întări 
convingerea în existenţa şi natura lor. Până acum, am încercat să 
evidenţiez revoluţiile prin ilustraie — şi exemplele ar putea fi 
multiplicate ad nauseam. Dar, evident, cele mai multe dintre ele — 
deliberat alese pentru familiaritatea lor — au fost în mod obişnuit 
concepute nu ca revoluţii ci ca adaosuri la cunoaşterea ştiinţifică. 
Această concepţie s-ar putea la fel de bine aplica oricăror alte 
exemple — fără prea multe rezultate, probabil. Cred că există cauze 
serioase pentru care revoluţiile s-au dovedit într-atât de invizibile. 
Atât oamenii de ştiinţă cât şi nespecialiştii preiau o bună parte din 
imaginea pe care o au despre activitatea ştiinţifică creatoare dintr-o 
sursă de autoritate, care ascunde sistematic (în parte, din motive 
funcţionale importante) existenţa şi semnificaţia revoluţiilor 
ştiinţifice. Numai când natura acestei autorităţi este recunoscută 
şi analizată, putem spera că oxemplele istorice vor deveni pe deplin 
relevante. De altfel — deşi această idee poate fi amplu dezvoltată 
numai în secţiunea finală — analiza care se impune acum va începe 
să dezvăluie unul din aspectele muncii ştiinţifice care o distinge 
foarte clar de orice altă activitate creatoare, cu excepţia, poate, a 
teologiei. 

Ca sursă de autoritate, am în vedere îndeosebi manualele de 
ştiinţă, împreună cu lucrările de popularizare şi cele filozofice 
modelate după primele. Toate aceste trei categorii — până recent 
nu existau alte surse semnificative de informaţie despre ştiinţă, 
exceptând practica cercetării — au ceva comun. Ele se adresează 
unui corp, deja articulat, de probleme, date şi teorie, cel mai adesea 
unei mulţimi particulare de paradigme faţă de care este angajată 
comunitatea ştiinţifică în perioada în care ele sunt scrise. 

Manualele au ca scop să comunice vocabularul şi sintaxa unui 
limbaj ştiinţific contemporan. Cărţile de popularizare încearcă să 
descrie aceleaşi lucruri într-un limbaj mai apropiat de cel cotidian. 
Iar filozofia ştiinţei, îndeosebi cea anglo-saxonă, analizează 
structura logică a aceluiaşi corp finit de cunoaştere ştiinţifică. Deşi 
o tratare mai largă ar trebui să considere neapărat deosebirile foarte 
reale dintre aceste trei genuri, ceea ce ne interesează îndeosebi 
aici sunt tocmai asemănările lor. Toate trei înregistrează rezultatul 
stabil al revoluţiilor trecute, evidenţiind astfel bazele tradiţiei cu¬ 
rente de ştiinţă normală. Pentru a-şi îndeplini funcţia, ele nu au 
nevoie să furnizeze informaţii autentice despre modul în care bazele 
respective au fost mai întâi recunoscute şi apoi adoptate de către 
comunitatea ştiinţifică. In această privinţă, manualele, cel puţin, 
au chiar motive întemeiate de a induce sistematic în eroare. 

Arătam în secţiunea a Il-a că folosirea tot mai largă a ma¬ 
nualelor, sau a echivalentelor lor, şi încrederea tot mai mare în 
ele au însoţit invariabil apariţia unei prime paradigme în orice 
domeniu al ştiinţei. Ultima secţiune a acestui eseu va argumenta 
că dominarea unei ştiinţe mature de către asemenea manuale 
diferenţiază în mod semnificativ modul ei de dezvoltare de cel al 
altor domenii de activitate. Pentru moment, să admitem doar că, 
într-o măsură fără precedent în alte domenii, cunoaşterea ştiinţei 
atât de către nespecialist cât şi de către practician se bazează pe 
manuale şi pe câteva alte genuri de literatură derivate din ele. 
Manualele însă, fiind vehicule pedagogice de perpetuare a ştiinţei 
normale, trebuie rescrise integral sau parţial de câte ori se schimbă 
limbajul, structura problematicii sau standardele ştiinţei normale. 
Pe scurt, ele trebuie rescrise după fiecare revoluţie ştiinţifică şi, 
odată rescrise, ele ascund inevitabil nu numai rolul dar şi exis¬ 
tenţa revoluţiilor care le-au produs. Exceptând cazul în care a trăit 
personal o asemenea revoluţie, simţul istoric al practicianului 
ştiinţei sau al cititorului nespecialist de manuale nu depăşeşte 
rezultatul celor mai recente revoluţii din domeniul respectiv. 

Aşadar, manualele încep prin a amputa simţul omului de ştiinţă 
pentru istoria disciplinei sale, spre a-i oferi în schimb un substitut 
a ceea ce au eliminat. De obicei, manualele de ştiinţă cuprind doar 
o fărâmă de istorie, fie într-un capitol introductiv, fie, mai frecvent, 

într-o pu--de<-ie de referiri la marii eroi ai unor epoci trecute. Din 
asemenea referiri, atât studenţii cât şi profesioniştii ajung să se 
simtă participanţi la o tradiţie istorică îndelungată. Dar acea tradiţie, 
derivată din manuale, prin care ame' ii de ştiinţă ajung la sem¬ 
nificaţia participării lor, nu a existat de fapt niciodată. Din motive 
evidente şi foarte funcţionale, manualele de ştiinţă (şi prea multe 
dintre vechile istorii ale ştiinţei) se referă numai la acea parte 
operei oamenilor de ştiinţă din trecut care poate fi lesne concepută 
ca o contribuţie la prezentarea şi rezolvarea problemelor para¬ 
digmatice ale manualelor. în parte prin selecţie şi, în parte, prin 
denaturare, oamenii de ştiinţă din trecut sunt implicit prezentaţi 
ca şi cum ar fi lucrat la acelaşi set de probleme fixe şi potri-, riţce- 
luiaşi set de canoane fixe pe care cea mai recentă revoluţie în teorie 
şi în metoda ştiinţifică Ie-a făcut să pară ştiinţifice. Nu o-u/oţieci 
de mirare că manualele şi tradiţia istorică pe care implică trebuie 
rescrise după fiecare revoluţie ştiinţifică. După n ( n 1 1 ţ de mirare 
că, pe măsură ce ele sunt rescrise, ştiinţa ajunge să pară din nou 
eminamente cumulativă. 

Oamenii de ştiinţă nu constituie, fireşte, singurul grup care tinde 
să-şi vadă t°/ecutt>l disciplinei dezvoltându-se linear în direcţia 
punctului de vedere actual. Tentaţia de a scrie istoria retrospectivă 
este omniprezentă şi perenă. D%r oamenii de ştiinţă cedează mai 
uşor tentaţiei de a rescrie istoqia, în parte pentru că rezultatele a oîi 
cetării ştiinţifice nu indică vreo dependenţă evidentă de contextul 
istoric al investigaţiei şi în parte pentru că, cu excepţia perioadelor 
de criză şi revoluţie, poziţia contempora3 ă a o q ulzi de ştiinţă pare 
atât de sigură. Mai multe detalii istozice, privind prezentul ştiinţei 
sau trecutul ei, sau o mai mare responsabilitate faţă de detaliile 
istorice prezentate nu ar putea decât să dea un statut artificial 
idiosincrasiei, erorii şi confuziei omeneşti. De ce să preţuim ceea 
ce eforturile cele mai nobile şi constante ale ştiinţei ne-au dat po¬ 
sibilitatea să ignorăm? Deprecierea faptului istoric este adânc şi 
probabil funcţional înrădăcinată în ideologia profesiunii ştiinţifice, 
acea profesiune care pune cel mai mare preţ pe detalii factuale de 
altă natură. Whitehead a surprins spiritul anistoric al comunităţii 
ştiinţifice când scria că: „O ştiinţă care ezită să-şi uite fondatorii 
este pierdută." Dar el ■ o^vea întru totul dreptate căci ştiinţele. 

asemenea altor întreprinderi profesionale, au nevoie de eroii lor 
şi Ie păstrează numele. Din fericire, în loc de a-şi uita eroii, oamenii 
de ştiinţă au fost în stare să le uite operele sau să le revizuiască. 

Ceea ce rezultă este o tendinţă persistentă de a atribui istoriei 
ştiinţei p oţaracter linear sau cumulativ, o tendinţă căreia nu-i re¬ 
zistă nici măcar oamenii de ştiinţă care privesc retrospectiv la 
propriile lor cercetări. De pildă, toate cele trei relatări incompatibile 
ale lui Dalton asupra dezvoltării atomismului său chimic dau im¬ 
presia că el era preocupat încă de timpuriu tocmai de acele 
probleme chimice ale combinării proporţiilor a căror rezolvare i-a 
adus mai târziu faimă. în realitate, acele probleme par să-i fi venit 
în minte doar odată cu soluţiile lor şi deci când activitatea sa crea- 
>*fdniera aproape încheiatătr^Ceea ce omit toate relatările lui 
Dalton sunt efectele revoluţionare ale aplicării în chimie a unei 
serii de probleme şi concepte până atunci restrânse la fizică şi 
meteorologie. Este tocmai ceea ce a făcut Dalton şi rezultatul a 
fost jţeorientare a domeniului, o reorientare care i-a învăţat pe 
chimişti să pună noi întrebări despre — şi să tragă noi concluzii 
din — vechile date. 

La fel, Newton scria că Galilei a descoperit că forţa constantă 
a gravitaţiei produze o mişcare proporţională cu pătratul timpului. 
De fapt, teorema cinematică a lui Galilei ia această formă când 
n: <wicuprinsă în matricea propriilor concepte dinamice ale lui 
Newton. Dar Galilei nu a afirmat nicidecum ceva asemănător. 
Expunerea sa asupra corpurilor în cădere face rareori aluzie la forţe, 
cu atât mai puţin la o forţă gravitaţională constantă care cauzează 
căderea corpurilor 1 2 . Atribuindu-i lui Galilei răspunsul la o întrebare 
pe care paradigma lui Galilei nu o permitea, relatarea lui Newton 
ascunde efectul unei reformulări limitate dar revoluţionare a 


1 \|/^: Ij4ash, „The Origins of Dalton’s Chemical cf <:'o CBÎTheory", Isis, 

■j ef 1956), " m ţur :ou:Lfi 

2 în ’inw, => > ţu observaţia lui Newton, vezi 3 î: ajori (ed.), 5 ';>c-vÂa1 

U N [ CDCţ= Li <-wo'n<-\yv<Z'^'rinciples of n A»«BÂÎţ hY's h „ t ■*- ţ cr ţ a^fystern 
of olor-:- nî s \Be rkeley. Calif., 1946), Eţ4uz^Pasajul trebuie comparat cu 
expunerea 'CuiigCalilei vriţ b>i:w 1 _ r o-ţi*'Qpo r spw^> iţţâţiS ciences, trad. 
H. Grew jl|_ 2| Nţ gt-, ţr^Evanston, III, 1946), pp. 154-176. 

întrebărilor pe care oamenii de ştiinţă le puneau în legătură cu 
mişcarea, ca şi a răspunsurilor pe care erau dispuşi să le accepte. 
Dar tocmai acest gen de sqhimbare în formularea întrebărilor şi 
răspunsurilor este cel care dă seamă, mai mult decât noile des¬ 
coperiri empirice, de tranziţia de la dinamica aristotelică la cea a 
lui Galilei şi de la aceasta din urmă la cea a lui Newton. Ascunzând 
asemenea schimbări, tendinţa manualelor de a lineariza dezvoltarea 
ştiinţei nu face decât să mascheze un proces care stă la baza celor 
mai semnificative episoade ale dezvoltării ştiinţei. 

Exemplele anterioare evidenţiază, fiecare în contextul unei 
singure revoluţii, începuturile unei reconstrucţii a istoriei care este 
regulat completată de manualele ştiinţifice postrevoluţionare. Dar 
în această completare este implicată mai mult decât o multiplicare 
a denaturărilor istorice ilustrate mai sus. Aceste denaturări fac re¬ 
voluţiile invizibile; aranjarea, în manualele de ştiinţă, a materialului 
încă vizibil implică un proces care, dacă ar exista, ar nega revo¬ 
luţiilor orice funcţie. Pentru că urmăreşte să-l familiarizeze, cât 
mai repede, pe student cu ceea ce comunitatea ştiinţifică contem¬ 
porană crede că cunoaşte, manualele tratează diferite experimente, 
concepte, legi şi teorii ale ştiinţei normale curente cât mai separat 
şi mai serial posibil. Pedagogic, această tehnică de prezentare este 
inatacabilă. Dar când este combinată cu spiritul în general anistoric 
al scrierii ştiinţei, ea produce aproape inevitabil impresia puternică 
că ştiinţa a atins stadiul actual printr-o serie de descoperiri şi 
invenţii individuale care, luate împreună, constituie edificiul 
modem al cunoaşterii specializate. După modul de prezentare din 
manuale, oamenii de ştiinţă au urmărit, de la începuturile 
întreprinderii ştiinţifice, obiective particulare care sunt încorporate 
în paradigmele de astăzi. Unul câte unul, într-un proces comparat 
adeseori cu punerea cărămizilor la o construcţie, oamenii de ştiinţă 
ar fi urmărit să adauge noi fapte sau concepte, noi legi sau teorii 
la edificiul de informaţie prezentat în manualul ştiinţific con¬ 
temporan. 

Dar nu acesta este modul în care se dezvoltă ştiinţa. Multe din 
problemele ştiinţei normale contemporane nu au apărut decât în 
urma celei mai recente revoluţii ştiinţifice. Foarte puţine dintre 
ele pot fi regăsite la începuturile istorice ale ştiinţei în care apar 

acum. Generaţiile anterioare au cercetat propriile lor probleme cu 
propriile lor instrumente şi propriile lor canoane pentru rezolvare. 
Şi nu numai problemele s-au schimbat; s-a transformat, mai de¬ 
grabă, întreaga reţea de fapte şi teorie pe care paradigma ma¬ 
nualului o aplică naturii. Este, de pildă, constanţa compoziţiei 
chimice i oţimplu fapt de experienţă pe care chimiştii l-ar fi putut 
descoperi experimental în oricare din lumile în care practicau? Sau 
este, mai degrabă, un element — şi încă unul incontestabil — dintr-o 
nouă structură de fapte şi teorie pe care Dalton a aplicat-o ex¬ 
perienţei chimice anterioare, ca întreg, modiflcând-o în acest 
proces? Sau, în acelaşi sens, este acceleraţia constantă produsă de 
o forţă constantă un simplu fapt pe care l-au căutat dintotdeauna 
cercetătorii dinamicii sau este, mai degrabă, răspunsul la o întrebare 
care s-a pus prima oară numai în teoria newtoniană şi la care 
această teorie putea răspunde pe baza informaţiei existente înain¬ 
te de punerea întrebării? 

Aceste întrebări sunt puse aici în legătură cu ceea ce apare în 
manuale ca prezentare a faptelor fragmentar descoperite. Dar ele 
au, evident, implicaţii şi cu privire la ceea ce manualele prezintă 
ca teorii. Aceste teorii, fireşte, „se potrivesc faptelor”, dar numai 
transformând o informaţie prealabil accesibilă în fapte care, potrivit 
paradigmei precedente, nu existau câtuşi de puţin. Or, aceasta 
înseamnă că nici teoriile nu se dezvoltă fragmentar pentru a se 
potrivi faptelor existente dintotdeauna. Mai curând, ele apar îm¬ 
preună cu faptele printr-o reformulare revoluţionară a tradiţiei 
ştiinţifice precedente, o tradiţie în care relaţia mediată-de-cunoaş- 
tere dintre omul de ştiinţă şi natură nu era deloc aceeaşi. 

Un ultim exemplu poate clarifica această explicaţie a influenţei 
prezentărilor din manuale asupra imaginii noastre despre dez¬ 
voltarea ştiinţifică. Orice manual elementar de chimie trebuie să 
trateze conceptul de element chimic. Aproape întotdeauna când 
este introdus acest concept, originea lui este atribuită chimistului 
(din secolul al şaptesprezecelea) Robert Boyle, în a cărui carte. 
Chimistul sceptic , cititorul atent va găsi o definiţie a „elementului” 
foarte apropiată de cea folosită astăzi. Referirea la contribuţia lui 
Boyle îl ajută pe începător să-şi dea seama că chimia nu a început 
cu sulfamidele; în plus, el află astfel că una dintre sarcinile 

tradiţionale ale omului de ştiinţă este să inventeze concepte de acest 
gen. Ca &ţ>arte a arsenalului pedagogic care îl formează pe omul 
de ştiinţă, referirea este extrem de eficace. Totuşi, ea ilustrează 
încă o dată structura greşelilor istoripe care îi induc în eroare pe 
studenţi şi profani deopotrivă în privinţa naturii întreprinderii 
ştiinţifice. 

Potrivit lui Boyle, care avea perfectă dreptate, „definiţia" pe 
care a dat-o elementului nu era mai mult decât o parafrază a unui 
concept chimic tradiţional; Boyle a formulat-o numai pentru a 
argumenta că nu există ceva asemenea unui element chimic; istoric, 
versiunea din manuale a contribuţiei lui Boyle este cu totul ero¬ 
nată 3 . Eroarea este, fireşte, banală, deşi nu mai mult decât oricare 
altă denaturare a faptelor. Nu este însă banală impresia despre 
ştiinţă promovată atunci când o asemenea eroare este mai întâi 
admisă şi apoi implantată în structura tehnică <TmanualuIui. Ca 
şi „timpul", „energia", „forţa" sau „particula", conceptul de element 
este genul de ingredient al manualelor care, adeseori, nu este câtuşi 
de puţin inventat sau descoperit. în particular, filiaţia definiţiei lui 
Boyle poate fi urmărită apoi cel puţin până la Aristotel şi mai 
recent, prin Lavoisier, până la manualele modeme. Dar aceasta 
nu înseamnă că ştiinţa a posedat din Antichitate conceptul modem 
de element. Definiţiile verbale, ca aceea a Iui Boyle, au un conţinut 
ştiinţific redus când sunt considerate în sine. Ele nu sunt specificări 
logice depline ale semnificaţiei (dacă există aşa ceva) ci, mai 
degrabă, auxiliar pedagogice. Conceptele ştiinţifice la care ele se 
referă dobândesc semnificaţia deplină numai când sunt corelate, 
într-un manual sau altă prezentare sistematică, altor concepte 
ştiinţifice, unor proceduri operatorii şi unor aplicaţii ale paradigmei 
respective. Reiese deci că unele concepte ca acela de element pot 
fi cu greu inventate în afara unui context. Apoi, dat fiind contextul, 
ele se cer rareori inventate întrucât sunt deja la îndemână. Atât 
Boyle cât şi Lavoisier au modificat, în privinţe importante, sem¬ 
nificaţia chimică a „elementului". Dar ei nu au inventat conceptul 
şi nici măcar ■ y^u schimbat formula verbală care-i servea vs-i 


3 T. S. Kuhn, „Robert Boyle c w^tructural Chemistry in the Seventeenth 
Century", Isis, r- »EBr^l952), i ) Q6-29. 

definiţie. La fel cum nici Einstein, cum am văzut, nu a trebuit să 
inventeze sau măcar să redefmească explicit „spaţiul 1 " şi „timpul 11 
pentru p^e da o nouă semnificaţie în conte T tul operei sale. 

Care a fost atunci funcţia istorică ?ilui Boyle în acea parte a 
operei sale care include faimoasa „definiţie 11 ? El a fost conducătorul 
unei revoluţii ştiinţifice care, schimbând relaţia „elementului 11 faţă 
de opecaţiile chimice şi teoria chimică, a transformat noţiunea în- 
tr-un inst=* ment cu totul diferit de ceea ce fusese înainte, trans¬ 
formând, în acest proces, chimia şi lumea chimistului deopotrivă 4 . 
Au fost necesare alte revoluţii, inclusiv cea care se concentrează 
în jurul lui Lavoisier, pentru a da conceptului forma şi funcţia sa 
modernă. Dar Boyle ilustrează, în mod tipic, atât procesul implicat 
în fiecare din aceste stadii cât şi ceea ce se întâmplă în acest proces 
când cunoaşterea existentă este încorporată într-un manual. Mai 
mult decât oi icaxe alt aspect individual al ştiinţei, această formă 
pedagogică a determinat imaginea noastră despre natura ştiinţei 
şi despre rolul descoperirii şi invenţiei în dezvoltarea ei. 


4 Mărie r i ţstsMdţix^ofc’erf J - L trrţ' b ii ?¥ţ ¥ r | om; 

Chemistry (Cambridge, \95%j, f r^>cupă în multe locuri de contribuţiile 
AeluvAoNleln evoluţia conceptului de element cblmlc. 

Manualele pe care tocmai le-am discutat sunt produse numai în 
urma unei revoluţii ştiinţifice. Ele constituie bazele unei noi tradiţii 
de ştiinţă normală. Examinând problema structurii lor, am scăpat 
evident din vedere o verigă. Care este pxoceflul prin care un nou 
candidat la statutul de paradigmă îşi înlocuieşte predecesorul? Orice 
nouă interpretare a naturii, fie o descoperire sau o teorie, apare 
mai întâi în mintea unuia f aoicâtorva indivizi. Ei sunt cei care 
învaţă primii să vadă ştiinţa şi lumea într-o lumină diferită, iar 
capacitatea lor de a efectua această tranziţie este facilitată de două 
împrejurări pe care nu le întâlnim la majoritatea celorlalţi membri 
ai profesiunii. Invariabil, atenţia lor a fost intens concentrată asupra 
problemelor care au provocat criza; în plus, de obicei, aceştia sunt 
oameni atât de tineri sau novici în domeniul zguduit de criză încât 
practica ştiinţifică i-a legat mai puţin adânc decât pe majoritatea 
contemporanilor lor de concepţia despre lume şi regulile de¬ 
terminate de vechea paradigmă. Cum sunt ei în stare şi ce trebuie 
să facă pentru a converti întreaga comunitate sau subgrupul pro¬ 
fesional respectiv la modul lor de a concepe ştiinţa şi lumea? Ce 
determină grupul să abandoneze o tradiţie de cercetare normală 
în fa r oa x ea alteia? 

Pentru a înţelege importanţa ace§tor întrebări, să ne amintim 
că ele sunt singurele reconstrucţii pe care istoricul le poate oferi 
investigaţiei filozofului asupra testării, verificării sau infirmării 
teoriilor ştiinţifice stabilite. In măsura în care este angajat în ştiinţa 
normală, cercetătorul rezolvă puzzles şi nu testează pai>adigme. Deşi 
în cursul căutării soluţiei unui puzzle pa iculaviţl poate să încerce 
abordări alternative, respingându-le pe cele care nu duc Ia rezultatul 
dorit, cercetătorul nu testează paradigma în astfel de situaţii. 
Dimpotrivă, el seamănă cu jucătorul de şah care, în faţa unei 

probleme şi a tablei de joc, încearcă diferite mişcări alternative 
în căutarea unei soluţii. Aceste eforturi ale jucătorului de şah sau 
ale omului de ştiinţă îi pun la încercare pe ei şi nicidecum regulile 
jocului. Ele sunt posibile numai atâta vreme cât paradigma însăşi 
este admisă. De aceea, testarea paradigmei are loc numai după 
eşecuri repetate în a rezolva o problemă de seamă care a generat 
criza. Şi chiar atunci, ea are loc numai după ce sentimentul crizei 
a generat un alt candidat la statutul de paradigmă. In ştiinţă, situaţia 
de testare nu constă niciodată, spre deosebire de rezolvarea 
puzzles- urilor, numai în compararea unei singure paradigme cu 
natura. Dimpotrivă, testarea survine în contextul competiţiei din¬ 
tre două paradigme rivale pentru cucerirea comunităţii ştiinţifice. 

Atent examinată, această formulare dezvăluie paralele neaş¬ 
teptate şi probabil semnificative cu două dintre cele mai populare 
teorii filozofice contemporane despre verificare. Puţini filozofi ai 
ştiinţei mai caută încă criterii absolute de verificare a teoriilor 
ştiinţifice. Conştienţi de faptul că nici o teorie nu poate fi vreodată 
supusă tuturor testelor relevante, ei nu se întreabă dacă o teorie 
a fost verificată, ci mai degrabă se întreabă care este probabilitatea 
ei în lumina dovezilor disponibile. Pentru a răspunde la această 
întrebare, o importantă şcoală a trebuit să recuvgă la compararea 
capacităţii diferitelor teorii de a explica evidenţa disponibilă. 
Această insistenţă asupra comparării teoriilor caracterizează de ase¬ 
menea situaţia istorică în care este acceptată o nouă teorie. Ea 
indică, foarte probabil, una din direcţiile în care ar trebui să se 
îndrepte discuţiile viitoare asupra verificării. 

în formele lor cele mai obişnuite, teoriile probabiliste ale verifi¬ 
cării recurg însă toate la unul sau altul din limbajele observaţionale 
pure sau neutre discutate în secţiunea X. O teorie probabilistă cere 
să comparăm teoria ştiinţifică dată cu toate celelalte pe care le-am 
putea considera că se potrivesc aceleiaşi colecţii de date observate. 
O alta reclamă construirea mentală a tuturor testelor care i se pot 
pretinde teoriei ştiinţifice date să le treacă Gg|\parent unele din aceste 

! Pentru un scurt vii || n einţl principalelor o-Uf( viaţeoriile probabiliste 
ale verificării, a se vedea Emest Nagel, Principles of the TheoryofProbability, 
voi. vâiSTo. 6, din International Encyclopedia of Unified Science, Sf50—75. 

construcţii sunt necesare pentru calcularea probabilităţilor 
specifice, absolute sau relative, dar este greu de închipuit cum ar 
putea fi realizată o astfel de construcţie. După cum am arătat, dacă 
nu poate exista nici un sistem de limbaje sau concepte ştiinţific 
sau empiric neutru, atunci construcţia propusă pentru teste şi teorii 
alternative trebuie efectuată dinăuntrul unei tradiţii bazate pe o 
paradigmă. Astfel restrânsă, construcţia nu ar mai avea acces la 
toate experienţele posibile sau la toate teoriile posibile. în 
consecinţă, teoriile probabiliste maschează contextul verificării în 
aceeaşi măsură în care îl clarifică. Deşi acest context, după cum 
insistă ele, depinde de compararea teoriilor şi a unei cantităţi 
considerabile de dovezi empirice, teoriile şi obse^ aţiile în cauză 
sunt întotdeauna strâns legate de cele deja existente. Verificarea 
seamănă cu selecţia naturală; ea alege cea mai viabilă dintre 
alternativele reale într-o situaţie istorică particulară. Dacă această 
alegere este cea mai bună =.are putea fi făcută în cazul în care rd^i 
fi existat alternative sau în care datele ar fi fost de altă natură — 
iată o întiiiebare lipsită de sens. Căci nu există mijloace de a căuta 
răspunsuri la ea. 

O abordare cu totul diferită a acestui ansamblu de probleme a 
fost elaborată de Karl R. Popper, aboiidai e care neagă existenţa 
oricăror procedeuri de verificare 2 . în schimb, el subliniază im¬ 
portanţa falsificării, adică a testului care, având un rezultat negativ, 
implică respingerea unei teorii stabilite. Evident, rolul astfel atribuit 
falsificării este foarte asemănător celui pe care acest eseu îl atribuie 
experienţelor anomalice, adică experienţelor care, pro r ocând o 
criză, pregătesc terenul pentru o nouă teorie. Totuşi, experienţele 
anomalice nu pot fi identificate cu cele falsificatoare. De fapt, mă 
îndoiesc chiar că acestea din urmă există. Aşa cum am subliniat 
în nenumărate rânduri, nici o teorie nu rezolvă vreodată toate 
problemele cu care este confruntată la un moment dat; după cum 
nici soluţiile deja obţinute nu sunt decât rareori perfecte. Dim¬ 
potrivă, tocmai incompletitudinea şi imperfecţiunea corespondenţei 
existente între date şi teorie sunt cele care, în orice moment, 


2 K. R. Popper, The Logic of Scientific Discovery (New York, 1959), mai 
ales Capitolele I-IV. 

definesc multe din acele pitzzles ce caracterizează ştiinţa normală. 
Dacă oricare şi fiecare eşec în a obţine o asemenea corespondenţă 
ar fi un motiv pentru respingerea teoriilor, atunci toate teoriile ar 
trebui să fie permanent respinse. Pe de altă parte, dacă numai eşecul 
grav în obţinerea corespondenţei justifică respingerea teoriei, atunci 
popperienii vor avea nevoie de un criteriu de „improbabilitate“ 
jjjvc^de „grad de falsificare 14 . Elaborând un asemenea criteriu, ei 
j/Livor lovi aproape sigur de aceeaşi reţea de dificultăţi care i-a 
copleşit pe partizanii variatelor teorii probabiliste ale verificării. 

Multe dintre dificultăţile anterioare pot fi evitate prin re¬ 
cunoaşterea faptului că ambele aceste concepţii dominante şi opuse 
despre logica subiacentă a investigaţiei ştiinţifice au încercat să 
comprime la un loc două procese în mare măsură separate. 
Experienţa anomalică, la Popper, este importantă pentru ştiinţă 
deoarece recurge la competitori ai unei paradigme existente. Dar 
falsificarea, deşi are loc neîndoielnic, nu survine odată cu apariţia 
unei anomalii sau instanţe falsificatoare, sau numai datorită lor. 
Dimpotrivă, ea constituie un proces ulterior şi separat care ar putea 
la fel de bine să fie numit verificare, întrucât marchează victoria 
unei noi paradigme asupra celei vechi. Apoi, compararea pro- 
babilistă a teoriilor joacă un rol central tocmai în acest proqes unitar 
de verificare-falsificare. O asemenea formulare în două etape are, 
cred. avantajul unei plauzibilităţi mari şi poate, de asemenea, să 
ne ajute să explicăm rolul acordului (sau dezacordului) între fapt 
şi teorie în procesul de verificare. Pentru istoric, cel puţin, ideea 
că verificarea stabileşte acordul faptelor cu teoria nu prea are sens. 
Toate teoriile istorice semnificative au fost în acord cu faptele, dar 
numai într-o măsură mai mare sau mai mică. Nu există un răspuns 
mai preu is la întrebarea dacă, sau cât de bine, se potriveşte o teorie 
individuală faptelor. Dar multe întrebări asemănătoare acesteia pot 
fi puse când teoriile sunt luate în bloc sau chiar două câte două. 
Are foarte mult sens să ne întrebăm care din două teorii reale şi 
rivale se potriveşte mai bine faptelor. Deşi nici teoria lui Priestley 
nici cea a lui Lavoisier, de pildă, nu se acordau precis cu obser¬ 
vaţiile existente, puţini contemporani au ezitat mai mult de un de¬ 
ceniu în a conchide că teoria lui Lavoisier oferea o mai bună 
corespondenţă cu observaţiile decât cealaltă. 

Dar această formulare face ca sarcina de a alege între paradigme 
să pară mai uşoară şi mai familiară decât este în realitate. Dacă 
nu ar exista decât un grup de probleme ştiinţifice, doar o lume în 
care să operezi cu ele şi numai un grup de criterii pentru rezolvarea 
lor, atunci competiţia paradigmelor -uMţmtea fi decisă mai mult sau 
mai puţin rutinier, printr-o metodă ca înregistrarea numărului de 
probleme soluţionate de fieTare în parte. în realitate însă, aceste 
condiţii nu sunt niciodată pe deplin satisfăcute. Partizanii para¬ 
digmelor rivale vorbesc întotdeauna despre lucruri diferite — cel 
puţin într-o oarecare măsură. Nici una din părţi nu va admite toate 
presupoziţiile nonempirice de care cealaltă are nevoie pentru a-şi 
susţine punctul de vedere. Asemenea lui Proust şi Berthollet, ar¬ 
gumentând despre compoziţia compuşilor chimici, ele nu pot să 
nu vorbească limbi diferite. Deşi fiecare poate spera să o con¬ 
vertească pe cealaltă la modul său de a concepe ştiinţa şi 
problemele ei, nici una nu poate spera să-şi dovedească dreptatea. 
Competiţia dintre paradigme nu este genul de luptă care poate fi 
câştigată prin argumente. 

Am văzut până acum câteva din cauzele pentru care adepţii 
paradigmelor rivale trebuie să eşueze în efortul de a stabili un 
contact deplin cu fiecare din celelalte puncte de vedere. Aceste 
cauze au fost descrise ca incomensurabilitate a tradiţiilor de ştiinţă 
normală pre- şi postrevoluţionară. Să le recapitulăm pe .-.wYs=ffn 
primul rând, adepţii paradigmelor rivale vor fi adeseori în dez¬ 
acord în ce priveşte lista de probleme pe care trebuie să le rezolve 
orice candidat la statutul de paradigmă. Criteriile sau definiţiile 
lor privitoare la ştiinţă nu sunt aceleaşi. Trebuie ca Dteorie a miş¬ 
cării să explice cauza forţelor de atracţie dintre particulele de 
materie sau poate doar să consemneze existenţa unor atare forţe? 
Dinamica lui Newton a fost în mare măsură respinsă deoarece, 
spre deosebire de teoriile lui Aristotel şi Descartes, implica al doilea 
răspuns. Când teoria lui Newton a fost acceptată, o întrebare era 
în acest fel alungată din ştiinţă; o întrebare despre care însă teoria 
relativităţii poate afirma cu mândrie că a rezolvat-o. La fel, în 
modul în care era răspândită în secolul al nouăsprezecelea, teoria 
chimică a lui Lavoisier i-a inhibat pe chimişti să se întrebe de ce 
metalele erau atât de asemănătoare — o întrebare pe L d'orţ:himia 

flogistică o pusese şi la care răspunsese. Trecerea la paradigma 
lui Lavoisier, asemenea trecerii la cea a lui Newton, însemna pier¬ 
derea nu numai a unei întrebări admisibile, dar şi a unei soluţii 
obţinute. Dar această pierdere nu a fost definitivă. în secolul al 
douăzecilea, întrebările despre calităţile substanţelor chimice şi-au 
făcut din nou apariţia în ştiinţă, împreună cu unele răspunsuri 
Ia ele. 

Este vorba însă aici, mai mult decât de incomensurabilitatea 
criteriilor. Deoarece noile paradigme se nasc din cele vechi, ele 
încorporează de obicei o bună parte din vocabularul şi aparatul 
atât conceptual cât şi instrumental pe care le-a folosit înainte 
paradigma tradiţională. Dar ele folosesc rareori aceste elemente 
împrumutate potrivit modului tradiţional. în noua paradigmă, 
termeni, concepte şi experimente vechi intră în noi relaţii unele 
cu altele. Rezultatul inevitabil este — ceea ce trebuia să numim, 
deşi termenul nu este cu totul potrivit — ; şeînţelegere între două 
şcoli rivale. Profanii care râdeau de teoria einsteiniană a relativităţii 
generalizate pe motiv că spaţiul nu ar putea fi „curbat“ — nefiind 
genul de lucru care se pretează la aşa ceva — nu erau pur şi simplu 
nedrepţi sau în eroare. Tot aşa cum nu erau nici matematicienii, 
fizicienii şi filozofii care au încercat să elaboreze o versiune eu¬ 
clidiană a teoriei lui Einstein 3 . Ceea ce se înţelegea înainte prin 
spaţiu era ceva necesarmente uniform, omogen, izotrop şi neafec¬ 
tat de prezenţa materiei. Dacă nu ar fi fost astfel, fizica newtoniană 
nu ar fi funcţionat. Spre a realiza trecerea la universul lui Einstein, 
întreaga ţesătură conceptuală ale cărei fire sunt spaţiul, timpul, 
materia, forţa ş.a.m.d. a trebuit să fie refăcută şi aşternută din nou 
peste întreaga natură. Numai oamenii care au trecut sau nu au reuşit 
să treacă, împreună, prin această transformare vor fi în stare să 
identifice cu exactitate lucrurile asupra cărora au fost sau nu de 

3 în privinţa reacţiilor profane t h conceptul de spaţiu curbat, a n| şedea 
Philipp Frank( Oyjw up ffiis Life u-n^ufo LuŞraducere şi editare de G. Rosen 
şi S. Kusaka (New York, 1947), pp. 142-146. Pentru cele câteva încercări 
de a păstra cuceririle relativităţii generalizate într-un spaţiu euclidian, vezi 
C. Nordmann, Einstein x y° şl ^Jniverse, trad. t\Ş pŞabe (New York, 1922), 
cap. IX. 



DEZNODĂMÂNTUL REVOLUŢIILOR 


215 


acord. Comunicarea peste linia revoluţionară de demarcaţie kviih<i 
inevitabil parţială. Să ne gândim, de exemplu, la oamenii care l-au 
socotit pe Copemic nebun pentru că afirmase că Pământul Aki 
învârteşte. Ei nu greşeau doar sau nu greşeau întru totul. Parte din 
ceea ce ei înţelegeau prin „Pământ" însemna poziţie fixă. Pământul 
lor, cel puţin, nu putea fi mişcat. în mod corespunzător, inovaţia 
lui Copemic nu a constat pur şi simplu în a mişca Pământul. Mai 
degrabă, ea a constituit un nou mod de a privi problemele fizicii 
şi astronomiei, un mod care a modificat necesarmente înţelesul 
atât al „Pământului" cât şi al „mişcării" 4 5 . Fără aceste modificări, 
conceptul de Pământ în mişcare era nebunesc. Pe de altă parte, 
odată ce modificările au fost efectuate şi înţelese, atât Descartes 
cât şi Huyghens şi-au putut da seama că mişcarea Pământului era 
o problemă fără nici un conţinut pentru ştiinţă?. 

Aceste exemple indică un al treilea şi fundamental aspect al 
imposibilităţii de a compara între ele paradigmele rivale. într-un 
sens pe care ? : ţur.t în stare să îl clarific mai mult, adepţii para¬ 
digmelor rivale îşi practică meseria în lumi diferite. Una conţine 
corpuri aflate sub acţiunea unei forţe şi DLţad încet, alta pendule 
care îşi repetă continuu mişcările. într-una soluţiile sunt compuşi, 
iar în alta amestecuri. Una este scufundată într-o matrice spaţială 
plană, alta într-una curbă. Practicând în lumi diferite, cele două 
grupuri de oameni de ştiinţă văd lucruri diferite când privesc din 
acelaşi punct în aceeaşi direcţie. Din 2 &l ^aceasta nu înseamnă 
că ele pot vedea orice le place. Ambele grupuri examinează lumea, 
iar ceea ce examinează nu s-a schimbat. Dar în unele regiuni, ele 
văd lucruri diferite şi le văd în interacţiuni diferite. Iată de ce o 
lege care nu poate fi nici măcar demonstrată unui grup de oameni 
de ştiinţă poate uneori părea intuitiv evidentă celuilalt. De ase¬ 
menea, acesta este motivul pentru care, înainte de a putea spera 
să comunice pe deplin, un grup sau celălalt trebuie să trăiască 
convertirea pe care am numit-o schimbare de paradigmă. Tocmai 


4 T. S. Kuhn, The Copernican Revolution (Cambridge, Mass., 1957), Cap. 
III, IV şi VII. O temă majoră a întregii cărţi este tocmai măsura în care 
heliocentrismul a fost mai mult decât o chestiune strict astronomică. 

5 Max Jammer, ConceptsofSpace (Cambridge, Mass., 1954), pp. flJS-124. 

pentru că este o tranziţie între incomensurabile, trecerea de la o 
paradigmă la o alta rivală nu poate fi făcută pas cu pas, constrânsă 
de logică şi de o e-| perienţă neutră. Ca şi transformarea gestalt- 
ului, ea trebuie să survină dintr-odată (deşi nu neapărat instantaneu) 
sau deloc. 

Cum ajung, atunci, oamenii de ştiinţă să realizeze această 
tLanspunexe? în parte, răspunsul este că foarte adesea ei nu ajung 
s-o realizeze. Aproape la un secol după moartea lui Copemîc, 
copemicanismul făcuse încă puţini prozeliţi. Opera lui Newton 
nu a fost în general acceptată, mai ales pe continent, vreme de mai 
mult de o jumătate de secol de la apariţia Principiilor 6 * 8 * . Priestley 
nu a acceptat niciodată teoria oxigenului, nici lordul Kelvin pe 
ack electromagnetică ş.a.m.d. Dificultăţile convertirii au fost adesea 
observate de înşişi oamenii de ştiinţă. într-un pasaj deosebit de 
pătrunzător de la sfârşitul Originii speciilor, Darwin scria: „Deşi 
IIEpentru totul convins de ade r ăit 1 concepţiilor expuse în acest 
volum 11 o xţnă aştept deloc să-i conving pe naturaliştii cu expe¬ 
rienţă, ale căxor minţi sunt pline de o mulţime de fapte, toate con¬ 
cepute de-a lungul anilor dintr-un punct de vedere total opus celui 
pe care îl susţin... Dar privesc cu încredere în viitor, spre natu¬ 
raliştii tineri care se ridică şi care vor fi în stare să examineze im¬ 
parţial ambele laturi ale problemei 117 . Iar Max Planck, trecându-şi 
în revistă propria carieră în a sa Autobiografie ştiinţifică, remarca 
cu amărăciune că „un nou adevăr ştiinţific nu triumfa convingându-şi 
adversarii şi luminându-i, ci mai degrabă pentru că adversarii săi 
până la urmă mor şi se ridică o nouă generaţie căreia acel adevăr 
îi apare firesc 118 . 

Aceste fapte şi altele asemănătoare sunt prea bine cunoscute 
pentru a mai avea nevoie de alte argumente. Dar ele reclamă o 

6 i*B. Cohen, Franklin and Newton: ? 0 ^nquiiy ap n» Speculative New- 
ih» 0 [Şv^xperimental Science and Franklin ’s Work ob ifdectricity as an Example 
T’ăereo/ţPhiladelphia, 1956), > ( tip3-94. 

1 Charles' ^ uY the Origin ofSpecies... (ediţie autorizată după a 
jHtK-^ţdiţie engleză; New York, 1889), II, -e 95-296. 

8 R A planck, Scientific Autobiography and Other Papers, trad. F. Gaynor 

(New York, 1949), pp. 33-34. 

reevaluare. în trecut, ele au fost adesea înţelese în sensul că oamenii 
de ştiinţă, fiind doar oameni, nu puteau întotdeauna să-şi re¬ 
cunoască erorile, chiar când erau puşi în faţa unor demonstraţii 
riguroase. Aş fi de părere, mai degrabă, că în aceste chestiuni nu 
este vorba nici de demonstraţie nici de eroare. Transferul de 
fidelitate de la o paradigmă Ia alta este o experienţă de convertire 
care nu poate fi forţată. Rezistenţa de o viaţă, mai ales din partea 
celor ale căror cariere productive l-au legat de o tradiţie mai veche 
de ştiinţă normală, nu este o violare a standardelor ştiinţei, ci un 
indicator al înseşi naturii cercetării ştiinţifice. Izvorul rezistenţei 
este încrederea că vechea paradigmă va rezolva până la urmă toate 
problemele, că natura poate fi înghesuită în tiparul oferit de 
paradigmă. Inevitabil, în perioade de revoluţie, această încredere 
pare îndărătnicie — cum de altfel este uneori. Dar este şi ceva 
mai mult. Această încredere este cea care face posibilă ştiinţa 
normală sau rezolvatoare-de-pwzz/ez. Şi numai prin ştiinţa 
normală, comunitatea profesională a oamenilor de ştiinţă reuşeşte, 
mai întâi, să exploateze potenţialităţile domeniului şi preciziei 
vechii paradigme, iar apoi să identifice dificultatea a cărei studiere 
va putea da naştere unei noi paradigme. 

Totuşi, a spune că rezistenţa este inevitabilă şi legitimă, că 
schimbarea paradigmei nu poate fi justificată prin demonstraţie, 
nu este totuna cu a spune că nici un argument nu este relevant sau 
că oamenii de ştiinţă nu pot fi convinşi să-şi schimbe părerile. Deşi 
este nevoie uneori de o generaţie pentru a-şi schimba părerile, 
comunităţile ştiinţifice au fost în repetate rânduri convertite la noi 
paradigme. De altfel, aceste convertiri au avut loc nu în ciuda 
faptului că savanţii sunt oameni, ci'datorită lui. Deşi unii oameni 
de ştiinţă, îndeosebi cei mai bătrâni şi cu mai multă experienţă, 
pot rezista nelimitat, cei mai mulţi dintre ei pot fi influenţaţi într-un 
fel sau altul. Convertirile vor avea Ioc încetul cu încetul până când, 
după moartea ultimilor mohicani, întreaga comunitate va practica 
din nou sub auspiciile unei singure paradigme, dar diferită de cea 
precedentă. Trebuie deci să ne întrebăm cum survine convertirea 
şi cum i se rezistă. 

Ce fel de răspuns aşteptăm la această întrebare? Tocmai pentru că 
se referă la tehnici de convingere sau la argumente şi contraargumente 

într-o situaţie în care nu poate exista vreo demonstraţie, întrebarea 
noastră este nouă şi presupune, deci, un studiu care nu a fost 
întreprins înainte. Va trebui să ne mulţumim cu o examinare foarte 
parţială şi impresionistă. De altfel, cele spuse concordă cu rezultatul 
acestei examinări în a sugera că, pusă în legătură cu convingerea 
mai degvabă decât cu demonstraţia, întrebarea asupra naturii 
argumentului ştiinţific nu are o Răspuns ui ic sau uniform. Oamenii 
de ştiinţă, luaţi ca indivizi, îmbrăţişează o nouă paradigmă din tot 
felul de motive. Unele dintre ele — de pildă, cultul soarelui care 
l-a ajutat pe Kepler să devină un cope-- ican — se află cu totul în 
afara sferei apavente a ştiinţei 9 . Altele depind de idiosincrasii 
autobiografice şi personale. Chiar naţionalitatea sau reputaţia pre¬ 
alabilă a inovatorului şi a profesorilor săi pot uneori juca un rol 
semnificativ 10 . Până la urmă, deci, trebuie să învăţăm să punem 
această întrebare într-un mod diferit. Nu ne j i? i)ţ>veocupa, prin 
urmare, argumentele care îl con- e«± esc de fapt pe un individ sau 
altul ci mai degrabă genul de comunitate care, mai devreme sau 
mai târziu, dar întotdeauna, se realcătuieşte într-un singur grup. 
Voi amâna însă problema pentru ultima secţiune, examinând deo¬ 
camdată u i ele dintre tipurile de argumente care se dovedesc deo- 
I ebit de eficiente în conflictele asupra schimbării paradigmei. 

Probabil, unica afirmaţie foarte generală avansată de adepţii 
unei noi paradigme este că ei pot rezolva problemele care au dus-o 
pe cea veche la criză. Când poate fi justificată, această afirmaţie 
este adesea cea mai eficientă posibil. Se ştie că paradigma este în 
dificultate în zona la care se referă afirmaţia. Dificultatea a fost 

9 în ce priveşte rolul cultului soarelui în gândirea lui Kepler, vezi 
E. A. Burtt, The Metaphysical Foundations of Modern Physical unu n«£^ed. 
revăzută; New York, 1932), e 5 — 49. 

10 în ce priveşte rolul reputaţiei, \ 1 considerăm următoarele: într-un 
di î ăi a' când reputaţia sa era bine stabilită, lordul Rayleigh a trimis Asociaţiei 
Britanice un -e-u Ghir "Ffsupra f" i paradoxuri ale electrodinamicii. Din greşeală, 
numele său a fost omis la trimiterea articolului, iar articolul însuşi a fost 
iniţial respins fiind considerat« 5 cepreunui „iubitor de paradoxuri 11 . Curând 
după aceea, cu "} & \ “iHCutorului Trocul s--H i r a-prticolul a fost acceptat 
cu o abundenţă de s# ] | §^J. R. Strutt, 4th Baron Rayleigh, John William Strutt, 

Third Baron Rayleigh [New York, 1924], p. 228). 

în repetate rânduri examinată, dar încercările de îndepăj a au 
eşuat mereu. „Experimente cruciale" — capabile să discrimineze 
cu deosebită exactitate între două paradigme — au fost recunoscute 
şi atestate înainte chiar ca noua paradigmă să fi fost imaginată. 
Astfel, Copemic ^ipretins că rezolvase îndărătnica problemă a 
duratei anului calendaristic. Newton că împăcase mecanica 
terestră cu cea celestă, Lavoisier că rezolvase problemele iden¬ 
tităţii ga+elor şi relaţiilor de greutate, iar Einstein că făcuse elec- 
trodinamica compatibilă cu o nouă ştiinţă a mişcării. 

Pretenţiile de acest fel au deosebite şanse să reuşească dacă 
noua paradigmă dovedeşte o pmecizie cantitativă izbitor mai bună 
decât competitoarea ei mai veche. Superioritatea cantitativă 
„tabelelor rudolfice “* ale lui Kepler faţă de toate cele calculate 
pe baza teoriei lui Ptolemeu a constituit un factor major în con¬ 
vertirea astronomilor la copemicanism. Succesul lui Newton în 
predicţiile observaţiilor astronomice cantitative a fost probabil cea 
mai importantă cauză a triumfului teoriei sale asupra rivalelor ei 
mai rezonabile, dar predominant calitative. Iar în acest secol, ui¬ 
mitorul succes cantitativ al legii radiaţiei Iui Planck, ca şi cel al 
atomului lui Bohr i-au convins repede pe mulţi fizicieni să le 
adopte, deşi, pent« ^ansamblul fizicii, ambele aceste contribuţii 
creau mai multe probleme decât iiezolvau^j 1 -® 

Pretenţia de a fi rezolvat problemele generatoare de criză este 
totuşi rareori suficientă prin sine. De asemenea, ea nu poate fi 
întotdeauna justificată. De fapt, teoria lui Copemic nu era mai 
precisă decât cea a lui Ptolemeu şi nu producea direct vreo îmbu¬ 
nătăţire a calendarului. De asemnea, la câţiva ani după ce b^fost 
propusă, teoria ondulatorie a luminii nu avusese atât succes 
rivala ei corpusculară în re+olvaNea efectelor de polarizare care 
fuseseră cauza principală a crizei din optică. Uneori, practica mai 
liberă care caracterizează cercetarea extraordinară va produce un 
candidat la paradigmă care, iniţial, nu este de nici un folos în 


u o kîj 46 K^lasic: Tabulae rudolphinae. (N. t.) 

11 pHÎ [ 3 = ^problemele oVh-Mfiţ ?!iv^To., dl jcd- Sf--H-<S|. \ hobz I flSz'hl 

Quantum Theory (Londra, 1922), o-b" agi, VI—IX. Pentru alte exemple din 
acest paragraf, vezi referinţele anterioare a o ţofPc-Xiecţiune. 

problemele care au provocat criza. Când se întâmplă aşa ceva, 
dovezile trebuie aduse din alte zone ale domeniului, aşa cum de 
altfel ?dşi întâmplă adeseori. în acele alte zone pot fi elaborate 
argumente deosebit de convingătoare în cazul în care noua para¬ 
digmă permite predicţia unor fenomene care erau cu totul 
neaşteptate atât timp cât prevala vechea paradigmă. 

Teoria lui CApeo ic, de exemplu, sugera că planetele ar trebui 
să semene cu Pământul, că Venus ar trebui să aibă faze şi că 
universul ar trebui să fie mult mai mare decât se crezuse până 
atunci. Drept urmare, când la şaizeci de ani după moartea sa, 
telescopul jşiezvăluit dintr-odată munţi pe Lună, fazele planetei 
Venus şi sr şumăr imens de stele până atunci nebănuite, aceste 
observaţii au adus noii teorii numeroşi prozeliţi, mai ales dintre 
neastronomi 12 . în cazul teoriei ondulatorii a luminii, o cauză prin¬ 
cipală jşonvertirilor profesionale s-a dovedit a fi şi mai dramatică. 
Rezistenţa franceză s-a năruit brusc şi relativ complet când Fresnel 
rjputut demonstra existenţa unei pete albe în 3 entrul umbrei unui 
disc circular. Era ■- Hşfect pe care nimeni, nici măcar el nu -1 
anticipase, dar despre care Poisson, iniţial unul din adversarii săi, 
arătase că este o consecinţă necesară, deşi absurdă, a teoriei lui 
Fresnel 13 . Datorită valorii lor de şoc şi întrucât era atât de evident 
că ele hq şrau de la bun început „clădite în“ noua teorie, asemenea 
argumente s-au dovedit deosebit de convingătoare. Iar uneori 
forţă suplimentară p&ate fi exploatată, chiar când 
fenomenul în cauză fusese observat cu mult înainte de a fi propusă 
teoria care îl explica. Einstein, de exemplu, nu părea să fi anticipat 
1 Relativitatea generalizată i RXplica cu precizie bine cunoscuta 
anomalie observată în mişcarea periheliului lui Mercur, drept care 
cRrăit o mare victorie când voRideverit că lucrurile stau astfel 14 . 


' - cţ> r X " <J| + î|j oqR g (Ş Ug O N n 3 3| 

' 3 ’ flf afvVhittaker, 2;Ş /istory of ihe Theories of z e&ERmd Electricity I 
(2d e T Qţ/ r u 5 /aR1951), p. 108. 

14 Ibidem , aR1953), 151—180, în legătură cu gru^ 3 /i! fi Teoriei relativităţii 
vşl Relativ la reacţia ă-Opinstein faţă R EfiÂ* L tşrecis eşeoriei 

n n ş Onc/j/sR ^ liRTeriheliului lui Mercur, a se vedea scrisoarea citată 
în P. A. Schlipp (ed.), Albert' â Lffia Ş yOhz??- ygi ă> mCHi axi^Evanston III, 
1949), 7 01101. 



DEZNODĂMÂNTUL REVOLUŢIILOR 


221 


Toate argumentele în favoarea unei noi paradigme, discutate 
până acum, s-au bazat pe capacitatea comparabilă a competitorilor 
de a rezolva probleme. Pentru oamenii de ştiinţă, aceste argumente 
sunt de obicei cele mai semnificative şi cele mai convingătoare. 
Exemplele precedente ar trebui să nu lase nici Â^indoială asupra 
cauzei imensului lor succes. Dar, din motive de care ne vom ocupa 
de îndată, ele nu e aplici separat nici împreună, constrângătoare. 
Din fericire, există şi alte temeiuri pentru care oamenii de ştiinţă 
renunţă la x ^paradigmă veche în favoarea uneia noi. Sunt argu¬ 
mentele, rareori explicitate întru totul, o j , - 4 /p l iapelează la simţul 
individului pentru adeD j at sau estetic; astfel, despre noua teorie 
se spune că este „mai ordonată", „mai potrivită" sau „mai simplă" 
decât cea veche. Probabil, aceste argumente • '- E^nai puţin eficiente 
în alte ştiinţe decât în matematici. Primele versiuni ale majorităţii 
noilor paradigme sunt rudimentare. Până ce atracţia lor estetică 
poate fi pe deplin evidenţiată, majoritatea comunităţii a fost 
convinsă prin alte mijloace. Cu toate acestea, importanţa consi¬ 
deraţiilor estetice poate fi uneori decisivă. Deşi ele atrag adesea 
numai câţiva oameni de ştiinţă de partea unei noi teorii, de aceşti 
câţiva poate depinde triumful ei final. Dacă ei nu l-ar adopta în 
grabă din motive în ma7e măsură individuale, noul candidat la 
paradigmă ar putea să nu fie niciodată suficient de dezvoltat pentru 
a atrage întreaga comunitate ştiinţifică. 

Pentru a înţelege cauzele importanţei acesao^onsideraţii mai 
subiective şi estetice, să ne reamintim despre ce este vorba într-o 
controversă dintre paradigme. Când un nou candidat la paradigmă 
este pentru prima oară propus, el rezolvase doar rareori mai mult 
decât câteva din problemele ce-i stăteau în faţă, iar cele mai multe 
din aceste soluţii erau încă departe de a fi perfecte. Până la Kepler, 
teoria lui Copemic nu prea îmbunătăţise predicţiile poziţiilor 
planetelor făcute de Ptolemeu. Când Lavoisier a văzut în oxigen 
„însuşi aerul în întregime", noua sa teorie nu putea deloc face faţă 
problemelor puse de proliferarea noilor gaze — fapt pe care 
Priestley l-a speculat cu mult succes în contraatacul său. Cazuri 
ca pata de lumină a lui Fresnel sunt extrem de rare. De obicei, 
abia mult mai târziu, după ce noua paradigmă a fost elaborată, 
acceptată şi exploatată, avansate argumente aparent hotărâtoare, 

precum pendulul lui Foucault pentru a demonstra rotaţia Pă¬ 
mântului sau experimentul lui Fizeau pentru a dovedi că lumina 
se mişcă mai repede în aer decât în apă. Producerea lor revine 
ştiinţei normale, iar rolul lor nu apare în controversa paradigmelor, 
ci în manualele postrevoluţionare. 

înainte ca aceste manuale să fie scrise, când disputa continuă, 
situaţia este mult diferită. De obicei, adversarii unei noi paradigme 
pot afirma în mod legitim că, chiar în aria de criză, aceasta este 
cu puţin superioară rivalei ei tradiţionale. Fireşte, ea rezolvă mai 
bine unele probleme şi dezvăluie unele regularităţi noi. Dar para¬ 
digma mai veche poate fi astfel articulată încât să facă faţă 
dificultăţilor aşa cum făcuse faţă şi altor dificultăţi mai înainte. 
Atât sistemul astronomic geocentric al lui Tycho Brahe cât şi 
versiunile ulterioare ale teoriei flogisticului erau reacţii la pro¬ 
vocările unui nou candidat Ia paradigmă şi ambele aceste reacţii 
au avut succes 15 . în afară de aceasta, apărătorii teoriei şi procedurii 
tradiţionale pot aproape întotdeauna indica probleme pe care noul 
lor rival nu le-a rezolvat dar care, pentru ei, nu sunt nicidecum 
probleme. Până la descoperirea compoziţiei apei, arderea 
hidrogenului era un argument puternic pentru teoria flogisticului 
şi împotriva celei a lui Lavoisier. Chiar după ce teoria oxigenului 
a triumfat, ea tot nu putea încă să explice prepararea unui gaz in¬ 
flamabil din carbon — fenomen pe care flogisticienii îl aduseseră 
ca argument puternic în favoarea concepţiei lor 16 . Chiar în zona 
crizei, echilibrul argumentelor şi contraargumentelor poate fi uneori 
foarte strâns. Iar în afara acelei zone, balanţa înclină adeseori 
decisiv în favoarea tradiţiei. Copemic a distrus o respectabilă 
explicaţie a mişcării Pământului fără să pună o alta în loc; Newton 


15 1 ţinu» sistemul Iui Brahe, care era geometric Kfjro lotul echivalent oj i 
cel al Iui Copemic, vezi J. L. Dreyer, A History of Astronomy from Thales 
io Kepler (2d ed.; New York, 1953), 1 1 jf>59-371. Pentru ultimele versiuni 
ale teoriei flogisticului şi succesul lor, vezi J. R. Partington şi D. McKie, 
„Historical Studies ofthe Phlogiston Theory “,Annals of Science, IV (1939), 
pp.113-149. 

16 Pentru problema pusă de hidrogen, vezi J. R. Partington, A 1 >hort His¬ 
tory of Chemistry (2d ed.; Londra, 1951) (Io or pentru oxidul de carbon, 

■■■ pfcJfl. Koopp, Geschichte der Chemie, III (Braunschweig, 1845), pp. 294-296. 



DEZNODĂMÂNTUL REVOLUŢIILOR 


223 


a făcut acelaşi lucru cu o explicaţie mai veche a gravitaţiei; la fel 
Lavoisier cu proprietăţile comune ale metalelor ş.a.m.d. Pe scurt, 
dacă un nou candidat Ia paradigmă va fi judecat de la bun început 
de oameni practici, care îi evaluează numai capacitatea relativă 
de a rezolva pyobleme, ştiinţele ar cunoaşte foarte puţine revoluţii 
majore. Dacă adăugăm la aceasta şi contraargumentele generate 
de ce am numit mai înainte incomensurabilitatea paradigmelor, 
atunci ştiinţele ar putea să nu cunoască nici un fel de revoluţie. 

Dar controversele dintre pavadigme nu vizează realmente 
capacitatea lor relativă de -.rezolva probleme, deşi din raţiuni în¬ 
temeiate ele sunt de obicei exprimate în aceşti termeni. Mai 
degrabă, chestiunea este care paradigmă va ghida în viitor cerce¬ 
tarea asupra unor pyobleme în raport cu care nici un competitor 
nu poate încă pretinde că le rezolvă în întregime. Este necesară 
o decizie între moduri alternative de a face ştiinţă şi, în aceste 
condiţii, decizia trebuie să se bazeze mai puţin pe realizări trecute 
cât pe promisiuni viitoare. Cel care îmbrăţişează o nouă paradigmă, 
aflată într-un stadiu timpuriu de elaborare, o face adeseori în ciuda 
evidenţei oferite de problemele rezolvate. Cu alte cuvinte, el trebuie 
să aibă încredere că noua paradigmă va reuşi în faţa numeroaselor 
probleme cu care este confruntată, ştiind numai că vechea 
paradigmă a eşuat în faţa câtorva. O asemenea decizie poate fi 
luată numai pe bază de încredere. 

Aceasta este una din raţiunile pentru care o criză ante^ară *di 
dovedeşte a fi atât de importantă. Oamenii de ştiinţă care nu au 
trecut prin ea vor renunţa foarte rar la dovezile solide ale 
problemelor rezolvate în favoarea a ceea ce poate lesne să se 
dovedească şi să fie considerată de către mulţi o himeră. Dar criza 
singură nu este suficientă. Trebuie de asemenea să existe o bază 
pentru încrederea în candidatul ales, chiar dacă t u ieste nici 
raţională, nici, în ultimă instanţă, coreei. Trebuie, cu alte cuvinte, 
să existe ceva care să determine cel puţin pe câţiva oameni de 
ştiinţă să simtă că noua propunere este pe calea cea bună şi uneori 
numai consideraţii personale şi estetice confuze pot face acest 
lucru. Au existat oameni care au fost convertiţi de asemenea eâ'h t 
sideraţii în momente în care majoritatea argumentelor tehnice 
articulabile indica contrariul. La apariţie, nici teoria astronomică 

c/^ui Copemic, nici teoria materiei a lui De Broglie nu prezentau 
multe alte motive de atracţie. Chiar şi astăzi, teoria generală a lui 
Einstein îi atrage pe oameni mai ales din motive estetice, o atracţie 
pe ««vDţmţini oameni din afara matematicii au fost în stare să o 
resimtă. 

Nu vreau să sugerez că noile paradigme înving până la urmă 
printr-o estetică mistică. Dimpotrivă, foarte puţini oameni părăsesc 
"tradiţie numai pentru asemenea raţiuni. Adeseori, cei care o fac 
/dtlovedesc a fi fost induşi în eroare. Dar pentru ca o paradigmă 
să învingă vreodată, ea trebuie să-şi câştige primii suporteri, oameni 
care o vor dezvolta până la punctul în care pot fi produse şi 
multiplicate argumentele practice. Şi chiar aceste argumente, când 
apar, nu sunt individual hotărâtoare. întrucât oamenii de ştiinţă 
sunt rezonabili, unul sau altul dintre argumente îi va convinge până 
la urmă pe mulţi dintre ei. Dar nu există nici un singur argument 
am/dţă-i poată convinge pe toţi. în loc de convertirea unui singur 
grup, ceea ce se întâmplă este mai degrabă o tot mai considerabilă 
redistribuire c^îdelităţilor profesionale. 

La început, un nou candidat la paradigmă poate avea puţini par¬ 
tizani, iar uneori motivele acestora pot fi dubioase. Totuşi, dacă 
sunt competenţi, ei îl vor îmbunătăţi, îi vor explora posibilităţile 
şi vor arăta ce înseamnă să aparţii comunităţii ghidate de el. în 
Vb d\ Răstimp, dacă paradigma este destinată să învingă, numărul 
şi tăria argumentelor convingătoare în favoarea ei vor spori. Tot 
mai mulţi oameni de ştiinţă vor fi atunci convertiţi, iar explorarea 
noii paradigme va continua. Treptat, numărul experimentelor, 
instrumentelor, articolelor şi cărţilor bazate pe acea paradigmă va 
creşte. Convinşi de fecunditatea noii concepţii, tot mai mulţi vor 
fi aceia care vor adopta noul mod de a practica ştiinţa normală, 
până când, în cele din urmă, mai rămân doar câţiva bătrâni mo¬ 
hicani. Şi nici măcar despre aceştia din urmă nu putem spune că 
greşesc. Deşi istoricul poate găsi întotdeauna oameni — Priestley, 
de pildă — care au fost nerezonabili rezistând atâta vreme, el nu 
va putea stabili punctul în care rezistenţa devine ilogică sau 
neştiinţifică. Cel mult, el ar putea dori să spună că omul care con¬ 
tinuă să reziste, după ce întreaga sa breaslă cv^ost convertită, în¬ 
cetează ipso facto să mai fie un om de ştiinţă. 



XIII 

Progres prin revoluţii 


Paginile anterioare cuprind descrierea schematică /^dezvoltării 
ştiinţei, atât cât permite acest eseu. Ele nu pot însă să ofere o con¬ 
cluzie. Dacă această descriere bţurprins câtuşi de puţin structura 
esenţială a evoluţiei continue a unei ştiinţe, ea va fi pus totodată 
şi o problemă aparte; de ce întreprinderea conturată mai sus trebuie 
să evolueze continuu pe căi deosebite, de pildă, de cele ale artei, 
teoriei politice sau filozofiei? De ce este progresul o condiţie 
rezervată aproape exclusiv activităţilor pe care le numim ştiinţă? 
Cele mai obişnuite răspunsuri la această întrebare au fost negate 
în acest eseu. Nu ne rămâne, în încheiere, decât să ne întrebăm 
dacă nu le putem înlocui cu altele. 

Să observăm de îndată că o parte a întrebării este în întregime 
semantică. într-o foarte mare măsură, termenul „ştiinţă" este re¬ 
zervat domeniilor care progresează pe căi evidente. Nicăieri nu 
apare acest lucru mai clar decât în repetatele controverse dacă una 
sau alta dintre ştiinţele sociale contemporane este într-adevăr 
ştiinţă. Aceste controverse îşi găsesc corespondenţe în perioadele 
preparadigmatice ale domeniilor pe care astăzi, fără nici o ezitare, 
le considerăm ştiinţe. In aparenţă soluţia constă într-o definiţie a 
acestui termen îndărătnic. întâlnim oameni care argumentează, de 
exemplu, că psihologia este o ştiinţă deoarece posedă cutare şi cu¬ 
tare caracteristici. Alţii răspund că aceste caracteristici nu sunt fie 
necesare, fie suficiente pentru a face din acest domeniu o ştiinţă. 
Adeseori se cheltuieşte multă energie, se iscă mari pasiuni, fără 
ca un observator din afară să înţeleagă de ce. Poate atât de mult 
să depindă de o definiţie a „ştiinţei"? Poate o definiţie să-i spună 
cuiva dacă este sau nu un om de ştiinţă? Şi dacă da, de ce nu îşi 
bat capul cei din ştiinţele naturii sau artiştii cu definiţia termenului? 
Inevitabil, se naşte bănuiala că problema este mai adâncă. Probabil 

că adevăratele întrebări care se pun sunt următoarele: De ce nu 
avansează domeniul meu precum fizica, de pildă? Ce schimbări 
de tehnici sau de ideologie i-ar permite să o facă? Acestea nu sunt 
însă întrebări la care să se poată răspunde printr-un acord asupra 
unei definiţii. De altfel, dacă precedentele din ştiinţele naturii sunt 
de vreun folos, asemenea întrebări vor înceta să mai fie prilej de 
preocupare nu atunci când o definiţie va fl fost găsită, ci când 
grupul care acj m se îndoieşte de p'sopriul său statut va fl realizat 
un consens asupra realizărilor sale trecute şi prezente. Poate fl 
semnificativ, de pildă, faptul că economiştii discută mai puţin 
despre ştiinţificitatea domeniului lor decât practicienii din alte 
domenii ale ştiinţelor sociale. Oare pentru că economiştii ştiu ce 
este ştiinţa? Sau este oare vorba mai degrabă de faptul că ei sunt 
de acord asupra problemelor ştiinţei economice? 

Această idee îşi are reciproca ei care, deşi nu mai este pur şi 
simplu semantică, ne poate ajuta să evidenţiem legăturile intime 
dintre noţiunile noastre de ştiinţă şi de progres. Vreme de multe 
secole, atât în Antichitate cât şi în zorii vremurilor modeme, pictura 
era considerată ca disciplină cumulativă. în acele timpuri, se pre¬ 
supunea că scopul artistului era reprezentarea. Critici şi istorici 
ca Plinius şi Vasari înregistrau cu veneraţie şirul de invenţii de la 
perspectivă până la chiaroscuro care permiseseră, încetul -< r încetul, 
reprezentări tot mai perfecte ale naturii âi^Dar întâlnim, de ase¬ 
menea, vremuri mai ales în timpul Renaşterii, când ruptura dintre 
ştiinţe şi arte era puţin resimţită. Leonardo era numai unul dintre 
atâţia alţii care se mişca liber între domenii ce aveau să devină 
numai mai târziu categoric distincte 1 2 . Apoi, chiar după ce acest 
transfer permanent a încetat, termenul „artă“ a continuat să fie 
aplicat deopotrivă tehnologiei şi meşteşugurilor, considerate ca¬ 
pabile de progres, Aaţi picturii şi sculpturii. Numai când acestea 
din urmă au renunţat limpede la reprezentare ca scop al lor şi au 

1 E. H. Gombrich, Art andlllusion: A Study irfthe Psychology of Pictorial 
Representation (New York, 1960), ( a f|l 1—12. 

2 Ibidem, 5 *>7; şi Giorgio de Santillana, „The Role of Art in the Scientific 
Renaissance“, în Criticai Problems a\^fie History of Science, ed. M. Clagett 
(Madison, Wis., 1959), pp. 33—65. 

început să înveţe din nou după modele primitive, numai atunci 
ruptura, care acum ni se pare firească, şi-a dobândit adâncimea 
ei actuală. Şi chiar astăzi, ca să schimbăm din nil idomeniile, 
dificultatea noastjă de a vedea profundele diferenţe dintre ştiinţă 
şi tehnologie trebuie parţial legată de faptul că progresul este un 
atribut evident al amândurora. 

Dificultăţile de faţă ar putea fi doar clarificate, nu şi rezolvate, 
de recunoaşterea faptului că tindem să considerăm ştiinţă orice 
domeniu în care progresul este evident. Rămâne însă problema 
de a înţelege de ce progresul ar trebui să fie o caracteristică atât 
de remarcabilă a unei întreprinderi realizate cu tehnicile şi obiec¬ 
tivele pe care le-a descris acest eseu. Această problemă conţine 
de fapt mai multe, astfel încât va trebui să le considerăm pe flecare 
în parte. In toate cazurile, cu excepţia ultimului, rezolvarea lor - ri 
depinde în parte de o inversare a imaginii noastre obişnuite despre 
relaţia dintre activitatea ştiinţifică şi comunitatea care o practică. 
Trebuie să învăţăm să recunoaştem drept cauze cele ce de obicei 
au fost luate drept efecte. Dacă putem face acest lucru, atunci 
termenii de „progres ştiinţific^ şi chiar de „obiectivitate ştiinţifică 11 
pot ajunge să pară parţial redundanţi. De fapt, un aspect al 
redundanţei tocmai a fost exemplificat. Progresează un domeniu 
pentru că este o ştiinţă, sau este o ştiinţă pentru că progresează? 

Să ne întrebăm acum de ce o întreprindere ca ştiinţa normală 
trebuie să progreseze şi, în acest scop, să începem prin a ne reaminti 
câteva din caracteristicile ei cele mai pregnante. în mod normal 
membrii unei comunităţi ştiinţifice mature lucrează pe baza unei 
singure paradigme sau a unei mulţimi de paradigme înrudite 
îndeaproape. Foarte rar, comunităţile ştiinţifice investighează 
aceleaşi probleme. în acele cazuri excepţionale, grupurile împăr¬ 
tăşesc câteva paiadigme majore. Văzut însă dinăuntrul oricărei 
comunităţi în parte, fie ea ştiinţifică sau nu, rezultatul muncii 
creatoare reuşite înseamnă progres. Şi cum ar putea să fie altfel? 
Tocmai notam, de pildă, că în vreme ce artiştii aveau ca scop 
reprezentarea, atât criticii cât şi istoricii au înregistrat progresul 
ca fiind al unui singur grup, aparent unit. Alte domenii creative 
evidenţiază un acelaşi gen de progres. Teologul care articulează 
dogma sau filozoful care perfecţionează imperativele kantiene 

contribuie Ia progres, măcar la cel al grupului care împărtăşeşte 
premisele sale. Nici o şcoală creatoare nu recunoaşte o operă care 
este, pe de o parte, un succes de creaţie dar care, pe de altă parte, 
nu este un adaos la înfăptuirile colective ale grupului. Dacă ne 
îndoim, asemeni multora, că disciplinele nonştiinţifice fac progrese, 
cauza n uţ»oate fi aceea că şcolile individuale nu fac nici un progres. 
Mai curând, cauza trebuie să fie aceea că există întotdeauna şcoli 
rivale, fiecare chestionând pedmanent înseşi fundamentele 
celorlalte. Cel care argumentează că filozofia, de pildă, nu a făcut 
nici un progres, subliniază faptul că mai există încă aristotelicieni 
şi nicidecum că aristotelismul nu a reuşit să progreseze. 

Aceste îndoieli în privinţa progresului apar însă şi în ştiinţe. 
De-a lungul întregii perioade preparadigmatice, când există o 
multitudine de şcoli rivale, dovezile progresului, exceptând cele 
dinăuntrul şcolilor, sunt foarte greu de găsit. Aceasta este perioada 
descrisă în secţiunea a II-a, în care cercetători individuali fac ştiinţă 
fără ca rezultatele muncii lor să se cumuleze într-o ştiinţă aşa cum 
o cunoaştem. La fel, în timpul revoluţiilor, când principiile 
fundamentale ale unei discipline sunt din nou puse în discuţie, sunt 
exprimate mereu îndoieli asupra înseşi posibilităţii continuării 
progresului în cazul în care una sau alta dintre paradigmele opuse 
este adoptată. Cei care au respins ne J toni -o ul afirmau că înte¬ 
meierea sa pe forţe înnăscute ar reîntoarce ştiinţa în Evul Mediu. 
Cei care se opuneau chimiei lui Lavoisier susţineau că părăsirea 
„principiilor 44 chimice în favoarea elementelor de laborator 
repeD+en=a _Tiegare a explicaţiilor chimice existente de către cei 
care voiau să se refugieze în spatele unui simplu nume. O atitudine 
similară, deşi mai moderat e-i primată, pare să fi stat la baza 
opoziţiei lui Einstein, Bohm şi a altora faţă de interpretarea pro- 
babilistă domb ană a mecanicii cuantice. Pe scurt, numai în cursul 
perioadelor de ştiinţă normală progresul pare evident şi asigurat. 
Dar, în cursul acestor perioade, comunitatea ştiinţifică nu poate 
concepe altfel rezultatele muncii sale. 

Aşadar, în termenii ştiinţei normale, o parte a răspunsului la 
problema progresului este evidentă pentru oricine. Progresul 
ştiinţific nu este diferit calitativ de progresul din alte domenii dar 

absenţa, în majoritatea timpului, a şcolilor rivale care îşi contestă 
reciproc obiectivele şi criteriile face ca progresul unei comunităţi 
angajate în ştiinţă normală să fie mult mai uşor de remarcat. Dar 
aceasta nu este decât o parte a răspunsului şi nicidecum cea mai 
importantă. Am observat, de pildă, că de înd-- tă ce adoptarea unei 
paradigme comune eliberează comunitatea ştiinţifică de necesitatea 
permanentă de a-şi reexamina principiile de bază, membrii acelei 
comunităţi se pot concentra exclusiv asupra fenomenelor mai 
subtile şi ezoterice care îi preocupă. Inevitabil, de aici urmează 
o sporire a eficacităţii şi randamentului cu care grupul, în ansamblu, 
rezolvă noile probleme. Alte aspecte ale vieţii profesionale din 
ştiinţă amplifică şi mai mult această eficienţă deosebită. 

Unele din aceste aspecte sunt co" secfi ţe ale distanţării fără 
precedent a comunităţilor ştiinţifice mature de exigenţele oamenilor 
obişnuiţi şi ale vieţii de zi cu zi. Această distanţare nu a fost nici¬ 
odată completă; ceea ce discutăm acum este o chestiune de grad. 
Totuşi, nu există nici o altă comunitate profesională în care munca 
creatoare a individului să fie într-o asemenea măsură adresată 
celorlalţi membri ai comunităţii şi evaluată de către ei. Cel mai 
ezoteric dintre poeţi sau cel mai abstract dintre teologi este mult 
mai preocupat decât omul de ştiinţă de aprobarea de către profani 
a muncii sale creatoare, deşi poate fi chiar mai puţin preocupat 
de aprobare în general. Această diferenţă se dovedeşte plină de 
consecinţe. Tocmai pentru că se adresează unui public de colegi, 
un public care îi împărtăşeşte valorile şi convingerile, omul de 
ştiinţă poate presupune şi lua ca indiscutabilă o unică mulţime de 
criterii. El nu are nevoie să se preocupe de ce va gândi alt grup 
sau altă şcoală şi poate deci lăsa la o parte o problemă pentru a 
se ocupa de următoarele mai eficient decât cei care lucrează pentru 
un grup mai eterogen. Chiar mai important este faptul că izolarea 
de societate a comunităţii ştiinţifice permite omului de ştiinţă să-şi 
concentreze atenţia asupra pp/iblemelor despre care are temeiuri 
suficiente să creadă că va fi în stare să le rezolve. Spre deosebire 
de inginer şi mulţi medici sau de majoritatea teologilor, omul de 
ştiinţă nu este nevoit să-şi aleagă probleme care trebuie urgent 
soluţionate, indiferent de instrumentele de care dispune pentru a 

le rezolva*. în această privinţă, contrastul dintre cercetătorii din 
ştiinţele naturii şi mulţi dintre cei din ştiinţele sociale se dovedeşte 
de asemenea instructiv. Aceştia din urmă, spre deosebire de primii, 
tind adesea să-şi justifice alegerea unei probleme de cercetare — 
de exemplu, efectele discriminării rasiale sau cauzele ciclului 
afacerilor — mai ales în termenii importanţei sociale a obţinerii 
unei soluţii. Care dintre grupuri ne vom aştepta atunci să rezolve 
mai rapid problemele? 

Efectele izolării de restul societăţii sunt considerabil amplificate 
de o altă trăsătură a comunităţii ştiinţifice: natura iniţierii ei edu¬ 
caţionale. în muzică, arte plastice şi literatură profesionistul îşi 
dobândeşte educaţia prin contactul cu lucrările altor artişti, mai ales 
ale înaintaşilor. Manualele, cu excepţia compendiilor sau a 
antologiilor de creaţii originale, au numai un rol secundar. în istorie, 
filozofie şi ştiinţe sociale, manualele au o importanţă mai mare. Dar 
chiar şi în aceste domenii, cursurile universitare elementare folo¬ 
sesc lecturi paralele din surse originale, t>. ele din ele fiind lucrări 
clasice în acel domeniu, iar altele rapoarte de cercetare contemporane 
pe care profesioniştii le scriu pentru informarea colegilor lor. în 
consecinţă, studentul din oricare dintre aceste discipline este per¬ 
manent conştient de imensa varietate de probleme pe care membrii 
viitorului său grup au încercat să o rezolve de-a lungul timpului. 
Mai important, chiar, este faptul că el are constant în faţa lui un număr 
de soluţii rivale şi incomensurabile ale acestor probleme, soluţii pe 
care el trebuie până la urmă să le evalueze singur. 


* Când vorbeşte de „izolarea de societate a comunităţii ştiinţifice' 4 , Kuhn 
pare rhT'6'PŞn vedere acele domenii ale cercetării fundamentale în care 
obiectivele cercetării decurg, în primul rând, din problemei e-puzzle legate 
de adoptarea unei anumite paradigme şi nu din necesităţile rezolvării unor 
probleme practice importante şi presante. Aceasta " [ şxclude desigur faptul 
că rezurŢatble cercetării fundamentale pot avea cele mai revoluţionare aplicaţii 
practice. Kuhn accentuează p ş=guş>asaj, ca şi în general în cartea sa, 
deosebirea dintre cercetarea fundamentală şi cea aplicativă, nu unitatea lor. 
Nu este însă | “A^rŞe o poziţie de principiu, -^|ie o consecinţă a problematicii 
specifice a lucrării sale şi a punctului până fp^ŞdCTutorul a reuşit să ajungă 
în elaborarea şi aprofundarea acestei problematici. (Vezi în această privinţă 
şi observaţiile din Prefaţă.) 

Să comparăm această situaţie cu cea din ştiinţele (cel puţin) 
contemporane ale naturii. în aceste discipline, studentul se bazează 
îndeosebi pe manuale până când, în al treilea sau al patrulea an 
de studii, îşi începe propria sa cercetare. Multe programe nu cer 
studenţilor nici măcar să citească lucrări care nu au fost scrise 
expres pentru ei. Puţinele care pretind lecturi suplimentare ale unor 
articole şi monografii de cercetare restrâng aceste lecturi la cele 
mai avansate cursuri şi materiale care, mai mult sau mai puţin, 
continuă de unde manualele existente se opresc. Până în ultimele 
stadii ale educaţiei unui om de ştiinţă, manualele înlocuiesc 
sistematic literatura ştiinţifică creatoare care le-a făcut posibile. 
Dată fiind încrederea în paradigmele lor, care face posibilă această 
tehnică educaţională, puţini oameni de ştiinţă vor dori să o schimbe. 
Şi de ce, la urma urmelor, să citească studentul în fizică lucrările 
lui Newton, Faraday, Einstein sau Schrodinger când tot ^B^are 
nevoie să ştie despre lucrări este recapitulat într-o formă mult mai 
concisă, precisă şi mai sistematică în câteva manuale recente? 

Fără a dori să apăr gradul excesiv la care a ajuns uneori acest 
tip de educaţie, nu putem să nu observăm că, în general, el s^fost 
extraordinar de eficient. Fireşte, aceasta este o educsţie îngustă 
şi rigidă, probabil mai mult decât oricare alta, cu excepţia, poate, 
a teologiei ortodoxe. Dar, pentru activitatea ştiinţifică normală, 
pentru rezolvarea de puzzles în cadrul tradiţiei pe care o definesc 
manualele, omul de ştiinţă este aproape perfect echipat. Apoi, el 
este bine echipat şi pentru sarcină— generarea prin ştiinţa normală 
a crizelor semnificative. Când ele survin, omul de ştiinţă nu mai 
este, fireşte, atât de bine pregătit. Chiar dacă crizele prelungite se 
reflectă probabil într-o practică educaţională mai puţin rigidă, 
pregătirea ştiinţifică nu este, în general, concepută să formeze un 
om capabil să descopere cu uşurinţă o nouă abordare. Atâta vreme, 
însă, cât cineva apare cu un nou candidat la paradigmă — de obicei 
un tânăr sau un novice în domeniu — pierderile datorate 
rigidităţii îl afectează doar pe individ. Fiind dat răstimpul unei 
generaţii în cursul căruia să se poată produce schimbarea, rigidi¬ 
tatea individuală este compatibilă cu o comunitate care poate trece 
de la o paradigmă la alta când împrejurările o cer — mai ales când 

însăşi această rigiditate oferă comunităţii un indicator sensibil că 
ceva nu este în regulă. 

în starea ei normală, aşadar, o comunitate ştiinţifică este ca ţ 
insirumi nt extrem de eficient de rezolvare a problemelor sau 
puzz/es-urilor definite de paradigma ei. Rezultatul rezolvării acestor 
probleme trebuie inevitabil să reprezinte un progres. Nu este nimic 
problematic aici. Dar înţelegerea acestui aspect nu face decât să 
scoată în relief al doilea aspect principal al problemei progresului 
în ştiinţă. Să ne oprim deci asupra lui şi să vedem cum se pune 
problema progresului în ştiinţa extraordinară. De ce ar însoţi 
progiesul, aparent întotdeauna, revoluţiile ştiinţifice? Din nou, 
putem afla multe întrebându-ne ce alt rezultat ar putea avea o re¬ 
voluţie ştiinţifică. Revoluţiile se încheie prnto-o victorie totală 
pentru una din cele două tabere opuse. Va spune vreodată acea 
tabără că rezultatul victoriei ei înseamnă mai puţin decât progjes? 
Aşa ceva ■ î Tir fi departe de a admite că ei au greşit şi că adversarii 
au avut dreptate. Cel puţin pentru ei, rezultatul revoluţiei trebuie 
să însemne progres şi au toate posibilităţile pentru a^ace ca viitorii 
membri ai comunităţii lor să vadă istoria trecută în acelaşi mod. 
Secţiunea a Xl-a a descris detaliat metodele prin care este îndeplinit 
acest deziderat, iar mai sus ne-am referit la un aspect foarte înrudit 
al vieţii ştiinţifice profesionale. Când repudiază o fostă paradigmă, 
comunitatea ştiinţifică neagă în acelaşi timp, ca obiect adecvat al 
examenului profesional, majoritatea cărţilor şi articolelor în care 
era materializată acea paradigmă. Educaţia ştiinţifică nu foloseşte 
vreun echivalent al muzeului de artă sau al bibliotecii de lucrări 
clasice, rezultatul fiind uneori o distorsionare drastică în înţelegerea 
de către omul de ştiinţă a trecutului disciplinei sale. în mai mare 
măsură decât practicienii altor discipline creatoare, el ajunge să 
vadă acest trecut ca ducând în linie dreaptă la punctul de vedere 
actual al disciplinei sale. Pe scurt, el ajunge să îl vadă ca progres. 
Nici o alternativă nu îi este disponibilă atâta vreme cât rămâne 
înăuntrul disciplinei. 

Inevitabil, aceste remarci vor sugera că membrul unei comu¬ 
nităţi ştiinţifice mature este, asemenea personajului tipic din 1984 
al lui Orwell, victima unei istorii rescrise de puternicii zilei. Această 
sugestie a *ţste cu totul nepotrivită. Există pierderi ca şi câştiguri 

în revoluţiile ştiinţifice, dar oamenii de ştiinţă tind să fie deosebit 
de orbi la cele dintâi 3 . Pe de altă parte, nici o explicaţie a pro¬ 
gresului prin revoluţii nu se poate opri aici. A face acest lucru ar 
presupune că în ştiinţă cel puternic are dreptate — o formulare 
care, din nou, nu ar fi întru totul greşită dacă nu ar ascunde natura 
procesului şi autorităţii prin care este făcută alegerea între 
paradigme. Dacă numai autoritatea şi în particularţutoritatea ne¬ 
profesională ar fi arbitrul controverselor dintre paradigme, 
deznodământul acestor controverse ar putea fi totuşi o revoluţie, 
dar nu una ştiinţifică . însăşi existenţa ştiinţei depinde de învestirea 
membrilor unui tip special de comunitate cu puterea de a alege 
între paî adigme. Cât de specială trebuie să fie acea comunitate 
pentru ca ştiinţa să supravieţuiască şi să se dezvolte, reiese din 
însăşi fragilitatea legăturii pe care omenirea o are cu întreprinderea 
ştiinţifică. Fiecare civilizaţie despre care avem mărturii a posedat 
o tehnologie, o artă, o religie, un sistem politic, legi, şi aşa mai 
departe. în multe cazuri, acele aspecte ale civilizaţiei au fost la 
fel de dezvoltate ca şi ale noastre. Dar numai civilizaţiile care des¬ 
cind din Grecia antică au posedat mai mult decât o ştiinţă foarte 
rudimentară. Cea mai mare parte a cunoaşterii ştiinţifice este un 
produs al Europei din ultimele patru secole. Nici un alt loc şi timp 
nu au favorizat dezvoltarea comunităţilor foarte speciale ce ge¬ 
nerează productivitatea ştiinţifică. 

Care sunt caracteristicile esenţiale ale acestor comunităţi? 
Evident, ele necesită un studiu mult mai amplu. în acest domeniu 
sunt posibile numai cele mai ipotetice generalizări. Totuşi, câteva 
condiţii de apartenenţă la un grup profesional ştiinţific trebuie să 
se fi impus deja cu deosebită claritate. De pildă, omul de ştiinţă 
trebuie să fie preocupat de rezolvarea problemelor privind 
comportamentul naturii. în plus, deşi preocuparea sa pentru natură 


ojstoricii ştiinţei întâlnesc adeseori ' -ab-Hiq-lirbire într-o formă deosebit 
de izbitoare. Studenţii care vin la ei din ştiinţe reprezintă, foarte adesea, cel 
mai promiţător grup căruia îi predau. - ^nff început, g r N: ^fli^ie obicei 

şi grupul cel mai dificil. Deoarece studenţii în ştiinţe i ^ţ-ţare ^ASfăs- 
punsurile corecte", este extrem de greu să-i convingi ştiinţă 

mai veche în termenji ei proprii. 

poate fi globală ca întindere, problemele asupra cărora lucrează 
trebuie să fie probleme de detaliu. Mai importantiisoluţiile care 
îl satisfac nu pot fi numai personale ci trebuie să fie acceptate ca 
soluţii de către mulţi. Grupul care le împărtăşeşte nu poate fi însă 
ales la întâmplare din societate, ci este, mai degrabă, comunitatea 
bine definită a colegilor profesionişti ai omului de ştiinţă. Ca in¬ 
divizi şi în virtutea pregătirii şi experienţei lor comune, membrii 
grupului trebuie consideraţi singurii posesori ai regulilor jocului 
sau ai unei baze echivalente pentru judecăţi neechivoce. îndoiala 
că ei împărtăşesc o asemenea bază pentru evaluări ar implica 
admiterea existenţei unor criterii incompatibile ale realizărilor 
ştiinţifice. Această admitere ar ridica inevitabil chestiunea dacă 
adevărul în ştiinţă poate fi unul. 

Această listă restrânsă de caracteristici comune comunităţilor 
ştiinţifice a fost — şi trebuie — integral dedusă din practica ştiinţei 
normale. Aceasta este activitatea pentru care omul de ştiinţă este 
în mod obişnuit pregătit. De observat însă că, în ciuda mărimii ei 
reduse, această listă este deja suficientă pentru a distinge 
asemenea comunităţi de toate celelalte grupuri profesionale. Şi să 
observăm, în plus, că în ciuda întemeierii ei pe ştiinţa normală, 
lista dă seamă de multe trăsături deosebite ale reacţiei grupului 
în timpul revoluţiilor ştiinţifice şi mai ales în timpul controverselor 
dintre paradigme. Am remarcat că un grup de acest gen trebuie 
să vadă în schimbarea unei paradigme un progres. Acum putem 
recunoaşte că ideea se confirmă în câteva privinţe importante. 
Comunitatea ştiinţifică este un instrument extrem de eficient pentru 
maximizarea numărului şi preciziei problemelor rezolvate prin 
schimbarea paradigmei. 

întrucât unitatea de măsură a reuşitei ştiinţifice este problema 
rezolvată şi întrucât grupul ştie bine care probleme au fost deja 
rezolvate, puţini oameni de ştiinţă vor fi lesne convinşi să adopte 
un punct de vedere care pune din nou la îndoială multe dintre 
problemele ce fuseseră anterior rezolvate. Natura însăşi trebuie 
mai întâi să submineze siguranţa profesională, făcând ca reuşitele 
anterioare să pară problematice. Apoi, chiar atunci când aceasta 
s-a întâmplat şi s-a apelat la un nou candidat la paradigmă, oamenii 
de ştiinţă ă -ţe vor grăbi să îl adopte până când Ăa ţ'or fi convinşi 

că sunt îndeplinite două condiţii extrem de importante. în primul 
rând, noul candidat trebuie să pară că rezolvă unele probleme 
proeminente şi general recunoscute că nu pot fi abordate altfel, 
în al doilea rând, noua paradigmă trebuie să garanteze păstrarea 
unei părţi relativ mari a capacităţii concrete de rezolvare a pro¬ 
blemelor pe care predecesoarele ei au încorporat-o ştiinţei. 
Noutatea de dragul noutăţii nu este un deziderat în ştiinţă, la fel 
cum asiste nici în multe alte domenii de creaţie. în consecinţă, 
deşi noile paradigme nu dispun decât rareori sau niciodată de toate 
capacităţile predecesoarelor lor, ele păstrează de obicei o bună parte 
din componentele cele mai concrete ale realizărilor trecute şi 
întotdeauna permit şi alte soluţii concrete ale problemelor. 

Capacitatea de a rezolva problema a sţste desigur nici singura 
bază pentru o alegere între paradigme şi nici una lipsită de echivoc. 
Am stabilit destule temeiuri pentru care a b ţ>oate exista â - ustfel 
de criteriu. Dar cele de mai sus sugerează -h 41 c> comunitate de 
specialişti în ştiinţe va face tot * ^i stă în putere pentru a asigura 
continua creştere a datelor adunate, pe care le poate trata precis 
şi detaliat. în cursul procesului, comunitatea f ţuferi pierderi. 
Deseori, unele din vechile probleme | vdffTi înlăturate. De multe 
ori, revoluţia restrânge sfera de preocupări profesionale ale co¬ 
munităţii, sporeşte măsura specializării ei şt slăbeşte legăturile sale 
de comunicare -mCTilte grupuri, atât ştiinţifice cât şi profane. Deşi 
ştiinţa creşte indiscutabil în adâncime, ea poate să nu crească şi 
în amploare. Dacă totuşi o face, această amploare este evidentă 
mai ales în proliferarea specialităţilor ştiinţifice, nu şi în domeniul 
vreunei specialităţi în parte. Totuşi, în ciuda acestora şi a altor pier¬ 
deri ale diferitelor comunităţi, natura comunităţilor oferă o garanţie 
virtuală că atât lista problemelor rezolvate de ştiinţă cât şi precizia 
soluţiilor lor individuale nu - ? F/sjnceta să crească. Cel puţin, natura 
comunităţii asigură o astfel de garanţie, dacă există în ge- erzl -« 0'1 
mod în care ea poate fi asigurată. Ce alt criteriu mai bun poate 
exista decât decizia grupului ştiinţific? 

Ultimele paragrafe indică direcţiile în care cred că trebuie 
căutată o mai bună soluţionare a problemei progresului în ştiinţă. 
Ele indică poate că progresul ştiinţific nu este ceea ce am 
Dar ele arată în acelaşi timp că un anume fel de progres 



236 a“> n <■' "b■<n j U h 'i hh\ f " ^-1 - 4 $ BiiMTi, 1 

caracteriza inevitabil întreprinderea ştiinţifică atâta vreme cât o 
asemenea întreprindere supravieţuieşte. în ştiinţă nu trebuie să 
existe un altfel de progres. Pentru a fi mai clar, s-ar putea să fim 
nevoiţi să renunţăm la ideea, explicită sau implicită, că schimbările 
de paradigme îi apropie tot mai mult de adevăr pe oamenii de ştiinţă 
şi pe cei care învaţă de la ei. 

A venit momentul să observăm că, exceptând ultimele câteva 
pagini, termenul de „adevăr“ nu a apărut în acest eseu decât într-un 
citat din Francis Bacon. Şi chiar în aceste ultime pagini, el a apărut 
numai ca o bază a convingerii omului de ştiinţă că nu pot coexista 
reguli incompatibile de a face ştiinţă decât în timpul revoluţiilor, 
când principala sarcină a comunităţii ştiinţifice este de a elimina 
toate mulţimile de asemenea reguli, cu excepţia uneia. Procesul 
de dezvoltare descris în acest eseu a fost un proces de evoluţie de 
la începuturi rudimentare, un proces ale cărui stadii succesive sunt 
caracterizate printr-o înţelegere tot mai detaliată şi adâncă a naturii. 
Dar nimic din ceea ce a fost sau va fi spus aici nu îl defineşte ca 
un proces de evoluţie spre ceva. Inevitabil, această lacună îi va 
fi deranjat pe mulţi cititori. Suntem profund obişnuiţi să concepem 
ştiinţa w-^îind întreprinderea care se apropie permanent de scopuri 
prestabilite de natură. 

Dar este oare nevoie de vreun asemenea scop? Nu putem oare 
explica existenţa şi succesul ştiinţei deopotrivă în termenii 
evoluţiei stării de cunoaştere a comunităţii în orice moment dat? 
Ne ajută realmente să ne închipuim că există vreo explicaţie de¬ 
plină, obiectivă, adevărată a naturii şi că măsura adecvată a reuşitei 
ştiinţifice este gradul în care ea ne apropie de acest scop final?* 
Dacă putem învăţa să înlocuim evoluţia-spre-ceea-ce-dorim-să- 
cunoaştem cu evoluţia-de-la-ceea-ce-cunoaştem, atunci vor dispărea 
unele probleme supărătoare. Undeva, în acest labirint, trebuie să 
se afle, de pildă, şi problema inducţiei. 

Nu pot încă specifica în detaliu consecinţele acestei concepţii 
alternative despre progresul ştiinţei. Ea ne ajută însă să recunoaştem 
că transformarea conceptuală propusă aici este foarte apropiată 
de cea întreprinsă cu un secol în urmă. Ea este deosebit de utilă 


ui ţe vedea studiul introductiv. 

deoarece, în ambele cazuri, principalul obstacol în faţa trans¬ 
formării este acelaşi. Când Darwin a publicat prima oară, în 1859, 
teoria sa asupra evoluţiei prin selecţie naturală, ceea ce i-a îngrijorat 
cel mai mult pe specialişti nu a fost nici ideea schimbării speciilor 
şi nici posibila descindere a omului din maimuţă. Dovezile pri¬ 
vitoare la evoluţie, inclusiv la evoluţia omului, f ^cumulează timp 
de decenii, iar ideea evoluţiei fusese avansată şi larg răspândită 
încă înainte. Deşi ideea evoluţiei, ca atare, a întâmpinat rezistenţă, 
mai ales din partea unor grupuri religioase, aceasta nu era nici pe 
departe cea mai mare dintre dificultăţile de care s-au lovit 
darwiniştii. Acea dificultate provenea dintr-o idee care era într-o 
mult mai mare măsură proprie lui Darwin. Toate teoriile 
evoluţioniste bine cunoscute înainte de Darwin — cele aparţinând 
lui Lamarck, Chambers, Spencer şi unor Naturphilosophen ger¬ 
mani — considerau evoluţia drept un proces orientat spre Baţcop. 
Se credea că, „ideea“ de om şi de floră şi faună contemporană 
fusese prezentă de la prima creare a vieţii, poate în cugetul Iui 
Dumnezeu. Era ideea sau planul care dăduse direcţia şi forţa orien¬ 
tativă întregului proces evolutiv. Fiecare nou stadiu al dezvoltării 
evolutive reprezenta o şi mai perfectă realizare a unui plan care 
existase de la bun început 4 . 

Pentru mulţi oameni abolirea genului teleologic de evoluţie a 
fost cea mai semnificativă şi mai puţin agreabilă din ideile lui 
Darwin 5 . Originea speciilor nu admitea vreun scop stabilit de Dum¬ 
nezeu sau de natură. în schimb, selecţia naturală, operând într-un 
mediu dat şi asupra organismelor reale aflate acolo, era respon¬ 
sabilă de apariţia treptată dar continuă a unor organisme mai 
elaborate, mai ™ iculate şi mult mai specializate. Chiar organe atât 
de minunat adaptate cum sunt ochiul şi mâna omului — organe 
a căror articulare oferise mai înainte puternice argumente în fa¬ 
voarea existenţei unui arhitect suprem şi a unui plan prestabilit — 

4 Loren Eiseley, Darwin ’s century: Evoluiion and & i Men Who 
Discovered 1 4New York, 1958), cap. II, IV-V. 

5 Pentru o relatare deosebit de pătrunzătoare a uneia din confruntările 
darwiniste majore cu această problemă, vezi A. Hunter Dupree, \ cv-f i 
1810-1888 (Cambridge, Mass., 1959), pp. 295-306, 355-383. 

erau produse ale unui proces care are origini primitive, dar care 
nu are nici un scop. Ideea că selecţia naturală, rezultând numai 
din competiţia dintre oiganisme pentru supravieţuire, putea să-l 
fi produs pe om împreună cu animalele şi plantele superioare era 
cel mai dificil şi mai tulburător aspect al teoriei lui Darwin. Ce 
puteau să însemne ideile de ,,evoluţie“, „dezvoltare" şi „progres" 
în lipsa unui scop specificat? Pentru mulţi oameni, aceşti termeni 
păreau dintr-odată contradictorii. 

Analogia dintre evoluţia organismelor şi evoluţia ideilor 
ştiinţifice poate fi uşor dusă prea departe. Dar în raport cu pro¬ 
blemele din această secţiune finală, ea este foarte potrivită. Procesul 
descris în secţiunea a XH-a ca deznodământ al revoluţiilor este 
selecţia prin conflict, înăuntrul comunităţii ştiinţifice, a celui mai 
apt mod de a face ştiinţă. Rezultatul net al unui şir de astfel de 
selecţii revoluţionare, separate de perioade de cercetare normală, 
este mulţimea de instrumente minunat adaptate pe care o numim 
cunoaştere ştiinţifică modernă. Etapele succesive ale acestui proces 
evolutiv sunt mancate de o creştere a articulării şi specializării. 
Iar întregul proces poate să fi apărut, aşa cum credem astăzi că 
s-a întâmplat cu evoluţia biologică, fără concursul unui scop pre¬ 
stabilit, al unui adevăr ştiinţific fixat o dată pentru totdeauna, în 
r°/<port cu care fiecare etapă în dezvoltarea cunoaşterii ştiinţifice 
este o copie mai bună. 

Oricine a urmărit argumentarea până în acest punct va simţi 
totuşi nevoia să întrebe: De ce funcţionează procesul evolutiv? Cum 
trebuie să fie natura, inclusiv omul, pentru ca ştiinţa să fie posibilă? 
De ce sunt comunităţile ştiinţifice capabile să ajungă la un consens 
ferm, inaccesibil în alte domenii? De ce durează acest consens în 
cursul schimbărilor de paradigme? Şi de ce schimbarea para¬ 
digmelor produce invariabil un instrument mai perfecţionat, în toate 
sensurile, decât cele cunoscute până atunci? Dintr-un anume punct 
de vedere, aceste întrebări, cu excepţia celei dintâi, au primit deja 
un răspuns. Dar dintr-un alt punct de vedere, ele sunt la fel de 
deschise pe cât fuseseră la începutul acestui eseu. Nu numai 
comunitatea ştiinţifică trebuie să fie deosebită. Lumea din care 
această comunitate este o parte trebuie de asemenea să aibă 
caracteristici cu totul deosebite şi nu suntem mai aproape de a şti 

care trebuie să fie acestea decât fusesem la început. Această 
problemă — cum trebuie să fie lumea pentru ca omul să xţioată 
cunoaşte — nu a fost însă creată de acest eseu. Dimpotrivă, 0 & i 
o problemă la fel de veche ca ştiinţa însăşi şi fără răspuns. Dar 
ea nu trebuie să primească un răspuns aici. Orice concepţie despre 
natură, compatibilă cu ideea creşterii ştiinţei, este compatibilă şi 
cu concepţia evoluţionistă despre ştiinţa dezvoltată aici. Deoarece 
această concepţie este de asemenea compatibilă cu observarea 
atentă a vieţii ştiinţifice, există argumente puternice pentru sti 
folosi în încercările de a rezolva numeroasele probleme cu + vs i 
mai suntem încă confruntaţi. 



Post-scriptum—1969 


S-au scurs aproape şapte ani de la apariţia acestei cărţir ijntre timp, 
atât reacţiile criticilor cât şi cercetările mele ulterioare m-au făcut 
să înţeleg mai bine un număr de probleme pe care le ridică această 
carte. în chestiunile fundamentale punctul meu de vedere este 
aproape neschimbat, deşi recunosc acum aspecte ale formulării 
lui iniţiale care au creat dificultăţi şi neînţelegeri gratuite. întrucât 
unele dintre aceste neînţelegeri îmi aparţin, eliminarea lor îmi 
permite să câştig teren pentru ceea ce va fi, în ultimă instanţă, baza 
unei noi versiuni a cărţii 1 2 . Până atunci, consider bine-venită posi¬ 
bilitatea de a schiţa revizuirile necesare, de a comenta unele critici 
repetate şi de a sugera direcţiile în care se dezvoltă actualmente 
propria mea gândire 3 . 

1 Acest postscriptum a y< eţ#niţial pregătit la sugestia fostului meu student 
şi vechi prieten, dr. Shigeru Nakayama de la Universitatea din Tokio, pentru 
a fi inclus în traducerea japoneză a cărţii. îi sunt recunoscător pentru idee, 
pentru răbdarea sa în aşteptarea fructificării ei |îpento permisiunea de a 
include rezultatul în ediţia engleză. 

2 Pentru ceaată ediţie nu am încercat o rescriere sistematică, restrângând 
modificările la corectarea câtorva erori tipografice, plus a două pasaje ca.Ţ\e 
conţineau erori izolate. Una este descrierea rolului Principiilor lui Newton 
în dezvoltarea mecanicii secolului al optsprezecelea de la 2 3 #>3-96 de mai 
/©-vtCealalaă 3'- Teferă la reacţia la crize (p. 152). 

3 Alte indicaţii 4 , -#i găsite în două eseuri recente ale mele: „Reflections 
on my Critics“, în Imre Lakatos şi Alan Musgrave (editori), Criticism and 
the Growth of Knowledge (Cambridge, 1970); şi „Second Thoughts on Pa- 
radigms", în Frederick Suppe (ed.), The Structure of Scientific Theories 
(Urbana, III, 1973). Voi cita mai jos primul dintre aceste eseuri e uypRe- 
flections" iar volumul în care acesta ai are prin ' o > J ă\f Knowledge; la al 
doilea eseu mă voi referi sub titlul de „Second Thoughts". 

Unele dintre dificultăţile principale ale textului meu original 
se concentrează în jurul conceptului de paradigmă; de aceea 
discuţia mea va începe cu ele 4 . în subsecţiunea care urmează de 
îndată, sugerez utilitatea despărţirii acestui concept de noţiunea 
de comunitate ştiinţifică, arăt cum se poate face acest lucru şi discut 
unele consecinţe semnificative ale separării analitice care rezultă. 
Apoi mă refer la ceea ce se întâmplă când paradigmele sunt 
cercetate prin exaw inarea comportamentului membrilor unei 
comunităţi ştiinţifice determinate în prealabil. Această procedură 
dezvăluie imediat faptul că, într-o mare parte a cărţii, termenul 
„paradigmă 11 este folosit în două sensuri diferite. Pe de o parte, 
el deset ează o întreagă constelaţie de convingeri, valori, me¬ 
tode etc., împărtăşite de membrii unei comunităţi date. Pe de altă 
parte, el denotă un tip de element din acea constelaţie, soluţiile 
concrete ale puzzles -urilor care, folosite ca modele sau exemple, 
pot înlocui reguli explicite ca bază pentru rezolvarea celorlalte 
puzzles ale ştiinţei normale. Primul sens al termenului, să-l numim 
sociologic, formează obiectul subsecţiunii 2 de mai jos; sub¬ 
secţiunea 3 este consacrată paradigmelor ca realizări exemplare 
ale trecutului. 

Cel puţin filozofic, acest al doilea sens al „paradigmei 41 este 
mai adânc decât primul, iar afirmaţiile pe mw le-am făcut în nu¬ 
mele lui sunt principalele surse de controverse şi neînţelegeri 
stârnite de această carte, mai ales ale acuzaţiei că fac din ştiinţă 
o întreprindere subiectivă şi iraţională. Aceste chestiuni sunt tratate 
în subsecţiunile 4 şi 5. Prima argumentează că termeni ca 
„subiectiv 11 şi „intuitiv 11 nu pot fi corect aplicaţi componentelor 
cunoaşterii pe #are le-am descris ca fiind tacit incorporate în 
exemple comune. Deşi o asemenea cunoaştere nu este supusă, fără 
schimbări esenţiale, parafrazării în termeni de reguli şi criterii, ea 
este totuşi sistematică, verificată în timp şi într-un sens corigibilă. 
Subsecţiunea 5 aplică acest argument la problema alegerii între 


4 Pen>ru o nUfN^ţleosebit de convingătoare a prezentării pe 
facut-o iniţial paradigmelor, vezi Margaret Masterman, „The Nature of a 
Paradigm“, în Growth of Knowledge\ şi Dudley Shapere „The Structure of 
Scientific Revolutions 11 , Philosophical Review, LXXIII (1964), pp. 383—394. 

două teorii incompatibile, conchizând că oamenii cu puncte de 
vedere incomparabile pot fi consideraţi membrii unor comunităţi 
lingvistice diferite şi că problemele lor de comunicare pot fi 
analizate ca probleme de traducere. Alte trei chestiuni rămase sunt 
discutate în subsecţiunile finale 6 şi 7. Prima se referă la acuzaţia 
că concepţia despre ştiinţă dezvoltată în această carte este întru 
totul relativistă. Cealaltă debutează cu întrebarea dacă argumentarea 
mea suferă realmente, cum s-a spus, de pe urma unei confuzii între 
o manieră descriptivă şi, respectiv, normativă de prezentare 
lucrurilor; în încheiere se fac câteva scurte remarci asupra unei 
teme care merită un eseu separat: este vorba despre măsura în + i 
principalele teze ale cărţii pot fi în mod legitim aplicat"^şi altor 
domenii decât ştiinţa. 

1. Paradigmele şi structura comunităţii 

Termenul de „paradigmă" apare aproape de la începutul eseului, 
iar modul în care ~a < introdus este intrinsec circular. O paradigmă 
este ceea ce împărtăşesc membrii unei comunităţi ştiinţifice şi, 
reciproc, o comunitate ştiinţifică este compusă din oameni care 
împărtăşesc o paradigmă. Nu toat-^ircularităţile sunt vicioase (voi 
susţine mai jos un argument cu o structură similară), dar cea de 
faţă generează reale dificultăţi. Comunităţile ştiinţifice pot şi trebuie 
să fie identificate fără recursul prealabil la paradigme; paradigmele 
pot fi atunci descoperite examinând comportamentul membrilor 
unei comunităţi date. Dacă ar fi rescrisă, cartea ^ ţlebuta de aceea 
cu o discuţie asupra structurii de comunitate a ştiinţei, o temă care 
a devenit recent o preocupare semnificativă a cercetării sociologice 
şi pe care istoricii ştiinţei încep de asemenea să o ia în serios. 
Rezultate preliminar», multe dintre ele încă nepublicate, arată că 
tehnicile empirice necesare pentru explorarea ei nu sunt lipsite de 
importanţă, dar că unele există şi altele vor fi cu siguranţă 
elaborate 5 . Cei mai mulţi dintre oamenii de ştiinţă activi răspund 


5 W. O. Hagstrom, cjw i Scientific Community (New York, 1965), 
Cap. h D. c ^frice ş i D. de B. Beaver, „Collaboration 'A ţn invisible College", 

u y Ee/f-să^sychologist, XXI (1966), E e ^011-1018; Diana Crane, „Social 

de îndată la întrebări privind apartenenţa lor la diverse comunităţi, 
considerând firesc faptul că responsabilitatea pentru diferitele 
specialităţi curente este distribuită între grupuri cu o compoziţie 
aproximativ determinată. Voi presupune deci că vor fi găsite mij¬ 
loace mai sistematice pentru identificarea lor. în loc de a prezenta 
rezultatele cercetărilor preliminare, voi dezvolta pe scurt noţiunea 
intuitivă de comunitate care stă la baza unei părţi considerabile 
din primele secţiuni ale cărţii. Este o noţiune larg împărtăşită astăzi 
de savanţi, sociologi şi de un număr de istorici ai ştiinţei. 

Potrivit acestei concepţii, o comunitate ştiinţifică este compusă 
din practicienii unei specialităţi ştiinţifice date. într-o măsură, ne¬ 
egalată în majoritatea celorlalte domenii, ei au trecut prin aceeaşi 
educaţie şi iniţiere profesională; un proces din care ei au asimilat 
aceeaşi literatură tehnică şi au învăţat lucruri asemănătoare. De 
obicei, limitele acestei literaturi standard marchează limitele obiec¬ 
tului cercetării, iar fiecare comunitate are de regulă unul propriu. 
Există şcoli în ştiinţe, adică comunităţi care abordează acelaşi su¬ 
biect din puncte de vedere incompatibile. Dar ele sunt mult mai 
icâ" ţrici decât în alte domenii; ele se află întotdeauna în competiţie; 
iar competiţia se încheie de obicei repede. în consecinţă, membrii 
unei comunităţi ştiinţifice se consideră pe sine şi sunt consideraţi 
de alţii ^^lind singurii responsabili pentru urmărirea unor scopuri 
comune, inclusiv pregătirea urmaşilor lor. înăuntrul unor asemenea 
grupuri, comunicarea este relativ deplină iar judecata profesională 
relativ unanimă. întrucât atenţia diferitelor comunităţi ştiinţifice este, 
pe de altă parte, concentrată asupra unor chestiuni diferite, co- 
muni-marea profesională peste graniţe ce separă grupurile este uneori 
anevoioasă, adesea generează neînţelegeri şi, dacă este continuată, 
poate stârni dezacorduri importante, nebănuite mai înainte. 

în acest sens, există fireşte comunităţi la numeroase nivele. Cea 
mai cuprinzătoare este comunitatea tuturor practicienilor din 

^Group of Scientists; r sTest of the «Invisible College», 
A^o'^f Vâlîeăl "YS îî&V'îll " ”E v EVeS s <S@ t -#fOCXIV ( 1969), > 4 J| î ŢQÎ ţ Dzl 
C . k s’WQHăfocial Networks among Biological Scientists, (Ph. D. 8 e—«S 
Harvard University, 1966) şi „The Micro-Structure of h ^nvisible College: 
The Phage Group'' (comunicare prezentată Ia întrunirea Asociaţiei 

r , "Y ţ ° sociologie, Boston, 1968). 

ştiinţele naturii. La un nivel puţin mai coborât, principalele grupuri 
ştiinţifice sunt comunităţi de fizicieni, chimişti, astronomi, zo¬ 
ologi ş.a.m. d. Pentru aceste grupări majore, apartenenţa la co¬ 
munitate este uşor de stabilit, excepţie făcând cei ce lucrează în 
domenii marginale. Temele de cea mai mare importanţă, apar¬ 
tenenţa la societăţi profesionale şi revistele citite — iată condiţii 
de obicei mai mult decât suficiente. Metode similare vor identifica 
de asemenea subgrupuri majore: chimişti organicieni şi poate, 
printre ei, specialişti în chimia proteinelor; fizicieni ai solidului 
şi energiilor înalte; radioastronomi ş.a.m.d. Numai la nivelul ime¬ 
diat inferior apar probleme empirice. Pentru a lua un exemplu 
contemporan, cum ar fi izolat cineva grupul specialiştilor în bac- 
teriofagie, înainte de recunoaşterea sa publică? In acest scop, cineva 
trebuie să participe la conferinţe speciale, la circuitul distribuirii 
manuscriselor sau şpalturilor înainte de publi-^d e şi, mai ales, la 
toate reţelele formale şi informale de comunicare, inclusiv cele 
descoperite în reţeaua de citate la care se recurge 6 . Cred că este 
o treabă care poate fi şi va fi făcută, cel puţin pentru ştiinţa con¬ 
temporană şi cele mai recente părţi ale istoriei ştiinţei. în mod 
obişnuit, ea poate dezvălui comunităţi de aproximativ °/disută de 
membri, uneori chiar mult mai puţini. De obicei, oamenii de ştiinţă, 
cei mai capabili mai ales, vor aparţine simultan sau succesiv câtorva 
asemenea grupuri. 

Comunităţile de acest gen sunt unităţile pe care le-am prezentat 
ca producătoare şi validatoare de cunoaştere ştiinţifică. Paradigmele 
sunt ceea ce împărtăşesc membrii unor asemenea grupuri. Fără 
referire la natura acestor elemente comune, multe aspecte ale 
ştiinţei, descrise în paginile anterioare, nu prea pot fi înţelese. Alte 
aspecte pot fi înţelese, deşi ele nu sunt independent prezentate în 
textul meu original. Merită deci semnalate, înainte de a ne ocupa 

6 Eugene Garfield, e aş^p ~^pf Citation Data iistory of 

Science (Philadelphia: fţjf Scientific ny o 1 ă|I964); M. M. 

Kessler, „Comparison of the Results of Bibliographic Couplingand and Ana- 
lytic Subject Indexing‘\ American Documentation , XVI (1965) 1 4 5^23-233; 
D. pâf’rice „Networks of Scientific a>cJ- * x Science," m $ 965), t fl|> 10-515. 

direct de paradigme, unele probleme care necesită o referire numai 
la structura comunităţii. 

Probabil cea mai izbitoare dintre aceste probleme este ceea ce 
am numit mai înainte tranziţia de la perioada pre- la cea postpa- 
radigmatică în dezvoltarea unei discipline ştiinţifice. Această 
tranziţie este cea conturată mai sus în secţiunea a Il-a. înainte ca 
tranziţia să aibă loc, un număr de şcoli luptă pentru dominaţie într-o 
disciplină dată. Apoi, în urma unei realizări ştiinţifice de seamă, 
numărul şcolilor este mult redus, de obicei la una, şi începe un 
mod mai eficient de practică ştiinţifică. Aceasta din urmă este 
ezoterică şi orientată spre rezolvarea puzzles -urilor — aşa cum 
poate fi activitatea unui grup numai atunci când membrii săi 
consideră fundamentele disciplinei lor drept indiscutabile. 

Natura tranziţiei spre maturitate merită o discuţie mai amplă 
decât a cunoscut-o în această carte, mai ales din partea celor pre¬ 
ocupaţi de dezvoltarea ştiinţelor sociale contemporane. în această 
privinţă, poate fi de folos să subliniez că tranziţia nu necesită (acum 
cred că nu trebuie) să fie asociată cu prima achiziţie a unei 
paradigme. Membrii tuturor comunităţilor ştiinţifice, inclusiv 
şcolile „perioadei preparadigmatice 44 , împărtăşesc categoriile de 
elemente pe care le-am subsumat împreună termenului de 
„paradigmă 14 . Ceea ce se schimbă odată cu tranziţia spre matu¬ 
ritate nu este prezenţa unei paradigme, ci mai degrabă natura ei. 
Numai după schimbare devine posibilă cercetarea normală, 
rezolvatoare de puzzles. Multe din atributele unei ştiinţe dezvoltate, 
pe care le-am asociat mai sus cu achiziţia unei paradigme, le-aş 
discuta deci acum ca fiind consecinţe ale achiziţiei tipului de 
paradigmă care identifică principalele puzzles, care oferă chei ale 
rezolvării lor şi care garantează că profesionistul într-adevăr 
ingenios va reuşi să le rezolve. Numai cei care au prins curaj, 
observând că disciplina (sau şcoala) lor dispune de paradigme, au 
şanse să-şi dea seama că ceva important este sacrificat prin 
schimbare. 

O a doua chestiune, mai importantă cel puţin pentru istorici, 
priveşte identificarea univocă a comunităţilor ştiinţifice cu teme 
ştiinţifice — aşa cum rezultă implicit din această carte. Cu alte 

cuvinte, m-am exprimat de multe ori ca şi cum „optica 4 ', „elec- 
tricitatea“ şi „căldura 14 , de pildă, trebuie să numească comunităţi 
ştiinţifice întrucât numesc teme de cercetare. Singura alternativă 
pe care textul meu pare să o fi admis este că toate acesse teme au 
aparţinut comunităţii fizicii. Identificările de acest gen 3 ei®%oi 
rezista însă, de obicei, unui examen atent — aşa cum au subliniat 
în repetate rânduri colegii mei istorici. Nu exista, de exemplu, nici 
o comunitate a fizicii h ainte de jumătatea secolului al nouă¬ 
sprezecelea, iar atunci ea s-a format prin fuziunea părţilor unor 
comunităţi anterior separate: matematica şi filozofia naturală 
(physique experimentale). Ceea ce este astăzi temă de cercetare 
pentru o singură dar la7gă comunitate fusese în trecut variat dis¬ 
tribuit între diverse comunităţi. Alte teme mai înguste, de 
exemplu căldura şi teoria materiei, au existat vreme îndelungată 
fără a deveni iţsferă de preocupări speciale ale vreunei singure 
comunităţi ştiinţifice. Atât ştiinţa no*s ală cât şi revoluţiile 
însă activităţi dependente de o comunitate. Pentru j^e descoperi 
şi analiza, trebuie mai întâi descifrată schimbarea în timp j\ 
structurii comunităţii ştiinţifice. O paradigmă guvernează în primă 
instanţă nu o temă de cercetare ci mai degrabă un grup de prac¬ 
ticieni. Orice studiu al cercetării ghidate-de-paradigmă *ceţare- 
zdruncină-o-paradigmă trebuie să înceapă prin a localiza grupul 
sau grupurile responsabile. 

Când analiza dezvoltării ştiinţifice este astfel abordată, câteva 
dificultăţi ce făcuseră obiectul unor critici au şanse să dispară. Unii 
comentatori au folosit, de pildă, teojia materiei pentru a arăta că 
am exagerat vorbind de unanimitatea oamenilor de ştiinţă în 
fidelitatea lor faţă de paradigmă. Până relativ zecent, subliniază 
ei, acele teorii au fost subiect de permanente dezacorduri şi con¬ 
troverse. Sunt de acord cu această apreciere dar nu cred că este 
un contraexemplu. Teoriile materiei nu au fost, cel puţin până în 
jurul anului 1920, domeniu special sau temă de cercetare pentru 
vreo comunitate ştiinţifică. Mai degrabă, ele erau instrumente 
pentru un număr mare de grupuri de specialişti. Membrii diferitelor 
comunităţi alegeau uneori instrumente diferite şi criticau alegerea 
făcută de alţii. Mai important, încă, este faptul că o teorie j^nateriei 
nu este genul de subiect asupra căruia trebuie neapărat să fie de 

acord chiar membrii unei singure comunităţi. Necesitatea acordului 
depinde de ceea ce constituie preocuparea comunităţii. Chimia din 
prima jumătate a secolului al nouăsprezecelea oferă un exemplu 
în această privinţă. Deşi mai multe dintre instrumentele funda¬ 
mentale ale comunităţii — proporţia constantă, proporţia multiplă 
şi greutăţile care se combină — deveniseră un bun comun în urma 
teoriei atomice a lui Dalton, chimiştii puteau şi după aceea să-şi 
bazeze cercetările pe aceste instrumente şi să fie în dezacord, uneori 
vehement, asupra existenţei atomilor. 

Cred că şi alte dificultăţi şi neînţelegeri vor dispărea în acelaşi 
fel. Pe de o parte, datorită eţ emplelor pe care le-am ales, iar pe 
de alta, datorită ambiguităţii mele în ceea ce priveşte natura şi 
mărimea comunităţilor, unii cititori ai acestei cărţi au conchis că 
preocuparea mea vizează în primul rând sau exclusiv revoluţii ma¬ 
jore, ca acelea legate de numele lui Copemic, Newton, Darwin 
sau Einstein. O precizare mai clară a structurii comunităţii va 
contribui însă la întărirea unei impresii, oarecum diferite, pe ca TE e 
am încercat s-o creez. O revoluţie - ^^qpen= ţnine, un tip deosebit 
de schimbare ce implică un anumit fel de reconstrucţie eiapţiu- 
nilor de grup. Dar nu trebuie neapărat să fie o schimbare majoră 
şi nici nu trebuie să pară revoluţionară celor din afara unei singâ re 
comunităţi, compuse poate din mai puţin de douăzeci şi cinci de 
oameni. Tocmai pentru că acest tip de schimbare, puţin recunoscut 
+C-, ţiiscutat în literatura de filozofie a ştiinţei, apare atât de regulat 
la aceste dimensiuni mai reduse, schimbarea revoluţionară, spre 
deosebire de cea cumulativă, are atâta nevoie de a fi înţeleasă. 

O ultimă modificai e, strâns legată de cea precedentă, poate 
înlesni înţelegerea. Un număr de critici s-au îndoit dacă criza, adică 
conştiinţa comună că ceva nu este în regulă, precedă revoluţiile 
într-atât de invariabil pe cât lăsam să se înţeleagă în teţ tul meu 
original. Nimic important din argumentul meu nu depinde însă de 
faptul că crizele sunt o condiţie absolută a re@oIuţiilo s -, ele trebuie 
să fie numai preludiul obişnuit, oferind un mecanism de auto- 
- ™| T a-ri Tare asigură ca rigiditatea ştiinţei no\ ale să nu rămână 
pentru totdeauna necontestată. Revoluţiile se pot produce şi pe alte 
căi, deşi cred că aceasta se întâmplă foarte rar. în plus, aş sublinia 
acum ceea -^Linu a Reieşit clar mai sus din lipsa unei discuţii 



adecvate asupra structurii comunităţii ştiinţifice: şi anume, că 
crizele nu trebuie să fie neapărat generate de cercetările comunităţii 
care le resimte şi care uneori trece printr-o revoluţie ca urmare a 
lor. Noi instrumente ca microscopul electronic sau noi legi ca acelea 
ale lui Maxwell se pot dezvolta într-o anumită specialitate, dar 
asimilarea lor poate da loc la o criză într-o altă specialitate. 

2. Paradigmele ca o constelaţie 
a angajamentelor de grup 

Să ne întoarcem acum la paradigme şi să ne întrebăm ce ar putea 
fi ele. Aceasta este problema cea mai importantă, dar şi cea mai 
puţin clarificată în textul meu original. Un cititor binevoitor, care 
împărtăşeşte convingerea mea că „paradigma 14 numeşte elementele 
filv 2 Zofice centrale ale cărţii, a pnegătit un indice parţial analitic 
şi a “MDnchis că termenul este folosit în cel puţin douăzeci şi două 
de sensuri diferite 7 . Acum cred că cele mai multe din acele diferenţe 
se datorează unor inconsecvenţe stilistice (de exemplu, legile Iui 
Newton constituie uneori o paradigmă, alteori părţi ale unei para¬ 
digme, iar uneori elemente paradigmatice) şi că ele pot fi eliminate 
relativ uşor. Dar, după efectuarea acestei munci editoriale, rămân 
două utilizări foarte diferite ale termenului, care se cer distinse. 
Utilizarea mai globală va fi discutată în această subsecţiune; 
cealaltă va fi considerată în următoarea. 

După ce a izolat o comunitate particulară de specialişti prin 
metode ca acelea discutate anterior, cineva se poate întreba: ce 
au în comun membrii ei care să dea seama de relativa deplinătate 
a comunicării lor profesionale şi de relativa unanimitate a jude¬ 
căţilor lor profesionale? La această întrebare textul meu original 
permite următorul răspuns: o paradigmă sau o mulţime de para¬ 
digme. Dar pentru acest sens, spre deosebire de cel care va fi 
discutat mai jos, te^ enul este necorespunzător. Oamenii de ştiinţă 
înşişi ar spune că împărtăşesc o teorie sau o mulţime de teorii şi 
voi fi bucuros dacă termenul poate fi recuperat, până la urmă, 
pentru această întrebuinţare. Totuşi, aşa cum este curent folosită 


7 Masterman, - sp/r. 

în filozofia ştiinţei, „teoria” se referă Ia o structură mult mai limitată 
ca natură şi do6 eniu de aplicaţie decât cea necesară aici. Până 
când termenul va putea fi eliberat de implicaţiile sale curente, 
confuzia poate fi evitată adoptând altul. Pentru ceea ce ne 
interesează aici propun termenul de „matrice disciplinară”: „dis¬ 
ciplinară” întrucât se referă la posesiunea comună a practicienilor 
unei anumite discipline; „matrice” întrucât este cos pusă din 
elemente de diferite feluri, ordonate, fiecare necesitând o spe¬ 
cificare ulterioară. Toate sau cele mai multe dintre obiectele supuse 
angajamentelor de grup şi pe care textul meu original le consideră 
paradigme, părţi de paradigme sau paradigmatice sunt acum 
constituenţi ai matricii disciplinare şi, ca atare, formează un întreg 
şi funcţionează împreună. Ele nu mai pot fi însă discutate ca şi 
cum ar fi toate la fel. Nu voi încerca aici să alcătuiesc o listă ex¬ 
haustivă, dar semnalarea principalelor tipuri de componente ale unei 
matrice disciplinare va clarifica natura abordării mele actuale şi 
totodată va pregăti terenul pentru următorul argument principal. 

O clasă importantă de componente le voi numi uneori 
„generalizări simbolice”, având în vedere acele expresii, folosite 
fără probleme sau dezacorduri de membrii grupului, care pot fi 
lesne redate într-o formă logică ca (x) (y ) (z ) cp(x, y, z). Ele sunt 
componente formale sau lesne formalizabile ale matricii 
disciplinare. Uneori, ele se află deja în formă simbolică^ — y 
sau I = V/R. Altele sunt de obicei exprimate în cuvinte: 
„elementele se combină în proporţie constantă cu greutatea” sau 
„acţiunea este egală cu reacţiunea”. Dacă asemenea expresii nu 
ar fi general acceptate, nu ar exista nici un fel de repere cărora 
membrii grupului să le poată asocia tehnicile puternice de ma¬ 
nipulare logică şi matematică, în efortul lor de a rezolva puzzles. 
Deşi exemplul taxonomiei arată că ştiinţa normală poate funcţiona 
cu puţine asemenea expresii, puterea unei ştiinţe pare în general 
să crească odată cu numărul generalizărilor simbolice de care 
dispun practicienii ei. 

Aceste generalizări seamănă cu legi ale naturii, dar funcţia lor 
pentru membrii grupului nu este adesea numai aceasta. Uneori, 
totuşi este: de exemplu, legea Joule-Lenz, H= RI 2 . Când această 
lege a fost descoperită, membrii comunităţii ştiau deja ce 

însemnau H, R şi I şi aceste generalizări Ie spuneau într-un mod 
simplu ceva ce nu au ştiut înainte despre comportamentul căldurii, 
curentului şi rezistenţei. Dar mai frecvent, aşa cum indica 
discuţia anterioară din carte, generalizările simbolice îndeplinesc 
în acelaşi timp v/fi doua funcţie — o funcţie care este strict separată, 
în analizelor lor, de către filozofii ştiinţei. Ca şi f— o L ţau / = 
V/R , ele funcţionează în parte ca legi dar, în parte, şi rcidefiniţii 
ale unora dintre simbolurile pe care le folosesc. De altfel, echilibrul 
dintre inseparabila lor forţă legislatoare şi definiţională se 
schimbă în timp. într-un alt context, aceste idei ar merita o analiză 
detaliată, căci natura angajării faţă de o lege este foarte diferită 
de cea a angajării faţă de o definiţie. Legile pot fi adesea “Ts? ti 
element cu element, spre deosebire de definiţii care, fiind tauto¬ 
logii, nu pot fi astfel corectate. De pildă, o pa-e din ceea ce implica 
acceptarea legii lui Ohm era o redefinire atât j|,,curentului" cât 
şi a „rezistenţei"; dacă acei termeni continuau să însemne ceea 
ce însemnau înainte, legea lui Ohm nu mai putea fi corectă; iată 
de ce i s-a opus atâta rezistenţă — ceea ce nu «t<jfntâmplat, de 
pildă, cu legea lui Joule-Lenz s . Probabil că această situaţi* ieste 
tipică. Bănuiesc acum că toate revoluţiile implică, printre altele, 
abandonarea unor generalizări a căror forţă fusese anterior şi într-o 
oarecare măsură asemănătoare celei a tautologiilor. A arătat -p i 
E instein că simultaneitatea era relativă sau a modificat însăşi 
noţiu 3 ea de simultaneitate? Greşeau pur şi simplu cei care vedeau 
un paradox în expresia „relativitatea simultaneităţii"? 

Să c&nsiderăm acum un al doilea tip de componente ale matricii 
disciplinare despre care au fost spuse multe lucruri în textul o ' ui 
original la rubrici ca „paradigme metafizice" sau „părţi metafizice 
ale paradigmelor". Am în vedere opţiuni comune pentru idei cum 
sunt: căldura este energia cinetică a părţilor constitutive ale 
corpurilor; toate fenomenele perceptibile se datorează interacţiunii 


pentru părţi semnificative ale acestui episod, a se vedea T. * îl Q J uti 
„The Electric Current in Early Nineteenth-Century French Physics", 
n ăiîa «Zr&’&ftudies in the Physical Sciences , I (1969), 5 < iţţ) is|_ eI'î ISf i $1 
Schagrin, „Resistance to Ohmîî^aw“, j u ■ 'jvr^xfflournal of Physics , r r )i 
(1963), pp. 536-547. 

din vid a atomilor calitativ neutri sau, alternativ, materiei şi forţei 
sau câmpurilor. Rescriind acum cartea, aş caracteriza aceste opţiuni 
drept încredere în anumite modele şi aş extinde modelele din 
această categorie spre a include de asemenea o varietate de modele 
relativ euristice: circuitul electric poate fi privit ca un sistem hidro- 
dinamic staţionar; moleculele unui gaz se comportă ca nişte mi¬ 
nuscule mingi elastice de biliard aflate în mişcare aleatoare. Deşi 
forţa opţiunilor de grup variază, cu consecinţe importante, de la 
modele euristice la cele ontologice de-a lungul unui întreg spectru, 
toate modelele au funcţii similare. Printre altele, ele oferă grupu¬ 
lui analogii şi metafore preferate sau admisibile. în acest fel, ele 
pot determina ceea ce va fi acceptat ca explicaţie sau soluţie a unor 
puzzles; reciproc, ele contribuie la determinarea listei de puzzles 
nerezolvate şi la evaluarea importanţei fiecăruia. De notat, însă 
că rm mbrii comunităţilor ştiinţifice pot să nu împărtăşească nici 
măcar modelele euristice, deşi de obicei le împărtăşesc. Am arătat 
deja că apartenenţa la comunitatea chimiştilor din prima jumătate 
jf ecolului al nouăsprezecelea nu implica convingerea în existenţa 
atomilor. 

Un al treilea tip de element din matricea disciplinară îl voi 
caracteriza aici drept valori. De obicei, acestea sunt mai larg îm¬ 
părtăşite de diferite comunităţi decât generalizările simbolice sau 
modelele, oferind astfel un sentiment de cod unitate oamenilor de 
ştiinţă în ansamblu. Deşi funcţionează în toate timpurile, 
importanţa deosebită a valorilor reiese atunci când membrii unei 
anumite comunităţi trebuie să identifice o criză sau, mai târziu, 
să aleagă între moduri incompatibile de a-şi practica disciplina. 
Probabil c» le mai profunde valori privesc predicţiile: acestea 
trebuie să fie precise; predicţiile cantitative sunt preferabile celor 
calitative; oricare ar fi marja erorilor tolerabile, ele trebuie să fie 
consistent satisfăcute într-un anumit dou eniu; şi aşa mai departe. 
Există de asemenea valori folosite în evaluarea unor întregi teorii: 
ele trebuie, mai întâi de toate, să permită formularea şi rezolvarea 
puzzles acolo unde este posibil, ele trebuie să fie simple, 
consistente şi plauzibile, adică compatibile cu alte teorii folosite 
în mod curent. (Cred acum că o slăbiciune a textului meu original 
constă în aceea că a acordat atât de puţină atenţie unor valori cum 



sunt consistenţa internă şi externă, în considerarea izvoarelor crizei 
şi a factorilor ce determină alegerea teoriei.) Există şi alte feluri 
de valori — de pildă, ştiinţa este obligată (sau nu) să fie social 
utilă —, dar cele spuse mai înainte pot indica ceea ce ^ în vedere. 

Există totuşi 8 aspect al valorilor comune care cere o menţiune 
tpecială. într-o măsură mai mai e decât alte tipuri de componente 
ale matricii disciplinare, valorile pot fi împărtăşite de oamenii care 
diferă în felul în care le aplică. Judecăţile asupra preciziei sunt 
relativ stabile de la o perioadă la alta şi de la un membru al unui 
grup particular Ia altul. Dar judecăţile asupra simplităţii, con¬ 
sistenţei, plauzibilităţii etc. diferă adesea considerabil de la individ 
la individ. Ceea ce fusese pentru Einstein o inconsistenţă de ne¬ 
suportat în vechea teorie cuantică şi care făcea pentru el imposibilă 
realizarea ştiinţei no^ ale, a fost pentru Bohr şi alţii o dificultate 
pe care puteai să te aştepţi să fie rezolvată cu mijloace no^ ale. 
Mai important este însă faptul că, în acele situaţii în care valorile 
trebuie aplicate, diferite valori luate separat vor dicta adeseori 
alegeri diferite. O teorie poate fi mai precisă dar mai puţin con¬ 
sistentă sau plauzibilă decât alta; din nou vechea teorie cuantică 
oferă un exemplu. Pe scurt, deşi valorile sunt larg împărtăşite de 
oamenii de ştiinţă şi deşi angajarea faţă de ele este nu numai 
profundă dar şi constitutivă ştiinţei înseşi, aplicarea valorilor este 
uneori considerabil afectată de trăsăturile personalităţii şi de bio¬ 
grafiile individuale care îi diferenţiază pe membrii grupului. 

Multor cititori li s-a părut că această caracterizare a funcţionării 
valorilor comune este o slăbiciune majoră a poziţiei mele. Din 
cauză că stărui să afirm că ceea ce au în comun oamenii de ştiinţă 
nu este suficient pentru a pi duce un asentiment unanim asupra 
unor chestiuni ca alegerea între teorii rivale sau disuincţia între o 
anomalie obişnuită şi una generatoare de criză, am fost uneori 
acuzat că elogiez subiectivitatea şi chiar iraţionalitatea 9 . Dar această 

9 Ase vedea "o ->%les: Dudley Shapere, „Meaning and Scientific Change“ 
Ki^dind and * ...tu ■ ityj Contemporary Science and Philosophy, The 

University of um M,-swv\î>eries Âoiw{î ) hilosophy of Science, cnîPittsburgh, 
1966), pp. 41-85; Israel Scheffler, j s< # Qx» %ndSubjectivity (New York, 1967); 
şi eseurile lui JâafCarI Popper şi Imre Lakatos în Growth of Knowledge. 

reacţie ignoră două caracteristici evidenţiate de judecăţile de 
valoare din orice domeniu. în primul rând, valorile comune pot 
fi determinanţi impo- anţi ai comportamentului de grup chiar dacă 
membrii grupului nu le aplică în acelaşi fel. (Dacă lucrurile nu ar 
sta astfel, nu ar exista nici o problemă filozofică specială privind 
teoria valorilor sau estetica.) Oamenii nu pictau toţi la fel în timpul 
perioadelor când reprezentarea era valoarea primo; dială, dar modul 
de dezvoltare al artelor plastice s-a schimbat în mod brusc când 
această valoare a fost abandonată 10 . Să ne imaginăm ce s-ar 
întâmpla în ştiinţă dacă co- sistenţa ar înceta să mai fie o valoare 
primordială. 

In al doilea rând, variabilitatea individuală în aplicarea valorilor 
comune poate îndeplini funcţii esenţiale pentru ştiinţă. Momentele 
în care valorile trebuie aplicate sunt invariabil şi cele în care trebuie 
asumate riscuri. Cele mai multe anomalii sunt rezolvate prin 
mijloace normale; cele mai multe propuneri de noi teorii se 
dovedesc greşite. Dacă toţi membrii unei comunităţi ar lua fiecare 
anomalie dfiept o sursă de criză sau dacă ar îmbrăţişa fiecare nouă 
teorie propusă de â ţoleg, ştiinţa ar înceta să mai existe. Dacă, pe 
de altă parte, nimeni nu ar reacţiona la anomalii sau la teoriile noi 
pe căi care implică riscuri mari, y -.^r mai exista decât puţine sau 
nici un fel de revoluţii. în asemenea chestiuni, mai curând recursul 
la valori comune decât la regulile comune care guve- ează 
alegerea individuală poate reprezenta modul în care comunitatea 
ştiinţifică îşi distribuie riscurile şi îşi asigură succesul pe termen lung. 

Să ne oprim acum asupra unui al patrulea tip de element din 
matricea disciplinară, ultimul despue care voi vorbi aici, deşi mai 
sunt şi altele. în acest caz, termenul de „paradigmă" ar fi întru totul 
corespunzător, atât filologic cât şi autobiografic; componentul de 
opţiuni comune ale unui grup m-a determinat prima dată să aleg 
acest cuvânt. Pentru că termenul şi-a dobândit o viaţă proprie, îl 
voi înlocui aci cu cel de „exemplaritate"*. Prin el înţeleg, iniţial, 

10 Vezi începutul secţiunii a XlII-a. 

* înţelesul termenului „exemplar 14 , introdus de Kuhn, "XTputea fi redat 
în limba română prin „rezolvare exemplară în probleme concrete 44 sau 
„exemplu tipic (standard) de rezolvare de probleme 44 . Pentru concizie, în 

soluţiile concrete la problemele pe care studenţii le întâlnesc de 
la începutul educaţiei lor ştiinţifice — în laboratoare, la examene 
sau la sfârşitul capitolelor de manuale. La aceste exemple comune 
trebuie însă adăugate cel puţin unele dintre soluţiile problemelor 
tehnice în literatura periodică pe care oamenii de ştiinţă o consultă 
în cursul carierei lor de cercetare posteducaţională şi care, de ase¬ 
menea, le arată, prin exemple, cum trebuie să-şi facă meseria. Mai 
mult decât alte feluri de componente ale matricii disciplinare, 
diferenţele dintre mulţimile de exemplarităţi redau structura fină 
a comunităţii ştiinţei. Toţi fizicienii, de exemplu, încep prin a învăţa 
aceleaşi exemplarităţi: probleme cum ar fi planul înclinat, 
pendulul conic şi orbitele lui Kepler; instrumente cum ar fi calo- 
rimetrul, vemierul sau puntea Wheatstone. Pe măsură ce pregătirea 
lor avansează, generalizările simbolice pe care Ie împărtăşesc sunt 
însă tot mai mult ilustrate de exemplarităţi diferite. Deşi atât fizi¬ 
cienii corpului solid cât şi cei ai teoriei câmpului împărtăşesc 
ecuaţia lui Schrodinger, numai aplicaţiile mai elementare sunt 
comune ambelor grupuri. 

3 . Paradigmele ca exemple z . 0 , 7 h c 1 

Paradigma ca exemplu comun este elementul central a Dpi u ţi-1 
consider acum drept aspectul cel mai nou şi mai puţin înţeles al 
acestei cărţi. Exemplarităţile ©v^ţere deci mai multă atenţie decât 
celelalte tipuri de componente ale matricii disciplinare. Filozofii 
ştiinţei nu au discutat de obicei probleme întâlnite de un student 
în laboratoare sau în manuale, deoarece se crede că acestea con¬ 
stituie numai aplicarea practică a ceea ce studentul ştie deja. Se 
spune că el nu poate rezolva deloc probleme până când nu a învăţat 
mai întâi teoria şi unele reguli de a o aplica. Cunoaşterea ştiinţifică 
este încorporată în teorie şi reguli; problemele sunt date pentru a 
facilita aplicarea lor. Am încercat să argumentez însă că această 
localizare a conţinutului cognitiv al ştiinţei este greşită. După ssi 
studentul a rezolvat multe probleme, el nu poate câştiga decât 

traducerea de faţă au fost adoptate drept corespondenţi JT ţff omână 5 -j sf jmM 3 1 
„exemplaritate", „caz exemplar", şi „exemplu comun". 

dexteritate pentru a rezolva mai multe. Dar la început şi câtăva 
vreme după aceea, a face probleme înseamnă a învăţa lucruri 
importante despre natură. în absenţa unor asemenea exemplarităţi, 
legile şi teoriile pe care studentul le-a învăţat înainte vor avea un 
conţinut empiric redus. 

Pentru a explicita ce am în vedere, voi reveni puţin la gene¬ 
ralizările simbolice. Un exemplu foarte comun este a doua lege 
newtoniană a mişcării, scrisă în general sub forma f— ® .oP^So- 
ciologul, să zicem, sau lingvistul care descoperă că expresia co¬ 
respunzătoare este rostită şi recepţionată, fără probleme, de către 
membrii unei comunităţi date nu va fi aflat prea mult, fără o se¬ 
rioasă investigaţie suplimentară, despre ceea ce înseamnă expresia 
sau termenii ei, despre modul în care oamenii de ştiinţă asociază 
expresia respectivă naturii. într-adevăr, faptul că ei o acceptă fără 
discuţie şi o folosesc ca un moment prin care sunt introduse operaţii 
logice şi matematice nu implică de la sine că ei sunt de acord asupra 
unor chestiuni cum ar fi semnificaţia şi aplicaţiile ei. Fireşte, ei 
<=u n =*lde acord într-o mare măsură, ceea ce ar reieşi curând din 
discuţiile lor ulterioare. Dar cineva se poate întreba în ce moment 
şi prin >pŞnijloace ajung ei să cadă de acord. Cum au învăţat ei, 
în faţa unei situaţii experimentale date, să aleagă forţele, masele 
şi acceleraţiile relevante? 

în practică, ceea ce studenţii trebuie să înveţe este chiar mai 
complicat, deşi acest aspect al situaţiei nu este decât rar sau nici¬ 
odată observat. Nu este adevărat că operaţiile logice şi matematice 
se aplică direct la expresia f = ma. Examinată mai atent, această 
expresie se dovedeşte a fi schema unei legi. Pe măsură ce studentul 
sau omul de ştiinţă trece de la o situaţie problematică la alta, 
generalizarea simbolică la care se aplică operaţiile respective se 
schimbă. Pentru căderea liberă, f= ma devine mg = m cfs/dt 2 ; 
pentru pendulul simplu, se transformă în mg sin 0 = — ml cPQ/dt 2 ; 
pentru o pereche de oscilatori armonici în interacţiune se 
transformă în două ecuaţii, dintre care prima poate fi scrisă ca /n, 
cPs^/dt 2 o ^[ 511 = A:, (s 2 — ţ/); iar pentru situaţii mai complexe, 

cum bd%r giroscopul, ia alte forme a căror similitudine cu f— ® .si 
este tot mai greu de descoperit. Totuşi, învăţând să identifice forţe, 
mase şi acceleraţii într-o varietate de situaţii fizice neîntâlnite până 

atunci, studentul a învăţat de asemenea să conceapă versiunea 
corespunzătoare a lui f— ma prin ca e să le coreleze — adeseori, 
o ve siune pentru care nu întâlnise înainte nici un echivalent literal. 
Cum a învăţat să facă acest lucru? 

Aici ne poate fi de folos * fi fenomen familiar atât studenţilor 
în ştiinţe cât şi istoricilor ştiinţei. Cei dintâi relatează regulat că 
au citit un capitol din manual, l-au înţeles perfect dar că totuşi au 
avut greutăţi în a rezolva unele din problemele de Ia sfârşitul 
capitolului. De obicei greutăţile dispar în acelaşi fel. Cu sau fără 
ajutorul asistentului, studentul descoperă un mod de a vedea pro¬ 
blema ca fiind asemănătoare unei probleme deja întâlnite. 
Văzând asemănarea şi înţelegând analogia dintre două sau mai 
multe probleme distincte, el poate corela simboluri şi le poate atri¬ 
bui naturii pe căi ce s-au dovedit eficace înainte. Schema legii, 
să zicem f= "o _os^ funcţio 2 at ca % fi instrument, informându-1 pe 
student ce similarităţi să paute, semnalându-i gestalt -ul în termenii 
căruia trebuie văzută situaţia. Capacitatea ce rezulta de aici, de a 
vedea o varietate de situaţii ca fiind asemănătoare, ca subiecte 
pentru f= ma sau pentru alte generalizări simbolice, este, după 
părerea mea, principalul lucru pe care îl dobândeşti iun student 
rezolvând probleme-exemplare, fie cu creionul şi hârtia, fie în 
laborator. După ce a rezolvat un anumit număr de probleme, care 
poate varia foarte mult de la un individ la altul, el concepe situaţiile 
cu care este cofî fruntat ca om de ştiinţă aflat sub influenţa aceluiaşi 
gestalt ca şi ceilalţi membri ai grupului său profesional. Pentru 
el, acestea nu mai sunt aceleaşi situaţii pe care le întâlnise Ia 
începutul pregătirii sale. între timp, el a r imilat un mod de a vedea 
lucrurile, verificat în timp şi autorizat de grupul său. 

Rolul relaţiilor de similaritate învăţate se manifestă de asemenea 
clar în istoria ştiinţei. Oamenii de ştiinţă rezolvă puzzles 
modelându-le după soluţiile unora ap terioare, adesea recurgând 
extrem de puţin la generalizări simbolice. Galilei a descoperit că 
o bilă care se rostogoleşte în jos pe un plan înclinat câştigă destulă 
viteză pentru a se întoarce la aceeaşi înălţime verticală pe un al 
doilea plan înclinat, oricare ar fi panta sa; el a învăţat să vadă 
această situaţie experimentală ca asemănătoare pendulului cu un 
punct material în locul greutăţii de la capătul firului. Huyghens 



q şei 


JsJJ " , 8 5 J n ^TEORIILOR ştiinţifice 


a rezolvat apoi problema centrului de oscilaţie a pendulului fizic, 
imaginându-şi că întregul corp al acestuia din urmă era compus 
din pendule simple de tipul celor ale lui Galilei, legăturile dintre 
ele putând fi instantaneu desfăcute în orice punct al oscilaţiei. După 
ce legăturile au fost desfăcute, pendulele simple individuale vor 
oscila liber, dar centrul lor colectiv de greutate, când fiecare atinge 
punctul cel mai înalt, se va ridica, asemeni pendulului lui Galilei, 
numai Ia înălţimea de la care centrul de greutate al pendulului fizic 
a început să cadă. în sfârşit, Daniel Bemoulli a descoperit modul 
în care debitul de apă printr-un orificiu poate fi făcut să semene 
cu pendulul lui Huyghens. Să determinăm mai întâi coborârea cen¬ 
trului de greutate al apei dintr-un rezervor şi din jetul format într-un 
interval infinitezimal de timp. Să ne imaginăm că fiecare particulă 
de apă se mişcă apoi în sus până la înălţimea maximă pe care o 
poate atinge ^i/iteza câştigată în acel interval. Ridicarea centrului 
de greutate al particulelor individuale trebuie atunci să fie egală 
cu coborârea centrului de greutate al apei din rezervor. Din această 
concepere a p a /oblemei a reieşit imediat atât de mult căutata viteză 
de curgere 

Exemplul dat ar trebui să înceapă să clarifice ce înţeleg prin 
a învăţa din probleme să vezi situaţii ca fiind asemănătoare, ca 
puncte de aplicare ale aceleiaşi legi sau scheme de legi ştiinţifice. 
In acelaşi timp, exemplul -o a ,f|rebui să demonstreze de ce mă refer 
la cunoaşterea indirectă a naturii dobândită în cursul învăţării 
relaţiei de similaritate şi apoi încorporată mai degrabă într-un mod 
de a concepe situaţiile fizice, decât în reguli şi legi. Cele trei pro¬ 
bleme din e( emplu, tipice pentru fizicienii secolului al optspre¬ 
zecelea, au în vedere numai o singură lege a naturii. Cunoscută ca 

11 Pentru exemplificare, vezi Rene Dugas, A History of Mechanics, trad. 
nftfl. Maddox (Neuchâtel, 1955), pp. 135—136, 186—193 şi Daniel Bemoulli, 
Hydrodynamica, sive de viribus et motibus fluidorum, commentarii t 1 
academicum (Strasbourg, 1738), Sec. III. în legătură cu gradul în care a 
progresat mecanica J'Hţursul primei jumătăţi a secolului al optsprezecelea, 
modelând soluţiile unor probleme după altele, vezi Clifford Truesdell 
„Reactions of Late Baroque Mechanics to Success, Conjecture, Error, and 
Failure in Newton’s Principia “, Texas Quarterly , X (1967), pp. 238—258. 

principiul vA viva, ea este de obicei formulată astfel: „Coborârea 
reală este egală cu urcarea potenţială". Aplica ea legii de către 
Bemoulli ar trebui să sugereze bogăţia ei în consecinţe. Totuşi, 
enunţul verbal al legii, luat în sine, este virtual neputincios. Pre- 
zentaţi-1 unui student în fizică; el cunoaşte cuvintele şi poate 
rezolva toate aceste probleme, dar foloseşte astăzi mijloace diferite. 
Apoi imaginaţi-vă ceea ce ar putea spune cuvintele (deşi toate bine 
cunoscute) unui om care nu cunoaşte nici măcar problemele. Pentru 
el, generalizarea poate începe să funcţioneze numai atunci când 
a învăţat să recunoască „coborârile reale" şi „urcările potenţiale" 
ca ingredienţi ai naturii şi aceasta înseamnă a învăţa ceva, anterior 
legii, despre situaţiile pe care natura le dezvăluie sau ’H^flAcest 
gen de învăţare nu se obţine exclusiv pe căi verbale, ci mai degrabă 
survine pe măsură ce cuvintele sunt învăţate împreună cu 
eţ emplele concrete privind modul în care ele funcţionează; natura 
şi cuvintele sunt în@ăţate împreună. Pentru a mai împ^ mu=a o dată 
reuşita eţpresie a lui Michael Polanyi, ceea ce rezultă din acest 
proces este o „cunoaştere tactică", ce este învăţată mai curând 
practicând ştiinţa decât dobândind reguli pentru d.ţ) practica. 

4. Cunoaştere tacită şi intuiţie 

Referirea la cunoaşterea tacită şi respingerea concomitentă -d| 
regulilor evidenţiază o altă problemă care i-a iritat pe mulţi dintre 
criticii mei şi care părea să justifice acuzaţiile de subiectivitate şi 
iraţionalitate. Unii cititori au avut senzaţia că încercam să 
întemeiez ştiinţa pe intuiţii individuale neanalizabile, mai degrabă 
decât pe logică şi lege. Dar această interpretare greşeşte în două 
privinţe esenţiale. In primul rând, dacă am vorbit vreodată despre 
intuiţii, acestea nu erau individuale. Mai degrabă, ele sunt 
bunurile comune şi verificate ale membrilor unui grup încununat 
de succes, iar novicele le deprinde prin învăţare, ca parte a pregătirii 
sale pentru a intra în acel grup. în al doilea rând, ele nu sunt în 
principiu neanalizabile. Dimpotrivă, sunt în curs de a experimenta 
un program de calculator menit să investigheze proprietăţile lor 
la un nivel elementar. 

Despre acest program nu voi avea nimic de spus aici 12 , dar chiar 
menţionarea lui ar putea să fie un argument esenţial al meu. Când 
vorbesc de cunoaştere încorporată în exemplarităţi comune, nu mă 
refer la un mod de cunoaştere mai puţin sistematic sau mai puţin 
analizabil decât cunoaşterea încorporată în reguli, legi sau criterii 
de identificare. în schimb, am în vedere o manieră de cunoaştere 
care este deformată dacă o reconstruim în termeni de reguli mai 
întâi abstrase din exemplarităţi şi apoi funcţionând în locul acestora. 
Sau, formulând altfel aceeaşi idee, când vorbesc despre dobândirea, 
pe baza exemplarităţilor, a capacităţii de o^ecunoaşte o situaţie 
dată ca similară cu unele şi diferită de altele văzute înainte, nu 
subînţeleg un proces care, potenţial, nu ar fi pe deplin explicabil 
în termenii mecanismelor neuro-cerebrale. în schimb, susţin că 
explicaţia, prin natura sa, nu va răspunde la întrebarea: „Similar 
în raport cu ce?“ Această întrebare solicită o regulă, sau, în acest 
VcL-l-ificriterii pe baza cărora situaţii particulare sunt grupate în 
mulţimi similare; eu argumentez că, în acest vj- trebuie să rezistăm 
tentaţiei de alăuta criterii (sau cel puţin o mulţime completă de 
criterii). Mă opun însă nu unui sistem, ci unui tip particular de 
sistem. 

Pentru a da substanţă acestui argument, va trebui să fac o scurtă 
digresiune. Ceea ce urmează mi se pare acum evident, deşi 0=1 
curgerea permanentă, în textul original, Ia expresii ca „lumea se 
schimbă” arată că lucrurile nu au stat astfel întotdeauna. Dacă doi 
oameni stau în acelaşi loc şi privesc în aceeaşi direcţie trebuie, 
pentru a nu cădea în solipsism, să conchidem că ei recepţionează 
stimuli aproape similari. (Dacă amândoi şi-ar putea îndrepta 
privirea în acelaşi loc, stimulii ar fi identici.) Dar oamenii nu văd 
stimuli; modul în care cunoaştem stimulii este foarte teoretic şi 
abstract. în schimb, oamenii au senzaţii şi nu suntem deloc obligaţi 
să presupunem că senzaţiile celor doi privitori sunt aceleaşi. 
(Scepticii şi-ar putea aminti că fenomenul pe care îl numim astăzi 
daltonism nu a fost nicăieri observat înainte ca John Dalton să-l 
fi descris, în 1794.) Dimpotrivă, numeroase procese nervoase au 


12 Unele informaţii asupra acestui subiect pot fi găsite în „Second 
Thoughts”. 

loc între recepţionarea unui stimul şi conştientizarea unei senzaţii. 
Printre puţinele lucruri pe care le ştim cu siguranţă notăm că stimuli 
foarte diferiţi pot produce aceleaşi senzaţii, că acelaşi stimul poate 
produce senzaţii foarte diferite şi, în sfârşit, că drumul de la stimul 
Ia senzaţie este în parte condiţionat de educaţie. Indivizi crescuţi 
în societăţi diferite se comportă în unele ocazii ca şi cum ar vedea 
lucruri diferite. Dacă nu am fi tentaţi să identificăm univoc stimulii 
cu senzaţiile, ţiutca admite că indivizii respectivi văd într-adevăr 
lucruri diferite. 

Să observăm acum că două grupuri, ai căror membri au în mod 
sistematic senzaţii diferite la primirea aceloraşi stimuli, trăiesc în- 
tr-un sens în lumi diferite. Postulăm existenţa stimulilor pentru a 
explica percepţiile noastre asupra lumii şi postulăm invariabilitatea 
lor pentru a evita solipsismul atât individual cât şi social. Nu am 
nici cea mai mică rezervă în legătură cu vreunul din aceste pos¬ 
tulate. Dar lumea noastră este populată, în primă instanţă, nu de 
stimuli, ci de obiectele senzaţiilor noastre, şi acestea pot să fie 
diferite de la individ la individ sau de la grup la grup. în măsura 
în care, fireşte, indivizii aparţin aceluiaşi grup şi împărtăşesc astfel 
o educaţie, un limbaj, - experienţă şi o cultură, avem toate motivele 
să presupunem că senzaţiile lor sunt aceleaşi. Cum am putea altfel 
înţelege deplinătatea comunicării lor şi aspectele comune ale 
reacţiilor lor comportamentale la mediu? Ei trebuie să vadă lucruri 
şi să prelucreze stimuli în aproape acelaşi fel. Dar acolo unde 
începe diferenţierea şi specializarea grupurilor, nu mai avem dovezi 
similare cu privire la invariabilitatea senzaţiilor. Bănuiesc că numai 
parohialismul (spiritul îngust de cerc) ne face să presupunem că 
drumul de la stimuli la senzaţii este acelaşi pentru membrii tuturor 
grupurilor. 

Reîntorcându-ne acum la exemplarităţi şi reguli, ceea ce am 
vrut să sugerez, chiar într-o formă preliminară, este următorul lucru. 
Una din metodele fundamentale prin care membrii unui grup (fie 
o întreagă cultură fie • ţubcomunitate de specialişti din cadrul ei) 
învaţă să vadă aceleaşi lucruri când sunt confruntaţi cu aceiaşi 
stimuli este de a li se arăta exemple de situaţii pe care predecesorii 
lor din grup învăţaseră deja să le vadă ca asemănătoare între ele 
şi diferite de alte feluri de situaţii. Aceste situaţii similare pot fi 

prezentări senzoriale succesive ale aceluiaşi individ — să zicem, 
ale mamei, care în cele din urmă este recunoscută vizual ca ceea 
ce este şi ca diferită de tată sau soră. Ele pot fi de asemenea pre¬ 
zentări ale membrilor familiilor naturale, de pildă, ale lebedelor, 
pe de o parte, şi ale gâştelor, pe de alta. Sau, pentru membrii unor 
grupuri mai specializate, ele pot fi exemple ale situaţiilor 
newtoniene, adică ale situaţiilor care sunt asemănătoare prin aceea 
că se supun unei versiuni a formei simbolice f— ma şi care sunt 
diferite de acele situaţii cărora Ii se aplică, de exemplu, formulele 
legilor opticii. 

Să admitem deocamdată că lucrurile stau astfel. Ar trebui oare 
să spunem că ceea ce a fost dobândit pe baza exemplarităţilor u| si 
reguli şi capacitatea de a le aplica? Această interpretare este tentantă 
deoarece modul nostru de a vedea o situaţie asemenea altora pe 
care le-am întâlnit înainte trebuie să fie rezultatul proceselor ner¬ 
voase guvernate întru totul de legi fizice şi chimice. în acest sens, 
odată ce am învăţat-o, recunoaşterea similarităţii trebuie să fie 
sistematică, la fel ca şi bătaia inimilor noastre. Dar însăşi această 
paralelă sugerează că recunoaşterea poate fi de asemenea in¬ 
voluntară, un proces asupra căruia nu avem nici un control. Dacă 
aşa este, atunci nu îl putem concepe ca un proces pe care îl dirijăm 
aplicând reguli şi criterii. A vorbi despre el în aceşti termeni lasă 
să se înţeleagă că avem acces la alternative, că am putea, de pildă, 
să încălcăm o regulă sau să aplicăm greşit un criteriu sau să 
experimentăm un alt mod de a vedea uzii^dică, cred eu, tocmai 
lucrurile pe care nu le putem face. 

Sau, mai precis, sunt lucruri pe care nu le putem face decât 
după ce am avut o senzaţie şi am perceput ceva. Atunci, căutăm 
adesea criterii şi le punem în aplicare. Atunci ne putem angaja în 
interpretare, un proces deliberat prin care alegem între alternative, 

13 ce bi î^prgument putea să "Hilfie necesar dacă toate legile ar fi fost 
asemănătoare oucf *ffl e lui Newton, iar g "<£iegulile asemănătoare celor Zece 
Porunci. d'ţrcest caz, expresia „încălcarea unei legi" ar fi ■■■Ţffionsens, iar 
respingerea regulilor nu ar părea ■ Tţugereze un proces neuuve'o at de lege. 
Din păcate, legile circulaţiei şi alte produse asemănătoare ale legislaţiei pot 
fi încălcate, ceea ce facilitează confuzia. 

ceea ce nu putem face în percepţia însăşi. Poate, de pildă, este •> x ©ii 
ciudat în legătură cu ceea ce am văzut (să ne amintim cărţile de 
joc anormale). Cotind la o intersecţie, o vedem pe mama intrând 
într-un magazin din centru la o oră când o credeam acasă. Reflec¬ 
tând la ceea ce am văzut, e-f clamăm deodată: „Nu era mama, căci 
ea are păr roşu!“ Intrând în magazin vedem din nou femeia şi nu 
patern înţelege cum am putut s-o luăm drept mama. La fel, când 
vedem penele cozii unei păsări de apă, căutându-şi hrana pe fundul 
unui iaz, ne întrebăm: „este o lebădă sau o gâscă?“ Reflectăm la 
ceea ce am uăzut, comparând mental penele cu cele ale lebedelor 
şi gâştelo-i^ăzute înainte. Sau, poate, fiind proto-savanţi, dorim 
pur şi simplu să cunoaştem unele caracteristici generale (albul 
lebedelor, de exemplu) ale membrilor unei familii naturale pe care 
îi putem recunoaşte deja cu uşurinţă. Din nou reflectăm la ceea 
ce am perceput anterior, căutând ceea ce au comun membrii unei 
familii date. 

Toate acestea sunt procese deliberative, în cadrul cărora căutăm 
şi aplicăm criterii şi reguli. încercăm, adică, să interpretăm 
senzaţiile a J te, să analizăm ceea ce este datul penfe ţioi. Oricum 
am face acest lucru, procesele implicate trebuie să fie în cele din 
urmă nervoase şi deci guvernate de aceleaşi legi fizico-chimice 
caae guvernează percepţia, pe de o parte, şi bătaia inimilor noastre, 
pe de alta. Dar faptul că sistemul ascultă de aceleaşi legi în §>q.^i 
cele trei cazuri "H^ţie îndreptăţeşte să presupunem că aparatul nostru 
nervos este programat să opereze similar în interpretare ca şi în 
percepţie sau în amândouă ca în bătăile inimilor noastre. în această 
carte, m-am opus aşadar încercării tradiţionale, de la Descartes 
încoace dar nu dinaintea Iui, de a analiza percepţia ca pe un proces 
de interpretare, ca pe o versiune inconştientă a ceea ce facem după 
ce am perceput. 

Ceea ce face ca integritatea percepţiei să fie demnă de subliniat 
este, fireşte, faptul că atât de multă experienţă trecută este 
încorporată în aparatul nervos care transformă stimulii în senzaţii. 
Un mecanism pe9ceptua! programat în mod adecvat are o valoas® 
de supravieţuire. A spune că membrii diferitelor grupuri pot avea 
percepţii diferite când primesc aceiaşi stimuli nu implică faptul 
că ei pot avea chiar orice percepţii. în nume°oase ambianţe, un 



264 


jq < 1 ai ’ I jn Ş ăl C ub Ă ŞTIINŢIFICE 


grup care nu ar putea distinge lupii de câini nu ar putea supra¬ 
vieţui. La fel cum sn^grup de specialişti în fizica nucleară nu ar 
supravieţui astăzi ca oameni de ştiinţă dacă nu ar fi în stare să 
recunoască urmele lăsate de p%rticulele alfa sau de electroni. 
Tocmai pentru că atât de puţine moduri de a vedea vor fi satis¬ 
făcătoare din acest punct de vedere, cele care au rezistat testelor 
folosite de grup, ele merită să fie transmise din generaţie în 
generaţie. De asemenea, deoarece au fost selectate pentru succesul 
lor de-a lungul istoriei, trebuie să înţelegem experienţa şi cunoaş¬ 
terea naturii ca fiind încorporate în circuitul stimul—senzaţie. 

Poate „cunoaştere 14 nu este cuvântul nimerit, dar avem motive 
pentru a-1 folosi. Factorul constitutiv procesului nervos care trans¬ 
formă stimulii în senzaţii are următoarele caracteristici: a fost 
transmis prin educaţie; a fost găsit, prin încercări, mai eficace decât 
competitorii săi istorici din mediul curent al grupului; şi, în sfârşit, 
este supus schimbării atât prin educaţie ulterioară cât şi prin des¬ 
coperirea unor nepotriviri cu mediul. Acestea sunt caracteristici 
ale cunoaşterii şi ele motivează folosirea termenului. Dar este o 
folosire stranie, căci lipseşte o altă caracteristică. Nu avem nici 
un acces direct la ceea ce este ceea ce cunoaştem, nici o regulă 
sau generalizare cu care să exprimăm această cunoaştere. Regulile 
care s- şutea oferi acest acces s-ar referi Ia stimuli şi nu la senzaţii, 
iar stimulii îi putem cunoaşte numai printr-o teorie elaborată. în 
lipsa ei, cunoaşterea încorporată în circuitul stimul—senzaţie rămâ¬ 
ne tacită. 

Deşi sunt evident preliminare şi pot să nu fie corecte în toate 
detaliile, cele spuse înainte despre senzaţie sunt înţelese literal, 
în ultimă instanţă, este o ipoteză despre vedere care trebuie supusă 
investigaţiei experimentale, deşi probabil nu unui control direct. 
Dar o asemenea discuţie despre vedere şi senzaţie are aici şi funcţii 
metaforice ca, de altfel, şi în corpul lucrării propriu-zise. Noi nu 
vedem electroni, ci, mai degrabă, urmele lor sau bule de vapori 
într-o cameră de ceaţă. Nu vedem deloc curenţi electrici, ci mai 
curând acul unui ampermetru sau galvanometru. Totuşi, în pagi¬ 
nile anterioare, mai ales în secţiunea X, m-am exprimat frecvent 
ca şi cum am percepe entităţi teoretice precum curenţi, electroni 
şi câmpuri, ca şi cum am fi învăţat să procedăm astfel din 

examinarea exemplarităţilor şi i o_ţi cum în aceste cazuri ^ fost 
greşit să înlocuim discuţia despre vedere cu o discuţie despre criterii 
şi interpretare. Metafora care transferă ,,vederea“ în asemenea 
contexte nu prea oferă o bază suficientă pentru asemenea 
afirmaţii. în ultimă instanţă, ea trebuie eliminată în favoarea unui 
mod mai exact de prezentare. 

Programul pentru calculator, menţionat mai oso§|începe să 
sugereze căile pe care s-ar putea realiza acest lucru, dar nici spaţiul 
disponibil, nici gradul înţelegerii mele actuale nu îmi permit să 
elimin aici metafora 14 . în schimb, voi încerca pe scurt să o încadrez. 
A vedea picături de apă sau un ac pe o scală numerică este 
experienţă perceptuală primitivă pentru cel nefamiliarizat cu 
camere de ceaţă sau ampermetre. Ea necesită, aşadar, contemplare, 
analiză şi interpretare (sau intervenţia unei autorităţi exterioare) 
înainte ca să se poată obţine concluzii i u privire la electroni sau 
curenţi. Dar poziţia omului care a învăţat despre aceste instrumente 
şi are o mare experienţă exemplară în privinţa lor este foarte diferită 
şi există diferenţe corespunzătoare în modul în care el prelucrează 
stimulii ce îi vin de la ele. Privind vaporii emanaţi de respiraţia 
sa într-o după-amiază rece de iarnă, senzaţia sa poate fi aceeaşi 
cu a unui profan, dar privind o cameră de ceaţă el vede (aici textual) 

14 Pentru cititorii studiului l o, ±uiThoughts“ următoarele remarci 
criptice pot fi de folos. Posibilitatea recunoaşterii <*■ , u o membrilor 
familiilor naturale depinde de existenţa, după prelucrarea Ar c unui 

spaţiu perceptual vid %= * ^familiile care trebuie discriminate. Dacă, de 
exemplu, L tţxista “Aţerceperea păsărilor de apă un continuum, de la gâşte 
"E lebede, am u obligaţi să introducem un criteriu specific pentru a le distinge. 

I observaţie similară poate fi făcută cu privire la entităţile neobservabile. 
Dacă o teorie fizică nu admite existenţa a nimic asemănător curentului electric, 
atunci un număr redus de criterii, care poate varia considerabil de la caz Ia 
‘’C-ţĂf'a fi suficient pentru a identifica curenţi, chiar dacă nu există nici o 
mulţime de reguli care să specifice condiţii necesare şi suficiente pentru iden¬ 
tificarea lor. Această idee sugerează un corolar plauzibil care poate fi mai 
important. Iată-1. Fiind date o mulţime de condiţii necesare şi suficiente pentru 
identificarea unei entităţi teoretice, acea entitate poate fi eliminată din 
ontologia JA» â|eorii prin substituţie. în absenţa un" r asemenea reguli însă, 
aceste entităţi ±aţunt eliminabile; m - â'ţecâa- fin acest caz existenţa Lei*| 

1 J şicături, ci urme de electroni, de particule alfa etc. Aceste urme, 
dacă vreţi, sunt criterii pe care el le interpretează ca indici ai 
prezenţei particulelor corespunzătoare; dar este o cale nu numai 
mai scurtă, ci şi diferită de cea urmată de omul care le interpretează 
ca picături. 

Sau să ne gândim la omul de ştiinţă care inspectează un am- 
permetru pentru a determina numărul Ia care s-a oprit acul. Senzaţia 
sa este probabil aceeaşi cu a profanului, mai ales dacă acesta din 
urmă a citit înainte şi alte genuri de aparate de măsură. Dar el a 
văzut un astfel de aparat (din nou adesea textual) în contextul unui 
întreg circuit şi ştie ceva despre structura sa internă. Pentru el, 
poziţia acului este un criteriu, dar numai al valorii curentului. 
Pentru a o interpreta, el trebuie doar să stabilească pe ce scală 
trebuie citit aparatul de măsură. Pentru profan, în schimb, poziţia 
acului nu este decât un indicator al ei înseşi şi nimic altceva. Pentru 
a-1 interpreta, el trebuie să examineze întreaga articulaţie de fire, 
internă şi externă, să experimenteze bateriile şi magneţii ş.a.m.d. 
în sensul metaforic ca şi literal al termenului „a vedea“, in¬ 
terpretarea începe acolo unde sfârşeşte percepţia. Cele două procese 
° ^şunt identice, iar ceea ce percepţia lasă interpretării să com¬ 
pleteze depinde în mod efectiv de natura şi volumul experienţei 
şi pregătirii anterioare. 

5. Exemplarităţi, incomensurabilitate şi revoluţii 

Cele de mai sus oferă o bază pentru clarificarea unui alt aspect al 
cărţii: şi anume, remarcile mele asupra incomensurabilităţii şi 
consecinţele lor pentru oamenii de ştiinţă angajaţi în controversele 
privind alegerea între teorii succesive 15 . în secţiunile a X-a şi a 
XH-a, am argumentat că părţile angajate în asemenea controverse 
văd în mod inevitabil diferit anumite situaţii experimentale sau 
observaţionale la care ambele au acces. Deoarece însă vocabularele 
în care discută asemenea situaţii sunt compuse, predominant, din 
aceiaşi termeni, părţile sunt nevoite să atribuie naturii unii din aceşti 


pOŞrgumentele * ^{şrmează sunt expuse mai detaliat în secţiunile a V-a 
şi a Vl-a din „Reflections". 



termeni în mod diferit, astfel încât comunicarea lor este inevitabil 
parţială. în consecinţă, superioritatea unei teorii asupra alteia nu 
poate fi dovedită în cursul controversei. în schimb, cum arătam, 
fiecare parte trebuie să încerce, prin persuasiune, să o convertească 
pe cealaltă. Numai filozofii au deformat serios semnificaţia acestor 
aspecte ale argumentării mele. Unii dintre ei au afirmat că am în 
vedere următoarele 16 : partizanii teoriilor incomensurabile "A*ţ>ot 
comunica deloc unii cu alţii; drept urmare, într-o dispută asupra 
alegerii teoriei nu se poate apela la raţiuni întemeiate ; dimpotrivă, 
teoria trebuie aleasă din raţiuni caî e sunt, în ultimă instanţă, 
personale şi subiective; un fel de apercepţie mistică este răspun¬ 
zătoare pentru decizia luată. Mai mult decât oricare alte părţi ale 
cărţii, pasajele pe care se bazează aceste deformări sunt 
răspunzătoare pentru acuzaţiile de iraţionalitate. 

Să ne oprim mai întâi asupra remarcilor mele privind de¬ 
monstraţia. Ideea pe care am încercat să o avansez este simplă şi 
de multă vreme familiară în filozofia ştiinţei. Controversele privind 
alegerea unei teorii nu pot fi exprimate într-o formă care să semene 
întru totul cu o demonstraţie logică sau matematică. în aceasta din 
urmă, premisele şi regulile de inferenţă sunt stipulate de la început. 
Dacă există un dezacord în privinţa concluziilor, părţile aflate în 
conflict pot reface paşii demonstraţiei, unul câte unul, controlându-1 
pe fiecare în raport ■mu ţtipulările iniţiale. La capătul acestui proces, 
una sau cealaltă dintre părţi trebuie să admită că a făcut o greşeală, 
că a încălcat o regulă acceptată în prealabil. După această recu¬ 
noaştere, partea respectivă nu mai are drept de apel, astfel încât 
demonstraţia adversarului devine constrângătoare. Numai dacă 
părţile descoperă, în schimb, că diferă în privinţa înţelesului sau 
aplicării regulilor stipulate, că acordul lor iniţial nu oferă o bază 
suficientă pentru demonstraţie, controversa continuă sub forma pe 
care o ia inevitabil în cursul revoluţiilor ştiinţifice. O asemenea 
controversă are în vedere premisele şi recurge la persuasiune ca 
la un preludiu al posibilităţii demonstraţiei. 

16 Vezi lucrările citate în nota 9 de mai sus şi mai ales eseul Iui Stephen 
Toulmin din Growth of Knowledge. 

Nimic în această teză relativ familiară nu implică faptul că nu 
Uţxista raţiuni întemeiate pentru convingere sau că aceste raţiuni 
nu ar fi, în cele din urmă, hotărâtoare pentru grupul în cauză. Nu 
implică nici măcar că raţiunile alegerii sunt diferite de cele enu¬ 
merate de obicei de către filozofii ştiinţei: precizie, simplitate, fe¬ 
cunditate şi altele asemănătoare. Ceea ce sugerează însă această 
teză este că asemenea raţiuni funcţionează ca valori şi că ele pot 
fi deci diferit aplicate, individual şi colectiv, de către cei care 
concură în a le respecta. Dacă doi oameni nu cad de acord, de pildă, 
asupra fecundităţii relative a teoriilor lor sau dacă sunt de acord 
asupra ei dar "a^tşî în ceea ce priveşte importanţa relativă a fe¬ 
cundităţii şi, să zicem, asupra razei de cuprindere a teoriilor în cauză, 
nici unul dintre ei nu poate fi acuzat că a comis o greşeală. După 
cum nici unul, că procedează neştiinţific. Nu există un algoritm 
neutru pentru alegerea teoriei şi nici o procedură sistematică de 
decizie kir 6 adecvat aplicate, trebuie să-l ducă pe fiecare individ 
din grup Ia aceeaşi decizie. în acest sens, comunitatea specialiştilor, 
mai curând decât membrii ei individuali, este cea care ia o decizie 
efectivă. Pentru a înţelege de ce ştiinţa se dezvoltă astfel, nu este 
nevoie să desluşim detaliile biografice sau personale care I-au 
determinat pe fiecare individ să facă o anumită alegere, deşi această 
problemă este deosebit de fascinantă. Ceea ce trebuie însă înţeles 
n^imodul în care - ^anumită mulţime de valori comune inter- 
acţionează cu anumite experienţe împărtăşite de comunitatea spe¬ 
cialiştilor astfel încât majoritatea membrilor grupului să considere, 
în cele din urmă, că o mulţime de argumente este mai hotărâtoare 
decât o alta. 

Acest proces înseamnă persuasiune, dar el ridică şi o problemă 
mai adâncă. Doi oameni care percep diferit aceeaşi situaţie, dar 
care totuşi folosesc acelaşi vocabular în discutarea ei, trebuie să 
folosească cuvintele în mod diferit. Cu alte cuvinte, ei vorbesc din 
puncte de vedere incomensurabile. Cum ar putea ei oare spera să 
vorbească la fel şi, cu atât mai mult, să fie convingători? Chiar şi 
un răspuns preliminar la această întrebare reclamă alte specificări 
privind natura dificultăţii. Cred că, cel puţin în parte, ele ar lua 
următoarea formă. 

Practicarea ştiinţei normale depinde de capacitatea, dobândită 
din exemplarităţi, de a grupa obiecte şi situaţii în mulţimi similare 
care sunt primitive, în sensul că gruparea este făcută fără a răspunde 
la întrebarea: „Similar în raport cu ce?“ Un aspect central al oricărei 
revoluţii este deci acela că unele din relaţiile de similaritate se 
modifică. Obiecte care fuseseră înainte grupate în aceeaşi mulţime 
sunt grupate, după aceea, în altele diferite şi viceversa. Să ne 
gândim la Soare, Lună, Marte şi Pământ înainte şi după Copemic; 
sau la căderea liberă, mişcarea pendulară şi planetară înainte şi 
după Galilei; sau la săruri, aliaje sau la un amestec de pilitură de 
sulf şi fier înainte şi după Dalton. Deoarece cele mai multe dintre 
obiecte, chiar dintre mulţimile modificate continuă să fie grupate 
împreună, numele mulţimilor rămân de obicei aceleaşi. Totuşi, 
transferul unei submulţimi constituie, în mod curent, o parte a unei 
modificări critice în reţeaua interrelaţiilor lor. Transferarea o * 
talelor din mulţimea compuşilor în mulţimea elementelor a jucat 
un rol esenţial în apariţia unei noi teorii a arderii, a acidităţii şi a 
combinaţiilor fizice şi chimice. în scurtă vreme, aceste modificări 
s-au răspândit în întreaga chimie. Nu este deci surprinzător că, 
atunci când intervin asemenea redistribuiri, doi oameni care înainte 
păleau să se înţeleagă perfect se trezesc deodată că reacţionează 
la acelaşi stimul prin descrieri şi generalizări incompatibile. Aceste 
dificultăţi nu vor fi resimţite în toate domeniile discursului ştiinţific, 
dar ele vor apărea şi se vor concentra dens în jurul acelor fenomene 
de care depinde vital alegerea teoriei. 

Deşi devin mai întâi evidente în comunicare, asemenea pro¬ 
bleme nu sunt pur ligvistice şi nu pot fi re-j-olvate prin simpla 
stipulare a definiţiilor termenilor supărători. Deoarece cuvintele 
în jurul cărora se concentrează dificultăţile au fost în parte învăţate 
prin aplicarea directă la exemplarităţi, participanţii la o ruptură 
comunicaţională nu pot spune: „Folosesc cuvântul «element» (sau 
«amestec» sau «planetă» sau «mişcare liberă») potrivit urmă¬ 
toarelor criterii." Cu alte cuvinte, ei nu pot recurge la un limbaj 
neutru pe care amândoi îl folosesc Ia fel şi care este adecvat 
enunţării ambelor lor teorii sau chiar consecinţelor empirice ale 
acestora. O parte a diferenţelor este anterioară aplicării limbajelor 
care totuşi o reflectă. 

Oamenii care participă la astfel de rupturi comunicaţionale tre¬ 
buie totuşi să aibă o ieşire. Stimulii pe care îi recepţionează sunt 
aceiaşi. Acelaşi este şi aparatul nervos geâex^l, oricât de diferit 
ar fi programat. Apoi, cu excepţia unei zone reduse, deşi im¬ 
portante, însăşi programarea lor nervoasă trebuie să fie foarte ase¬ 
mănătoare, căci au o istorie comuş ă, exceptând trecutul imediat, 
în consecinţă, lumea şi limbajul lor, atât cotidiene cât şi ştiinţifice, 
sunt în cea mai mare parte comune. Date fiind atâtea lucruri 
comune, ei ar trebui să poată identifica o bună parte din diver¬ 
genţele lor. Metodele necesare nu sunt însă simple sau comode 
şi nici nu aparţin arsenalului obişnuit al omului de ştiinţă. Oamenii 
de ştiinţă le xecunosc rareori ca atare şi doar uneori le folosesc 
mai mult decât este nevoie pentru a obţine o convertire sau pentru 
a se convinge pe ei înşişi că aceasta nu poate fi realizată. 

Pe scurt, ceea ce pot face participanţii la o ruptură comunica- 
ţională este să se recunoască reciproc ca membri ai unor comunităţi 
lingvistice diferite şi apoi să devină traducători 17 . Luând diferenţele 
dintre discursul dinăuntrul grupului şi cel între grupuri ca obiect 
de studiu în sine, ei pot mai întâi încerca să descopere termenii 
şi locuţiunile care, folosite neproblematic înăuntrul fiecărei co¬ 
munităţi, sunt totuşi surse de dificultăţi pentru discuţiile dintre 
grupuri. (Locuţiunile care nu prezintă asemenea dificultăţi pot fi 
traduse omofonic.) După ce au identificat asemenea -fone de difi¬ 
cultăţi în comunicarea ştiinţifică, ei pot recurge apoi la vocabularele 
lor zilnice comune într-un efort de a elucida alte greutăţi. Fiecare 
poate astfel să încerce să descopeae ce ar vedea şi spune celălalt 
când i s-ar prezenta un stimul la care propria sa reacţie verbală 
ar fi diferită. Dacă se pot reţine îndeajuns de la a ej-plică com¬ 
portamentul anormal ca o consecinţă a simplei erori sau nebunii, 


17 Sursa deja clasică g^- su ţele mai multe din aspectele relevante ale 
traducerii este W. J iQuine, Word and Object (Cambridge, Mass., 1960), 
Cap. I şi II. Dar Quine e lp u Şfi(E=K-> 9 0" T ţă doi oameni care primesc acelaşi 
stimul trebuie să aibă aceeaşi senzaţie şi, în consecinţă, A<ţre grea o 0 ft*|ie 
as | =ţiespre măsura în care un traducător trebuie să fie în stare să t z 
lumea la care se aplică limbajul care este tradus. în această din urmă privinţă, 
vezi E. A. Nida, „Linguistics and Ethnology in Translation Probiems‘\ în Del 
Hymes (ed.), Language J At ^7 ulture Up§ociety (New York, 1964), pp. 90-97. 

ei ar putea cu timpul să devină prezicători foarte buni ai compor¬ 
tamentului celuilalt. Fiecare va fi învăţat să traducă teoria 
celuilalt şi consecinţele ei în propriul său limbaj şi simultan să 
descrie în limbajul său lumea la care se aplică acea teorie. Este 
ceea ce face (sau ar trebui să facă) regulat istoricul ştiinţei atunci 
când se ocupă de teorii ştiinţifice depăşite. 

Deoarece traducerea permite fiecărui participant la o ruptură 
comunicaţională să înţeleagă, prin substituire, ceva din meritele 
şi defectele punctului de vedere al celuilalt, ea constituie un 
instrument puternic de persuasiune şi convertire. Dar nici măcar 
persuasiunea nu trebuie neapărat să reuşească şi, dacă reuşeşte, 
nu este neapărat însoţită sau urmată de convertire. Cele două 
experienţe nu sunt aceleaşi — o distincţie importantă de care am 
devenit pe deplin conştient abia recent. 

Cred că a convinge pe cineva înseamnă a-1 lămuri că punctul 
de vedere al altcuiva este superior şi trebuie deci să-l înlocuiască 
pe al său propriu. Aceasta se poate uneori obţine fără a recurge 
la ceva de felul traducerii. In absenţa ei, multe din explicaţiile şi 
enunţurile problemelor acceptate de membrii unui grup ştiinţific 
vor fi opace pentru un alt grup. Dar fiecare comunitate lingvistică 
poate de obicei produce de la bun început câteva rezultate concrete 
ale cercetării care, deşi exprimabile în enunţuri înţelese la fel de 
ambele grupuri, nu pot fi totuşi explicate de către cealaltă 
comunitate în termenii ei proprii. Dacă noul punct de vedere rezistă 
o vreme şi continuă să fie fecund, rezultatele cercetării verbalizabile 
în acest fel au şanse să sporească în număr. Pentru unii oameni, 
asemenea rezultate, singure, pot fi hotărâtoare. Ei pot spune: şgi 
ştiu cum reuşesc adepţii noii concepţii dar trebuie să aflu; orice 
ar face, este evident corect. Această reacţie aparţine mai ales celor 
nou intraţi în breaslă, căci ei nu au deprins vocabularul şi opţiunile 
speciale ale vreunuia dintre grupuri. 

Argumentele exprimabile în vocabularul pe care îl folosesc la 
fel ambele grupuri nu sunt însă de obicei, hotărâtoare — cel puţin 
până într-o fază foarte târzie a evoluţiei concepţiilor opuse. Printre 
cei deja admişi în breaslă, puţini vor fi convinşi fără a recurge în- 
tr-un fel sau altul la comparaţii mai extinse, permise de traducere. 
Deşi preţul va fi adesea propoziţii foarte lungi şi complicate (să 

2 , gândim la controversa dintre Proust şi Berthollet, dusă fără a 
apela la termenul „element"), multe alte rezultate ale cercetării pot 
fi traduse din limbajul unei comunităţi în al celeilalte. Pe măsură 
ce tuaducewea este continuată, unii dintre membrii fiecărei co¬ 
munităţi pot de asemenea să înceapă să înţeleagă, prin substituire, 
cum un e° unţ, până atunci opac, ar putea fi o explicaţie pentru 
membrii grupului opus. Existenţa unor asemenea metode nu 
garantează, fireşte, persuasiunea. Pentru majoritatea oamenilor, 
traducerea este un proces ameninţător şi cu totul străin de ştiinţa 
normală. Oricum, există întotdeauna şi contraargumente, iar nici 
o regulă nu prescrie modul în care trebuie ajuns la un echilibru. 
Totuşi, pe măsură ce argumentele se adună iar greutăţile sunt 
trecute cu succes, una după alta, numai încăpăţânarea oarbă poate 
în cele din urmă să explice rezistenţa neînduplecată. 

Aşa stând lucrurile, un al doilea aspect al traducerii, de multă 
vreme familiar istoricilor şi lingviştilor, devine deosebit de im¬ 
portant. A traduce ■ teorie sau o concepţie despre lume în propriul 
limbaj nu înseamnă a o adopta. Pentru aceasta trebuie să devii „de-ai 
casei", să descoperi că gândeşti şi operezi într-un limbaj şi nu pur 
şi simplu că traduci dintr-un limbaj cure ţi-era înainte străin. 
Tranziţia nu este însă de aşa natură încât un individ să o poată 
face — +iOţă se poată împiedica s-o facă — prin deliberare sau 
alegere, oricât de întemeiate ar fi motivele sale pentru a dori s-o 
facă. Dimpotrivă, la un moment dat, în cursul învăţării traducerii, 
el descoperă că tranziţia s-a petrecut, că a pătruns într-un nou limbaj 
fără să fi luat o decizie. Sau, la fel ca mulţi dintre cei care fac 
cunoştinţă cu relativitatea sau mecanica cuantică la o vârstă 
mijlocie, el se trezeşte pe deplin convins de noua concepţie, fără 
a fi totuşi în stare să Âinteriorizeze sau să se simtă acasă în lumea 
ei. Din punct de vedere intelectual, ga asemenea om a făcut o 
alegere, dar c, nvertirea necesară pentru a o face efectivă îl ocoleşte. 
EI poate totuşi folosi noua teorie, dar o va face ca un străin într-o 
ţară străină — o alternativă pe care o are în faţă numai pentru că 
această ţară îşi are deja cetăţenii ei. Munca lui parazitează pe a 
acestora din urmă, căci lui îi lipseşte constelaţia de elemente 
mentale pe care viitorii membri ai comunităţii o ©»Mfiobândi prin 
educaţie. 



Experienţa convertirii pe care am asemănat-o unei schimbări 
de gestalt rămâne, aşadar, în centrul procesului revoluţionar. 
Raţiunile întemeiate în favoarea alegerii oferă motivele convertirii 
şi climatul în care are mai multe şanse să survină. în plus, tra¬ 
ducerea poate furniza repere pentru reprogramarea nervoasă care, 
oricât de impenetrabilă ar fi acum, trebuie să stea la baza con¬ 
vertirii. Dar nici raţiunile întemeiate şi nici traducerea nu alcă¬ 
tuiesc convertirea; or, tocmai acest proces trebuie să-I explicăm 
pentru a înţelege un tip esenţial de schimbare ştiinţifică. 

6. Revoluţii şi relativism 

O consecinţă a poziţiei schiţate mai sus i-a neliniştit îndeosebi pe 
câţiva dintre criticii mei 18 . Ei consideră că punctul meu de vedere 
este relativist, mai ales în felul în care a fost dezvoltat în ultima 
secţiune a cărţii. Observaţiile mele privind traducerea clarifică 
motivele acestei acuzaţii. Adepţii unor teorii diferite seamănă cu 
membrii unor comunităţi lingvistice şi culturale diferite. 
Recunoaşterea acestui paralelism sugerează că, într-un sens, ambele 
grupuri ar putea să aibă dreptate. Aplicată Ia cultură şi la 
dezvoltarea ei, această poziţie este relativistă. 

Aplicată la ştiinţă, ar putea să nu fie relativistă; în orice caz, 
este departe de un simplu relativism, într-o privinţă pe care criticii 
ei a »^u reuşit să o vadă. Luaţi ca un grup sau în grupuri, prac¬ 
ticienii ştiinţelor dezvoltate sunt în mod fundamental rezolvitori 
de puzzles. Deşi valorile pe care le folosesc în momentele alegerii 
teoriei derivă şi din alte aspecte ale activităţii lor, capacitatea 
demonstrată de a pune şi rezolva puzzles prezentate de natură este, 
în cazul conflictului dintre valori, criteriul dominant pentru 
majoritatea membrilor unui grup ştiinţific. Ca oricare altă valoare, 
capacitatea de a rezolva puzzles se dovedeşte ambiguă în aplicaţii. 
Doi oameni care o posedă pot totuşi să difere în judecăţile pe care 
le derivă din folosirea ei. Comportamentul unei comunităţi în care 
această capacitate are întâietate va fi fost foarte diferit de cel al 

18 Shapere, „Structure of Scientific Revolutions' 1 şi Popper în Growth 
of Knowledge. 

unei comunităţi în care nu o are. Cred că, în ştiinţă, valoarea 
deosebită acordată capacităţii de a rezolva puzzles are o serie de 
consecinţe. 

Să ne imaginăm arborele unei evoluţii ce reprezintă dezvoltarea 
unor specialităţi ştiinţifice modeme din originile lor comune, aflate, 
să zicem, în filozofia primitivă a naturii şi în meşteşuguri. O linie 
care nu se repliază niciodată, trasă de-a lungul arborelui, de la 
trunchi spre vârful unei ramuri, va marca succesiunea teoriilor în 
ordinea descendenţei. Considerând oricare două asemenea teorii, 
alese în puncte nu prea îndepărtate de originea lor, va fi uşor de 
alcătuit o listă de criterii care i-ar permite unui observator imparţial 
să distingă, în flecare moment, o teorie anterioară de o alta mai 
recentă. Unele dintre cele mai utile criterii ar fi: precizia predicţiilor, 
mai ales a celor cantitative; echilibrul dintre temele ezoterice şi 
cele obişnuite; numărul diferitelor probleme rezolvate. Mai puţin 
utile pentru acest scop, deşi având un rol important în viaţa 
ştiinţifică, ar fi valori ca: simplitatea, domeniul de aplicare şi com¬ 
patibilitatea cu alte specialităţi. Asemenea liste nu sunt încă ne¬ 
cesare, dar nu mă îndoiesc că ele pot fi alcătuite. Iar dacă pot fi 
alcătuite, atunci dezvoltarea ştiinţifică este, asemenea celei 
biologice, un proees unidirecţional şi ireversibil. Teoriile ştiinţifice 
ulterioare sunt mai bune decât cele anterioare în a rezolva puzzles 
în mediile adesea cu totul diferite la care sunt aplicate. Aceasta 
nu este poziţia unui relativist; ea dezvăluie sensul în care cred cu 
toată convingerea în progresul ştiinţific. 

Comparată cu noţiunea de progres foarte răspândită în rândul 
filozofilor ştiinţei ca şi al publicului larg, această poziţie este lipsită 
de un element esenţial. O teorie ştiinţifică este de obicei considerată 
mai bună decât predecesoarele ei nu numai în sensul că este un 
instrument mai bun pentru descoperirea şi rezolvarea puzzles- urilor, 
dar şi pentru că este întru câtva o reprezentare mai bună a naturii. 
Auzim deseori că teoriile succesive se apropie tot mai mult sau 
aproximează din ce în ce mai bine adevărul. Se pare că asemenea 
teze nu se referă la soluţiile puzzles-nnlor şi la predicţiile concrete 
derivate dintr-o teorie, ci mai degrabă la ontologie, adică la 
corespondenţa dintre entităţile cu care teoria populează natura şi 
ceea ce există „realmente acolo“, în natură. 

Poate există şi un alt mod de a recupera noţiunea de ,,adevăr", 
pentru aplicaoea la întregi teorii, dar acesta nu merge. Cred că nu 
există un mod independent-de-teorie de a reconstrui expresii 
„realmente acolo"; noţiunea de conformitate între ontologia unei 
teorii şi corespondentul ei „real" din natură mi se pare acum 
principial ilu+orie. în afară de aceasta, ca istoric, sunt impresionat 
de implauzibilitatea acestei concepţii. Nu mă îndoiesc, de pildă, 
că mecanica lui Newton o depăşeşte pe cea a lui Aristotel, că cea 
a lui Einstein o depăşeşte pe cea a lui Newton ca instrument de 
rezolvare a puzzles- urilor. Dar nu pot vedea în succesiunea lor nici 
o direcţie concretă de dezvoltare ontologică. Dimpotrivă, în unele 
privinţe importante, deşi nu în toate, teoria relativităţii generalizate 
a lui Einstein este mai apropiată de cea a lui Aristotel decât este 
vreuna din acestea de cea a lui Newton. Deşi tentaţia de j^jL-e-L^r 
teriza această poziţie eaTelativistă este de înţeles, caracterizarea 
mi se pare greşită. Reciproc, dacă această po+iţie ar însemna rela¬ 
tivism, nu pot crede că „relativistul este lipsit de vreunui din 
instrumentele necesare explicării naturii şi dezvoltării ştiinţei. 

7. Natura ştiinţei 

Voi încheia k>ţ> scurtă dezbatere a două reacţii frecvente la textul 
meu original, prima critică, a doua favorabilă, dar nici mă ~cjţ:red, 
întru totul îndreptăţită. Deşi una nu este legată de cealaltă şi nici 
una de cele spuse până acum, ambele au cunoscut o suficientă 
răspândire pentru a merita cel puţin unele răspunsuri. 

Câţiva cititori ai cărţii mele au Remarcat că am tpecut frecvent 
de la modul descriptiv la cel normativ şi invers — o trecere deosebit 
de evidentă în unele pasaje care încep cu „Dar aceasta nu este ce 
fac oamenii de ştiinţă" şi se încheie cu afirmaţia că oamenii de 
ştiinţă nu ar trebui să facă astfel. Unii critici afirmă că confund 
descrierea cu prescrierea, încălcând venerabila teoremă filozofică 
potrivit căreia „este" nu poate implica „trebuie" 19 . 

19 Pentru unul din multele exemple, vezi eseul lui P. F. Feyerabend din 
Growth of Knowledge. 

Această teoremă a devenit practic un clişeu şi nu mai este 
respectată pretutindeni. Unii filozofi contemporani au descoperit 
contexte importante în care normativul şi descriptivul sunt in¬ 
extricabil îmbinate 20 . „Este“ şi „trebuie“ u <şunt întotdeauna atât 
de distincte cum păreau. Dar nu este nevoie să apelăm la sub¬ 
tilităţile filozofiei lingvistice contemporane pentru a desluşi ceea 
ce părea confuz în legătură cu acest aspect al poziţiei mele. Paginile 
anterioare prezintă ■ şoncepţie sau o teorie despre natura ştiinţei 
şi, ca alte filozofii ale ştiinţei, teoria are consecinţe pentru modul 
în care oamenii de ştiinţă trebuie să acţioneze pentru ca în¬ 
treprinderea lor să reuşească. Deşi poate să o<^ie corectă, nu mai 
mult decât oricare altă teorie, ea oferă o bază legitimă pentru repe¬ 
tatele „trebuie“ şi „ar trebuiA Reciproc, o parte dintre motivele 
pentru adua în serios teoria este că oamenii de ştiinţă, ale căror 
metode au fost elaborate şi selectate pentru succesul lor, se com¬ 
portă de fapt aşa cum spune teoria că ar trebui să o facă. Gene¬ 
ralizările mele descriptive sunt dot>ezi în favoarea teoriei tocmai 
pentru că ele pot fi de asemenea derivate din teorie, în vreme ce 
potrivit altor concepţii despre natura ştiinţei ele constituie un 
comportament anormal. 

Cred că circularitatea acestui argument o>şste vicioasă. Con¬ 
secinţele punctului de vedere discutat nu sunt epuizate de obser¬ 
vaţiile pe care el d> aza la început. încă înainte de prima apariţie 
nşărţii, ro descoperit că unele părţi ale teoriei prezentate constituie 
un instrument util pentru explorarea comportamentului şi dez¬ 
voltării ştiinţifice. Compararea acestui post-scriptum cu paginile 
originalului poate să indice că el continuă să joace acest rol. Nici 
un punct de vedere pur şi simplu circular nu poate fi o asemenea 
călăuză. 

La ■ şltimă reacţie faţă de carte, răspunsul meu trebuie să fie 
diferit. Dintre cei care au apreciat cu plăcere cartea mea, unii au 
făcut-o mai puţin pentru că aruncă o lumină asupra ştiinţei, cât 
pentru că au interpretat tezele ei principale ca fiind aplicabile şi 
în multe alte domenii. înţeleg ce au ei în vedere şi nu aş vrea să-i 
descurajez în încercările de a extinde această concepţie, dar reacţia 

20 j ştV&J-l rv âM =*f,-şs ?ir r-ŞişSoy? (New York, 1969), Cap. Art| 



lor m-a uimit totuşi. în măsura în care cartea zugrăveşte dezvoltarea 
ştiinţei ca o succesiune de perioade dominate, fiecare, de o tradiţie 
şi punctate de întreruperi necumulative, tezele ei n 2 bifară 
îndoială larg aplicabile. Dar aşa şi trebuie să fie, căci sunt îm¬ 
prumutate din alte domenii. Istoricii literaturii, muzicii, artelor, 
dezvoltării politice şi ai multor altor activităţi umane descriu de 
multă vreme aceste subiecte în acelaşi fel. Periodizarea în 
termeni de breşe revoluţionare în stil, gust şi structură instituţională 
fusese unul dintre instrumentele lor tipice. Dacă am fost original 
în privinţa acestor idei, aceasta s-a datorat mai ales aplicării lor 
la ştiinţă, despre care se credea că evoluează altfel. Probabil, no¬ 
ţiunea de paradigmă ca o realizare concNetă, o exemplaritate, este 
a doua contribuţie originală. Bănuiesc, de pildă, că unele din 
dificultăţile notoi ii care înconjoară noţiunea de stil în artă ar putea 
să dispară dacă tablourile pot fi înţelese ca modelate unele după 
altele, mai degrabă decât produse în conformitate cu unele canoane 
abstracte de stil 21 . 

Cartea a avut însă, de asemenea, menirea să impună şi o altă 
idee, mai puţin vizibilă multora dintre cititorii ei. Deşi dezvoltarea 
ştiinţei poate fi mult mai asemănătoare celei din alte domenii decât 
s-a presupus adeseori, ea este de asemenea extrem de diferită. A 
spune, de pildă, că ştiinţele, cel puţin începând de la un anumit 
punct din dezvoltarea lor, progresează altfel decât alte domenii, 
nu înseamnă a greşi întru totul, oricare ar putea fi progresul ca 
atare. Unele dintre obiectivele acestei cărţi au fost să examineze 
asemenea diferenţe şi să înceapă să le explice. 

Să considerăm, de exemplu, sublinierea repetată, mai sus, a 
lipsei sau, cum aş spune acum, a rarităţii relative a şcolilor rivale 
în ştiinţele mature. Sau să ne reamintim remarcile mele despre 
măsura în car*e membrii unei comunităţi ştiinţifice date constituie 
singurul public şi singurii judecători ai activităţii comunităţii. Sau, 
în sfârşit, să ne gândim din nou la natura specială a educaţiei 
ştiinţifice, la rezolvarea de puzzles ca un scop şi la sistemul de 

21 în legătură ţsjf y°ţi "'itiTţxpunere mai amplă oţeea ce 

propriu ştiinţei, vezi T. S. Kuhn, „Comment [on the Relations of Science and 
Art]“, Comparative 3 âr h w&-»H 8 v^Luoţ'At^flJ ^ 1969), 1 " §|M)3—412. 

valori utilizat de grupul ştiinţific în perioade de criză şi decizie. 
Cartea desprinde şi alte caracteristici de acelaşi gen, dintre care 
nici una nu este neapărat unică pentru ştiinţă, dar care, împreună, 
singularizează această activitate. 

Despre toate aceste caracteristici ale ştiinţei mai trebuie aflate 
foarte multe lucruri. Deschizând acest post-scriptum cu sublinierea 
necesităţii de a studia structura de comunitate a ştiinţei, voi încheia 
prin a evidenţia necesitatea unui studiu similar şi mai ales com¬ 
parativ al comunităţilor corespunzătoare din alte domenii. Cum 
alege cineva membrii şi cum este cineva ales membru într-o comu¬ 
nitate particulară, ştiinţifică sau nu? Care este procesul şi care sunt 
stadiile socializării grupului? Ce scopuri îşi propune grupul, luat 
colectiv; ce devieri individuale sau colective va tolera el; şi cum 
controlează el aberaţiile nepermise? O mai deplină înţelegere a 
ştiinţei va depinde de răspunsuri şi la alte genuri de întrebări, dar 
nu există domeniu în care să fie atât de mult de făcut. Cunoaşterea 
ştiinţifică, Ia fel ca şi limbajul, este prin natura sa proprietatea 
comună a unui grup; altfel 6 iniţste nimic. Pentru a o înţelege, va 
trebui să cunoaştem caracteristicile speciale ale grupurilorTare o 
creează şi o utilizează. 

